МАМБЕТ 
АЛИЕВ 


и 


АДАМЛАР. 
а, АРАСЫНА 


рӯ р 


х. БЕБА а < 235 ГАЧА. 


а 


ъ\. 
ба. х 
м^ 


асе а Е за 


———=—-- 
"у 


Ч № <. 


Е 


МАМБЕТ АЛИЕВ 


ЯХШЫ АДАМЛАР 
АРАСЫНДА 


Икяелер ве очерклер 


Ташкент 
Гъафур Гъулам адына лр ве саньат нешрняты 
9 


С (Крым-Тат) 
А49 


Қитап акъкъында фикир язгъан СЕРВЕР АРИФОВ 


ГР аЛ 
М 352004) —81 94 —8 702057020 


© Гъафур Гъулам адына эдебият вс санат нешрияты, 1981 с. 


ИКЯЕЛЕР 


ЮРГЕНДЕ ЕР БЕГЕНСИН... 


Раатлыкъ куню эди. Тойдан чыкъып, эвге къайтмакъ 
ичюн автобус станциясына кельдик. Пахылдай авто- 
бусларнынъ сийреклешкен вакъытына расткельгенмиз. 
Бизге керек автобус рыкъма-рыкъ толу келе, минменинъ 
ич де чареси олмай. Не япмалы? Аякъдашым Азиз агъа 
пек джалагъай киши экен. Чокъ беклеп отурмагъа онынъ 
сабыры чыдамады, джаяв кетмек истеди. Эр не къадар 
мен ондан эппейидже яш олсам да, терек талдасындаки 
бошагъан скемлеге барып отурмакъны, раат-раат ма- 
шина беклемекни теклиф эттим. 

— Текяран олса да, той ёргъуплыгъыны савушты- 
райыкъ, къарт алынъызда сизге джаяв юрмек агъыр- 
лыкъ этер. Бараджакъ еримиз къайда ята? — дедим. 

Дуйдым, меним бу теклифим Азиз агъанынъ кейфи- 
не уймады. Бакъам, онынъ куле-куле тургъан чырайы 
бир кереден экшиген киби олды. Сонъ меним сёзлериме 
элем этер тарзда: 

— Сен къардашым, меним къартлыгъымны козюме 
тюртме! Эм бу киши алсыз-меджалсыз экен, бичаре 
экен, деп мени аджыйджакъ олма. Эм яш олып, 
джаяв юрмектен къоркъкъанынъ ичюн, озіюнъни 
аджы, — деп дарылды. г 

Азиз агъа не къадар сомурданса да, меним дегени- 
ме кельди. Иште, биз бир-биримизге эришкен адамлар 
киби, анавы бош скемледе инсиз-тинсиз отурамыз. Бу. 
дакъкъасы Азиз агъа не тюшюнсе тюшюнгендир, дякем 

меним ойларым онынъ меракълы омюринеи багълы 
эдилер. Мен не биле эдим. Биринджиден, онынъ шакъи 
къарт олгъаныны, дёрт огъланнынъ,учь къызнынъ ба- 
басы олгъаныны биле эдим, вакъыты чокътан келип 
кечсе де, пенсиягъа чыкъмадан къарт алында яшлар кн- 
би чалышкъанын, буюк урьмет саиби олгъаныны, эр 
бир ишке къолы келишкен атик бир адам экенини биле 
эдим. Экинджиден, маалле арасында онынъ адресине, 
«бенъзи солмагъан; къартаймагъа бильмеген адам», деп 
агъыз-агъыздан юрген сёзлерден де хабердар эдим. 
Догърусы, о къач яшында, къартаймагъа бильмеювн- 
нинъ себеби неде? Меселенинъ бу тарафыны бильмей 
эдим. Меракъ артты, Даргъын алда олгъанына бакъма- 
дан ондан: 

— Азиз агъа сорамасы айып олмасын, къач яшынш- 
дасынъыз? — деп сорамакъны ляйыкъ таныдым. 

Бекленильмеген бу суальден сонъ, Азиз агъанынъ ял- 
пакъ, гурь къашлары талдасындаки къымыкъ козьлери 
зиядесинен сюзюльдилер. О маден аралаш тишлернии 
косьтерип кулюмсиреди. Айланма териден тикильген 
сим-сня къалпагъыны чекесине басты. Сонъ негедир 
къувангъан бала киби: 

— Я озюнъ къач яш бересинъ? — деп сорады. 

— Сизинъ догъру яшынъызны тайин этмек къыйын 
меселе, — дедим.— Къартлар сырасына къошулсанъыз 
да яраша, яшлар сырасына къошулсанъыз да юзюнъиз 
къызармайджакъ кнбисинъиз. 

Меним бу сёзлерим Азиз агъамнынъ кейфине ке- 
лишкен олса керек, о хошнутлыкънен: | 

— Агъызынъ балдан олсун, Зинедин къардашым, — 
деди. 

Мен арада асыл олгъан йымшакълыкътан файдала- 
нып: : 

— Сиз къартаймамакънынъ сырыны да биле экеп- 
синъиз, ойлеми, Азиз агъа, — деп онъа экинджӣ суаль 
бермеге джесарет эттим. 


Бильмем не ичюн, Азиз агъа меним бу суалиме кес- 
тирип джевап бермеди. Манъа` козь къыйыгъындан 
бакъты, къалпагъыны башындан чыкъарып, тизине кий- 
дирди. Онынъ айланма ёлакъларыпы сыйпап эгленди. 
Сопъ яры шакъа, яры керчек тарзда: 

— Қоп бильсенъ, чалт къартайырсынъ, къарда- 
шым, — деди. 

Азиз агъанынъ шакъасына шакъанен джевап бермек. 
истедим. 

— Чокъ билип чалт къартаймакънен, къартайгъан 
сайын чокъ бильмекнинъ не зарары бар? — дедим. Би- 
раздан сонъ, яшыны гизлегеи чокъ яшамай, дейлер де 
деп къоштым. 

Лакъырды сакинлешкен арада, тютюн якъмакъ сы- 
расы кельди. Хатир ничюн онъа да сигарет теклиф эттим. 
Азиз агъа тек кулюмсиреди: 

— Къартаймамакънынъ сырыны менден сорагъа- 
нынъ пе? Оны озюнъ де яхшы биле экенсинъ де, — 
деди. 

Мен тааджиплендим: 

— Сизинъ бу шакъапъызны насыл анъламалы?— 
деп сорадым. 

— Тютюн ичкен кишилер ич бир вакъыт къартаймай 
эмишлер, бунынъ шай олгъаныны алла да биле, молла 
да, — дсди Азиз агъа. 

Мен бир кереден меселенинъ асылына етмедим, шу 
себептен олса керек: 

— Не ичюн къартаймай экенлер? — деп сорадым. 

Азиз агъа текрар кулюмсиреди. Сонъ, олем себе 
биль, дер манада: 

— Къартаймагъа етишмей экенлер, — деп кульди. 

— Анъламайым,— дедим. 

— Анълагъангъа саз, анъламагъангъа давул, зурна 
да аз,— деди. 

Энди автобусгъа минмек дамасыны узьдик. Такси. 
къыдырмагъа азырлангъан арада, янымызгъа куле-куле: 

участка экими Адавис апте келип отурды. Азиз агъа 
оны отуртмагъа ер тапмагъан киби орьселеиди. Одыр- 
будыр толу сеткасыны аладжакъ олды. Адавие апте сет- 
касыны онъа дегиль де, манъа узатты, бошагъан къо- 
луны онынъ омузына къойды. Суфте корьген адам киби, 
онынъ козьлерине тикилип бакъты. Сонъ муляйимлик- 
нен; 

— Тьфу... назарым тиймесин, машалланъыз бар, 
кеткен сайын яшарасынъыз, — дедин. Сонъ, эркес эшит- 
син дер манада, котеринки давушнен: 

— Эм чырайланасыпъыз, бенъзинъиз солмай, ази- 
зим, — деп къошты. 

Мен тааджиплендим: «аджеба, не ичюн яшы алт- 
мыштан авгъан къадын, озюнден уйкен эркек кишиге, 
«азизим», дедн экен», деп ойландым. Азиз агъа ичюи 
исе бу муляимлик янъылыкъ олмаса керек, о къуванч 
ве гъурурнен: 

— Агъызынъыз балдан олсун, Адавие ханум, — де- 
ди. — Озюнъиз де тыпкъы къыдырлез лялеси киби- 
СИНЪИЗ. 

Яхшы сёз адамны юректен къувандыра эм де куль- 
дюре экен. Адавне апте бу сыджакъ сёзлерге къаршы- 
лыкъ, шакъылдап кульди: 

— Қъасым чечеги кибисинъиз демейсинъизми? — деп 
етиштирди. Сонъ четлеп янашкъан автобусгъа минип, 
ёлуна кетти. 

Автобус козьден джойылгъанына къадар, Азиз агъа 
онынъ артындан бакъып къалды. Сонъ о терен пе- 
фес алып, башыны къашыды, манъа йылмайып 
бакъты да: | 

— Инсан пашасы,— деди,— меним умютиме гъыда, 
бедениме кучь, козьлериме ярыкъ берген ве берип кель- 
ген Адавие эким олгъандыр. . 

..Кеч вакъытта Азиз агъанынъ эвине келип еттик. 
Онынъ корьсенъ корьгендай арувчан къадыны Зера ап- 
те бизни гонъюль сыджакълыгъынен къаршылап алды. 

Къоджасынынъ польтосыны чыкъармагъа ярдым эткен 
арада. 

— Мытлакъ той чечеги олдынъ акъай, киев ки- 
реджек йигитлер киби кийипип-къушанып, той-тойдан 
юресинъ, сонъу хайыр олгъайды,— деп шакъа 
ЭТТИ. 

Мен атешке газ тёкмеге ашыкътым: 

— Тойнынъ ярашыгъы Азиз агъа эди, — дедим, 

— Ойнадымы? 

— «Зерам»ны чалдырды. 

Бундан сонъ Зера апте йылпын-йылпын къоджасы- 
нынъ козюне бакъты, кулюмсиреди: 

— Пек севген авасы «Зерам»дыр, оны чалдырмаса 
джаны ятакъ тапмаз, — деди. 

— Зерамны севмемек мумкюн дегиль, — деди Азиз 
агъа. 

Зера апте сыра бильмеген къадынлардаи дегиль экен. 
Лафны чокъ узатмадан:-— Мусафир кельсе эт пишер, 
эт пишмесе бет пишер, — деп ашханеге чыкъып 
кетти. 

Тена одада экевимиз къалдыкъ. Мен эски дертин 
тазертмек истедим. Мупасебет чыкъарып: 

— Артынъыздан не ичюн саркъып торгенимни себе- 
бини билесинъизми? — деп сорадым. 

— Не ичюн? 

— Сиз меним бир суалиме джевап бермектен къа- 
ЧЫНДЫНЪЫЗ. 

— О даа насыл суаль экен? 

— Маалле арасында дув, алекет лаф кете, гуя, сиз 
къартаймамакънынъ иляджыны биле экенсинъиз, догъ- 
румы? 

Азиз агъа меним суалиме джевап бермеге бельсенген 
арада одагъа орьнекли табакъ котерип, Зера апте кир- 
ди. Бизге буву чыкъа-чыкъа тургъан бирер къаде сы- 
джакъ сют берди. 

— Ибадетке къуветтир, башта бирер сют ичниъиз, — 

деп шакъа этти, сонъ, — къавурманы сюттен соиъ ашар- 
сынъыз,— деп къошты. 

Мен тааджиплендим, «мусафирге илькиде къаве, я 
да чай бермекнинъ адет олып кельгенини билем, я сют 
бермек адети бу даа къайдан мараздан чыкъкъан 
экен?»— деп ойландым. 

Азиз агъа меним къолайсыз алгъа къалгъанымны 
дуйгъан олса керек, аман анълатув ишлери алып бар- 
магъа тырышты. 

— Сен шашма — деди, — сют меселесини сенинъ ана- 
вы суалинъе бериледжек джевапнен багъламакъ мум- 
кюн. Шай деди де, тарихы сютнен багълы меракълы 
бир вакъианы тасвир эте башлады. О айта, мен ‘динъ- 
лейнм. Эшиткеним киби де язам. 

„Бундан бир къач йыл эвель азербайджанлы бир 
джебэ достум бизни мусафирликке чагъырды. Биз Зе- 
ра аптенънен экимиз эр вакъыт чагъырылгъан ернинъ 
къушы олып кельдик. Узун сёзнинъ къыскъасы, бар- 
дыкъ; Достумнынъ тувгъан-урувлары бизни кокрек ке- 
рип къаршыладылар. Къол устюнде къонакъай эттилер. 
Достумнынъ яшагъан кою дагъ этегинде экен. Авасы- 
нынъ тазелигини, сувунынъ темизлигинн, салкъынлы- 
гъыны, къуш йырларынынъ назик эзгисинен нефес алып 
отькен куньлернинъ сефасыны тильнен табир этмек 
мумкюн дегиль. О кой чокъ яшагъан адамларнынъ 
чокълугъынен мешур экен. Койде яшлары энди юзден 
авгъан алты эркек, секиз къысаякълы яшай экен. 
Мусафирликке баргъанымызнынъ афтасына къонакъбай 
бизлерни койнинъ энъ къарты Ширали деген бир деде- 
нинъ юбилейине алып барды. Онынъ зевкъына бакъ, 
шу куню Ширали деде 150 яшыны толдура экен. Мен 
озюмни къарт сая эдим, лякин о вакъыт Ширали деде- 
ңинъ янында отурмагъа утандым. Зера аптенъ исе то- 
рунларындан яш олып чыкъты. 

— Сексен секиз дереден сув кетирмесенъиз, сют ме- 
селесинден узакълашмасанъыз,— дедим. 

Сабырнен, назнен, сырасынен лаф этмеге севген Азиз 
агъа, сёзюни больгеним ичюн манъа сёйледи тиль 
уджундан: 

— Бу ерини догъру къайд эттинъ, къардашым, — 
деп икяесини девам эттирди: 

— Юбилейнинъ насыл кечкенини тафсилятлы сурет: 
те тариф этип отурмакънынъ аджети ёкъ, лякин се- 
нинъ деменъ киби, юбилейнинъ сютнен багълы тарафы- 
ны олдыгъы киби айтмасам, юрегим тынчланмайджакъ. 
Динъле: 

..Адетн узре юбилярнынъ адресине хош сёзлер ай- 
тылды, бахшышлар берильди. Энди ашамакъ, ичмек, 
ойнамакъ-кульмек меселеси къалды. 

Къаделерге къокъулы шарап тёкюле эди. Юбиляр 
аякъкъа турды. Мен шу дакъкъасы Ширали дедени 
«Сакин дон»нынъ персонажларындан бири — ШЩукарь 
дедеге ошаттым даа догърусы Ширали деденинъ юзюн- 
де, къашында, козюнде, лафында, сёзюнде Щукарь де- 
денинъ девамыны сездим. Бири-бирлерине о къадар 
ошамакъ оладыр даа. Бизим дедемиз кулюмсирей бе- 
рип, микрофон алдына кечти. Бираз юткъунды, адам- 
ларгъа терс бакъып, талгъындан бир авучына оксюрди. 
Сонъ сабырнен сёз айта башлады: 

— Қъарт кишининъ къулагъы авлакътан эшифсе де, 
юреги якъындан сезе экен. «Ширали деденинъ юбилей- 
лерине бара-бара безип къалдыкъ», — дегенлерини де 
эшитем, лякин бунъа меним джаным агъырмай. Догъ- 
ру, бизде эвель-эзельден догъгъан ‘кунюнъни къайд 
этмек деген адет ёкъ эди. Не япаджакъсынъ, заман би- 
зим, чокъ яшагъанларнынъ файдасына тюрленди. Эксе- 
ри алда, бизим насыл куньде, насыл айда, насыл йылда 
догъгъанымызны озюмиз де кереги киби бильмей эдик. 
Меселя, мен къомшумыз Гусеин огълу Мамеднинъ къа- 
дыны эгизлеген сенеси догъгъан экеним. Мамед агъа- 
нынъ къадыны пек тёльчи къысаякълы экен, арасыны 
сувутмай беш кере эгизлеген. Эгизлернен берабер ойнап 

осьтик. Лякин эгизлернинъ къайсы биринен яшдашым, 
буны бильмей эдим. Кель заман, кет заман койде кол- 
хоз тешкиль олунды. Куньлердси бирииде колхоз реиси 
мени идареге чагъырды: «Къартлардаи ибарет тешкиль 
олунгъан багъча брнгадасыпы къабул этип алынъыз», 
деди. «Ёкъ» дедим менденде къартлары барлар. «Кой- 
де сизден де къарты ёкъ», деди реис. «Мени эркестен 
къарт олгъанымны къайдан билесинъ?» деп сорадым. 
«Къач яшындасынъыз?» «Гусеин Мамеднинъ къа- 
дыны...» «Токътанъыз,— деди реис, мегер о. бу тарихны 
менден яхшы биле экен. — Биз идаре азалары озь ара- 
мыз элимизде олгъан малюматкъа эсасланып, эсаплап 
бакътыкъ, бир къач куньден сиз тамам юз яшынъызны 
толдурасынъыз. Тантаналы суретте юз йыллыкъ юбн- 
лейинъизни къайд этмек ичюн махсус къарар чыкъар: 
дыкъ. Эндиден сонъ сизден ким де къач яшындасынъ- 
ыз?» деп сораса онъа джесаретнен, «колхоз къурулгъан 
сенеси юз яшында эдим», деп джевап берсенъиз янъ- 
лышмазсынъыз», — деди. Арадан элли йыл вакъыт кеч- 
тн. Колхозымыз манъа эр он йылда бир юбилей япты. 
Юбилей деген шей яхшы шей экен. Бегендим. Юбилей- 
ден юбилейге къадар ашыкъып яшадым. Бу бешинджи 
юбилейдир. Сайып-севип гонълюмни котермеге кельге- 
нинънз ичюн сагъ олунъыз, юз яшанъыз. 

— Меним киби юз элли яш яшанъыз, — демеге ти- 
линъиз бармаймы? 

— Суексиз тильнинъ адагъы абадан ола, чокъ ти- 
лемекнинъ не файдасы бар? Мен тек юз яш яшамакъ- 
нынъ ёлуны билем, истесенъиз сизге де огретейим. 

— Огретинъиз,— деген сеслер эшитильди. 

— Башта къаделеринъизни котеринъиз,— деди, деде. 

Биз юбилярнынъ сагълыгъына татлы шарап ичтик. 
Деде исе шарапны агъызына якъын кетирмеди, биле- 
синъми не ичти, бир бардакъ ‘сют ичти. Бунъа таа- 
джипленген ве энди бунап етиштирген яш бир 
ЙИГИТ: 

— Эркес шарап ичкенде, сиз сют ичтинъиз. Бу къыт- 
мырлыкъмы, къылыкъсызлыкъмы?— деп сорды. 7 

— Не десенъ де, огълум, деп кочьти деде. — Мепим 
тилим, меним тишлерим сют ичип чыкъкъанлар. Сют 
къаннынъ бир сою олмакънен, инсан омюрини узат- 
къан гузель бир шингенликтир. Керчек шарап да озюне 
коре бир шингенлик, лякин о адамны башта къуванды- 
ра, кульдюре, шенълендире, байыта, сонъ... агълата, 
сюмелете. Амма мубарек сютнинъ сырасы башкъа. Бир 
литр чий сют адамнынъ омюрини тамам йигирми дёрт 
саатке, яни бир суткагъа узата биле, бундан хабе- 
ринъиз олсун. Мен шарап ичип, даа дюньямдан безме- 
дим. Даа юз йыл яшамакъ истейим. Шунынъ ичюн сю- 
тни чокъча, сыкъча ичем, эм уджуз, эм файдалы, эм 
эллеринъ къалтырамайлар. Юз яш яшамакъ истегел 
адамларгъа (бунъа къаршы  чыкъкъанлар олмазлар 
беллейим) мен сютнинъ икътисадий-сиясий эмисти ху- 
сусында лекция окъур ве 36 бинъ 500 кунь девамында, 
эр кунь саба салкъынынен бирер литр чий сют ичинъиз, 
деген гузель тевсие берир эдим. Эминликнен айтам ки, 
бу теджрибеден сонъ, 36 бинъ 500 куньде бирер литр 
сют ичмеге эринмеген адамлар арасында «мен энди юз 
бирге кирем», демеге етиштиргенлер чокъ тапылырлар. 
Чий-пишкен деменъиз, ичеберинъиз, агъызынъыздан 
сют къокъусы кетмесин, 

Деде адамларгъа тевсие берип, айтаджагъыны айт- 
къан сонъ, даа бир бардакъ чий сют патлатты. 

Азиз агъа сютнен багълы икяесини айтып битирген 
сопъ, ашхане тарафкъа ишмар этип: 

— Зера аптенъ азербайджанлы деденинъ тевсиесини 
бутюн барлыгъынен куте. «Юз яш яшамасы сенден, 
сютю менден», деп, мени сютнен сыйламакътан безмей, 
мени темиз мачик этеджек. Кельген мусафирлерни де, 
сютке алыштыраята, — деди. 

Бу ерде истер-истсмез Азиз агъанынъ фикирниин 
больмек керек олды. : 

— Азербайджанлы къартнынъ айткъан сёзлерининъ 
темелинде юмор олса да, сизге чокъ яшамакънынъ сы- 
рыны айткъан. Чокъ яшамакънен къартаймамакънынъ 
арасында дагълар-ташлар киби фаркъ бар. Сиз исе 
къартаймамакънынъ иляджыны биле экенсинъиз. Не 
ичюн шу илядж хусусында айтмакътан къачынасынъ- 
ыз? — деп сорадым. 

— Мен, къардашым, — деди Азиз агъа, къартайма- 
макънынъ иляджыны бильмейим, эм зан этсем, ойле 
илядж тапылмады, эм ёкъ. «Декамевит»ни козьде тута 
олсанъ, текяран янълышасынъ, эм о чокъ файда бер- 
мей. Лякин къартларны белли бир дереджеде яшарт- 
къан, умютлерини тазерткен, юреклерини ат башы ки- 
би, тасавурларыны исе тайдай эткен базы васталарны, 
себеплерни билем. Даа догърусы шу васталарны биль- 
гсн, о васталарнен иш корьген кишини билем. 

— О киши ким? — деп сорадым. 

— Ашыкъма!— деди Азиз агъа. — Билесинъми дем- 
лери сен не дединъ? Яшлар сырасына къошулсанъыз 
да юзюнъиз къызармайджакъ, дединъми? Дединъ. Эн- 
дн уйлеси аваяткъан, яшлыгъы кечип кеткен, къарт- 
лыгъы келип еткен къарт кишиге шай демекнинъ, не де- 
мек олгъаныны, сен билесинъми? Бильмейсинъдир. 
Сенинъ бу сёзлеринъ манъа къартаймамакъ иляджынен 
япылгъан уколнынъ ерини тутты. Дейджегим, сырыны 
бильмек истеген илядж сенинъ, меним, онынъ, яни би- 
зим къолумызда экен. Я автобус беклеп отургъанда 
Адавие эким не деди? «Назар тиймесин, кеткен сайып 
яшарасынъыз, чырайланасынъыз, азизим», дедими? 
Деди. Адыма айтылгъан хош, гонъюль котериджи сёз- 
лер юректен къайнап чыкъсалар, мыскъылсыз текрарла- 
на берселер эрлигим къайтавлагъан ‘киби ола, озюмни 
деликъанлылар сырасында олгъан .киби ис этем. Адам- 
ны къувандыргъан бир сёзчик, тек татлы бир сёзчик 
не демектир? Эгер о сёз еринде, сырасында айтылса, 
адамнынъ беденине тазе къувет тёкюльген, кейфи ко- 

терильген киби ола. Яхшы кейфнен чалышып яшамакъ- 
нынъ тендюристлик ичюн не къадар буюк эмиети бар. 
Биз кяде бири-биримизге яхшы сёзлер айтмакътан, ку- 
лерчырай гонъюль бермсктен къачынамыз, я да о сёз- 
лерни пек кечиктирип, иш-иштен кечкен сонъ айтамыз, 
Эксери алларда аселет «холодильникте тутулгъан» буз- 
лу сёзлернен гонъюль къырамыз. Амма Адавие эким 
ойлелеринден дегиль. Онынъ тили де, муамелеси де, 
сёзлери де шифалы илядж кибилер. 

— Эким деген экимнинъ я сёзю шифалы олмакъ ке- 
рек, я да къолу енгиль, — дедим. 

Азиз агъа башыны сыйпады да сонъ, манъа бакъып, 
джиддийликнен: | ( 

— Сёз шифалыгъы, къол енгиллиги экимине багълы 
бир шейдир,— деди. — Адавие эким адамларны рецеп- 
ти олмагъан янъы иляджнен тедавийлей. Мутехассыс- 
ларнынъ фикирлерине коре, шу иляджнынъ теркибине 
кирген эсас компонентлер татлы сёзлерден, йымшакъ 
муамеледен, инсаннетликтен, сыджакъкъанлыгъындан, 
гоныоль котермектен, мераметтен, ашынъны берме, 
къашынъны бер, — деген аталар сёзлеринден ибарет 
экенлер. Башкъа экимлер де дердине дерман къыдырып 
кельген адамларны Адавиенинъ иляджы киби иляджнен 
тедавийлемек ёлларыны къыдырсалар, вакъытсыз къар- 
тайгъанларнынъ сайысы эксилир, меним киби къартай- 
магъа бильмегенлернинъ сайысы исе чокълашыр эди. 
Эбет, агъыр тёшек хастасыны, сыныкъны не къадар тат- 
лы сёзнен олса да, йымшакъ муамеленен, гонъюль ко- 
термекнен тедавий эталмазсынъ. Сёз къартларны белли 
бир дередже яшарта биледжек къуветке малик олгъан 
илядж хусусында кете. 

Адавие эким мени не ерде, не вакъыт корьсе, корь- 
син, айткъан сёзю, (дигерлерине де ойле япа) «тьфу, 
назарым тиймесин, кунь-куньден яшарасынъыз, бенъ- 
зинъиз солмай, машалланъыз бар», демек ола. Бу сёз- 
лерден сонъ бенъзинъ солсын да бакъсын. Сыкъ-сыкъ 

кузьгюге бакъмагъа, маалли-маальсиз тыраш олмагъа, 
темиз урбалар кийип, галстук такъмагъа, кяде-бир де 
мис якъмагъа, тнм-тик юрмеге меджбур оласынъ. Биль- 
ген кишиге бу тарзда яшав — яшлыкънынъ девамыдыр. 

Азиз агъа озюнинъ бугуньде-бугунь тендюристлиги- 
ни Адавие экимнинъ инсаниетлигинен багълай. Бу му- 
насибстнен о шойле бир вакъна икяе этти. 

..Алтмыш экинджи сенеси эди. Яхшы чалышкъаным 
ичюн, раатлыкъ эвипе бедава путёвка бердилер. Анда 
барып раатланмакъ ичюн, хаста олмагъанынъа даир 
экимден справка керек экен. Лячаре экимге корюнмек 
керск олды. Невбет беклеп экимнинъ кабинетине кир- 
дим. Эким, алдына эгилип, бир шейлер яза эди. 

— Мерабанъыз!— дедим. 

Эким огюндеки кягъытларны чекмеджесине ерлешти- 
рнп,меракънен манъа баштан-аякъ бакъты, козьлериме 
тикилип къалды, сонъ манъа тараф адымлап: 

— Сиз къайдан чыкътынъыз,буюрынъыз, отурынъ- 
ыз, азизим, — деп муляйимликнен манъа къолуны узат- 
ты. Меп бираз шашмаладым, сыкъылдым, 

— Сыкъылманъыз, азизим, — деди эким.— Сиз мени 
танымасанъыз керек, мен сизни корьгенимнен таныдым. 
Арадан йигирми йыл вакъыт кечкенине къарамадан, 
зерре къадар денъишмегенсинъиз, аксине дюльберлеш- 
кенснз, яшаргъансыз,— деди. Сонъ омузыма илядж 
къокъугъан бир элини къойып, къаршыдаки дивангъа 
отурмамны теклиф этти. Шу арада оларда уйлелик те- 
нефюс башланды, биз исе экимиз тена кабинетте би- 
ринджи танышлыгъымызнынъ тарихыны хатыр.та- 
ДЫКЪ. 

Къыркъ эки сенесининъ сентябрь айы эди. Мамаев 
курганны немселерден экинджи кере къайтарып ал- 
макъ ичюн уджюмге котерильгенде, яраландым. Бирин- 
джи дакъкъалары не еримден ве насыл яралангъаным- 
ны бильмедим. Джан айбетинен огге чападжакъ олдым, 
лякин аякъ устюне турып оламадым, йыкъылдым. Козь 

огюме къаранлыкъ чёкти. Эсимни джойгъан киби ол- 
дым. Эсимдеми — тюшюмдеми, бильмейим, шу арада 
къулагъыма джебэ шаматасыны кесип кельген бир тув- 
гъан сес эшитильген киби олды. Манълайыма кимнипъ- 
дир йымшакъ къолу тийди. | 

— Азизим, не олды, яраландынъмы? 

Козьлеримни ачып бакъсам не корейим: чантасыны 
янбашына саркъыткъан, орта яшларында бир эмшире 
къадын манъа баклашка узата: 

— Сув ичинъиз, азизим, — дей. Бу эмшире сиз эдинъ- 
из. Эсинъиздеми, джан талашкъан агъыр вакъытта си- 
зипъ къолунъыздан сув ичкен эдим. Сиз меним ярамны 
багълар арада, гонълюмни котермек ичюн олса керек, 
бугуньге къадар къулагъымда янъгъырагъан тесирли 
сёзлер айткан эдинъиз. 

Къанатындан урулгъан къуш киби, аягъынъыздан 
урулгъан экенсинъиз. Шукюр, ярапъыз енгиль, биз сиз- 
ни тез арув этермиз, аттан энген йигит кене аткъа ат- 
ланыр, деген эдинъиз. Бурунлатып, «если ранили друга, 
перевяжет подруга», деп йырлагъан эдинъиз, хатыр- 
лайсынъызмы? Сонъ одыр-будырларыпъызны йыгъыш- 
тырып, «энди акъырын-акъырын кетейик», деген 
эдинъиз. Мен автоматыма таянып, зар-зорнен аякъ ус- 
тюне турсам да, адымлап оламагъан эдим. О вакъыт 
сизинъ манъа айткъан сёзлеринъизни унуткъандыр бел- 
лейсинъизми? Унутмадым. 

— Мен унуткъаным, я не деген эдим? 

— Манъа яхшы сыйыкъынъыз, бойнума сарылынъ- 
ыз, къавий къучакъланъыз азизим, деген эдинъиз. Кой- 
лю десенъ, койлю, бойле медений муамеле корьмеге- 
нимден себеп олса керек, о вакъыт сиздев, «меним 
адымны къайдан билесинъиз?» деп сорагъан эдим. Сонъ 
сиз меним башымны йымшакъ коксюнъизге янтайтып: 
«Адынъыз не?» деп сорагъан эдинъиз. Мен къувана- 
къувана: «Азиз», деген эдим. Сиз о вакъыт не ичюндир 
терс къарап кульген эдинъиз, 

— Хатырлайым, о дакъкъаларда сиз пек азаплы 
эдинъиз. «Насыл ола да ерни тепсе, сувуны чыкъара- 
джакъ девдай эркек, озю де Сталинград къараманы 
олса, коксюнде «Джесюрлик ичюн» медали йылтыраса 
бир къысаякълынынъ ярдымы олмадан, адым абутлап 
оламасанъ», деген дуйгъулар сизни пек мугъайткъан 
эдилер. Догърумы? 5 

— Догъру, табнрлемеге уста экенсинъиз. 

— Сиз о дуйгъуларынъыз хусусында манъа ич бир 
шей айтмагъан эдинъиз. Сизни о вакъыт эрлик гъуруры 
енъген эди. Амма мен бу дуйгъуларпынъ азабыны си- 
зинъ козьлеринъизде окъугъан эдим. 

— Кяде-бирде госпитальден тедавий олып чыкъ- 
къан кунюмни хатырлайым. Сиз меним элимден къол- 
тукъ таякъларымны алып, «къана энди таякъсыз юрип 
къаранъыз», деген эдинънз. Мен тишлеримни сыкъып, 
акъсамай, тим-тик юрмеге тырышкъан эдим. Лякин 
таякъсыз аткъан биринджи адымларым къатты дегиль 
эдилер. О вакъыт сиз сыджакъ къолунъызпы меним 
бир омузыма къойып «омюрде къатты ве кенъ адымла- 
макъ чаресини къыдырынъыз, юрьгенде ер бегенсин, 
корьгенде эль», деген эдинъиз. Сизинъ бу сёзлеринъиз 
бутюн вакъыт меннен эдилер. Мени мешакъатлы муси- 
бетли ёлларда эсен-аман алып юрьген ана шу насият 
сёзлери олдылар. , 

..Джебэ эмширеси Адавне Алимова дженк биткен 
сонъ окъувыны девам эттирген, медицина институтыны 
битирген. Эки йылдаз берли шеэрде, бизим участкада 
баш эким олып чалыша экен. Иште талий мени экин- 
джи кере онынъ огюне алып кельди. 

— Неге шикяет этесинъиз, азизим? 

— Раатлыкъ эвине путёвка бердилер. Анда хаста 
олмагъаныма даир справка талап эте экенлер. Шойле 
бир справка берип оламаз экенсинъизми? 

— Эгер мен раатлыкъ эвинипъ экими ерине олсам, 
сизден ич бир тюрлю справка талап этмез эдим. - 

— Не ичюн? 

— Бакъынъыз, о чырайнынъ арувлыгъына, ба- 
къынъыз, о беттеки тазеликке Сизинъ диагно- 
зынъызны табиат юзюнъизге язгъан. Машалланъыз 
бар! Озюнъиз джанлы справкасынъыз. 

Экимнинъ берген справкасыны алып, онынъ каби- 
нетинден чыкъкъанда, озюмни танымагъан дереджеге 
кельдим, гуя бар омюрим раатлыкъ эвинде олгъаным. 
Дерсинъ, табиат тарафындан юзюме язылгъан днагноз: 
нынъ къувети манъа, «аякъларынъны къатты ве кенъ 
бас, башынъны юксек котерип юр, юрьгенде ер беген- 
син, корьгенде эль», деген киби келе эди. 


ЕЛЛАНЫЛМАГЪАН МЕКТЮП 


Носёлка Советинден: «Асановлар Бсштерек мааллс- 
синде 32-нджи эвде яшайлар», деген малюмат алдым. 

Бештерек мааллеси нефтьчилер посёлкасыны экиге 
больген буюк каналнынъ сыртындаки къырлар этсгине 
ерлешкен. Эки тарафлама юкъарыгъа узанып оськен 
сельби тереклерининъ талдасындан отькен сокъакъ 
Бештерекнинъ меркезине алып келе. Къаякъкъа бакъ- 
санъ ешиллик ичине чомгъан, бири-бирини текрарлагъан 
акъ эвлер. Сокъакънынъ батыгъа айлангъан кошесин- 
деки кучюк, джыйнакълы азбар ичинде бир къарт ко- 
рюне къалды. Къарт даллары азбар тышыпа саркъкъан 
терекке узанып, къоллары еткен пытакълардан шефта- 
ли джыя эди. Селям бердим. «Берекетли олсун», де- 
дим. 

— Эвге киринъиз — деди къарт, — шефтали ашанъ- 
ыз. А 
— Сагъ олунъыз, манъа 32-нджи эвни тапмакъ ке- 
рек,— дедим. 

Къарт ишини ташлап, мен къыдыргъан эвимнинъ 
азбары огюне алып кельди. 

— Алиме эвде олмалыдыр, киринъиз. 

Яваштан-яваш азбар къапусыны къакътым. Сес-со- 
лукъ ёкъ. Шырт арасындан азбар ичине козь ташладым. 
Могедекли арабаны анъдыргъан юзюм асмаларынынъ 
` кольгели алкъасы азбарнынъ тёрюне къадар узанып ке- 
те. Елсмлик терек салкъынында, къапугъа терс отурып, 


20 


бир къысаякълы чамашыр юва. О ишке о къадар 
далгъан ки, орталыкъ янса, къасыры куймейджек киби. 
Къапуны текрар къакъмакъ керек олды. Эм бу сефери 
къапуны эпкинли къакътым. Азбардаки копекнинъ да- 
вушыны эщшиткенинен чамашыр ювгъан къысаякълы 
аякъ устюне турды. Сабунлы эллерини пештмалынынъ 
этегине сюрте-сюрте азбар къапугъа тараф юрди. 

Жыйкъылдап къапу ачылды. Къаршымда къапунен 
бир бойда, ири кевдели, эсмери кельген, вакъытсыз чы- 
райы солгъан бир къадын пейда олды. Селям-келямдан 
сонъ, мен о къадындан: г 

‚— Селимнинъ анасы — Алиме апте, сиз оласызмы? 
Селим эвдеми? — деп сорадым. у 

Къадын меним бу суалиме джевап бермеге ашыкъ- 
мады. Башта бир эниме-боюма козь кездирди. Сонъ те- 
кярап кулюмсиреп, сёзюни къадынджа йымшакълыкъ 
бермеге тырышты: 

— Мен сизни почтаджыдыр белледим, огълумдан 
мектюп кетиргендир, деп ойландым. Меним къапумны 
почтаджыдан башкъа бир кимсе къакъмай, — деди. 

Алчакъ къапудан энъкейип азбар ичине кирер ара- 
да, меним суалим акъылына тюшти. 

— Эбет, Селимһинъ анасы мен олам, — деди. — Я сиз 
ким оласыз? 

— Сизинъ Селимнен техникумда берабер окъугъан 
эдик, дост эдик. Шимди сизинъ тарафкъа ёлум тюшкен- 
де, эски достны корьмек истеп, бу ерге кельдим. 

— Яхшы япкъансыз. 

..Берабер терек салкъынлыгъында отурдыкъ. Алиме 
апте чай кетирди. Тепси толу вишне татлысыны меним 
алдыма йылыштырды. 

— Чайны татлынен ич, — деп зыкъарлады,— экшили- 
татлылы чай сыджакъта яхшы кейф бере. 

Алиме апте чайни лезетнен ичкенимни абайлады. 
Стаканым ярыдан авгъан сонъ; 

— Къайдай, бегендинъми? — деп сорады. 

Шу дакъкъасы мен онынъ козь къапагъы домбукъ- 
къан, бети ичине ойылып кеткен, реиксиз чересипде шу 
татлынен къарышып, шербетленген насылдыр бир гъу- 
рурлыкъ сездим. 

— Бегеидим, вишие татлысы лезетли ола экеп — де- 
ДИМ. 

— Вишне азбарымызда осе, татлысыпы да озюм 
къайнаттым. Куйдюрмегеним, я?.. Тюсюне къара, дамы 
кърым балы киби, я къокъусыны айтмайсынъмы? 

Алнме апте меним частыма мусафирчен, ачыкъ гонъ- 
юлли чыкъты. Ишини ташлап, лафкъа бельсенди. О сёй- 
ленмектен усанмады, мен динълемектен. Затен янъгъыз 
къадынлар динълемектен зияде, динълемекни севе 
экенлер. Севсинлер. 

Асыл макъсадым. Селимнинъ яшайышыпы, аманлы- 
гъыны-эсенлигини бильмек эди. Шу ниетни козьде ту- 
тып: | 

— Селим иштеми ёкъса, корюнмей?— деп сорадым. 

Огълу’ анъылгъанынен Алиме аптепинъ чырайы 
кульди. Солукъ янакъларында къан пейда олгъандай 
корюнди. Бунарлы козьлери йылтырадылар. Юреги тек 
озюне беллн олгъан, тышкъа чыкъмагъан къуванчнен 
толды. Сонъ, тыныкъ, эшитилир-эшитильмез сеснен: 

— Огълум башкъа шеэрде чалыша, -— деди. — Асрет- 
лик чекем. 

Алиме апте шу арада тёрдеки одадан ястыкъ коле- 
минде бир богъча алып чыкъты, опы ашыкъчанлыкънен 
чезди. 

— Гонълюме якъын олсун, деп, ондан кельген мек- 
тюплерини бабасынынъ тюсю, келинлик антерлерим 
арасына дестелеп къоям,— деди. 

— Келинлик антерлеринъиз арасындан ер тапкъан 
мектюплер, кимнинъ мектюплери? 

— Кимнинъ оладжакъ, огълумнынъ — Селимнинъ. 
Мен о мектюплернинъ сыджакълыгъынен яшайым: 
Дюньяда меним огълума етер, огъул ёкътыр. 

Мусафир къонакъбайнынъ... Айтмакъ нстегеним о 
дегиль, кяде сырасыны тюшюрип, къонакъбайнынъ ава- 
сына зиль тутмакъ керек ола. Алиме апте огълунынъ 
сасани агъыз толдурып макътай башлады. 

Лаф арасы мен де Селимнинъ файдасына хош сёзлер 
айтам. Корем Алиме аптенинъ гонъюли котериле, юреги 
ат башы киби ола. Ана десенъ, ана, озюнинъ айтмасы 
киби, огълундан мектюп кельсе, къувангъан, маалле 
бою окъуп юрген, кельмесе агълагъан, козьяшы къу- 
румагъан. 

— Огълумдан мектюп кельмей, деп шикяетленмеге 
аджет къалмай, — деди де, богъчадаки антерлери ара- 
сындан бир конверт чыкъарып, манъа узатты. 

— Окъу,— деди, — бу мектюби тюневин кельди. 
Биль, огълу анасына не киби асрет мектюби яза! 

— Асретликке аджет бармы? Огълунъыз полюстеми 
ёкъса? — деп сорамагъа сыра кельди. 

— Якъындасы тишлешир, узакътасы кишнешир,— 
деп эшитмединъми? Биз шимдилик кишнешемиз. 

Алиме аптенинъ разылыгъынен мектюпни окъуй 
башладым. 

«Гедже тюшюмде, куньдюз эсимде олгъан мерамет- 
ли аначыгъымі 

Бугунь сенинъ мектюбинъни алдым. Сагъ ол, бар 
ол, анам! Асрет мектюбинъни окъур экеним озюмни се- 
нинъ сют къокъугъан къучагъынъда эркеленген киби 
ис эттим. Эвлядыны сенинъ киби джандан севген ана 
дюньяда бармы экен? Ёкътыр беллейим. Мектюбинъден 
анълагъаныма коре, хасталанып тургъан сонъ, сагълы- 
гъынъ бир джорукъ экен. Мен бунъа пек къувандым. 
Сенинъ сагълыгынъ меним ичюн дюнья байлыгъы. Сен 
манъа керексинъ, мен санъа. Шай олгъанда озюнъни ме- 
ним ичюн, севимли огълунъ ичюн сакъламагъа билы 

Мектюбинъде, «ишлеринъ насыл кете?» деп сорай- 
сынъ. Раат ол, анам, ишлерим яхшы, сагълыгъым ерин- 
де. Лякин асретлик джан чекиштире. Санъа барып ол- 

магъаныма джанынъ агъырмасын . Командировкада 
чокъ олам. Вакъыт тапсанъ, озюнъ кель. Сени ай къа- 
рагъандай къараймыз. Бизде раатланырсынъ. Тору- 
нынъны .корерсинъ. Корьсенъ корьгендай, севсенъ ссв- 
гендай торунынъ бар». 

` Алиме апте мектюпни къолумдан алды ве Йылпын- 
йылпын козюме бакъып: 

— Анасына бойле сыджакъ мектюп язгъан огъул 
дюньяда бардырмы? — деп сорады. 

Бу суальге джевап бермек къыйын олды. Ай-ай, 
аналыкъ борджу опъа патта-сатта мектюп язмакънен 
одельсе. Одельмей, эм омюрбилля одельмейджек. 

Алнме апте къаве пиширмеге кетеджек арада мек- 
тюплер дестесинден манъа бир мектюп узатты. Конверт 
устюнде Селим Асановнынъ довостребованис адреси 
язылып, ёлланылмай къалгъан мектюп экен. Мектюп- 
нинъ селям-келямыны ташлап, эсас сатырларыны окъуй 
башладым. Истесенъиз сиз де динъленъиз. 

«..Селимчигим не ичюн ойле япасынъ балам? Кет- 
тинъ кельмез олдынъ. Беш йылдыр сени корьмедим. 
Тюсюнъе, къокъунъа къурбан олайым, сени сагъын- 
дым, саргъайдым. Софамыздаки сачакъ арасында къа- 
рылгъач ювасы барлыгъыны сен яхшы билесинъ. Айт- 
макъ истегеним, къарылгъачлар биле баарьдеп-баарьге 
оджакъларына къайтып келелер, чивильдешелер. Къуш 
тилинен бир-бирлерининъ хатирлерини сорайлар, бири- 
бирлерине эркеленелер, бири-бирлерининъ кейфлерини 
арайлар. Сен къарылгъач къадар да ёкъсынъ. Дерт ди- 
вар ичинде гедже-куньдюз сени ойланам. Яры геджеде 
эвде бир тасырды къопса, аман къапугъа чапам, санъа, 
деп къапу ачам, бакъсам... Меннен эгленген гедже къа- 
ранлыгъы ола. Сен ёкъсынъ. Ана эвлядыны сыджакъ 
багърына басмакъ истей. Истек-истек олып къала, бунъа 
да чокъ шукур! Татлы хаялдан сонъ, сувукъ тёшекке 
кирип ятмакъны сен къолай шей беллейсинъми? Сонъ 
не олса, козьлерге ола. Бизде: «Сакълагъанынъны 

ашасаиъ, сагъынгъанынъ тез келе»— деген сёз бар. Меп 
гъарип, шу сёзлерге инанып, санъа деп сакълагъан 
одур-будырларымы, босагъадан, бисмилля, деп кирген 
мусафирнинъ огюне къоймагъа ашыкъам. Ана юреги эп 
талпына, сеннен корюшмекни тезлештирмек истей, амма 
олмай. Бу гедже сени тюшюмде корьдим. Тюшюмде 
мен посёлкамызнынъ сыртындаки топракъ ёлнен янаша 
койге кете экеним. Бостанлыкътан кечип кеткен арада, 
бир кереден огюмде сен пейда олдыпъ. Куле-куле бири- 
биримизге келемиз. Арамызда беш метр ер къалгъанда, 
не олды, не олмады экимиз де токътап, къатып къал- 
дыкъ. Юрек чапалана, къучакъ ачыкъ, сени сармакъ 
пстейим, не ишлейим аякълар джансызлангъан кибилер, 
адымлап оламайым. Бакъсам, тыпкъы кинода косьтер- 
генлери киби, сен менден узакълаша башладынъ. Эп ар- 
тынъа чекилесииъ. Узакълашкъан сайын уфакълаша- 
сынъ, тап сонъу козюме анасыны джойып, адашып юрген 
къозучыкъдай олып корюидичъ. Сонъу хайыр олгъайды. 
Пахыл киби сабасына хас̧таланып чыкътым. Бир ай 
тёшекте яттым. Сени арызладым, къолунъдан бир ютум 
сув ичмек истедим. Сенинъ къолунъдан сув ичмек манъа 
къысмет дегиль экен. Сыджагъым пек котерильгенде: 


Авурсам, ах, дер кимсем ёкъ, ольсем джылар, 
Башымны сыйпап, козюмни ким юмдырар,— 


деп агълай бере экеним. 

Буны манъа сонъундан къомшулар айттылар. Сагъ 
олсунлар къомшуларым. Олар мени янъгъызлыгъыма 
къатланалар, эм къатланырлар. Девдай огълу, сап- 
сагълам келини, торуны олгъан ананынъ башына бу 
къара язылар ляйыкъмы, аджеба? Баш язысыны — 
козь корер, дейлер. Кореджекмиздир даа, башкъа не 
чаре бар2 Къомшулардан айып, мен энди адамларнынъ 
козьлерине корюнмеге утанам. Алсыз хаста экенимде, 
бир къомшум менден: «Огълунъа хабер этмединъми, не 

ичюн, келип, хатиринъни сорамай?»— деген суаль бер- 
ди. Шаштым, шашмаладым, неге огърагъанымны биль- 
медим. Ер ярылса, ерге киргендай олдым. Бойле суаль- 
нинъ не вакъыт олса, огюме келип чыкъаджагъыны 
биле эдим. Эгер акъикъатны айтсам, апа оларакъ ме- 
ним, огълум оларакъ, сенинъ виджданынъ кирленеджек. 
Буны насыл ана истер? Мен исе биле-коре ялан сёйле- 
меге меджбур олдым. - 

— Селим узун муддетке заграницагъа командиров- 
кагъа кеткен. Къотур устюне чыбан, демелери киби, 
торуным да хасталангъан, шу себептен келиним де ке- 
лип олмайджакъ, — дедим. 

Не керек эди манъа къарт алымда ялан сёйлемегс. 
Сенин командировкагъа кетти демеге аджет бар эдими? 
Я, :сап-сагълам баланы, торунымны хаста демек гуна 
дегильми? Сенинъ ичюн, сенинъ адынъны чыкъарма- 
макъ ичюн ялан сёйлейим. Менден не нчюн сувундынъ, 
огълум, не гунам бар меним, балам? 

Пенсиягъа чыкъып эвде отургъаныма къарамадан, 
адамлар мени унутмайлар, сенинъ киби дегиллер. 
8 март арфесинде чалышкъан тикиш фабрикамдан 
манъа байрам хайырлап, делегация кельди. Партком 
секретары, фабком реиси, эски достларым, сабыкъ ше- 
гиртлерим байрам мунасебетинен хош сёзлер айтып, 
мени юректен къувандырдылар. Бинъ яшасынлар! Шу 
куню эвимиз баарь чечеклерининъ енгиль къокъусынен 
толды, юртумызгъа тазелик кирген киби олды. Мен му- 
сафирлерни сенинъ энъ севген ашынъ — чиберекнен 
сыйладым. Санъа деп сакълагъан бир шише массандра 
шарабыны оларнынъ огюне къойдым. Фабком реиси Ай- 
ше Меметова сени эртеден биле эди. Шунынъ ичюн олса 
керек, сёзюни: . 

— Бу къаделерни урьметли Алиме аптемизнинъ ве 
онынъ бирден-бир огълу Селимнинъ сагълыгъына, олар- 
нынъ тез корюшмелери ашкъына котерейик,— деди. Ич- 
тилер. Я мен? Мусафирлерден къалышмайым, деп ал- 

сыз олсам да, сенинъ сагълыгъынъ нчюн, бир оймакъ 
къадар шарап ‘ичтим. Сенинъ сагълыгъынъ ичюн зеэр 
ичмеге азырым. Тап къайтаджакъта Айше менден: 

— Селимден мектюп аласызмы?— деп сорады. 

Шу ан мен, эр вакъыт дердимни тазертип тургъан, 
юрегимни тельчелеген бу киби суаллерге джевап бермек 
къасеветинден не вакъыт арыныр экеним, деп ойландым. 
Ичтен янгъанымны дуйдурмамакъ ниетинен, тыштан 
кулюмсирей берип: 

— Эбет... алам, — дедим.— Бабасынынъ насиятыны 
унутмай. 

Бу сефери де ялан айтмагъа меджбур олдым. Ба- 
къам Айше насият меселесинен меракълана башлады. 
Буны мен онынъ козьлеринден дуйдым. Сонъ онъа ба- 
банънынъ фронттан язгъан биринджи ве сонъки мек- 
тюбини косьтердим. 

— Асты чызылгъан сатырларны окъу, — дедим. 

Окъуды: «...Селим, ананънынъ сёзюнден чыкъма, 
айткъанларыны тут. Онъа эш ол. Меним ёкълугъымны 
дуйдурма, хызметтен къачынма, окъувдан къалма. Биз · 
Ана Ватанымызнынъ азиз топрагъындан фашист айдут- 
ларыны къувып чыкъармакъ, ана ве балаларнынъ, яни 
сизлернинъ илериде бахтлы яшаманъыз ичюн къан тё- 
кемиз. Тёкюльген къан нафиле кетмесин.» 

— Асан агъа огълуна огют бермеге биле экен, — де- 
дн Айше. 

«Селимчигим, сен атеш ичинден кельген барот къо- 
къугъан бу мектюпни окъуй-окъуй эзберлеген эдинъ. 
Бабанънынъ, «ананъа эш ол», деп язгъан мераметли 
сёзлери эсинъден чыкътылармы ёкъса? Баба насиятына 
урьмет этмединъ, · ана огютине къулакъ асмадынъ. 
Санъа не олды, акъылым етмей. Сюнгю чувалгъа сыгъ- 
май, огълум, вакъыт келир...» 

Анасынынъ огълуна язгъан мектюбини окъуп сонъу- 
на чыкъмадым. Алиме апте ашамакъ ичюн одагъа одыр- 
будырлар алып кельген арада, мен аман ою ёлланылма- 

гъан мектюпни дигерлери арасына къыстырып, Селим- 
ден кельген мектюпни окъугъан киши олдым. 

— Огълум мектюплерни тесирли язмағъа биле я? 
Анагъа язылгъан мектюплер ойле олмалылар, севинднр- 
мелилер,-— деди Алиме апте. 

Мен бойле къолайсыз алгъа къалырым, деп биль- 
мей эдим. Мени, огълундан кельген тесирли мєктюп- 
лерге, анасы тарафындан язылгъан къаршылыкънынъ 
сертлиги, къабалыкънынъ себеплери меракъландырды. 
Себеп неде? Къабаат кимде? Бир кереден бир къарар- 
гъа .кельмек, белли бир нетидже чыкъармакъ къыйын 
олды. Бу ерде истер-истемез: 

-  — Селим пек мераметли олса керек, язгъан мектюп- 
леринден белли,— дегенимни дуймай къалдым. 

Алнме апте къашыгъыны четке къойып, эки козюни 
шорба толу чанакъкъа тикип къалды. Дудакълары 
къалтырады, козьлери мунарландылар. Теренден ах 
чектин. Юрегини тырнагъан къасеветини сездирмемек 
ичюн текяран кулюмсиреп де алды. 

— Мераметтен дерт асыл ола, дейлер, лякин ме- 
нимкининъ мерамети дерт асыл этеджек киби дегиль, — 
деди Алиме апте. 

Мен энди чыкъып кетмек ичюн сагълыкълашмагъа 
азырлангъан арада, азбар къапусы къакъылды. Алиме 
апте буюк къуванчнен отургъан еринден атылып турды, 
«почтаджы олмалыдыр», деп къапугъа чапты. Чокъ 
беклемек керек олмады, Алиме апте насылдыр конверт- 
ни опе ве къап-къара почта печаты олгъан сарылтым 
бир кягъытны косьтерип къувана-къувана манъа: 

— Мектюп Селимден, акъча да ондан. Селим манъа 
ай сайын алтмыш кумюш акъча йибере. Мектюплер 
арасындаки акъча переводларыны корьгендирсинъ эбет, 
демеге ашыкъты. 

Техникум аркъадашымнен корюшип олмагъаныма 
тап о къадар аджынмадым. Бунъа бакъмадан менде 
анасы тарафындап огълуна язылгъан ве не себептендир 

ёллапылмай къалгъан мектюлиинъ сырыны бильмек 
мерагъы догъды. Джесарет этип, Алиме аптеден демле- 
рн окъугъан мектюбим хусусында сорайджакъ олдым. 
Я, насыл этип сорамалы? Джаны агъырмазмы? «Ян- 
гъан атешке газ тёкме», демезми? Мен ойгъа далдым. 
Санки, дерсинъ, бу вакъыт, насылдыр бир шейтан къу- 
встн, огълундан анасына арды узюльмеден кельген ас- 
рет мектюплерге джан эндиргеп киби олды. Мен юкъу 
арасындаки киби джан энген мектюплер сарымында 
къалдым. Конверт ичинден мектюплер тюрлю сеснен: 
«сизге ялварамыз, анайдан шимдилик ич бир шей со- 
раманъыз, дердини тазертменъиз», деген киби кель- 
дилер. 

Алиме аптенен сагълыкълашып, азбар тышына 
чыкъкъанда азчыкъ ягъмур сепелей башлагъан эли. 
Якъамны тиклеп, гурь оськен тереклер бою кетер эксним 
демлери манъа ёл косьтерген къарт огюме кестирип 
чыкъты. 

— Ягъмурнынъ токътамасыны беклемей, къайда 
ашыкъасыз, эвге буюрынъыз,— деди. 

Бир кереден лафымыз уймады. Я, танымагъан-биль- 
меген адамынънен не лаф этмек мумкюн? Эвине кирген 
сонъ, лячаре онынъ лафына зиль тутмакъ керек олды. 
О диньлетмектен безмеди, мен исе динълемектен. Мен 
дуйдым, къарт агъыз арап, менден бир шейлер биль- 
мек истей, шунынъ ичюн олса керек, къорасыны авлакъ- 
тан чевире башлады. Мунасебетсиз сёзлернен, фикир- 
лернен аралаштырып, менден: 

— Алиме сизнинъ киминъиз ола? — деп сорады. 

— Огълу Селимнен берабер окъугъан эдик, — дедим. 
Елум тюшкенде кирип ал-эвалыны бильмек исте- 
ДИМ. 

— Бильдинъизми? 

— Селим башкъа шеэрде чалыша экен, шимди за- 
границада командировкада экен, 

— Анасы айттыммы? 

— Берген телеграммаларыны корьдим, йиберген 
мектюплерини окъудым. · 

— Мен,-— деди къарт, — бу маалленинъ почтаджысы 
олам. Эки куннинъ биринде, «огълунъдан мектюп 
бар», — деп Алименинъ къапусыны къакъам. Бу вакъыт 
сен онынъ къувангъаныны корьсенъ! «Бала-чагъанъ- 
нынъ хайырыны корь, бала къуванчынен яша», деп, 
мени алгъышлай-алгъышлай эси кете. 

Мен Селимнинъ анасына язгъан мектюплерини козь- 
де тутып: 

— Ана къувандырмагъа бильмек де буюк йигитлик, 
бу эркеснинъ элинден кельмей, — дедим. 

— Багъышла, къардашым, сёзюнъни больдим, къыс- 
метинъ юрсин, айткъанынъ керчек, мен де сенинъ фи- 
киринъе къошулмакъ истейим. «Алиме огълундан кель- 
ген мектюплернинъ · къуванчынен яшай, бу къуванч 
онынъ янъгъызлыгъына эш ола», десем, сен бунъа не 
дерсинъ? 

— Огъул къуванчынен яшагъан ана, бипъ яшасын, — 
дерим. 

Мен Селимнен багъланып оламадым. Арадан баягъы 
вакъыт отькен сонъ, текрар оларнынъ яшагъан посёлка- 
сына кельмек сырасы тюшти. Бештерек мааллесини зия- 
рет этмек истедим. Кене шу таныш сокъакъ бою кетер 
экен, паттадакътан почтаджы къартны расткетирдим. 
Онъа Алиме аптенинъ эвине кирип-чыкъмакъ истеге- 
нимни айттым. 

— Алиме аптенъ, ёкъ,— деди къарт мугъайсырап, 
кечингенине дёрт ай олды. 

— Я, Селим? 

— Селим... Селим анасынынъ маальсиз ольмесине 
себепчи олды. Селимге ана керекмей экен. 

— насына язгъан мектюплерине коре, Селим- 
ден бойле мераметсизлик беклемек мумкюн дегиль 
эдиде, 

Мектюп меселеси текрар къозгъалгъанынен, почта- 
джы къарт манъа шойле бир фаджиалы вакъиа хусу: 
сында икяе этти. 

— Ольмезден аз бир вакъыт эвель, Алиме мени эвн- 
не чагъыртты. «Хаста хатири ичюн», деп, тансыкъ емиш- 
лерден, мейвалардан алып бардым. Алиме пек алсыз 
эди, Козьлерннде нур къалмагъан, бетте чырай. Зорнен 
нефес алыркен манъа шу сёзлерни айтты. 

— Меним къомшум бош къолнен юрмез, сагъ ол, 
къомшум! Лякин шимдилик манъа ич бир шей керек- 
мей. Бу агъыр дакъкъаларда манъа сен керексинъ. 
Сонъгъулыкъкъа сенинъ: «Алиме, огълунъдан санъа 
мектюп бар!» деген сесинъни эшитип, козь юммакъ ис- 
тейим, — деди. 

— Эшитирсинъ, даа чокъ эшитирсинъ. 

Шу арада, одагъа онынъ джарты тапса яргъан, бу- 
тюн тапса больген, янъгъызлыгъына къатлангъан къом- 
шусы — Эдис келип кирди. 

— Алиме, алынъ недай, тувгьаным?— деп сорады. 

Алиме индемедн. Мораргъан дудагъыны ялады. Сонъ 
Эдиеге ишмар этип, янына келип отургъаныны истеди. 
Буюк заметнен бель устюне турды, тёшеги арасын- 
дан дёрт букленген бир кягъыт чыкъарып, манъа 
узатты. 

— Сен окъу, Эдие шаат олур, деди. 

Окъудым. «Мен, пенсионер Алиме Асанова, эманет 
‚ сандыгъындаки сакълы 4214 рубле, 80 капик парамны, 
эвимни, азбарымны фабрикамыз янындаки балалар 
багъчасы файдасына берильмесини васиет этем». 

— Имза эткенимми? 

— Къомшу, сен текяран ёрулгъансынъ, санъа раат- 
лыкъ керек, азчыкъ юкъласанъ, эписи кечип кетер. 

Алиме меним, «санъа огълунъдан мектюп бар», де- 
мемни истер киби манъа солукъ, шише киби йылтыра- 
гъан, джансыз козьлеринен бакъты. 

— Бугуньки числоны къой, — деп етиштирди, 

„Биз меселенинъ асылына сонъундан еттик. Селим 
техникумны битирип, башкъа шеэрге ёлланма алгъан 
сонъ, бир даа эвлерине кельмеген. Шу шеэрде эвленген. 
Бунъа кимнинъ сёзю бар. Пек яхшы япкъан. Маали ке- 
лил ачкъан гульге ким къуванмаз? Баласы олгъан, бу 
да десенъ, ачкъан гуль къокъу сачты демек ола. Къо- 
ранталы ‘олгъан. Қъорантанънен сыдыргъы отурсанъ 
олмаймы? Ёкъ, о бир ерде темель тикмекнн къальбине 
биле кетирмеген. Ишке кельгенде, агъырнынъ устюн- 
дси, енгильнинъ астындан юрип вакъыт кечирген. Че- 
чек башы отламакъны севген. Эмиш-демиштен эшитке- 
нимизгс коре, о бир къач кере эвленип айрылгъан. 
Керчек, Селимнинъ корьмеси гузель эди, дюльбер йигит 
эди. Иигитлигине дегиль де дюльберлигине базанып иш 
корьген. «Заман келир бу дюльберлик сенде къалмаз», 
деген табиат къануныны бильмем — бильмеген, биль- 
мем — бильмек истемеген. Озюне ошагъан дюльбер ба- 
лачықълары олгъан, балачыкъларынынъ «бабам», деп 
айтмаларыны эшитмеге етиштирмеден, оларны ташлап 
къачмакъ чаресини къыдыргъанп. Эм ойле де япкъан. 
Балаларына нефакъа бермектен къачып, адресини гиз- 
леп юре экен. Эр не къадар корьмеси дюльбер олса да, 
тапкъаныны ит, аркъасыны бит ашар алгъа кельген, 
сумелеген. Ичкиджиликке ургъан. Огълупынъ бу ме- 
рафетини Алиме сонъундан бильген, янгъан-куйген. 
Энди, «Селим анасынынъ вакъытсыз ольмесине себепчи 

олды», дегенимнинъ манасыны анъладынъызмы? 

— Я, мектюплер? 

— Меселенинъ мектюплернен багълы арада иш- 
иштен кечкен сонъ анъладыкъ. Дар дюньяда бир огълу 
Селимнинъ асретлигини чеккен заваллы анасы чаресине 
чаре тапмагъанындан, огълу адындан озюне-озю мек- 
тюп язаберген. Халкътан утангъан. «Селим озю кельме- 
гени, кельмеген, апасына мект!оп биле язмай экен», де- 
ген сёзлернинъ маалле боо джайрамасындан къоркъкъан. . 
Къан къусса, дуйдурмайджакъ олып тырышкъаи. Мен 

Алимеге ай сайын 120 рубле пенсия парасы алып бара 
эдим. О исе эртеси куню маначыкънен район меркезине 
барып, пенсия парасынынъ кяде ярысыны, кяде бутю- 
нини, огълу адындан озь адресине йибере экен. Сонъ 
маалле бойлап, къомшуларына, «огълумдан акъча ал- 
дым», деп къуванып юре эќен. Профсоюз путёвкасынен 
раатлыкъ эвине, я да курорткъа барып кельсе, «афта- 
ларнен огълумда мусафирликте олдым, мени пек ай- 
бетледилер. Отуртмагъа ер тапмадылар. Раметли къарт- 
бабасына ошагъан торунымнен бир тёшекте ятып-тур- 
дыкъ. Къайтармайджакъ олдылар, артымдан агълап 
къалдылар», деп къуванчнен хабер айта эди. 

— Я, шимди Селим къайда? Ондан хабер-тебер 
бармы? 

Меним бу суалимден сонъ, почтаджы къарт текяран 
кулюмсиреген киби олды. Мен тааджиплендим. Бирев- 
нинъ мушкюль талийи этрафында лаф кеткенде, кулюм- 
сиремеге аджет бармы экен? «Бардыр. Бар олмаса ку- 
люмсиремез эди», деп ойландым. 

— Мен озюм корьмедим, лякин корьгенлер олгъан- 
лар, — деп сёзюни девам эттирди почтаджы къарт. — О 
бириси куль халкъкъа корюнмемек макъсадынен, Селим 
аселет эвлерине кеч маалинде кельген. Онынъ сачы, са- 
къалы оськен, текяран кейфи бар экен. Азбарларына 
дал-дюзин киреджек олгъан. Балалар багъчасынынъ 
къаравулы оны, къапу огюнде токътатып: 

— Сизге ким керек? — деп сорагъан. 

— Озюнъ кимсинъ, бизим азбарда не ишинъ бар? — 
деп сертейген Селим. Селим шу ан озюни къолгъа ал- 
магъа бильген. «Мен шашмай турайым, бельки, анам 
гъарип къоджагъа чыкъкъандыр, бельки, бу киши ме- 
ним огей бабам оладыр», деп тюшюнген. Сонъ, сёзюне 
азчыкъ йымшакълыкъ бернп: 

— Анам эвдеми? — деп сорагъан. - 

— О даа насыл ана? — деп тааджипленген къаравул. 
Баш кутьме, ёлуйъа кет. 

— Мени озь эвимизден, ана-баба іюртундан къув- 
магъа не акъкъынъ бар? 

— Сарушсынъ, тез бу ерден кет, шимди милициягъа 
хабер этерим. 

Селим ачувлангъан, козьлерини къан баскъан, къа- 
равулны къакъыштырып, зорнен азбаргъа киреджек 
олгъан. Къаравул чаресине чаре тапмагъанындан онъа 
тюфек тиклемеге меджбур олгъан. Селим неге огърагъа- 
ныны бильмеден: 

— Анам! Эвдесинъми, тез чыкъ! — деп къычыр® 
гъан. 

Чокътан «балалар багъчасы», деп адландырылгъан 
эвнинъ огюндеки шаматаны Алименинъ къапу къомшу- 
сы Эдие эшитип къалгъан. Аман шу ерге чапып кель- 
ген. 

— Бутюн мааллени аякъкъа турсаттынъыз, не олды? 
Насыл шамата? — деп сорагъан. 

Къаравул Эдиеге, четте бойнуны бурып тургъан, Се- 
лимни косьтерип: 

— Мынавы саруш адам манъа окътала, зорнен аз- 
баргъа кирмек истей, анасы керек экеи. Саруш десенъ, 
саруш,кеч маальде балалар багъчасындаи ана къы- 
дырылырмы?— дей. 

Эдие къолунда деерлик оськен Селимнн бир кереден 
танымагъан. О танылыр дереджеде дегиль экен. Азгъан- 
тозгъан. Тюс-чырай къалмагъан. Давушыны Селимнинъ 
давушына ошаткъан. 

— Селим, сенсинъми шу? — деп сорагъан. 

Селимнинъ, «эбет, меним», демеге меджалы къалма- 
гъан. О, башыны ашагъы эгильтип, ойгъа далгъан. 
Хошкельди ерине: «Селим, сенсинъми шу?» — деген 
суальнинъ сувукълыгъы онынъ теннии титреткен. Бир 
шейлер дуйгъан киби олгъан. Сонъ, къомшулары Эдие 
аптенинъ козьлерине тикилип бакъкъанда: 

— Не олды шу, Эдие апте, анам къайда? — деп со- 
рагъан, , 

— Кечиктинъ, къардашым, эм пек кечиктинъ,— де- 
ген Эдие. | 

„Эртеси куню Селим сабадан мезарлыкъкъа бар- 
гъан. Анасынынъ къабири уджундаки баш ташына 
язылгъан сёзлерни.окъуркен: 

— Багъышла мени, аначыгъым, сагъ экенинъде къа- 
диринъни бильмедим. Къаранлыкъта ярыгъынъ, ёкъсуз- 
лыкъта барлыгъынъ оламадым. Афу эт. Раат юкъла, 
анам, кевденъ салкъын топракъ багърында олса да, 
джанынъ меним тенимде, сенн ич де унутмам, — деп 
агълагъан. 

Селим четке чекилип, энди къурумакътан къарар- 
гъан озен агъачыны къурт ашай башлагъан, къарт бир 
терекнинъ янына келип, къайда бараджагъыны, 
не япаджагъыны бильмей агъыр тюшюнджеге далгъан 
бир анде, къарт терек онынъ къулакъларына. «Ана 
ичюн пек кечиктирилип айтылгъан сыджакъ сёзлер- 
нинъ тесири, къарт терек ичюн ягъгъан ягъмурнынъ 
файдасы киби ола. Сакъалынъ сарпандай олгъандже, 
сен мераметнинъ, инсаниетликнинъ бу тарафыны 
бильмединъ, амма бильмек керек эдинъ», деп айткъан 
киби кельди. 


ОМЮР ДЕГЕНИ МЕРДИВЕН... 


Бир хызметнен мааллеге чыкъкъанда, я да маалле- 
ден къайткъанда, илле, Ичкнев Ислям къартбабай- 
нынъ азбары огюнден кечип кетмек керек ола. Башкъа 
ёл ёкъ. Ичкиев — опынъ лагъабы. Озюнинъ дегени ки- 
би, Ислям къартбабайнынъ гузель адына, яшы алт- 
мыштан авгъан сонъ, Ичкнев деген чиркин лагъапнынъ 
къайдан ве насыл келип чыкъкъаныны икяемизиннъ 
сонъунда айтырмыз. 

Шимдилик маалледен къайтам. Къолларым бош де- 
гиль. Юкюм агъыр. Ислям къартбабайнынъ азбарына 
якъынладым. Бакъсам, о азбар къапусыныпъ огюндеки 
скемле устюнде отура. Башыны ашагъы эгильткен, тая- 
гъыны тизлерн арасына къыстыргъан. Тюшюнджели 
отургъанына бакъмадан, меним якъынлагъапымны коре 
къалды. Онынъ пек япышкъакъ табиаты бар. Лафазан- 
лыгъы да онъа коре. Селям-келямдан сонъ, ип-сакъыз 
олур, нлле сени азбарына теклиф этер. Энъкъастан кир- 
мейджек олсанъ, о сени керчектен тарткъычлар. «Адже- 
ле ишим бар», деп къуртуладжакъ олсанъ, онъа да се- 
беп тапар. «Аджеле нишке шейтан къарыша», дер. 
Азбарына алып кирмсгендже раат олмаз. Елемлнк аз- 
барына киргенниънен сени баарьнинъ бир парчасыны 
анъдыргъан, тюрлю тюсте ачкъан, чешит къокъу сач- 
къан, чечек гуль ёлакъларына таба алып барыр. Къый- 
ынлыкънен эгилип чечек узер, оны санъа къокълатыр. 
Эгер де бу вакъыт онъа, «сизге эгильмек къыйын ола- 

дыр, чечекни озюм узейим», десенъиз, о ачувланыр. 
«Эркек деген эркекке чечек узьмек нчюн ерге эгильмек 
ич бир вакъыт къыйынлыкъ этмеди», дер. Сонъ чатал- 
ланыл оськен алма терегининъ салкъынлыгъына буру- 
лыр. Будакъларны, ерге саллангъан ал янакъ алма: 
лариы махътамагъа башлар. Узанып, бою еткен будакъ- 
тан бир алма узип алыр, оны чакъысынен экиге болер 
де, ярысыпы санъа узатыр, къалгъан ярысыны озю ке- 
мире башлар. Сонъ, кулюмсирей берип, «ярым алма 
гопъюль алма», дер. «Татлымы, къокъулымы?» деп со- 
рар. 

Вакъытынъ олмайып, сёзлерние зиль тутмагъанынъ- 
ны, я да азбардан чыкъып кетмеге азырлангъанынъны 
дуя къалса, «балаларынъа берирсинъ, къадыпынъны 
къувандырырсынъ, деп элинъе тюрлю тюсге; чешит 
къокъуда бир десте чечек туттурыр. Бунынънен о се- 
нинъ мытлакъа «чечеклерни бала киби айбетлеп ось- 
тюре экенсинъиз», деп айтманъны истер. Эм шай деп 
айгмагъанынъджа сени бошатмаз. Эгер де бу вакъыт 
сырасыны тюшюрнип: «Эркеске сиз киби чечек осьтюрип, 
чечекин бала киби севип къартаймакъ къысмет этсин», 
десенъ, сендеп де яхшысы олмаз. Қъуваныр, башы 
кокке тиср. Пек къувангъанындан себеп, бала сёзю 
апъылгъанынен, эр вакъыт, эркеске берген суалини 
сапъа да берир: 

— Фарз, этейик, къардашым, азбарны яраштыргъан 
чечек олсун, я омюрии яраштыргъан недир? — деп со- 
рар. Яхшы ки, онынъ бу суалине билип джевап берсенъ, 
я да, «бильмейим» десенъ, джаны агъырыр, элем 
этер. 

— Бу яшынъа къадар омюр ярашыгъынынъ не ол- 
гъаныны бильмейип, къайда маразда къалдынъ? — дер. 

Сонъ чал тюшкен ялпакъ къашларыны керер де, 
козюнъе тикилип бакъар, тилинен къансыз дудакъла- 
рыны ялар. Бундан сонъ мугъайсырап, эшитилир-эши- 
тильмез сеснен: 

— Омюр ярашыгъы, къардашым, баладыр, бала,— 
дер. Сонъ терсиден ах чекип: — Бала корьмек, бала ох- 
шамакъ манъа насип олмады, озь къысмегимни озюм 
тептим, шупынъ ичюн олса керек, агъызым ашкъа тнй- 
мезден эвель, башым ташкъа тийди. Эки якъам бир 
кельмеди, — деп къошар. 

Къартбабай ёрулгъаныны сылтав этип, алма тереги 
салкъынлыгъындаки скемле устюне бельсенип отурды. 
«Энди баланен багълы икяесиин динълетеджектир», 
деп, озь-озюмнен сейленир арада, азбар къапусы 
къакъылды. Къапуны къакъкъан маалле почтаджысы 
экен. 

— Ислям агъа, сизге мектюп бар, ойнасанъыз бе- 
рнрим,— деп шакъа этти о. 

Шу арада сабунлы эллерини оглюгининъ этеги- 
не сюрте-сюрте, къартбабайнынъ къадыны Земине 
апте пейда олды. О почтаджыдан мектюпни алыр 
арада: 

— Бир мектюпке олып бабанъдай кишини ойнат- 
макъ олурмы? — деди. 

— Мектюби билир, — деди почтаджы. 

Земине апте мектюпни къартбабайнынъ элине тут- 
тырды. Къартбабай конвертни о якъ-бу якъ чевирип 
бакъкъан сонъ, оны манъа узатты: 

— Козьлюксиз ич бир шей корьмейим, сен окъуса 
шуны Иса, къардашым. Кимден экен, не яза. экен? ' 

— Окъусам, окъуйым,-— дедим,— я барып да мек- 
тюпте алемден гизли сыр олса, бунъа не дерсинъиз? 

— Уйлеси авгъан адамда недай сыр олмасы мум- 
кюн? — деди Земине апте. — Окъу! 

Бир кошесинде чёль чечегининъ сурети олгъан кок 
конвертни ачып, дефтер кягъытына араб арифлеринен 
язылгъан узунджа мектюпни, окъумакъ ичюн яйдыр- 
гъан арада, мектюп арасындан открытка колеминде бир 
фото чыкъты. Бу ерде меракъ дуйгъусы устюн чыкъса 
керек, фотоны башта озюм корьмек истедим, Къалпа- 

гъыны чекесинде баскъан ат джакълы, чырайсыз 
бир къарт, кокюсинде «Къараман ана» ордени олгъан 
кермекъаш, эслидже бир къадыннынъ козьлерине ба- 
къып къалгъан. Фотоны чевирип, онынъ терс тарафына 
язылгъан «Сулейманнен Сувадеден, Ислямнен Зе- 
минеге эбедий хатире», сёзлерни окъудым. Бу ерде 
Земине апте фотоны элимден тартып алды да, эрине 
берди. Къартбабай фотогъа бакъкъанынен отургъан 
еринден атылып турды. Бу ерде онынъ дерди зияде 
къозгъалса керек, де фотогъа, де къадынына, де манъа 
бакъты. Кулюмсирейджек олды, лякин бундан да бир 
шей чыкъмады. Амма козьлерининъ торлангъаныны мен 
эслеп алдым. Къартбабай къадынына сыджакъ назар 
ташлап: | 

— Мектюп Сулейман агъанъдан экен. Сагъ олсун, 
бар олсун, Сулейман мени унутмай экен,— деди. 

— Сулейманнынъ санъа япкъан эйилигини сен де 
унутмамакъ керексинъ. Бизим баш къошмамызгъа о 
себепчи олды, бундан хаберинъ олсун, — деди Земине 
апте. 

Мектюпте ады анъылгъан Сулейманнынъ ким ол- 
гъаныны, къартларгъа насыл мунасебети олгъаныны, 
япкъан эйилигининъ неден ибарет экенлигини кереги 
киби билип етиштирмедим. Эр алда Земине аптенинъ 
Сулейманнынъ адресине айткъан сыджакъ сёзлеринден 
сонъ, къартбабайнынъ зиядесинен къувангъаныны, 
гонъюли ачылгъаныны сездим. Ашыкъчанлыкънен мек- 
тюпнинъ селямыны-келямыны ташлап, орта бир ерин- 
ден окъуй башладым: 

«...Кечкен акъшам озь арамыз тонгъучымыз Нузет- 
нинъ эвинде онынъ элли йыллыкъ юбилейини къайд 
эттик. Бойле къуванчлы дакъкъаларда адам эш-дост- 
ларыны хатырлай экен. Нузетиинъ сагълыгъына къаде 
котергенде, сен акъылыма кельдинъ. [озь огюмде та- 
рихы. элли йылныпъ артында сакълы ‚унутылмаз бир 
вакъиа джанланды. Сизни чокъ сёйлендирдик. Яланы 

керскмей. Суваде сени чокъ хатырлай, яхшы тара- 
фынъны унутып оламай...» 

— Сенинъ яхшы тарафынъ да бар экен акъай, — деп 
шакъа этти Земине апте. Сонъ ялтакълана берип, тили 
уджундан: 

— Бойле шахсий мектюпни ят адамгъа окъутмакъ 
олурмы?— деп сомурданды. 

— «Уйлеси авгъан адамда насыл сыр олмакъ мум- 
кюн?» деген сен дегиль эдинъми, — деп шакъалашты 
къартбабай. | 

— Бойле мектюпнн,— деди къартбабай,— къаве 
ичип, кейф чатып динълемек керек, энъ яхшысы сен 
бизге бирёр къаве пиширип кетирчи. р 

Земине апте къаве пиширмеге кеткен арада, къарт- 
бабай тарихы бугуньки мектюпнен багълы фаджиалы 
бир вакъианы икяе эте башлады. 

— Сен, къардашым, мектюпте ады анъылгъаи Сува- 
денинъ ким олгъаныны бельки бильмейдирсинъ. Эгер де 
шимди мен санъа биревнинъ элли йыллыкъ апакъай- 
ыны — Сувадени агъыз толдурып макътай башласам, 
сен бельки, «бу къарт темиз ҷылдыргъан экен», дер- 
синъ. Десенъ дейджексинъдир даа, о тарафы сенинъ 
ишинъ. Лякин Сувадени макътамамакъ мумкюн де- 
гиль. Омюримде сёз Суваденен багълы куньлер хусу- 
сында кеткенде, адыма айтылып кельген, эм де ольгеп- 
дже айтылып кетеджек аджджы сёзлернинъ гукасыны 
чекмек манълайыма язылгъаныны озом де билем. Озю 
йыкъылгъан окюнмез, дейлер. Озюм йыкъылдым, лякин 
окюнчим буюк. Йигңтлик укюмининъ гурь девиринде 
куньлеримни: «Яшлыгъымны бёрмез эдим дюнья ма- 
лына», тюркюсини чалдырып аткъардым. Дюнья малы- 
на берильмез шенъ яшлыгъымнынъ къадрини бильме- 
дим, шунъа янам, пешман этем. Сонъки пешман — 
башкъа душман, дегенлери пек догъру сёз экен. Яш- 
лыгъынъда омюрге беш бермесенъ, къартлыгъынъда 
ондан алты алып оламай эқенсинъ. Яшлықъ баарининъ 


40 


джильвесине алданып, датсыз кузьнинъ келеджегиии де 
унута экенсинъ. Къартлыкъ исе назнен келе экен, лякин 
кечип кетмеге ашыкъмай экен. 

Къызым санъа айтам, келиним сен динъле, дегснле- 
ри киби, бутюн буларны кеч де олса, айтмакъ макъса- 
дым шу кн, яшлыкънынъ къадирини яшлыкъта биль: 
мек керек. Яшлыгъынъда бир яхшылыкъ яп да, денъиз- 
ге ташла, гемиджи алмаса, балыкъчы алыр, дейлер. 
Амма мен денъизге ташланаджакъ дереджеде яхшылыкъ 
япмадым, лякин яшлыкънынъ аксине кельгенде... 

— Къартлыгъынъызда чечек осьтюрмекни, терек 
отуртмакъны озюнъиз ичюн дегиль, озюнъизден сонъ 
келеджек несиль ичюн яхшылыкъ саймайсынъызмы? — 
деп, сорамагъа ашыкътым.— Бакъынъыз, азбарынъыз 
кучючик бир багъча... 

— Бильмеген адам киби лаф этмесе, къардашым, — 
деди къартбабай.— Мен билем, сен бу лафларны мы- 
навы азбарны козь огюнъе алып айтасынъ. Бильмиш 
ол ки, азбар менимки дегиль, Земиненинъ, эв менимкн 
дегиль, Земиненинъки. Мен бу къаралтыгъа азыр ашкъа 
дуаджы сыфатында кельдим. Он эки йыл эвель мен бу 
янъгъыз къысаякълынынъ къолтугъы тюбюне кольге ки- 
би келип сыйыкъкъан эдим, ойле де юрем. Айтмасы 
айып, ичкиев кельдим. Яры омюримни янъгъызлыкънен' 
кечирдим. Ячъгъызлыкънен яшагъан яшынъ къаран- 
лыкъта ашагъан ашынъдай датсыз ола экен, 

Къартбабай янъгъызлыгъынен, ящлыгъында япкъан 
янълышларынен багълы олгъан фикирлерини не тарзда 
ифаде этеджегини бильмейип, токъталып къалды. О 
къарт алында янълыш кечирген куньлерини хатырла: 
магъа тартынды, гъалиба. Сонъ утангъан бала киби, 
башыны ашагъы эгильтип: 

— Яшлыгъынынъ къадрини бильмеген, къартлы- 
гъында хор ола экен,-— деп ташлады. Бу ерде манъа, 
«къадирсизлигинъиз неден ибарет эди?» деп сорамакъ 
керек эдими? Аджемилигиме барып, сорадым. Абай- 

сыздан берильген суальнинъ джевабы да онъа коре ол- 
ды. Къартбабайнынъ джевабыны сёзю-сёзюнен тариф 
этеджек олсакъ, шойле олып чыкъты: 

— Сен айыпсынма, мен меселени олгъаны киби ай- 
таджам. 

— Сен кене де чешме башыны хатырлайджакъ олая- 
тырсынъ, гъалиба, онынъ не кереги бар? — деди Земине 
апте. | 

— Хатырламакъ меселеси Насреддин оджанынъ чи- 
берекнинъ озюне дегиль де, къокъусына тойгъаны киби 
олып чыкъа. Сен мени сонъки кейфтен марум этеджек 
олмаса,— деп дарылды къартбабай. Сопъ икяесинн де- 
вам эттирди: 

— Биз Суваденен бир маалледе яшай, бир чешме- 
нинъ сувуны иче эдик. Бизим биринджи севгимиз чеш- 
ме янында алевленди, онынъ тарихы чешменен, сувнен, 
багълыдыр. Чешме оларнынъ эвине якъын эди. Суваде 
къопкъаларыны алып, эвлеринден сувгъа, деп чыкъты- 
мы, мен аман чешме янында ола эдим. Анда корюше 
эдик. Мен онынъ къопкъаларыны сувгъа толдура ве 
сёз ачмакъ ичюн сувнен багълы сылтав тапа эдим: 

— Сув бермек севаптыр, къолум шифалыдыр,— дей 
эдим. . 

О меним козьлериме йылпын-йылпын бакъып, му- 
ляйимликнен кулюмсирей эди. Тек бир сёз айтып етиш- 
тире эди. 

— Сувдай тендюрист ол! — дей эди. 

Оны бильмейим, амма мен чешме янында айтылгъан 
татлы сёзлернинъ сыджакълыгъынен яшай эдим. Ара- 
дан афталар отти, айлар келип кечтилер. Сув тендю- 
ристлигининъ арарети мени Сувадеге эп исиндирди. Иш 
шунъа къадар барды ки, куньлерден: биринде онъа 
къуда йибердим. Биринджи къуданы: «Мен даа яшым», 
деп къайтарды. Кесеп-кес ред этмеди. Бунъа бакъма- 
дан, экинджи къуда да бош кельди. Бу ерде йигитлик 
менлигими къозгъады. Учюнджи къуданы ёлгъа къой- 

дым. Анасы-бабасы онъа да кестирип сёз айтмагъан- 
лар. Сонъ озюм бармагъа меджбур олдым. Яланы ке- 
рекмей, анасы-бабасы мени гонъюль сыджакълыгъынен 
къаршылап алдылар. Къыз лезетинен донатылгъан му: 
сафир одасына теклиф эттилер. Тёрге отурттылар. Ба- 
басы тютюн берди. Суваде серник чертти. Сёз ачмакъ 
ичюн арекет этсем де, сёз бир кереден ачылмады. Къыз- 
нынъ анасы де меним, де къызынынъ козюне бакъ- 
ты. Сонъ, «сен чыкъып тур», деген манада къызына 
къаш ойнатты. Суваде чыкъты. Анасы манъа чевири- 
лип: | 

— Бир мерамынъ бар, гъалиба? — деди. 

Бабасы адамларгъа къатты сёз айткъанлардан ол- 
маса да, бу сефер не олды, не олмады, текяран сер- 
тейди: 

— Екъса меним, «дердинъ олса сёйлен, борджунъ 
олмаса...» деп айтмамны беклейсинъми? — деди. 

Мен утана-утана тавангъа бакътым. Айтмасы къый: 
ын олса да: 

— Къудалары бош къайтарылгъан йигит не айта- 
билир? — дедим. 

— Къудаларынъ,— деди, — сенинъ боюнъны-постунъ- 
ны, къашларынънынъ къаралыгъыны, козьлеринънинъ 
эляллыгъыны, тишлеринънинъ алтындан олгъаныны 
макътадылар. Сенинъ бу тарафынъны биз та эвельден 
билемиз. Сенде зенаат ёкълугъыны, ич бир ерде чалыш- 
магъанынъны, гедже-куньдюз къаве-къаведен домино 
ойнап, бош вакъыт кечиргенинъни айтмагъа агъызлары 
бармады. Джанынъ агъырмасын, къудаларынъдан би- 
рисининъ козюне бакъып «йигитинъиз эвленмеге, къо- 
ранта яшайышы къурмагъа, баба олмагъа даа кереги 
киби азыр дегиль экен», деп айттым. Догърусы шай 
дегильми? 

Мен онынъ бу суалине чокъ тюшюнип турмадан: 

— Кимсе анасындан баба олып догъмай, башыма 
тюшсе, башмакъчы олмагъа тырышырым,— дедим. 

— Башынъа тюшеджегини шимдиден ойланмакъ ке- 
рексинъ, къомшу,— деди анас̧ы. 

— Биз чалышып отьмек къазанмагъан, бир де-бир 
зенаат саиби олмагъан, «алма пиш, агъызыма тюш», 
деп баджакъ котерип яткъан йнгитке, бою-посту гузель 
олса да, къыз бермеймиз, — деп кестирди бабасы. 

Бильмем, яшлыгъыма бардым, бильмем, аджемили- 
гимнинъ себебинден келишмеген сёз айттым: 

— Манъа зенаатнынъ не керегин бар? — дедим.— Ба- 
бамдан къалма байлыкъ яры омюриме етеджек. 

— Бабанъдан къалма байлыкъкъа базанып яшайыш 
къураджакъ олсанъ, чырагъынъ къош янаджакъ экен. 
Зенаатынъ олмаса, бабанъдан къалма байлыкъ да фай- 
да бермез. Зенаат байлыкълар байлыгъыдыр. Бир 
йигитке еди унер азлыкъ эте, деп нафиле айтмагъан- 
лар,— деди бабасы. 

— Джанынъ агъырмасын, къардашым, биз эли 
агъызына етмесген, эмек ёлундан къачынгъан йнгитке 
къыз бермек истемеймиз,— деди апасы... 

Эгер де Земине апте шу арада эрининъ сёзюни бо- 
лип, «къаве ичеджек олсанъыз, эвге киринъиз», деп 
къычырмагъан олса, къартбабай мектюпнен багълы ве 
мектюптен де узун икяесини даа созаджакъ эдн. 

Гузель донатылгъаи, салкъын ве енгиль къокъулы 
одагъа кирдик. Земние апте орьнекли табакъ устюне 
къойып, эки фильджан къаве кетирди. Ичемиз. Кейфле- 
пемиз. Бакъам, къартбадай ишмарнен холодильник тур- 
гъан кошени косьтерди. Тиль уджундан бир шейлер 
айтты, мен эписини анълап оламадым, тек, «къомшу ха- 
тири ичюн», деген сёзлер къулагъыма чалыпа къал- 
ды. 

— Екъ!— деди Земине апте, ракъынен хатыр тапыл- 
маз, къаве къара юзь агъарта, ракъы беяз юзь къарар- 
та, — деп эшнтмедннъми? 

Мен мектюпнинъ къалгъан къысымыны окъумакъ 
ичюн, оны яйдыргъан арада къартбабай текаран сабыр 

этмемни истеди. Бу ал Земине аптенинъ кейфине уйма- 
са керек, о ачувнен: 

— Не маразнынъ мектюби олды шу, бир сааттен 
берли окъуйсынъыз, кене битмей, — деди. 

— Даа ярысына кельмедик, — дедим мен. 

Эр алда къартбабай мектюпнен багълы лакъырды- 
нынъ битмесини истемеди. Отургъан миндерининъ бир 
кошесини котерип, миндер тюбюнден чул парчасына са- 
рылы бир китапчыкъ чекип чыкъарды. Китап арасын- 
дан кошелери эзильген эски бир фотоны алып манъа 
узатты. Йылмайды. 

— Таныйсынъмы?— деп сорады. 

Фотоны дикъкъатнен бакъам. Фотода бир къызнен, 
бир яш йигитнинъ омюрлеринден бир сание акс олун- 
гъан. 

° — Томалакъ юзьлю, ири козьлю бу къызчыкъны та- 
нымайым, — дедим. 

Къартбабай къуванчнен кулюмсиреди. 

— Олян... шашкъан экенсинъ, — деди, — о къызчыкъ 
энди он баланынъ анасы олды. Демек, Сувадени та- 
нымадынъ, ‘ойлеми? 

Бу ерде Земине апте къозды. 

— Къызнынъ янындаки йигит къач баланынъ баба- 
сы олгъан экен, деп сораса Иса, — деди. 

Къартбабай Земине аптенинъ агъызындан абайсыз: 
дан чыкъып къачкъан сёзлерни эшитмеген, онынъ фар- 
къына бармагъан киби олды. Эр алда чырайы тюрлен- 
ди, беденинде насылдыр къалтырав пейда олды. Лафны 
башкъа тарафкъа чевирмек макъсадынен: 

— Къызнынъ янындаки йигит ичюн не айта билир- 
синъ? — деп сорады. р 

— Заныма къалса, гузель къызнынъ янында кенджё 
хораз киби къабарып тургъан йигит сиз олмалысы- 
нъызЗ, - 
— Эбет,— деди гъурурнен къартбабай,— мени у 
карточканы эвленген йылымыз чыкъарткъан эдик. 

— Етмиш секиз яшына кельген къартымызнынъ бу 
люпьягъа къалдырып кетеджек екяне асабалыгъы ана 
шу карточкадыр,— деди Земине апте. 

Земине аптенинъ бу сёзлери мени терен тюшюндже- 
ге лалдырдылар. «Насыл ола да, етмиш секиз йыл топ- 
ракъ таптагъан, нидже къалпакъ, нидже кольмек тоз- 
дургъан инсаннынъ бу дюньягъа къалдырып кетеджек 
асабалыгъы шу тавшалгъан фотодан ибарет ола», деп 
ойландым. 

Къартбабай юткъунды, яш бала киби еринде тегин 
отурып оламады, къыбырдана берди. Бир сигарыны 
битирмезден эвель, экинджисини якъты. Сонъ меним 
элимден анавы фотоны алды. Фотоны алгъан ерине 
къоймады, китап арасына къыстырмады, пенджереге 
тараф чевирилип, эки козюни форточкагъа тикип къал- 
ды. Сонъ даа яры олмагъан сигарыны куллюкке басып, 
къалтыравукъ сеснен: | 

— Земиненинъ а акъикъат ёкъ де- 
гиль,— деди. 

Эгер де къартбабай сёз кеткен акъикъатнынъ неден 
ибарет олгъаныны бильмек истегенимни дуя къалса, иш- 
лер къартоп. Сен динълемектен безмесенъ, о динълет- 
мектен безмейджекке ошай. Пластинканы чевирмек ке- 
рек олды. Текрар мектюпни окъуй башладым: 

«..Сувадени къолтукълап машинагъа миндирмеге 
ярдым эткенинъни, агъыраякълы силькинмесии деп, ма- 
шинаны яваш-яваш айдагъаныиъны, Нузетимизнинъ о 
геджеси сенинъ машинанъда догъгъаныны, онынъ нн- 
дже сесини илькиде сен эшиткенинънн... эписини хатыр- 
ладыкъ». 

Къартбабай ири суекли къалтыравукъ элини меним 
тизиме къойып: 

— Бу ерде текаран токъталмасанъ олмайджакъ, 
къардашым, — деди. | 

Токъталдым. Шу арада о даа бир тютюн якъты. 
Отургъан еринден къыйынлыкънен турып, сырт пендже- 

ренинъ форточкасыны барып ачты. Тышта аванынъ 
сыджакълыгъына сылтав этип, сув ичмек истегенини 
бильдирди. Земине апте арасыны чокъ узатмадан онъа 
бир мешребе язма кетирип берди. О язманы кейфнен, 
токътап-токътап ичти, сопъ кене башлады: 

— Темслинден айтмасам анълашылмаз. О сенеси 
нишан меселеси олмагъан эди. Не япаджакъсынъ? 
Элинъде пе бар? Зорнен гузеллик олмай. Къызы бар- 
нынъ назы бар, дейлер. Пазландылар. Билесинъми, 
йигит ичюн «нишаны къайтты» деп айттырмакъ пек 
айып шей. Масхаралыкъ. Ер ярылса, ерге кир де кет. 
Акъларыны ашамакъ керекмей, къызнынъ анасы олсун, 
бабасы олсун, озю олса да, манъа йигит оларакъ мин 
тапмадылар. Зенаат ёкълугъыны козюме тюрттилер, 
юзьледилер, Истесенъ, агъызынънен къуш тут, бир зе- 
наат сапби олмайынджа йигитлер сырасына къошул- 
макъ къыйын экен. Тилинъ къыскъа ола экен. Бу ал 
эвель-эзельден шай олып кельген, шай да олып кете- 
джек. Азыр мунасебети чыкъкъанда, санъа шойле бир 
шсй айтайым. Эвельде къыз айттыргъан йигитнинъ къу- 
ласына келин оладжакънынъ бабасы тарафындан бе- 
рильген биринджи суаль, «киев оладжакънынъ мый- 
ыгъы бармы?» демек олгъан. Аджеба, мыйыгъы бармы 
демек не демек? Бу да зенааты бармы, эмек ёлуна 
миндими, къолу агъызына етеми, демеге келе экен. 
Чюнки о вакъытларда йигитлер ичюн мыйыкъ йибер- 
мек — аскерлигини битирип кельген; хозяйство идаре эт- 
меге икътидары етишкен, озь ягъына озю къавурыла 
башлагъан сонъ мумкюн олгъан. Амма меним яшлы- 
гъым мыйыкъ меселесининъ экинджи бир чешитине раст- 
кельди. 

Зенаат огренюв меселеси даа чезильмей эди, аскер- 
ликке алындым. Суваденен эки йыл мектюплештик би- 
ри-биримизден гонъюль узьмедик. Аскерликтен шофёр- 
лыкъ зенаатыны огренип къайттым. О вакъытларда 
машина аз, шофёр исе къыт эди. Аскерликтен кельге- 

нимнен шеэрдеки аджеле ярдым станциясынынъ маши: 
насында чалыша башладым. Буны чокъ созмакъ керек- 
мей, лафнынъ къыскъасы эвлендик. О вакъытларда 
къайнатамнынъ, «къызымны шофёргъа бердим, къызым 
пек частлы олды», деп макътанып-къуванып юргенини 
хатырлайджакъ олсам, юрегим яна, къарт алымда олса 
да, агълайджагъым келе... 

Земипе апте пенджередеки чечеклерни суваргъан ки- 
би олып, бизим лакъырдымызгъа къулакъ сала экен. 
Эринипъ сёзюни болерек, куньджилик дуйгъусынен: 

— Къайнатанъны, онынъ бирден бир къызыны копек 
масхарасы эткенинъни де айтса, — деди. 

— Айтмасы агъыр, — деп кочти къартбабай.— Къо- 
ранта уйгъунсызлыгъы эвленгенимизнинъ учюнджи 
йылы башлады. Уйгъунсызлыкъ бала меселесинден келип 
чыкъты. Экимизни бири-биримизге исиндиреджек, омор 
бою багълайджакъ бала олса, о да бизде олмады. 
Мен бу алны Сувадеге юзьлей башладым. «Сен чечек 
ачып, мейва бермеген терекдайсынъ», дей бердим. 
Акъкъы керекмей, о меним бу ашалайыджы сёзлериме 
дарылмай эди. Тек бир. сёз айтыр эди: «Вакъыт бар- 
дыр, куню-саати даа кельмейдир», дер эди. Четтен- 
буджакътан адамлар мени куле башладылар. Аз къал- 
ды адыма «къызтеке» деген лагъап такъылаязды, Чаре 
олмады, мен оны айырдым. Алып кетип бабасынынъ 
къолуна теслим эттим. «Зенаатым олмагъаны ичюн 
манъа къызынъызны бермеге истемеген эдинъиз, энли 
зенаат саиби олгъан киевинъизден баласы олмагъан 
къысыр къызынъызны къабул этип алынъыз», дедим. 
Бабасы гъарип ачувланды, юмругъыны авада ойна- 
тып: 

— Бельки къабаат озюнъдедир, — деди. 

Бу ерде къызы бабасынынъ сёзюни болип, онынъ 
бойнуна сарылды. 

— Шай деме, бабам! Ойле де онынъ юрегн къы- 
рыкъ, — деп агълады. 

О эр вакъыт меним тарафымны баға эди. Талий та- 
рафындан башымызгъа тюшкен белянынъ агабыны 
менден зияде о чекер эди. 

Арадан бир йыл вакъыт кечти. Куньлернинъ бирин- 
де чешмеге сув алмагъа бардым. Чешмеден шырылдап 
акъкъан буллюр сув манъа вакъытынен чешме башын- 
даки корюшювлерни, айтылгъан сыджакъ сёзлерни, 
шакъаларны хатырлатты. Хатырлав мени ойгъа дал- 
дыртты. Сувѓъа толгъан къопкъаны бошунен денъиш- 
тирген арада, кимдир омузыма сыджакъ къолуны къой- 
ды. Шу ан къулагъыма: 

— Сувдай тендирист ол, Ислям, — деген таныш, му- 
ляйим сес эшитильди.” 

О Суваде эди. Биз о вакъыт чокъ лаф эттик. О манъа 
къайтып кельмек ниети олгъаныны бильдирди. Мен де- 
генимден къайтмадым. Сонъ о агъламсырап:— Шай 
олса, манъа разылыкъ бер, мени къоджагъа береджек 
олалар... айттырып къуда йиберген, — деди. 

— Ким айттыра? — деп сорадым. 

— Сулейман, — деди. 

Мен Сувадени айттыргъан Сулейманны яхшы биле 
эдим. Онынънен бир маалледе осип, бир мектепте окъу- 
гъан эдик. Бизим тоюмыз олгъан йылы къадыны локъ- 
салыкътан ольген эди. Бойлеликнен Сувадени Сулей- 
мангъа озь къолумнен, берген эдим десем, ялан ол- 
маз. 

Суваде эрге чыкъкъан сонъ, оны бир йылгъа къадар 
корьмедим. Не алда, не эвалда олгъаныны бильмей эдим. 
Ягъмурлы гедженинъ биринде аджеле ярдым станция- 
сыпынъ невбетчи экиминен насылдыр бир агъыраякълы- 
ны алмакъ нчюн ёлгъа чыкътыкъ. Къалгъаны тыпкъы 
мектюпте язылгъаны киби олып чыкъты. Демек истеге- 
ним, тонгъучлары — Нузетнинъ индже сесини илькиде 
мен эшиткен эдим. Шу вакъыт бала сесинен ана сеси 
бирге къошулып, гуя, манъа «бала агълап догъа, куль- 
мекни сонъундан огрене, сен исе догъгъанда кулип догъ- 

гъан олсанъ керек, агьламакънынъ не олгъаныны сонъ: 
ундан биледжексинъ, гъалиба», деген киби кельген эди. 
«Баланъ олмай», деп Сувадени хорлагъаныма, онынъ 
къадынлыкъ намусыны кирлегениме, аналыкъ гъу- 
рурыны аякъ астына алгъаныма бинъ пешман 
эттим. А 

Эртеси куню, «эшитмесин къулагъым, корьмесин ко- 
зюм», деген манада чалышкъан еримнен эсап кесип, 
шеэрден чыкъып кеттим. Озь-озюмден . гизленмек, 
халкъкъа корюнмемек истедим... 

Земине апте къартбабайда кейф тюшкюнлигини 
сезсе керек, гонъюль котериджи лаф айтты. 

— Сагълыгъынъ — байлыгъынъдыр, акъай, шунъа 
къуванмайсынъмы? — деди. 

— Сагъ ол, Земине, — деди къартбабай,— сен мени 
энъ агъыр хасталыкъ — янъгъызлыкътан, гъурбетлик- 
тен къуртардынъ. 

Мен къартбабайнынъ сёзюни болип: 

— Янъгъызлыкътан къуртарув меселеси насыл ол- 
ды? — деп сорадым. 

— О тарафыны Земиненинь озю айтсын, — деди 
къартбабай. 

Земине аптенинъ икяесини динълейик. 

— Мен пенсиягъа чыкъмаздан эвель хастаханеде 
эмшире олып чалыша эдим. Куньлернинъ биринде биз- 
ге алсыз бир хаста кетирдилер. Хаста къарт адам эдн. 
Мен онынъ хасталыкъ тарихынен таныш олдым. Хаста- 
лыгъы къоркъунчлы дегиль экен. Бутюн тенини нерва 
бийлеген. Яваш тедавий олунды. Биз оны хастаханеде 
учь ай туттыкъ. Шу учь ай зарфында онъа кельген, ха- 
тирини сорагъан адам олмады. Бу ал мени зияде раат- 
сызлады. Чиркин олса да, бир кунь ондан: 

— Сизде бала-чагъа ёкъмы, не ичюн сизге кимсе 
кельмей? — деп сорадым. 

Бу суальден сонъ, хаста яткъан еринден атылып тур- 
ды. Ястыгъы тюбюнден даа деми сизге косьтерген фото- 

ны чекип чыкъарды. Меним суалиме элем эткен адам 
киби: 

— Мени ер тешигинден чыкъкъандыр беллеменъиз, 
бу карточка янымда. олгъанда, озюмни достлар арасын- 
да дуям,— деди. 

Мен фотодаки къадынны таныдым, о огей агъам Су- 
лейманнынъ экинджи къадыны Суваде эди. Арадан бир 
къач вакъыт отькен сонъ, Сулейман агъанен корюшмек 
сырасы кельди. Мен онъа бизде, хастаханеде яткъан 
бир хастада Суваде енгемнинъ карточкасыны корьгеним- 
ни айттым. 

— Ислям олмалыдыр, мен оны чокътан арашты- 
рам,— деди. 

Экпнжи куню биз Ислямныпъ палатасында, онынъ 
кроваты япыпда эдик. 

Агъам беш кунь менде къонды, беш кунь хаста янын- 
да олды. Бир кунь хаста янындан пек мугъайын кель- 
ди. Къаве бердим, ичмеди, огюне аш къойдым, аша- 
мады. 

— Не олды? — деп сорадым, — иш бараджагъына ба: 
рыр, сен пек къасеветленме. 

— Бирини корь де, фикир эт, бирини корь де, шукюр 
эт, дсмелери киби Ислямнынъ бичарелигини корип, фи- 
кир этмектен башкъа чаре къалмады. Оны бу белядан 
къуртармакънынъ иляджы сенинъ элинъде,— деди 
агъам. 

— О да насыл илядж? — деп сорадым. 

Агъам бу ерде лафны башкъа якъкъа чевирип, 
манъа келишмеген бир суаль берди: 

— Земине бахтлы олмакъ истейсинъми? — деп со- 
рады. 

— Истейим,— дедим, — бахтлы олмакъны ким исте 
мез. 

— Яхшы,— деди, — бахтлы олмакъ истесенъ, баш- 
къасыны бахтлы яп. | 

Мен бу сёзлернинъ манасыны сонъундан, къартба- 

банъызгъа эвленген сонъ анълагъан эдим. Шимди 
къартбабанъызнынъ лагъабы «Ичкиев» олса да, энъ- 
кейип кирер эви, отурып ашар ашы, къайдыны чеквджек 
къадыны бар. Яхшы адамлар арасында кунь кечире. 
Янъгъызлыкъ енъильди. 

— Адамлардан четлешсенъ, адам олмакъ къыйын 
экен, — деди къартбабай. 

— Сюрюден айры тюшкен къойны къашкъыр не япа 
экен? 

— Парчалай экен. Кеч де олса, буны анъламакъ да 
акъайлыкътыр,— деди къартбабай. 


КОЙДЕШЛЕР КОРЮШКЕНДЕ... 


Биз, совхоздаки дженк иштиракчилери Гъалебе куню 
арфесинде бир ерге топланамыз. Кечкен агъыр кунь- 
лерини, омюримизде силинмез из къалдыргъан дженкя- 
вер эпизодларны, Ватан ичюи къурбан кеткен аркъа- 
дашларымызны хатырлаймыз. Бу сефери Керим оджа- 
нынъ эвине топландыкъ. Арбий хызметлерини тюрлю 
джебэлерде кечирген дженк иштнракчилери арасында 
Керим оджанынъ сабыкъ талебелери де бар эдилер. 
Яланы керекмей, текяран ичтик. Бундан сонъ эпимизге 
бир агъыз азлыкъ этти. Хатырлавлар башлады. Керим 
оджанынъ сабыкъ талебеси, шимди совхознынъ баш ме- 
ханиги Халиль Усенновнынъ хатырлавыны меракънен 
дипъледик. Сёзни Халиль Усеиновгъа берейик: 

«...1944 сенесн, апрель 8. Танъ маали. Сиваш тараф- 
тан сакин, салкъын ель эсе. Патта-сатта пулемёт, ав- 
томат тасырдылары эшитиле. Базыда узакътан ургъан 
топларнынъ снарядлары окоплар устюнден сызгъырып 
кече. Этрафкъа танъ ярыгъы тюше башлагъанына бакъ- 
мадан, душман позицияларындан арды-сыра атылгъан 
ракеталар нейтраль зонаны айдынлатты «Бугуньки кунь 
насыл кечер экен?»,— деп ойланып отургъанда, штаб- 
дан «Саат еди отузда бутюн Перекоп бою умумий 
уджюмге кечиледжек, азыр олунъыз», деген дженкя- 
вер эмир алдыкъ. Баарь тазелигинен, окопларгъа дар- 
къалгъан уджюм хабери чокътан Перекоп мудафаасын- 
да олгъан аскерлернинъ рухуны котерди. Аскерлер бу 

эмирни чокътан беклей эдилер. Пулемёт расчетлары 
озьлерининъ атеш зоналарыны даа бир кере бельги- 
ледилер, азырлыкъларыны тешкердилер. Ярым саат- 
лик артиллерия азырлыгъындан сонъ уджюмге кеч: 
ТИК. 

Апрель 9. Уджюмнинъ экинджи куню, фашистлер- 
нинъ Перекоп зонасындаки мудафаа ёлакъларыны ярып, 
Кърым топрагъына аякъ баскъанда... оджамны корь- 
дим. Бу шойле олды: 

° Перекоптан ичериге киргенинънен, Ор ёлуна узакъ 
олмагъан джылгъа этегинде озюнинъ. татлы сувунен 
мешур олгъан бир кой бар. Бизнен ян-янаша уджюм 
эткен къомшу арбий къысымынынъ автоматчылар ро- 
тасы шу койде пек агъыр бир вазиетке къалгъан. Ро- 
танынъ душман аскерлери тарафындан сарылып 
алынмасы ве гъайып этильмесининъ телюкесн бар экен. 

Меним пулемётчылар взводыма шу ротагъа ярдымгъа 
бармакъ, -оны бу телюкеден къуртармакъ эмири бе- 
рильди. Барот къокълагъан, къач керелер олюмнен 
козь-козьге расткельген аскер, агъыр вакъытта етип 
кельген аркъадаш ярдымынынъ не демек олгъаныны 
яхшы биле. Аскерлеримиз бу месулиетли эмирнинъ эда- 
сына лек джиддий янаштылар. Бир дакъкъа вакъыт 
гъайып этмеден аркъадашларгъа ярдымгъа ашыкътыкъ. 
Душмангъа дуйдурмадан буюк сакътлыкънеи шу кой- 
ге тараф йылыштыкъ. Разведкагъа ёлланылгъан бир 
болюкнинъ ярдымынен душманнынъ кой ичинде ве кой 
этрафындаки атеш нокъталарыны, мудафаа тертибини 
огрендик. Бундан сонъ бнзим бутюн пулемёт расчётла- 
рымыз бар атешлерини шу нокъталаргъа къаршы мер- 
кезлештирдилер. Душманнынъ атеш нокъталарыны бел- 
ли дередже сустыргъан сонъ, койге эки тарафтан 
уджюмге башладыкъ. Агъыр вазиетке къалгъан авто- 
матчылар ярдым етил кельгенини сезселер керек ки, 
душманны аркъадан урувны къуветлендирдилер. Энди 
телюке фашист аскерлерининъ башлары ус̧тюне саркъ- 

ты . Олар яралыларыны, силяларыны ташлап къача 
башладылар. Биз исе къачкъан душманнынъ пешинден 
къувып; койге етип кельгенде, автоматчыларнынъ алла- 
ры пек мушкюль олгъаныны бильдик. Бунъа бакъмадан 
олар рухтан тюшмеген эдилер. Сагъ къалгъан ве енгиль 
яралы автоматчылар бизим пулемётчыларгъа къошулып, 
уджіюмпи девам эттилер. 

Койге киргенимизнен, мен рота командирини къыды- 
рып тапмакъ истедим. Кой ортасында телефон макъара- 
сыны котерип кеткен бир ас̧керден: 

— Командиринъиз къайда? — деп сорадым. 

— Командиримиз эляк олды. 

— Командир ерине ким? 

— Политрук. 

— Я политрук къайда? . 

— О яралы, юрип оламай. 

— Не ерде? 

— Кой ортасындаки къую янында. 

Биз санитарнен къую янына етип кельгенде, эки ас- 
кер бир яралыны къолтукълап алып кете эдилер. Олар 
тютеп тургъан немсе танкынынъ талдасына бурулды- 
лар. Танк янында немсе аскерлерининъ джесетлери се- 
рилип ята. Яралыны къолтукълап кеткен аскерлерден 
бири артына чевирилип, бизни корьгенинен: 

— Политрук аркъадашны аджеле суретте санбаткъа 
ёнетмек керек. Ярасы агъыр, — деди. 

Экинджи аскер алевленип янгъан къара танкны 
косьтерип: 

— Фашнстлернинъ бу танкыны политрук якъты,— 
деп къошты. 

Политрукнынъ ярасы керчектен де джиддий олса 
керек, аякъларыны ерге басып оламай, юзюне сарылы 
биит къып-къырмызы къан олгъан. Козьлери юмукъ, 
зорнен нефес ала. Мен онынъ алыны биле-коре, арбий 
къандени бозмамакъ ичюн, онъа рапорт бермеге ашыкъ- 
тым; 

— Политрук аркъадаш! Сизге ярдымгъа ёлланыл- 
гъан пулемётчылар взводнынъ командири... 

Политрук сёзюмни больди, сонъ буюк заметнен бель 
устюне турды. Бир элинен козюне басылгъап касканы 
котерди. Адымны; фамилиямны догъру айтып, къарыкъ 
сеснеп: 

— Йигит огълу, йигит экенсинъ. Аскерлеринъе бинъ 
тсшеккюр, шахсен санъа беш, — деп кулюмсиреди ве 
мени айретте къалдырды. 

Айткъанларыны шакъадыр белледим. Бу ерде ша- 
къанынъ неге кереги бар? ана беш», — бу не ма- 
нада айтылгъан сёзлер? Я меним адымны, фамилиям- 
ны къайдан биле? Ёкъса сандыракълаймы? Анъла- 
макъ къыйын эди. Сонъ элимден чекип янына отуртты, 
чокътан коръмеген асретн киби мени къучакъла- 
ды да: 

— Мени танымайсынъмы? — деп сорады. 

Таныдым. Сесинден таныдым. Бу яралы политрук 
дженктен эвель меним оджам эди. Тарих дерси бере 
эди. Оджамдан чокъ шейлер сорайджакъ олдым. Бу 
алында ондан не сорарсынъ? Индемедим. Оны къапу- 
сы, пенджереси олмагъан таваны эшильген бир эвге 
кирссттик. Эр алда эв. Санитар онынъ яраларыны те- 
миз бинтнен гъайрыдан багълады. Мен онъа баклаш- 
камдан спирт ичирдим, сув бердим, тютюн якътыкъ. 
Мугъайыр тарзда: 

— Аля бугунь пешман этем, сен мени багъышла, 
къардашым, — деди политрук. 

— Неге пешман этесиз? — деп сорадым. 

— Сен унуткъан олсанъ да, мен унутмадым. 

— Нени унутмадынңъыз? . 

— Акъылынъдамы, тарих дерсинден сонъки имтиан- 
да санъа Перекопнынъ тарихына ант суаль тюшкен эди. 
Башкъа дерслерден яхшы окъугъанынъа бакъмадан, 
Переколпыпъ тарихына ант малюматынъ етерликсиз 
эди. Персколп орталарында догъып-осип де, буюк рево- 

люцион эмйетке малик олгъан Перекопнынъ тарихыны 
зайыф бильгенинъ ичюн сени тазирлеген эдим. Шунынъ 
ичюн сонъки имтианда санъа эки ишарети къойгъан 
эдим. Сен исе «бу адалетсизлик» деп, меннен ндалаш- 
къан эдинъ. Меп де санъа дарылып «адалетсизликни 
тас̧дыкъ эт» деген эдим. Бакъ сени, насыл олып чыкъты. 
Сен Перекоп тарихынынъ саифесине унутылмаз сатыр- 
лар къошкъан къараман олдынъ. Меним олюмден, рота- 
мызны исе сарымгъа къалув телюкесинден къуртар- 
дынъ. Шунынъ ичюн сабыкъ оджанъ санъа беш ишарети 
къоя,— дедн... | 

Апрель 12. Экинди — акъшам арасында Ишунь ко- 
пюрини забт этмек ичюн уджюмге башладыкъ. Севасто- 
польге ёл ачкъан бу копюрни фашистлер эльден къа- 
чырмакъ истемейлер. Душман сонъ нефесинде эсас 
атешини бу зонагъа меркезлештирди. Авада самолётлар 
пейда олдылар. Биз Сиваштан кечип, душманны аркъа- 
дан урмагъа азырлана эдик. 

..Къоркъунчлы тюш корьген адам киби сескенип 
уяндым. Шу ан къаттыджа кровать устюнде яткъаным- 
ны сездим. Сездим амма, я мен не ердем? Манъа не 
олгъан? Бу одагъа насыл тюшкеним? Бутюн теним 
эзильген киби дуям. Къулакъларымда арасы узюльмез 
шувулты асыл олгъан. Бу шувулты дженк шаматасынен 
бирлеше. Баш устюнден снарядлар сызгъырып кеткен, 
янашамда миналар патлагъан киби ола. Къулакълары- 
ма памукъ тыкъкъанлар. Ястыгъым къанлы. Янымда 
яткъан бир адам бель устюне турып, манъа бир шейлер 
айта. Онынъ: «Не ерде яраландынъ?» деп сорагъаныны 
зар-зорнен эшитем, сеси ер тюбюнден чыкъкъан киби 
келе. Сонъ бунъа да тарсыкъам. Ёкъса къулакъларым- 
нынъ зары патладымы экен, — деп кедерленем. Энди 
госпитальде олгъанымны анъладым. Сув ичеджек олып 
бель устюне турмакъ истедим. Олмады. Юзьтёбен ят- 
къан алымда пенджере тарафкъа чевириледжек олдым, 
о да олмады. Бутюн бу меджалсызлыкъкъа тарсыкъып 

яткъан арада кимнинъднр манъа тараф якъынлашкъа: 
ныны сездим. 

— Сув! — дедим. 

Шай дер экеч, баш уджума беяз халат кийген бир 
къыз келип отурды. Мен онынъ бет сымасыны кереги 
киби корип оламадым. Юзю марлянен ортюк, тек эки 
козю йылтырап корюне. Алдына эгильген арада, хала- 
тынынъ этегинен юзюмни талдалап, къулакъларымдаки 
памукъны алып ташладым. Юзюни кепе яхшы эслеме- 
дим. Сонъ бир къолуны манълайыма къойып, экинджи- 
синен пабызымны ольчеп бакъты. Сув ичирди. Сув эди- 
ми, шербет эдими? Аля бугунь агъызымдан дамы кет- 
мей. 

— Энди эсинъе кельдинъ, къан берильмезден эвель 
алынъ.пек мушкюль эди, — деп, памукъ киби йымшакъ 
къолунен текрар манълайымны сыйпады. 

° — Сиздай къызнынъ къолундан сув ичкен кпши эси- 
не кельмезми? —- деп шакъа этеджек олдым. Къыз адым- 
ны айтып: 

— Шакъагъа чевирме;— деди ве юзюнден марлясы- 
ны алды.— Энди таныдынъмы? 

Таныдым: Бойнуна сарыладжакъ, къучакълайджакъ 
дереджеге кельдим. 

— Санъа къатнен къыбырдамакъ олмай, — деди кой- 
дешим. 

Баш уджумдаки эмшире — оджамнынъ къызы эди. 
Экимиз орта мектепни бир йылда битирген эдик. Шу 
йылы мен аскерликке алындым, о исе медицина технн- 
кумына окъумагъа кирген эдн. Бу корюшюв экимизни 
де къувандырды. Аманлыкъ, эсенлик лакъырдысы ара- 
сында мен онъа Перекоп тюбюндеки урушлардан бирин: 
де бабасыны, корьгенимни, къараманджа дженклещке- 
нини, апрель докъузда яралангъаныны ве оны санбат- 
къа ёпеткепимизнии айттым. 

— Бабампыпъ яралангъаны дёртюпджи кередир, 
сонъу хайыр олгъайды,— деди къыз, 

Мен къызнынъ гонълюни котермек истесем де, бу- 
нынъ файдасы олмады. Истер-истемез лакъырдыны баш- 
къа г тарафкъа чевирмек керек олды. . 

Бугунь числонынъ къачы?— деп сорадым. 

— Он дёрдю. 

— Мен он экисинде Ишунь копюрини алмакъ ичюн 
уджюмге _башлагъанымызны билем. Башкъа ич бир 
шейни хатырлап оламайым. 

— Бизим аскерлер энди бутюн фронт бою Севасто- 
польге уджюм этелер. 

— Бу яхшы хабер, лякин мен вакъытсыз яралан- 
гъаныма` окюнсм. - 

— Сагъ къалгъанынъа къуван, контузиянъ ве яранъ 
пек агъыр эди. Чокъ къан гъайып эткенсинъ. Носилка-. 
нен машинадан алгъанда эсинъни джойгъан эдинъ. Се- 
ни документлеринъден таныдым. 

— Я таныгъанынъны не ичюн бир кереден бильдир- 
мединъ? 

— Шок вазиетинъде бу мумкюн дегиль эди. Сени 
олюм панджасындан къуртармакъ ичюн санъа озюмни 
танытмакътан зияде къан бермекни зарур сандым. 
Къаным тенинъе таркъагъан сонъ... бир ёрукъ олдынъ. 
Лякин раатсыз юкълайсынъ. Отькен гедже санды- 
ракълап чыкътынъ. Эки арада мени де утандыр- 
дынъ. | 
— Бельки сандыракълав арасында тюрлю сёзлер 
айткъандырым, лякин оджамнынъ къызыны утандыр- 
макъ... ёкъ, оладжакъ шей дегиль. Аджеба насыл олды 
да мен сени утапдырдым?, 

— Гедже санъа илядж бермеге кельгенде, сен озь- 
озюнънен сёйлене эдинъ. «Илядж кендим» дедим. 
Сен кимдендир, «полнтрукнынъ алы не олды экен?» деп 
сорай эдинъ. Шу арада юкъугъа кеттиьи.. Кене санды- 
ракълай башладынъ, Билесинъми даа нелер айт- 
тынъ? 

=> Айтчы! 

—«Мени ич бир къыз опьмеди, меп озюм де ич бир 
къызны опьмедим. Риджа этем мени опь, ич олмагъач- 
да опюльмей яралангъанлар сырасындан чыкъайым», 
дединъ. Бунынъ сандыракъ олгъанына да эки шаатисн, 
бир векиль керек. 

— Сонъ мында утанмагъа не бар? Опьтинъми? 


— Ойле шейни сорарлармы? Оны дуялар. Дуй- 
ДЫНЪМЫ?,., 


АЗИЗЕ 


Дженк ветераны, сабыкъ ‘лейтенант, шимди исе 
шеэрнинъ намлы къуруджы бригадири Асан Бекиров- 
нен биз гъалебе куню арфесинде онынъ бригадасы ча- 
лышкъан объектте корюштик. Мен онъа мерамымны 
айтып анълаткъан арада, янымызгъа урбасы киречнен 
аялангъан бир къыз келип: 

— Асан агъа, раствор кетирильмесе Азизенинъ нор-. 
масыны толдурып оламайджакъмыз, — деди. 

— Азизе ичюн ёкътан бар япармыз, шимди эписи 
олур,— деди бригадир. 

О бу сёзлерни ойле кестирип айтты ки, мен о сёзлер- 
ден «Азизе ичюн норма толдурмакъ бутюн бригаданынъ 
къайгъысы экен», — деген мана чыкъардым. Бир кере-` 
ден бойле маңа чыкъаргъаныма да бир тюрлю олдым. 
Сонъ джесарет этип, Асан агъадан, Азизенинъ ким ол- 
гъаныны, не себептен бригада онынъ ичюн норма бер- 
меге борджлы олгъаныны сорадым. Меним суалиме 
джевап берген арада Асан агъаны телефонгъа чагъыр- 
дылар. О тек: 

— Азизе бригадамызнынъ фахрий азасы, — демеге 
етиштирди. і 

Гъалебе куню мунасебетинен отькерильген тантана 
ақъщамындан сонъ Асан агъа бизни эвине давет этти. 
Асан агъанынъ къадыны Джемиле снге, эрининъ муса- 
фирлер алып келеджегини бильген киби, эртеден теда- 
рик корьген. Текяран да къошып, къабартып айтаджакъ 
олсакъ софра устюнде тек къуш еютю ёкъ. Ашадыкъ, 

ичтик, йырладыкъ. Гъалебе къуванчынен . багълы 
кейф котерильди. Тарихы отуз йылнынъ артында 
сакълы... хатырлавлар башладылар. 

— Хатырынъдамы?.. 

Асан агъа къадыныны янына чагъырып, онынъ къу- 
лагъына бир шейлер айтты. Бундан сонъ Джемиле енге 
онъа бир къадифе альбом кетирип берди. Асан агъа 
альбомдан открытка колеминде бир фото-ресим чыкъа- 
рып манъа узатты. 

— Къыз пашасы эди, — деди. 

Фотоны бакъам. Татар сымасында, арбий кийимде 
бир къыз. Сачлары къувурчыкъ, перчеми мапълайы 
устюнде саркъкъан. Азчыкъ кулюмснреген. Ири козьле- 
ри насылдыр бир асретини корьмек истер киби, узакъ- 
къа бакъып къалгъанлар. Индже къашлары нсе къа- 
рылгъач къанатларыны анъдыралар. Фотода олса да, 
арбий кийимли бу къыз козюме сыджакъ урунды, оны 
бир танышыма, тувгъанларымдан бирине бенъзет- 
тим. | 

Къызнынъ фотосы къол-къолдан кечти. 

— Бу къыз киминъиз ола? 

Бу: суальге джевап оларакъ Асан агъа дженкнен 
багълы шойле бир вакънаны икяе этти: 

— Къыркъ дёртнинъ башында эди. Ротамыз муда: 
фаа туткъан участканынъ къаршысында бир эки немсе 
снайпери пейда олды. Олар бизни пек раатсызладылар. 
Учь-дёрт куньде беш аскеримизни сырадан чыкъарды- 
лар. Бунынъ ичюн мен команданлыкъ тарафындан къат- 
ты тазир алдым. Мудафаа вакътында ботен ерде адам 
гъайып этмек — бу командирнинъ виджданына тюше. 
Башымызгъа саркъкъан телюкке буюк эди. Мен бу ху- 
суста батальон командирине анълатув яздым. Батальон 
командири къызматабан киши эди. Онынъ: «Бир рота 
аскер, эки снайперни эплеп оламайсыз, сизге айып де- 
гильми?»— дейджегини биле эдим. Бильсем де, яз- 
дым. 

Асан агъа къызнынъ фотосыны бир даа элине алып, 
сифте корьген адам киби сыджакъ бир назарнен онъа 
бакъып къалды. Бу арада онынъ козьлерининъ торлан- 
гъаныпы сездик. Индемедик. Инсан омюринде тюрлю 
фаджиалы алда ола. Бельки, булардан бирини, хатыр- 
лагъандыр. Хатырласын! 

— Бизни къорчалады, озюни сакълап оламады, -— 
деди ве икяесини девам эттирди. — Экинджи куню ба- 
тальон командирни телефоннен манъа: «Сизге шимди 
бир мусафир бараджакъ. Яхшы къаршылап алынъыз. 
Эрзакъ эсабына кечиринъиз. Блиндажнынъ бир кошесиғ 
ни онъа айырынъыз», деген эмир берди. 

Кене яхшы блиндажымыз мейдан эди. Я о келеджек 
кишиге айры кошенинъ не кереги бар экен? О ким экен? 
Бизни бу меселе раатсызлады. 

Кимдир: 

— Келеджек киши газетаджы олмалы. Олар ог сы: 
ралардан материал топламагъа севелер. Козьлеринен 
корит- язмакъ истейлер, — деди. 

Блиндажпынъ бир кошесинден одыр-будырларны 
джыйыштырдыкъ. Къалын этип, тобан джайдыкъ, устю- 
не плащ-палатка тёшедик. 

Беклеген мусафиримиз уйле маалинде кельди. Кель- 
ди дер экеч, блиндаж ичинде къыз сеси янъгъырады. Бу 
хош сес озюнен берабер яры къаранлыкъ блиндажгъа 
бир ярыкълыкъ, сыджакълыкъ кетирди. Башында къу- 
лакълы къалпакъ, аякъларында исе кирза чызмалар тю- 
феги къап ичинде, аркъасында топракъ тюс фуфайка, 
планшетини исе омузына аткъан бу къызны бир ба- 
къышта къайдадыр корьгениме ошаттым. Къайда корь- 
дим, валлан, хатырлап оламадым. Сеси де таныш киби 
келе. Къызнынъ одыр-будырларыны ерлештирген ара- 
да, джесарет этип ондан: 

— Мен сизни не ердедир корьгениме ошатам, лякин 
не ерде, не вакъыт, эсимден чыкъкъан. Хатырлатынъыз, 
сизни не ерде корьген экеним? — деп ‘сорадым, 

Къыз сулюк киби къашларыны кере берип: 

— Мени чокъ адамлар кимгедир ошаталар. Яш 
йигитлер кезген къызларына ошаталар, эсли-башлы 
адамлар исе къызларына, торунларына ошаталар. Қъа- 
дынларына ошаткъанларгъа даа расткельмедим. Сйз 
ќимге ошатасыз? Къадынынъызгъамы? 

— Эбет. Къызыма да сыма бересиз, — дедим. 

— Сиз киби гузель лейтенантнынъ къадынына, къы- 
зына ошамакъ меним ичюн буюк шей. 

Блиндажымызда къыз пейда олгъаныиен, онда нн- 
зам-интизам бам-башкъа олды. Мен, бир тарафтан, 
къызнынъ лафчан олгъанына къувандым. Экииджи та- 
рафтан, ачыкъ гонъюлли олгъаныны сездим. Яшыр- 
магъа керекмей эпимиз онынъ козюне яхшы олып корюн- 
мек истедик. Бу табний истек эдн. Тыраш олмакъ, якъа 
тикмек, сач-сакъал алдырмакъ проблемасы келип чыкъ- 
ты. Меним екяне устрам къол-къолдан юрди. Аскернинъ 
тююмчигинде чокъ шей ола экен. Блиидаж мис къокъу- 
хына да бонъалды. 

Уйлелик аштан сонъ ресмий танышлыкъ девам 
этти. 

— Арбий зенаатым — снайпер. Къыркъ экиден бер- 
лн фронттам. Эсабымда отуз секиз дане. ольдюрильген 
фашист бар. Кавказ, Кърым фронтларында олдым. Даа 
не айтайым? Эвлим. Гузель эрим бар. Танкчы. Колхоз- 
нынъ биринджи тракторджысы эди. Тоюмыз олгъаны: 
ныпъ экинджи афтасы дженк башланды. О, гонъюлли 
язылып фронткъа кетти. Мен... манъа снайпер олмакъ 
къысмет экен. Олдым. Гонъюлли язылып фронткъа кет- 
мек истеп военкоматкъа баргъанда, пе ичюндир мени 
арбий заводгъа ёлладылар. Бир сенедеи зияде арбий за- 
водда чалыштым. Каска чыкъарылгъан цехте контролёр 
эдим. Биз конвейерден чыкъарылгъан каскаларнынъ 
буюк бир партиясындан учь-дёрт данесини тюрлю ме- 
сафеден, тюрлю къуршунларнен атып, сынлп бакъа 
эдик. Мергин атмакъны заводда огрендим. Юз метр 

узакълыкътан атып юзюк ортасындан къуршун кечи- 
рем. 

Комсомол ёлланмасынен эки ай снайперлер мекте- 
бинде окъудым. Шимдилик сизинъ ротанъызгъа пеки-, 
тильдим. Сизни немсе ‘снайперлери къыйнай экенлер. 
Комбат «снайперлерни сустырмакъ керек» деген эмир 
берди. Шимдилик онъайтлы позиция сайлап алмакъ 
ичюн манъа ярдым этинъиз. Ишке башлайыкъ. 

Биз спайпер къызгъа онъайтлы позиция сайлап ал- 
макъ ичюн окоплар бою кеткенде, талгъындан тюфек 
сеслери эшитильди. Кокке бакъсакъ не корейик, немсе- 
лернинъ окоплары устюнден сыранен бир сюрю дува- 
дакъ учып кетеята. Мегер, ач немселер дувадакъны ата 
экенлер. Урып олмайлар. Снайпер къыз приборлы тю- 
фегини юкъары котерип, «айтынъыз, къайсы биринин 
урып тюшюрейим», деп сорады. «Энъ огдекисини», де- 
дим. Бакъсам, бирииджн къуршун атылгъанынен огдекн 
дувадакъ сюрюден айрылып, кокке котерильген киби 
олды. «Оны къуршун. сескендирди, гъалиба», деп тю- 
шюнмеге етиштнрмедим, дувадакъ къанатларыны сал- 
лагъан алда ерге фырланды. «Даа къайсы бирини тю- 
шюрейим?», «Энъ арттасыны», дегендже о бири де нем- 
се окоплары янашасына юварланып тюштю. Немселер 
дувадакълариы озьлери урып тюшюрдилер белледилер, 
гъалиба. 

Мен стереотрубадан бакъып: «эки фашист аскери 
къурсакъ устюнде дувадакъларгъа таба йылыштылар», 
дедим. «Корем», деди къыз. Шу саннеде къызнынъ ар- 
ды-сыра аткъан эки къуршунындан сонъ, немсе аскер- 
лерининъ экисининъ де эсабы кесильди. Кене шу тру- 
банен окоптан учюнджн фашистнинъ чыкъкъаныны 
корьдим. Учюнджи къуршундан сонъ, аркъадашларыны 
ярдымгъа чагъыргъан киби къолларыны юксек саллап, 
о да ерге юварланды. Буны мен озь козьлеримнен корь- 
дим. Къызнынъ мергинлигине шек-шубе къалмады. 

Экинджи куно къушлукъ маалинде снайпер къыз 

махсус онъа деп азырлангъан позициягъа кетмеге азыр- 
лапгъан вакъытта блиндаж янында бир къач агъыр 
снаряд патлады. Ер сарсылды. Топ ве миномёт атеши 
эп артты. Мен вазиетни шу ан тайипледим. Немселер 
«тиль» алмакъ макъсадынен бизим участкагъа: силя 
къуветинен разведкагъа кечтилер. Силя къуветинен 
олгъан разведканынъ не демек олгъаныны снз яхшы би- 
лесиз. Шу зонада олгъан немсе арбий къысымлары озь- 
лерининъ бутюн силя къуветлерини бизим рота мудафаа 
туткъан участкагъа меркезлештирдилер. Шу ан рота- 
мызда агъыр яралангъанлар, сырадан чыкъарылгъан- 
лар олдылар. Мен постларгъа пулемёт расчётларына 
дженкявер вазифе берген арада, снайпер къыз тюфегини 
алып, къушагъы арасына гранаталар къыстырып, окоп 
бою огге чапты. «Артынъа къайт! КП-де олі» — десем 
де, чаре олмады. Шу къалабалыкъта мен снайпер къыз- 
ны козьден гъайып эттим. Он дакъкъа девам эткси ар- 
тиллерня азырлығъындан сонъ, къаршымызда пемсс 
танклары пейда олдылар. Къызны къыдырмагъа меджа- 
лым къалмады. Немсе танклары эп якъынлашалар. Олар- 
нынъ бортларындан автоматчылар тюшип, огге чапалар. 
Бизим «Максим»лер, автоматлар ишке кириштилер. Ро- 
та аскерлерн тарафындан ачылгъан атештен сонъ, 
танклардан тюшкен фашист автоматчылары ерге ятты- 
лар. Амма, танклардан бириси бизим окопларгъа якъын- 
лап кельди. Экн-учь гранатаны бири-бирине багълап, 
энди танкнынъ огюне чыкъмагъа ынтылгъан арада, 
бакъсам танк къара тютюн чыкъарып янды. «Танкны 
ким якъты», деп сорамагъа етиштирмедим, тютюн талда- 
сындан экинджи танк чыкъты. Мен энди шу танккъа 
къаршы йылыша башладым. Танккъа якъынлашып эиди 
гранаталарны атайым, деп тиз устюне тураяткъанда, о 
бири де янды. Эр алда мен анавы экн танкны якъкъан 
аскернинъ ким олгъаныны бильмек ичюн янгъан танк- 
ларгъа таба яқъыплашкъанда, билесизми кимни корь- 
дим? Снайпер къызны корьдим. 

— Лейтепант аркъадаш фашистлернииъ эки танкы- 
ны якътым, азда олса, чокъдай корюнънз!— деген сёз- 
лерин аля бугунь къулагъымда янъгъырайлар. 

Рота пек агъыр вазиетке къалгъан дакъкъалары 
снайпер къыз, душман мудафаасыны козетмек ичюн 
сайлап алгъан нокътасына пулемёт ерлештирип, пуле- 
мёт атешинен немсе автоматчыларынынъ ёлуны кести. 
Яралыларгъа ярдым косьтерди. О бизни къорчалады, 
биз оны сакълап оламадыкъ. Немселернинъ сонъки 
уджюмини урып къайтаргъан вакъытта, къараманджа 
эляк олды. Снайпер къызнынъ тарихы мына бойле. Ады 
Азизе, фамилиясы Османова эди. 

Джебинден эрине язгъан, лякин йиберип етиштирме- 
ген мектюби чыкъкъан эдин. Бу мектюпни аля бугунь 
сакълайым. 

Асан агъа снайпер къызнынъ фотосы сакълы альбом 
арасындан дёрт букленген, сарарып къалгъан бир кя- 
гъыт чыкъарды. 

— Мына о мектюп, истесенъиз окъуйым,— деди. 

Сабырнен мектюпни окъуй башлады: 

«Къыйметли Шевкетим! " 

Сонъки мектюбинъде манъа худжурлы бир суаль бе- 
рип: «Мени беклерсниъми?»— деп сорайсынъ. Мугъай- 
дым, агълар дереджеге кельдим. Насыл ола да меним 
Шевкетимнинъ, сеннен янып, сеннен сёнмеге, сеннен 
откъа, сеннен сувгъа кетмеге азыр олгъан Азизесинден 
шойле сорап язмагъа насыл къолу барды экен, деп 
азапланам. «Мени бекле», деп кестирип язмайсынъмы? 
Шай деп язгъан олсанъ, меним джаным раат олур эди. 
Эм шай деп язмагъа, меним эрим оларакъ, акъкъынъ 
бар. Бу ерде эки фикирнинъ олмасы мумкюн дегиль. 
«Мени беклерми, беклемезми?» деген шубе къал+бинъе 
кельмесин. Затен, бойле шубенинъ асыл олмасына те- 
мель ёкъ. Беклерим, Шевкетим, сонъ нефесиме къа- 
дар! 

Мектюбинъни: «Сени пек сагъындым, не вакъыт биз 

корюшир экепмиз», деп битиресинъ. Сагъынгъандыр- 
сынъ, Шевкетим, озюме коре пай бичем. Кяде къуш 
олып учмакъ, сенинъ коксюнъе барып къонмакъ, къу- 
лагъынъа къуш тилинен, «олюм бар, айрылыкъ ёкъ», 
деп айтмакъ истейим. Кимерде бизим окоплар этрафы- 
на учып юрген чель къушларына джаным агъыргъан- 
дан ола. Сонъ, «бу ерлерде чивильдешип юргендже, 
меним Шевкстимс мендеп асретлнк сслямлары алып 
кетмейсизми» дейджегим келе. 

Озюнъе малюм ки, Шевкетим, корюшмек меселеси 
бизим нстегимизге багълы дегиль. Лякин корюшюв 
муддетини тезлештирмек бизим къолумызда. Бу бизге 
багълы иш. Тез корюшюв ёлу фашистлернинъ джесет- 
лери устюнден кечип кетмек керек. Сен бунынт, шай 
олгъаныны мен айтмасам да билесинъ. 

Бу мектюбимде мен санъа бир къара хабер биль- 
дирмек истейим. Лякин бу хабер сени рухтан тю- 
шюрмесин, озюнъии къолгъа алмагъа биль, Шевке- 
ТИМ. 

Перекоп тюбюнде мудафаа туткъан бир арбий къы- 
сымда хызмет эткенимни мен санъа язгъан эдим. Шим- 
дилик Ор къапусында турамыз. Коюмиз бу ерге алты 
саатлик ёл. Командиримиз, «тезден сизинъ коюнъизии 
азат этермиз, сен койдешлеринънен корюширсинъ», дей. 
Куню саати ачыкъ айтылмай, амма уджюмге буюк 
азырлыкъ кете. Кърым «чувалында» къалгъан фашист 
аскерлерине афатлы дарбе азырланыла. 

Шевкет! Бугунь бекленильмеден койдешимиз топал 
Қерим акъайны корьдим. О гъарип шу топал алында 
фронт ёлагъыны кечип бизге кельди. Тюс-чырай къал- 
магъан. Азгъан-тозгъан. Биз бильген Керим акъай дс- 
гиль. Бели букюльген, зорнен таныдым. Биз онен ярым 
саат къадар лаф этиштик. Немсе оккупантларынынъ эт- 
раф койлерде япкъан вахшийликлерини; зулумлыкъла- 
рыны эшиткенде, сачларым тикленди. Койлерде адам 
къалмагъан. Яш-явкъаны Германиягъа сюргенлер. Се- 

нинъ бабанъны, «партизанларнен багълы», деп кой ор- 
тасында дарагъачкъа аскъанлар. Сен билесинъми, анам 
гъарип, чокъ баласы олгъаны ичюн укюметимизден 
акъча ала эди. Немселер исе, «сиз Къызыл Орду ичюн 
чокъ аскер осьтюргенсиз», деп анамны дл бабамны да 
атып ольдюргенлер. Колхознынъ мал-мулькюни Герма- 
ниягъа ёнеткенлер. Ат-араба къалмагъан. Эки йылдан 
берли ашлыкъ экильмеген. Халкъ ачлыкътан оле 
экен. 

Багъышла Шевкетим, этрафта бир алекет къопты, 
атышув башланды. Къалгъаныны сонъ язарым. Гъа- 
либа...» 

Асан агъа Азизенинъ язгъан мектюбини окъуп би- 
тирген сонъ: 

— Язылып сонъуна чыкъылмагъан, ёлланылмагъан 
мектюп бунен бите, — деди. Шай деди де, экинджи бир 
фаджнаны хатырлады: 

— Биз аджынып, Азизенинъ къабири янында салют 
берип къайткъан куню онынъ адресине тазие кягъыты 
кельди. Арбий · къысымнынъ командири Азизеге, эри 
Шевкет Османовнынъ фашистлернен дженклешювде 
къараманджа, большевикче эляк олгъаныны терен къай- 
гъынен бильдире эди, — деди. 

Асан агъа эркеснинъ танышына бенъзеген къыз- 
нынъ — Азизенинъ къараманлыгъынен багълы икяе- 
сини: 

— Биз, къуруджылар, Ватан дженкининъ къара- 
маны, кърым-татар къызы Азизе Османованы озь брнга- 
дамызгъа фахрий аза къабул эттик. Эр кунь онынъ 
ичюн норма толдурамыз. Иссесине тюшкен параны нсе. 
тынчлыкъ фондуна ёллаймыз. Орталыкъта тынчлыкъ. 
олсун. Адамлар дженк къоркъусынен яшамасынлар». 
Биз бу арекетимизнен тынчлыкъ ичюн къурбан кеткен- 
лернинъ хатраларыны эбедийлештирмек истеймиз, — 
деп битирди. 


АЙГИДИ, СЕНИ КЪАРТЛЫКЪ 


Автобускъа белн букюльген, чалсакъал бир къарт 
минди. Янындаки бакенбардлы яш йигит еринден аты- 
лып турды. Къартнынъ къолундан тутып, оны озь ерине 
отуртты. Чувалыны алды. Къарт: 

— Сав бол, йигит, — дсди. 

Къарт кисесини чыкъарып, капик сайгъан арада, 
йигит онъа билет алып берди. 

—. Сав бол, йигит! 

Къарт йигитке беш капик узатты. Йигит алмай- 
джакъ олды. Къарт кестирип айтты: 

— Ал! — деди. — Биз къартлар капнктен баймыз. Тек 
итибаргъа, урьметке мухтаджмыз. 

Базар къаршысында къарт тюшеджек олды. Баксн- 
бардлы йнгит онынъ къолтугъына кирди. Машинадан 
тюшмеге ярдым этти. 

— Сав бол, йигит. Яшларымызнынъ эписи сенинъ 
киби олсунлар. Къартнынъ бу сёзлери автобус шамата- 
сыны енъди, эркеснинъ къулагъына дане-дане барып 
кирдилер. Я 

Бакенбардлы йнгит озь ерине келип отурды. Мен 
ондан: 

— Бу къарт сизинъ киминъиз ола? — деп сорадым. 

Йигит кулюмсиреди. 

— Бу къартны биринджи кере корем. Е 

— Шай олса, биринджи корьген къарткъа бу къа- 
дар урьмет эттинъиз. 

— Бугуньден сонъ, мен къартларнынъ алдында тиз 
чёкмеге азырым. Олар бунъа акълылар. Яш олсам да.. 
къартлыкъны корип кечирдим. 

Мен тааджиплендим. «Насыл ола да, сакъалына уст- 
ра тиймегеп яш йигит къартлыкъны корип кечирген», 
деп ТЮШЮНДИМ. 

Сонъундан апъладым, йигит керчектеп де къарт- 
лыкъны корип кечирген экен. Инанмайсынъызмы? Инан- 
масанъыз, · бакенбардлы йигитнинъ икяесини динъ- 
ленъиз. | 

— Бундан он кунь эвель бу автобуста кете эдим. 
Мына бу ерде, къапу янында отура эдим. Бир токътав- 
да автобусгъа анавы шимди тюшип кеткен къарт киби, 
бир къартчыкъ минди. Мен къартны абайламагъан ки- 
ши олдым. Аман газета яйдырдым. Эски газетадан не 
янъылыкъ тапмакъ мумкюн? Ресимлерини бакъам. 
Къарткъа бакъмагъа юзюм ёкъ. Бакъсам сакъалыны 
сыйпайджакъ. Бу исе, «сен тур, мен отурайым», демек 
ола. Амма мен керилип-созулып отурмакъ истейим. 
Къарт олса озюне. Шу ерге кондуктор етишип кельди. 

— Бакенбардлы, гузель йигит, къартбабайгъа ер 
бермейсинъизми? — деди. 

Кондукторнынъ бу сёзлери меним къытыгъыма тий- 
ди. Ачувландым. 

— Бакенбардисн не алып береджегинъиз бар? Адам- 
нынъ шахсиетине токъунманъыз,— деп джекирдим. 

Акъкъы керекмей, кондуктор йымшады. 

— Багъышланъыз,— дедн.— Эр алда сакъалгъа, 
къартлыкъкъа урьмет этмек керек. 

Мен еримден атылып турдым да: 

— Сакъал эчкиде де бар. Лякин эчкилер урьметке 
давалашмайлар, — дедим. 

Бу сёзлер къартны юрегининъ теренлигине къадар 
ынджытса керек, къызарды. Айткъанларыма бинъ пещ- 
ман эттим. Лякин иш-иштен кечти. Айтылгъан сёз, атыл- 
гъан окъ. Артына къайтмай. Қъарт ачувлангъаныны 

дуйдурмады. Қъартджасыпа йымшакътан-йышакъ 
кочти: 

— Келир вакъыт, огълум, бу гузеллик сенде къал- 
маз. Сен де меним киби олурсынъ. Къартайырсынъ. 
Сакъалынъ осер. Сен де сакъалынъа урьмет эткеплери- 
ни нстерсинъ,— деди. 

Къартнынъ бу сёзлерине къулакъ асмайджакъ ол- 
дым. Лякин котек этке, сёз суекке оте экен. Къартнынъ 
бу сёзлери меним суегимни тельчелендирдилер. 

Шу куню, яхшы юкълайым, деп аселет кеч яттым. 
Юкъу къачкъан. Газета окъудым. Эски журналларны 
акътардым. Амма юкъу кельмей, Эп анавы къартнеи 
огърашам. Қъаршы диварда раметли бабамнынъ буюк 
сурети асувлы тура. Бабамнынъ гурь чал сакъалы бар 
эди. О, етмишке кирип сльди. Шимди мен бабама, ба- 
бам манъа бакъа. Дудакълары къыбырдагъан киби ко- 
рюле. Дерсинъ, апавы къартнынъ: «Келир вакъыт, бу 
гузеллик сенде къалмаз. Қъартайырсынъ. Сакталынъ 
осер. Сен де сакъалынъа урьмет этмелерини истер: 
синъ», деген сёзлерини текрарлай. 

Яры гедже юкъугъа далдым. Тюш корсем. Кл.артай- 
гъаным. Бель букюльген. Бет тыржайгъан, сакъал ось- 
кен. Козьлер зайыфлагъан. 

Шеэрге чыкътым. Огюме конделен арыкъ расткель- 
дн. Яшлыгъымда бойле арыкъларнынъ экевини-учевини 
бир кереден атлап кече эдим. Шимди кечмеге козь ба- 
тырып оламайым. Энди не япайым? Қъайкъыбаш таякъ- 
ны арыкънынъ ортасына къададым. Оладжакъ шей дс- 
гиль. Кенъ, атлап оламайджам. Арыкъ суву эпкии 
акъа. 

— Къартбабам! Къолунъызны беринъиз! 

Къарасам не корейим, арыкънынъ о бир тарафын: 
дан яш бир дюльбер къызчыкъ манъа къол узата. 

— Къолунъызны беринъиз, къартбабай! — дей. 

Утана-утана къызгъа къолумны бермеге меджбур ол- 
дым. Яшлыгъымда къызгъа къол бермей эдим. 

Къыз яш олса да эпли экен. Элимден тутып силькке- 
. нинен, арыкънынъ о бир тарафында олдым. 

— Сав бол, къызым, — дедим. — Мен яшлыгъымда 
сельгс къаршы кокрек керген йигит ‘эдим. Амма 
ШИМДИ... 

Къыз портфелинин къолтугъына къыстырып куле- 
куле: 

— Къартлыгъынъыздан къоркъманъыз. Къартлыкъ 
яшлыкънынъ девамыдыр,— деди. 

Шу ерде раметли бабамнынъ, эркес яхшылыкъ япып 


кетсин, эркес яхшы ёлнен кетсин, деген насиат сёзлерини 


хатырладым ве: 
— Яшлыгъынъда эткен яхшылыгъынъ къартлы:- 
гъыпъда алдынъа чыкъсын, къызым, — дедим. 


Яшлыкъкъа урьмет ниетинен айтылгъан бу сёзлер-. 


ни дагълар-ташлар текрарладылар. 

Ёлума кеттим. Машиналар биле токътап манъа ёл 
бердилер. 

Къадын-къызлар бош къопкъанен алдымдан отьме- 
дилер. Милиционер озь постуны ташлап, мени чайхане 
ёлуна миндирди. Бизде, къартларда яхшы сёзлер 
чокъ: . 

— Сав бол, милициям, — дедим. 

Чайханеге кельдим. Кок чайнен кейфленген къарт- 


лар мени къол устюнде къонакъ эттилер. Тёрден ер 


косьтердилер: 
— Буюрынъыз, къартым. 
— Отурынъыз. 
— Раатланынъыз. 
— Ашанъыз. 
— Ичинъиз. (Ичинъиз сёзю кок чайгъа аит эди). 


Бир яш йигит астыма йымшакъ миндер ташлады! . 


— Керилип-созулып раатланынъыз, — деди. 
Чай ичемиз. Гара-гура лаф этемиз. Кейфленемиз, 
Музыка чала. Ј 


Чайханедеки къартларнынъ энъ къарты мен экеним, 

Къавс кетирдилер. Йымшакъ мнидерге комюлип, кескин 
къавеге кейфленген сонъ, озь-озюме: къартлыкъкъа 
итнбар, сакъалгъа урьмет не къадар буюк экен. Къарт 
олмакъ не яхшы экен, дедим. 

Янымдаки бир къарт, дерсинъ, мени рентген аппара: 
тында коре: 

— Аджджынынъ дадыны бильмеген, татлынынъ 
къадрини бильмез. Мен сизинъ яшлыгъыңъызны билем. 
Яшлыкъ этмеге бильмединъиз. Қъартларгъа урьмет 
этювде, къадын-къыз меселесинде гунанъыз чокъ. Энди 
бельден урулгъан йыландай олып къалгъан сонт,, сиз 
къартлыкъкъа урьмет къыдырып чыкъкъансыз. Ягъма 
ёкъ. Бу дюньяда эчки берген къой алыр. Яшлыгъынъа 
корс, къартлыгъынъ къоначыны корер. Омюр къануны 
ойле... — деди. 

Меним адресиме бу тенкъид даа узайджакъ эди. Ях- 
шы ки, шу арада чайханеге бир яш йигит кирип 
кельди: 

— Чайханеде не къадар къарт барсыз? Эпинъизни 
Аранча Бектемир акъамнынъ эвнне мусафир янына 
чагъырам, — деди. . 

Сонъ къартларны бир сыра бакъып чыкъты. Маиъа 
кельгенде токъталды. 

‚ — Энъ къарты сиз экенсиз, — деди. — Сизге ишанам 
эписини алып келинъиз. Набережная, 12. 

Қъартлар эр вакъыт чагъырылгъан ериннъ къушы 
олып кельдилер. 

Кеттик. Секиз-докъуз къарт эдик. Автобусгъа бар- 
дыкъ. Миндик. Даа догърусы, бизни миндирдилер. 
Автобус рыкъма-рыкъ толу олса да, эпимизге ер берди- 
лер. Биз бол-сал отурдыкъ. Яшлар бизим къартлыгъы- 
мызгъа сукъландылар. Кимдир: 

— Къарт олмакъ не яхшы экен,— деди. 

Кетемиз. Аранча Бектемирни мен яхшы билем. 
Къартаймаздан эвель менден элли яш уйкен эди. Я му- 
сафири ким экен? 

Мусафир янына адам чагъырмакъ бизде эвель-эзель- 
Ден адет олып кельген. Яхшы адет. Яш мусафир янына 
яшларны, къартларнынъ янына къартларны чагъыра- 
лар. Къызлар кельсе, джыйын этелер. 

Къыскъасы, бизни яхшы къаршылап алдылар. Бес- 
леген семиз корель сойгъан экенлер. Омасыны, джили- 
гини манъа бердилер: 

— Буюр къартым,— дедилер. 

Не яхшы урьмет. Бу урьмет яхшымы, къартлыкъ ях- 
шымы, айтынъыз бакъайым? 

Мусафир Бектемирнинъ уйкен агъасы Темирбек экен. 
Узакъ совхоздан кельген. Мен оны яшлыгъымда яхшы 
биле эдим. Бутюн омюрим онынъ сакъалына, бурма 
мыйыгъына урьмет этип кельдим. Амма шимди танып 
оламайым. Мыйыкъ ёкъ. Сакъал ёк”. Қосе кишиге ошай. 

— Темирбек, сакъалгъа, мыйыкъкъа не олды? Къыр- 
къылгъан эчкидай олып къалгъансынъ, — дедим. 

— Сенинъ, эрге эрлик сыфаты берген бурма мыйы- 
гъыпъны, гурь чал сакъалынъны тыраш этмеге къайсы 
бербернинъ къолу баргъан экен? 

— Берберлер ичюн фаркъы ёкъ. Къартмы, яшмы 
эписини бир устрадан чыкъаралар. 

Шу арада Бектемир бизге бир сыр ачты. 

Сиз Темирбек агъамнынъ чокътан тул олгъаныны 
билесиз. Мен оны эвлендирмек пешине тюштим. Эвлен- 
мек меселеси йылларнен онынъ юкъусын боле экен. 
Бундан меним хаберим ёкъ эди. Ялварды. «Манъа къарт 
арджы бир къартий тап», — деп башымны кемирди. 
Къудалыкъкъа бель бувдым. Къарт арджы бир къар- 
тий таптым. Ады Ава. Озь эви бар. Яшыны бильмейим... 
Лякин. къартий тирнекли. Ерни тепсе, сувуны чыкъара- 
джакъдай. Эвине бардым. Къудалыкъкъа кельгенимни 
айттым: 

— Ава аптечигим, сизни акъама ляйыкъ коремен, — 
дедим. Экинъиз де къулан чёльде янъгъыз япалакъда: 
йынсыз... 

— Агъанъ къач ящында? 

— Етмиште. 

— Къайда чалыша? 

— Онынъ къолундан кельмеген иш ёкъ. 

— Зенааты? 

— Бербер. 

— Тютюн ичеми? 

— Иче. 

— Ракъы ичеми? 

— Кяде бир де. 

— Яхшы. Мен разыман. Къаралтыгъа чокътан коль- 
ге къыдыра эдим. Ракъы ве тютюнни мен ташла- 
тырман. Манъа дерлер Ава... 

Мен къудалыкъны бойле биткенине къувандым. Тап 
къайтаджакъта, Ава апте менден: 

— Киев оладжакъ къартчыкъ сакъал-мыйыкъ ме- 
селесинден недай?— деп сорады. 

Не айтаджагъымны бильмедим. Шаштым. Шашма- 
ладым. 

— Ава аптечигим. Акъамнынъ гурь чал сакъалы, 
бурма мыйыгъы бар эди. Шимди корьсенъиз танымаз- 
сыз. Дерсинъ он секиз яшында, деликъанлы. Озюни 
сизге бегепдирмек нстеген,— дедим. 

Ава апте бу ерде текаран ачувланды: 

— Манъа сакъалына, мыйыгъына урьмет этмеген 
къарт керекмей, — деди.—- Акъанъа айт; Къайдан кель- 
геп олса, анда кетсин, Джигит сыны джелькеден, къыз 
сыны узун сачтан ола, къарт сыны исе сакъалда, мый- 
ыкъта ола. Буны акъанъа айтып анълат. 

Шай этип сакъал, мыйыкъ деп алтындай апакъайны 
къолдан къачырдыкъ. 

Бу лафлардан, къаймакълы къаведен · сонъ эвге 
къайтмагъа азырландыкъ. Лякин ёл узакъ. Автобус, 
троллейбус, трамвай — эписине минмек керек. Шу ара- 
да къонакъбай йигит ортагъа тюшти: 

— Къартлар,— деди.— Ёл меселесининъ къасеветини 
чекменъиз. Таксилер сизни беклейлер. 

Азбар янында эки «Волга» тура. Мен бирине миндим. 

Шофёр машинаны яваш-яваш айдай. Дерсинъ, «Вол- 
га» йымырта юкли. Шофёрдан: 

— Не ичюн яваш айдайсынъ? — деп сорадым. — Мен 
ашыкъам. 

— Биз,— деди шофёр, — къартларны айбетнен-къый- 
бетнен кездиремиз. Машинада къартларнынъ эзильме- 
сини, ёрулмасыны истемеймиз. 

Эвге кельдик. Мени къуджакълап алдылар. Шу ку- 
ню гуя меним догъгъан кунюм экен. Етмишни толдура 
экеним. Азбарда терек салкъынлыгъында кейф чатып 
отургъан адамларнынъ эсабы ёкъ. Ур патласын чалгъы 
чала: ‚.Яшларгъа севги, къартларгъа сайгъы не гузель 
яраша!.. 

Мени беклей экенлер. Эркес мени озь янына чагъы- 
ра. Кими эт, кими чечек, кими ракъы узата. Ракъы 
узаткъан къардашыма дарылам. 

— Етмишке кирген адамгъа ракъы узатмакъ олур- 
мы? — дейим. 

Догърусыны айтмакъ керек олса, ичмек истедим. 
Бундан сонъ орталыкъкъа тюшип, къайтарма тёшейджек 
олдым. Сонъ шыр этип, къартлыгъым эсиме тюшти. 
Озь-озюмни туттым. Айгиди, сени къартлыкъ! 

«Къартлыкъны корип кечирген» бакенбардлы йигит- 


нинъ икяеси маршрутнынъ сонъуна къадар девам і 


Этти. 


і 


КЪЫТЫКЪЛЫ ИКЯЕЛЕР, 


ЭРКЕТАЙ 


Берекет байрамы куню эди. Захире совхозынынъ 
меркезий болюгине документаль фильм чыкъармакъ 
ичюн телестудиядан адамлар кельдилер. Режиссёр 
фильмни берекет байрамы шерефине багъышлангъан 
ат чапышындан башламакъны керекли таныды. Шу ара- 
да къошугъа чаптырыладжакъ атларны етип кетир- 
дилер. 

— Атларны кимлер чаптыраджакъ? Тез мининъиз!— 
деп эмир берди режиссёр. : 

Шу ан секиз атнынъ едисине яш йигитлер миндилер. 

— Я секизинджи-аткъа ким минеджек? — деп сора- 
ды режиссёр. 

Совхоз директоры шу ерде топлангъан адамлар ара- 
сындан «Эркетай» лагъабынен белли Эекендерин чекип 
чыкъарды. 

— «Ель етмез» санъа къалды, тез мин, — деди. 

— «Эркетай» битасындан къоркъадыр. 

— Эскендер кеченде имтнандан йыкъылып кельди, 
аттан да йыкъылыр. 

— О бу яшына келип, ат янына бармады. Нокъта 
недир бильмей. 

Эскендернинъ адына айтылгъан сёзлернинъ эписи 
догъру ве эсаслы эди. О неге огърагъаныны бильмей, ер 
ярылса, ерге киргендай олды. Сыкъылды. Эркес онъа 
бакъкъан киби ола. О омюринде биринджи кере терле- 
ди. Иш япып дегиль, утангъанындан терледи. Башыны 

ашагъы эгильтип, адамлар арасындан сыптырылмакъ 
чаресини къыдырды. Эвлерине къайтып, тёшекке шы- 
пырылмакъ, агъламакъ истеди. Эвлерине къайтаркен, 
дердине дерман арап, маначыкънен ёл боюндаки кафеге 
кирди. «Әскендер кеченде имтиандан йыкъылып кель- 
дн, шимди аттан да йыкъылыр», деген тикенли, джан 
агъыртыджы сёзлер, оны кафеге къадар озгъарды- 
лар. 

Кафеге биз икяемизнинъ сонъуна таба къайтып ки- 
рермиз. 

Онынъ ады битасынынъ зорынен о даа, къарында 
догъмаздан он кунь огюне къойылгъан. Эскендер ол- 
гъан, Раметли дедесининъ ады ойле экен. 

Эр алда битайдан сорагъанлар: 

— Къарында баланынъ эр бала оладжагъыны къай- 
дан билесиз? 

— Маалини кечиктире, атчапар оладжагъы бес- 
белли, — деген битай. 

Дедесини хатырлаткъан гузель адына «Эркетай» 
лагъабы кене битасы себебинден такъылгъан. Ашыкъ- 
мадан бу хусуста Эскендернинъ икяесини динъ- 
лейик. Е 

..Битамнынъ демесине коре, о пенсиягъа чыкъкъан 
айнынъ афтасына догъгъаным. Ана-бабам, «Эскендер: 
чикни бакъмагъа адам да тапылды», деп къувангъан- 
лар. Къабаат мендеми, дегильми, о тарафыны биль- 
мейим, агълап догъгъаным. Бир-эки афта гедже-кунь- 
дюз кимсеге раатлыкъ бермеген экеним. Бабам текяран 
ачувлангъан: 

— Агълавукъ оладжакъмы не мараз бу бала! — деп 
дарылгъан. 

— Зарары ёкъ, — деген анам.— Кульмекни сонъун- 
дан огренир. 

Бу ерде битам океленген: 

— Афырманъыз сабийчигиме,— деген.— Онъа дер- 
лер эр бала, кяде агълар, кяде агълатыр. Аскъысына 


79 


Къатланмакъ керексинъиз. Бешик баласы беш тюрле- 
не, буны да бильмек керексиз. 

Мен оськеним, олар къувангъанлар, бутюн аскъыма 
къатлангъанлар. Учь айлыкъ экенимде, анам бир пар- 
магъынен назик сакъалчыгъымдан текяран басып: 

— Агу-у къозучыгъыма,— деген. Шу вакъыт козьле- 

· римни йылтыратып, сифте кульгеним. . 

— Эскендер куле! — деп къычыргъан анам. 

Буны битам эшите къалгъан: 

а = Бутюн .мааллеге яйгъара къопарма!— деген. — На- 
вар тийер, деп къоркъмайсынъмы? 

Дёрт айлыкъ экенимде иегим ярылып, бир тишим 
чыкъкъан. Чыкъмасына чыкъкъан, лякин эвдекилер оны 
бир къач кунь абайламагъан киши олып юргенлер. 
Бунъа эскиден къалма адет себеп олгъан. Адети узре, 
баланынъ биринджи чыкъкъан тишини илькиде ким де 
корьсе, о киши шу баланы баштан аякъ кийиндирмек 
борджлу экен. Тишимни четтен бир адамнынъ корьме- 
сини беклегснлер, лякин корьген олмагъан, лячаре бн- 
там кийнидирген. 

Докъуз айлыкъ экенимде тилим чыкъкъан. Оймакъ 
киби агъыздан чыкъкъан биринджи сёз «Бер!» демек 
олгъан. Эвде бунъа да къувангъанлар. 

— Истемек сенден олса, бермек бизпи олсун бирда- 
нем,— деген битам. Меним ичюн ёкъ деген, ёкъ олма- 
гъан, не олса олсун, истей бергеним, олар береберген- 
лер. 

Он айлыкъ экенимде тати-тати юрс башлагъаным. 
Иыкъыла бере экеним. Бир кунь йыкъылып, бурнумпы 
къанаткъаным. 

— Иыкътыра берменъиз баланы сакъатларсынъыз, — 
деп дарылгъан бабам, 

— Иыкъылгъанны ер котерир,— деген анам. 

Аякъларым яхшы пекингендже эв ичинде авдарма- 
гъан, къырмагъан шейим къалмагъан. Эвдекилер бунъа 
да къувангъанлар. 

— Авдар, къыр, сындыр, сенден аджыгъанымыз 
сувгъа батсын,-— дегенлер. 

Бир яшымны толдурмаздан эвель анам агъызыма 
эмизлик къаптыргъан. Битам бунъа къаршы чыкъ- 
къан: 

— Бирини аякъкъа турсатмаздан эвель, экинджиси- 
нинъ кереги ёкъ, мевлячыгъымны ана сютюнден марум 
этме; — деген. — Даа яшсынъ, етиштирирсинъ. 

Меним осювим эвимизге эр дакъкъа, эр саат къу- 
ванч кетирген. Лякин бу къуванчнынъ, бу эркеликнинъ 
сонъуны ойланмагъанлар. Куньлернинъ биринде бабам 
иштен келип, мени охшамакъ ичюн къучагъына глгъан. 
Манълайымдан опькен, башымы сыйпагъан. Мен о ва- 
къыт балалыгъыма барыл, бабамнынъ сачларындан чек- 
кеним, бельки, бетини де тырнагъандырым. 

— "Шимдиден тырнамагъа огренме,огълум,— деген 
бабам. 

— Тырнаса не ола экен, — деген анам.— Бабанъа 
бир шамарчыкъ косьтерчи, огълум! 

Анамнынъ айткъанына коре, мен о вакъыт куле-куле 
бабама шамар косьтергеним. Бабам апама дарылгъан: 

— Мийи къатмагъан балагъа ойле ярамай шей ог- 
ретмек олурмы?— деген. 

Бу ерде битам арагъа кирген: 

— Сен баланынъ мамий олып осьмесини истейсинъ- 
ми ёкъса, — деген. — Акъылы етип, шамар косьтергени- 
не къуванмайсынъмы? 

Мени эльден-ельден сакълагъанлар. Язда сглкъын 
эвнинъ тёрюнде, къышта сыджакъ соба янында тутмакъ 
чаресини къыдыргъанлар. Учь-дёрт яшымда экенимде 
биле бир озюмни эв алдына, азбаргъа чыкъармагъан- 
лар, аркъадашларыма къошмагъанлар. «Ат янына 
барма — тепер, сыгъырдан авлакъ юр -— тюртер, копек- 
нен ойнама — тишлер, мышыкънынъ янына барма,— 
тырнар, чипчели тавукъ корьсенъ, авлакъ къач — ко- 
зюнъни чокъур», деп огіотлегенлер. 

Мен авасыз кольге одада ята-ята, тап сонъу хаста- 
лангъаным. Бакъмагъа кельген яш эким менден хаста- 
лыкъ тапмагъан. Одыр-будырларыны йыгъыштыргъан 
сонъ: «Кунеш, ярыкъ кирген эвге эким кирмей», деген 
маналы сёз айтып къайткъан. 

Ясли, багъча недир, бильмегеним. Бермегенлер. Би- 
там къаршы чыкъкъан. 

— Мен яслисиз он бала осьтюрднм, бирининъ бур- 
пы къанамады. Эскендерчигиме де бир олмаз, эв- 
де яхшы бакъылыр,— деген Мен исе пенджереден 
багъчагъа кеткен, багъчадан ойнай-куле къайткъан 
акърандашларымны сейир этип, мугъайып отургъа- 
пым. 

Кель заман-кет заман мектепке бармакъ вакъты 
кельген. Мектеп эвимизге якъын олса да, анда мени 
янъы «Москвич»нен алып баргъанлар. Бабам элиме бир 
топ чечек туттурып, янына отурткъан. Анамнен битам 
машина артына чалкъайгъанлар. Мектеп азбары огюие 
чокътан топлангъан балалар: «Эркетайны алып кельди- 
лер», деп, бизим машинанынъ огюне чапып чыкт.къан- 
лар. Машинадан тюшкенимнем балалар мени сарып 
алгъанлар. 

— Экимиз бир партада отурайыкъ. 

— Дост олайыкъ. 

— Дерстен сонъ бизге барармыз, санъа, гогерджин- 
леримни косьтеририм. 

Бу ерде битамнынъ шейтанлары къозгъалгъан, мен- 
нен дост олмакъ истеген балаларгъа дарылгъан: 

— Эскендерчикте ишииъиз олмасын, онъа гогер- 
джин учургъан достнынъ кереги ёкъ! 

Сонъ манъа ачувнен бакъып: 

— Дерс биттими, аман эвге къайт, оюнгъа-меюнгъа 
алданып ачлайын аякъ къакъып юрме, я да машинанен 
келип алырмыз,— деген. 

Яслиде, багъчада тербие корьген балалар окъума- 
гъа-язмагъа тез огренгенлер. Мен, гъарипнинъ, отуз 

эки арифни, он ракъамны таныгъандже эсим кетксн. 
Мен мектепке бара-келе экеним, лякин окъўв насыл 
кете бунынънен меракълангъан адам олмагъан. 

— Сен раатлан, юкъла, дерс къачмаз,— дегенлер. 

Он яшымадже бойле девам эткен. Ёлум: эвдсн мек- 
тепке, мектептеп эвге къадар олгъан. Он яшымны тол- 
дургъанымда сой-соп топланып, меним догъгъан кунюм- 
ни къайд эткенлер. Чокътан-чокъ бахшыш кетиргенлер. 
Бабам къой сойгъан, анамнен битам он эки тюрлю емек 
азырлагъанлар. Меним сагълыгъым ичюн ичкенлер, 
кейфленгенлер. Мусафирлер бираз мамурлешкен сонъ, 
битам мени ортагъа чыкъарып: 

— Меним торунчыгъымнынъ акъылы аз, башы таз- 
мы ёкъса, онъа да беринъиз, эр баладыр, унсынмакъ 
итималы бар,— дегеп. Манъа татлы шарап бергенлер, 
мен ичкеним. 

— Бакъсанъыз, Эркетайчыгъым чырайыны сыт- 
мады,— деп къувангъан битам. 

— Баштан чыкъарманъыз баланы,-— деген якъын 
сойларымыздан бири. 

Битам ачувлангъан: 

— Эскендерчикнинъ баштан чыкъкъаныны корьмек 
санъа къысмет этмез, — деген. 

Айлар-йыллар ойле келип кечкенлер. Секизинджи 
сыныфта даа бир йыл къаладжагъым анълашылгъан 
сонъ, сыныф ёлбашчысы бабамны мектепке чагъырт- 
къан. Битам да бабамнынъ къуйругъына такъылгъан. 
Оджалар одасына берабер киргенлер. Анда олгъан 
лакъырдыны битам шойле тасвир эте эди. 

Оджа: «Бир чарелер этип, Эскендерни догъру ёлгъа 
къоймакъ керек. Ярамай окъуй, даа догърусы окъумакъ 
истемей. Эгер де илериде де бойле кетеджек олса, мек- 
тепни я битирир, я да ёкъ. Оджаларны динълемей, эв- 
ге берильген вазифени япмай келе. Эмек дерсннден 
къачына. Огълунъыз бу йыл да сыныфта къала- 
джакъ. 

Битам: «Сиз не япаджакъ оласынъыз? Совхознынъ 
энъ айтувлы механизаторынынъ огълу — Эскендерни 
сыныфта къалдыраджакъ оласынъызмы? Ёкъ! Шикяет 
этерим». 

Оджа: «Бабасынынъ урьмети, итибары баласына 
ярамай окъумагъа, джемаат низамыны бозмагъа акъ 
бермей. Ёкъса Эскендернинъ яхшы окъумасы ичюн 
эвинъизде шараит ёкъмы?» 

Бабам: «Сиз не айтасынъыз? Шараит меселесине 
кельгенде, бизим Эскендерден частлысы ёкътыр. Онынъ 
айры одасы` бар». 

Битам: «Я телевизоры, пнаниносы, магнитофоны ол- 
гъаныпы айтмасынъмы?». 

Бабам; «Биз огълумыздан ич бир шей аджымаймыз, 
дегенини япамыз. Эв, азбар хызметинден азат эттик, 
‚ конделен чёп котертмеймиз». 

Оджа: «Базы аналар-бабалар балаларыны керегин- 
деп зняде севелер. Эбет, бу табиий шей. Лякин бала 
ичюн къуру бир севги етерликми? Билесизми бу муна- 
себетнен Максим Горький не деген? «Балаларыны та- 
вукълар да севелер, ана-баба ичюн бала севмек аз, оны 
тербие этмеге бильмек керек», — деген. Сиз меселенииъ 
экинджи тарафына, тербие тарафына эмиет бермейсиз. 
Огълунъыз сонъ дередже тербиесиз олып осеята». 

Бабам: «Биз опынъ тербиесизлигини сезмеймиз». 

Оджа: «Сиз совхозпынъ айтувлы механизгторы- 
сынъыз. Огълунъыз яшында олгъанда разведкаджы 
олып джесюрлик косьтергенсинъиз. Паспорттан огюне 
дженкявер медаль алгъан несильге менсюп бир киши- 
синъиз. Шимди исе иште олсун, усталыкъта олсун ус- 
тюнъизге адам чыкъармайсыз. Огълунъызнынъ да ойле 
эмексевер олып осьмесини истемейсинъизми? Айыплар 
олсун, огълунъыз кой еринде яшап бугуньге къадар эли- 
не лескер тутмагъан, эгилип хызмет этмеген. Огълу- 
нъыз оч дёрт яшында экенде, талебелернен совхознынъ 
экин занларына кезинтиге чыкъкъан эдик. Огълунъыз 

Р л В 
арпанен богъдайны айырды этип оламагъан эди. Юкъа- 
ры сыныф талебелеринден эшиткениме коре, огълунъыз- 
ны топракъ ишине исиндирмек четте турсын, оны трак- 
тор, машина янына биле якъын къоймай экенсинъиз». 

Битам: «Топракъ ишн бизим огълангъа къалгъан- 
мы? Эскендерчикни шимдиден чалыштырмагъа ихтия- 
джымыз да ёкъ. Бабасы бирден бир баласыны кечинди- 
рип оламагъанлардан дегиль. Шукюрлер олсун, яша- 
ЙЫШЫМЫЗ ЯХШЫ», 

Оджа: «Огълу бабасына ярдым этсе; баба ёлунен 
кетсе, даа яхшы олмазмы?». : 

Битам: «Бабасынынъ гедже-куньдюз майгъа батып 
юргени етип арта. Меним козюмде ярыкъ, бабасынынъ 
белинде такъат бар экенде биз Эскендерчикнинъ, илим- 
ли адамлар арасында олмасыны корьмек истер эдик. 
Эм бунъа имкян бар. Дженк иштиракчисининъ, илери 
механизаторнынъ баласы ичюн илим къапусы эр ерде 
ачыкъ». 

Оджа: «Бильмиш олунъыз ки, бабасына олгъан урь- 
мет ве итибар баласына кокрек къабартмагъа, бурун 
къатайтмагъа акъ бермей». 

..Кафеде адам аз. Пенджере алдындаки дёрт адам- 
лыкъ стол къаршысында Эскендернинъ бир озю отура. 
О энди баягъы кейфинде эди. Онынъ огюне даа ракъы 
кетирип къойдылар. Буллюр къадеге ракъы тёкерек, он 
яшыны толдургъан куню битасынынъ: «Машалласы бар, 
Эскендерчигим шарапны чырайыны сытмай иче»,— деп 
айткъан сёзлерини хатырлады. Бу ерде Эскендер бир 
даа балалыгъыны текрарлады. Сонъки къадени чырай- 
ыны сытмадан бирден ичип йнберди. Ички ичини айт- 
тыра, дегенлери догъру экен. Козьлери къыйыша баш- 
лагъанынен, битасына олгъан элемини айта баш- 
лады. 

— Мени тербиелемекни битам озь бойнуна алгъан. 
Яланы керекмей, битам мени къарардан зияде севген, 
мен кульсем — кульген, агъласам — агълагъан. Манъ- 

лайыма чертмеген, эм черттирмеген. Анама, бабама 
манъа къаршы бир сёз айттырмагъан. Алемден айры 
олып осьмемни истеген. Битайлыгъына баргъан олса 
керек, мени азыр ашкъа дуаджы рухунда тербнелеген. 
Мен исе онынъ фаркъына бармагъаным, перчем йибер- 
гениме къадар, ‘битамнынъ къучагъында пазлаигъа- 
ным. | 

Эки йыл сыныфта къалдым. Он докъуз яшымда 
экенде онунджыны битирдим. О да олса, зар-зорнен. 
Эвде бунъа да къувандылар. Битам ирригация инсти- 
тутыпа кирип окъумамны тевсие этти. 

— О институтта бизим бир якъынымыз кафедра му- 
дирин олып чалыша, о санъа ярдым этер, — деди. 

Битамнынъ танышы яхшы киши экен. Мени гонъюль 
сыджакълыгъынен къаршылап алды. Биринджи гедже 
онынъ эвинде мусафир олдым. Акъшам аш вакътында 
назарий азырлыгъымныиъ дереджесини бильмек макъса- 
дынен, озюнинъ дегени киби, енгиль-ельпи суаллер бер- 
дн. Башым тёбен эди: «Энджнебий тильде» суаллер 
берген танышымызнынъ козюне догъру бакъмагъа 
къоркътым. Омюримде биринджи кере терледим. Сонъки 
суалине, «биз оны кечмедик», демектен башкъа чаре 
тапмадым. Танышым мени тез анълады... 

— Битанъ макътагъаны киби дегиль экенсинъ, къар- 
дашым,— деди. — О сени коклерге котерди. Санъа энди- 
ден сонъ олгъан ярдымнынъ да файдасы олмаз. Кечир- 
ген куньлеринъе языкълар олсун. 

Биринджи имтиандан «эки» алдым, йыкъылдым. 
Эвден берильген масрафлыкъ парамны чайып, афтасына 
эвге келип еттим. 

— Насыл олды? Хайырлысымы? — деп сорады анам. 

— Иыкъылдым, тапышынъыз ярдым этмеди, — де- 
дим, . 
— Иыкъылгъан курешке тоймаз, дей тургъанлар, 
къысмет этсе йылындан бир даа барырсынъ,— деп ме- 
ни гонълюмни котереджек олды битам, 

в. манъа дердини тёкер арада, кафеге бита- 
‚ Шекуре апте кирип кельди. О торунынынъ кафеде 

аА бильсе керек, догъру онынъ янына келип 
отурды. 

— Байрамдан тез къайткъансынъ да, не олды? — деп 
сорады битасы. 

— Масхара олдым,— деди торуны. 

— Сен энди сарушсынъ, шашмалай башладынъ. 

— Манъа къошугъа чапыладжакъ аткъа мин, — де- 
дилер.—-Минмедим, къоркътым. 

— Огълан бала аттан къоркъармы? 

— Бар омюрим «ат янына барма, тепер»! — деп мени 
аттан къоркъузгъан, аттан узакълаштыргъан сиз дегиль 
эдинъизми? 

Эскендер битасынынъ къучагъына сыйыкъып, агълай 
башлады. 


ОТЬМЕК ПАРЧАСЫ 


‹ Къомшум Сейдаметнинъ хасталанып тёшекке тюш- 
кенини эшиткенимнен, онъа хатир сорап кирдим. Сей- 
дамет тап о къадар алсыз хаста дегиль экен. Мен кир- 
генде дивангъа ясланып, телевизор бакъа эди. 

) — Дженктен къалма асабийлик зияде къыйнай баш- 
лады, Сулейман къардашым, — дедн о. 

Къадыны ишке кеткен. Кендже къызы эвде, кузьгю 
къаршысына кечкен, сачларыны тарай. [озьлерине сурь- 
ме чеке. Къаш якъа. Бельки, бу ерде окъуйыджылар- 
дан: «къыз баланынъ безенювинден не алып бередже- 
гинъиз бар?» деп суаль берген сою да чыкъар. Ёкъ 
джаным, безенювге, сач бурдурувына, къаш якъылувы- 
на, эля козьлерге сурьме чекилювине зерре къадар къар- 
шылыгъым ёкъ! Эгер де арагъа инсан юрегининъ терен- 
лигине къадар мугъайткъан, ынджыткъан сёз кирмеген 
олса, бельки къомшу къызынынъ безенгенини де абайла- 
маз эдим. Лякин онынъ къопайлыкънен безенюви бу 
сефер зияде ачувыма тийди. Не ичюн дейсизми? Динъ- 
ленъиз. 

Сейдамет дженк эм де эмек ветераны. Башындан 

* сонъуна къадар Ленинград блокадасында олгъан. Бир 
аягъыны Нева ялысында къалдырып кельген, инвалид: 
Блокада куньлеринен багълы дженк вакъиаларыны 
хатырламагъа севе .Бу сефер де шай олып чыкъты. 
Агъыр блокада куньлери акъкъында икяесини совет 
адамларынынъ тильнен табир олунмаз дереджени кеч- 

кен къараманлыкълары, джесюрликлернен багъла- 
ды. ь 

— Эр саат, эр дакъкъа аркъаларында Ватанымыз- 
нынъ сыджакъ нефесини ис эткен аскерлеримиз, эм ач- 
лыкъны, эм душманны енъдилер. Суткалыкъ норма- 
мыз... юз йигирми бешер грамм отьмек эди. Бунъа 
бакъмадан биз... 

Бу ерде къыз бабасынынъ сёзюни больди: 

— Сизинъ норманъыз фигура сакъламагъа яхшы 
экен,— деди. Шай деди де, кузьгюге терс чевирилип, се- 
кириклеп де алды. 

Сен, къардашым, бугуньки бичим кесимлигинъни 
блокада граммынен ольчештиреджек олма, дейджек 
эдим, тилим бармады, къомшумнынъ хатирини сайдым. 
Индемедим. Дуйдым, къомшум юректен мугъайды. 
Къызынынъ абайсыздан айткъан тикенли сёзлеринден 
утапды. Чырайы тюрленди, ачувланды. Бу вакъыт мен 
опынъ яра тамгъаларынен бенекленгеп магърур юзюнде 
асыл олгъан, лякин тышкъа чыкъып оламай юректе 
къалгъан, «эгер де агъыр дженк йыллары бизлер ач- 
лыкъкъа, къыйынлыкъларгъа, зорлукъларгъа даянал- 
магъан олсакъ, сувукъ окоплар нчинде кечкен куньлер- 
ге чыдамагъан олсакъ, сиз шимдики боллукъны корьмез, 
фигура кесимлигининъ къурбаны олмаз эдинъиз» деген 
сезлерни окъудым. 

Къомшумнынъ эвинден ярамай кейфнен чыкътым. 
Озь-озюмни, «аджджынынъ дадыны бильмеген, татлы- 
нынъ къадрини бильмез экен», деп тынчландыраджакъ 
олдым, лякин бунъа чаре олмады. «Онунджы сыныфны 
битирген, энди институткъа кирмеге азырлангъан, омю- 
ринде таш атып бели агъырмагъан, къаарь-къасевет- 
нинъ не олгъаныны бильмей, ойнап-кулип оськен бу яш 
къызчыкъкъа мещанлыкъ, ханымлыкъ дуйгъусы къай- 
дан кельди экен?» киби тюшюнджелернен сокъакъ бою 
кеткен арада, мубарек отьмекке урьмет этмеювнен багъ- 
лы экинджи вакъианынъ шааты олдым, 

Бели букюльген текяран чёккен чал сакъаллы бир 
къарт къайыкъбаш таягъына таяна берип, талдалы 
сокъакъ бою кете. Алына: коре юкю агъырджа. Сетка: 
сында сарарып пишкен эки отьмек, помидор, бир баш 
къапыста бар. О ашыкъмай. Яш бала киби яваш-яваш 
юре. Эки адымлап, бир токътай. Ёрулгъанындан дегиль, 
ич бир ерге ашыкъмагъаны себебинден токътала бе- 
ре, гъалиба. Оны озып кечелер. Базылары онъа ёл 
базылары нсе селям берелер. О селямны ала. Не 
яхшы. - 

Къарт кошеге бурулыр арада токъталды, артына 
айланып бакъты. Мени корьди. Сеткасыны тутып тур: 
мамны риджа .этти. Сопъ таягъыны бир къолтугъына 
къыстырып ерге эгильди. Мегер, аякъ тюбюнде отьмек 
уфакълары сачылып ята экен. Къарт отьмек уфакъла- 
рыны бирлей-бирлей йыгъыштыра башлады. Ашыкъ 
буюклигинде бир парча отьмекни элине алып, къайта: 
къайта опьтн. Сонъ отьмек уфакъларыны кягъыткъа 
сарып, джебине къойды.. Шу арада къартнынъ янына 
огълуны етеклеп, орта яшларында бир къадын кельди. 
Къадын къартнынъ козюне тикилип бакъты да, сокъакъ. 
бою отьмек уфакълары йыгъыштыргъапыны, отьмек 
парчасыпы олькенинн юзьлеп, онынъ адыпа бир къач 
келишиксиз, джан агъыртыджы сёз айтты. Бу сёзлер: 
нинъ манасы «сакъалынъызнынъ къыйметини тюшю: 
ресинъиз», демеге келе эди. Бу тазир огъланчыкъны 
юреклепдирсе керек, о аман анасынынъ къолундан сып- 
тырылып, къартнынъ янына келип етишти. [Къарт сонъ- 
ки парчаны алмакъ ичюн ерге эгильген арада, огълан: 
чыкъ о парчаны иликтирип алды ве аягъынен тепип ойх 
най башлады. Буны корьген анасы, «не япасынъ огъ- 
лум», демеди. Къарт таягъыны юксек котерип: 

— Отьмек тепкенинъ ичюн къулакъларынъны бура- 
рым, тербиесиз бала, — деди. 

— Къоркъузманъыз баланы, — деди анасы. 

— Шу ананынъ шу баласы, — дедим мен, 

— Къуш ювасында корьгенини куте, дейлер,— деди 
къарт. 

— Бизим ювамызнен алып береджегинъ олмасын!— 
деп джекирди къадын, — сокъакъ бою отьмек чёплеп 
юрер дереджеге кельмедик. Бир кийгенимизни экинджи 
кере киймеймиз, бир ашагъанымызны экинджи кере 
ашамаймыз... 

— Бильмиш ол ки, къардашым, сизни яхшы яшат- 
къан, яхшы кийиндирген: отьмектир. Юзюнъе ренк бер- 
ген, коксюнъе сют, козюнъе нур, белинъе такъат берген 
кене олса отьмектир. Шунынъ ичюн огълунъны отьмек- 
пи урьметлев рухунда тербиелемеге тырышмакъ керек- 
сИНЪ. 
° Къадын шакъылдап кульди, сонъ огълунынъ башы- 
ны, сыйпап: 

‚— Сизинъ тербиенъизге къалгъан кунюмиз ёкъ,— 
деди о.— Отьмек парчалары йыгъыштыргъан киши 
олып, къамбурайып, къартайып къалгъансыз, меним 
огълумнынъ да ойле олмасыны истейсинъизми? 

— Баласыны баштан чыкъаргъан озь анасы, деп 
айтмагъа тилим бармай, къардашым. Огълунъызнынъ 
агъызындан даа ана сютюнинъ къокъусы кетмеген, 
мийи къатмагъан, эр алда онъа меним киби отьмек 
парчасы, богъдай буртюгине эгилип къамбурлашмакъ, 
отьмекни къадирлеп къартаймакъ къысмет этсин, 

Бунъа энди эпимиз алышкъан эдик. «Неге алышкъан’ 
эдинъиз?» деп сорагъанлар олса, айтайым. Цех башы 
Арсеновнынъ кимсеге селям бермегенине, кимсенинъ 
селямыны алмагъанына, ич бир вакъыт тюзю кульме- 
генине, эр вакъыт чырайы сытыкъ алда даргъын юрге- 
нине, торслугъына, алышкъан эдик. Алышкъанлыкъ шу- 
нен битсе олмаймы? Екы Бу сонъки вакъытларда 
Арсеновнынъ къылыгъында даа бир айнурлы тюрленме 
пейда олды: цехимизде онынъ къарачыгъы биле корюн- 
мей. Бунъа да алышырмыз, гъалиба? Я оны — Арсенов- 
ны сыкъ-сыкъ корьгенде не оладжакъ экен? Башынъа 
эки бойнуз чыкъаджакъмы? Биринъ эки оладжакъмы?.. 
Шай амма, эр алда, адам озь ёлбашчысынен бир къа- 
занда .къайнамакъ, бир чанакътан ашамакъ, онынънен 
бир нефес алмакъ истей. 

Адамлар оны биле эдилер. Лякин Арсенов иш ва- 
къытында кабинетине къапанып, анда бир шейлер яза- 
сыза, амма не язып, не сыза? Буны бильмей эдилер. 

— Шорбаджымыз планлаштырув меселесини саде- 
лештирмек ёлларыны къыдыра, гъалиба. 

— Бизим Арсенов аркъадашкъа озь шахсиетини 
джемааттан юксек туткъанны, вазифесинден озь мен- 
фааты нчюн файдалангъаны, анъкъавлыгъы, къатты- 
башлыгъы, къаба муамелеси ичюн къатты тазир берген- 
лер. Бельки энди адамларнынъ козьлерине корюнмеге 
утанадыр, 

— Ички резервлерни ишке къоюв меселеси устюн- 
де баш ёрадыр? 

— Бельки докладгъа азырланадыр. 

— Бу не маразнынъ битмеген азырлыгъы олды... 

Бунынъ киби эмиш-демишлер цехнинъ бойлап юрген 
арада, Арсенов аркъадаш кягъыт вастасынен мени ка- 
бинетке чагъыртты. Бу сефер джесарет этип, кабинети- 
не къапусыны къакъмадан кирдим. Биревнинъ акъкъы- 
ны ашамагъа не керек, къапусыны къакъмай киргени- 
ме индемеди. Сертеймеди. Отургъан еринден атылып 
турды, кулер юзьнен манъа къолуны узатты. 

— Дивар газетасынынъ редакторы сыфатында сиз- 
нен...— Бу ерде о айтаджагъыны унуткъан адам киби 
токъталып къалды. Юткъунды, сонъ кулюмсиреди. Меп 
тааджиплендим. «Догърусыны сёйле, джанынъ догъру 
чыкъар», дейлер. Догърусыны сёйлейджек олсам, «сиз» 
демеге тили келишмеген, ашагъы рутбели адамлариен 
къонушмакъны алчакълыкъ сайгъан Арсенов насыл 
олды да, дивар газетасынынъ редакторына «сиз» деп 
мураджаатта булунды? Сонъ: . 

— Сизнен, Мусаев аркъадаш бир муим меселе хусу- 
сында кепъешмек истейим, — деди. 

«Бу ягъда бир къыл олмалыдыр», деп ойландым. 
Эр алда ондан: | 

— Меселенинъ муимлиги неден ибарет экен?— деп 
сорадым. 

— Мен секиз-он куньден берли кабинетимден чыкъ- 
мадан муимден-муим бир меселе устюнде баш ёрам,— 
деп кочьти о.— Малюм ки, ярышдашымыз олгъан экин- 
джи цехнинъ коллективи кейфиет айлыгъы отькере 
башлагъан. Эбет, бизге экинджи цехни текрарламакъ 
олмаз, айыптыр. Экинджи цехтен артта къалмгкъ да 
олмаз. Бизим акъылымыз азмы, башымыз тазмы ёкъса? 
Экинджи цех айлыкъ отькерсе, :биз афталыкъ отькерир- 
миз. Бу мунасебетнен мен кимсенинъ акъылына кель- 
меген бир янъылыкъ тюшюнип чыкъардым. 

Лакъырды арасы Арсенов чекмеджесини къарыш- 
тырды. Низамнен язылгъан эки табакъ кягъыт чыкъар- 
ды да, меним огюме къойды. 

— Бу проекттир, — деди о. 

— Ненинъ проекти? 

— Янъылыкънынъ проекти. 

Сонъ меним козюме тикилип бакъты да, огюме ко- 
се-конделен бир суаль ташлады: 

— Базарда сатылмагъан, ерден тапылмагъан, коктен 
энмеген, бунъа бакъмадан адамларгъа бедавадан беш 
эксик мал олгъан, кейф.кетириджи энъ уджуз шей 
недир? 

— 1Окъу олмалыдыр, — деп джевап бердим. 

— Юкъу дегиль, незакет!— деп кестирди Арсенов. 

нкирини больмеден о манъа экинджи суаль бермеге 

ЫКЪТЫ: 

— Айтынъыз бакъайым,козьнен корюльмеген, къол- 

тутулмагъан, теразеге къойылып чекильмеген, ярым 

иклик замет къойылмагъан, бунъа бакъмадан ал- 
ндан да къыйметли недир? 

Бу ерде балалыкъ чагъымда айтылгъан тапмаджа- 
лар эсиме тюше къалды. Шу мунасебетнен: 

— Джанлымы, джансызмы?— деп сорадым. 

— Джансыз, лякин омюрге гъыда бере. Къартлар- 
ны яшарта, яшларнынъ гонъюллерини ача. 

— Кейф ‘олмалыдыр. 

— Ёкъ. 

— Урьметми экен? 

— Екъ, алтындан да къыйметли шей — незакеттнр. 

Озь суаллерине озю джевап берген сонъ, Арсенов 
озюнн коллектив топлашувынынъ президиумында отур- 
гъан киби ис этти. Эки козюни кабинетнинъ тёрюне тике 
берип, айта башлады. 

— Экинджи цехтен артта къалмайыкъ дегенимнинъ 
себеби шу: бизге незакет афталыгъы отькермеге керек 
олур. Мен вакътымны аджымадан, козьде тутулгъан 

афталыкънынъ эсас шартларнынъ, эсас мадделерини 
тертип эттим. Яхшы олып чыкъты. Дивар газетасына 
азыр материал. Истесенъ, окъуйым, — деди о. 

Тили тайды, гъалиба, «истесенъ», деди. Мен бунъа 
тааджипленмедим. О ойле алышкъан. 

— Окъунъыз,— дедим. Арсенов текрар саякъ, устю: 
не турды. Бир къолуны авада ойнатып, янъгъыравукъ 
сеснен «иджадыны» окъуй башлады: 

— Незакет афталыгъы девиринде къаба муамеледе 
булунув алларына къатиен ёл берильмесин. Кимсе ким- 
сеге къычырыкъламасын, богъаз кермесин. Сес деген 
сес котерильмесин, Бу — биринджиси. Эр кимге, онынъ 
ким олгъанына бакъмадан, селям берилип, селям алын- 
сын. Самиймиликнен къол тутулсын, сагълыкъ-селямет- 
лик соралсын. Бу — экинджиси. | 

Бир афтагъа къоян чарыгъы, дейлер. Даянайыкъ. Ку- 
люмсиреп орейик, ачыкъ гонъюлли олайыкъ. Къартлар, 
«ашынъны берме, къашынъны бер», дегенлер. Барсын, 
бир афта олса да, биз де шу принципнен иш тутып 
бакъайыкъ. Бу учюнджиси... 

Мен бу ерде джесарет этип: 

— Ягъмасакъ да гудюрдейик, эм ичли, эм кучьлю 
олайыкъ, демек истейсиз? — дедим. 

Арсенов меним сёзлеримни эшитмеген киши олып, 
вазланувыны девам эттирди: Ў 

— Дёртюнджиси шундан ибарет ки, бугуньден сонъ, 
сув кучюкнинъ ёл буюкнинъ тертибине бойсуныц чалы- 
шайыкъ. «Сен» сёзюни тюбю-тамырындан ёкъ этип, 
ОНЫНЪ ерине ГОНЪЮЛЬ котериджи «сиз» сёзюни къулла- 
найыкъ. Бири-биримизге татлы-дамлы сёзлер айтмакъ- 
тан, юзь бермектен къачынмайыкъ. Татлы сёз ювасын- 
дан йылан чыкъара, деве чёктире. Фикиримдже, пеза- 
кет афталыгъынынъ темелинде бунынъ киби насиат ол- 
макъ керек. Сен... багъышланъыз, сиз бунъа не дейсинъ- 
из, Мусаев аркъадаш? 

Бу арада телефон чынъылдады. Арсенов кулер юзь- 

нен телефон трубкасына япышты. Йылмайды, оныпъ 
арекетинде енгиллик, сёзюнде исе йымшакълыкъ сезиль- 
ди, юзюнде тебессюм асыл олды. Лякин бу тюрленюв- 
нинъ омюри бнр саниелик экен. Биз бунынъ шай олгъа- 
ныны сонъундан анъладыкъ. Ким телефон эткенини 
бильгенинен, Арсеновнынъ чырайы сытылды. Дерсинъ, 
сирке тотты. Сеси тюрленди. Сачлары тикленир дере- 
джеге кельди. Къайда кетти о тебессюм? О чукюидир 
кибн къызаргъан алда, телефон трубкасыны бир къула- 
гъындан дигер къулагъына авуштырды: 

— Диспетчер олгъанда, ким олгъан экенсинъ? На- 
филе ерде къафа кутьме! Не япаджагъымны ве насыл, 
ве не вакъыт япаджагъымны озюм билем, анъла- 
ДЫНЪМЫ? 

— Графикни бозасынъыз, Арсенов аркъадаш, тамнр 
ншлери сизге агъыз ачып отура. Аджеле тедбир корь- 
месенъиз, директоргъа... 

— Сесинънн эшитеджегим кельмей, быракъ теле- 
фониы!.. 

Завод диспетчеринен олгъан лакъырдынынъ арасы 
узюльгенинен, къапу къакъылды. Арсенов даргъын ал- 
да «киринъиз» демектен башкъа чаре тапмады. Каби- 
нетке местком ренси Алимов кнрди. О теклиф беклеме- 
ден Арсеновнынъ къаршысына кечип отурды. 

— Санъа учь: дакъкъа вакъыт берем,— деди Арсе- 
нов саатнне бакъып. — Не мерамынъ бар тез айт, 
ишим пек чокъ. 

— Арсепов аркъадаш, ярын раатлыкъ куню... 

— Билем. 

— Бильгенинъиз яхшы, лякин сиз кимсенен кенъеш- 
меден, разылышмадан ярынны иш куню илян этип, эмир 
бергенсниъиз. Бу насыл ола я? 

— Кенъешеджек, сырдашаджакъ олсам, мен не ичюн 
ёлбашчы олгъан экеним? 

— Ай сайын текрарлангъан бу эмиринъизге мен 
профсоюз векили оларакъ къаршым, 

— О-ля-я! Сен шаштынъмы шу? Хаберинъ бармы? 
Айнынъ сонъу келеята, план янаята. Манъа бойле ве- 
килликнинъ не кереги бар. 

— Эр айнынъ, декаданынъ сонъу олгъаны киби, 
къанун бозувнынъ да сонъу олмакъ керек, Арсенов ар: 
къадаш. 

— Мен цехте ёлбашчы олур экеч, меним дегеним 
оладжакъ. Буны мыйыгъынъа сар. 

Алимов кабинеттен чыкъып кеткенинен, Арсенов те- 
каран тынчлангъан киби олды. Буюк бир меселе чезген 
адамдай, манъа бакъып йылмайды. Сонъ телефон вас- 
тасынен дивардаш одадан табельджи къызны чагъыр- 
ды. Арсепов телефоп труйкасыны ерине къойып 
етиштирмеди, табельджи къыз энди онынъ огюнде 
эди. 

— Фамилиянъыз? 

— Кимнинъ? 

— Сизинъ? 

— Вай, эки йылдан берли бир цехте чалышып, ме- 
ним фамилиямны—... 

— Фамилиянъыз? 

— Исмаилова. 

— Адынъыз? 

— Насибе. 

— Насибе ханум, цехнинъ энъ тёрюнде, къарусель 
тезьясында бир къартчыкъ чалыша да... бакъса сен 
онъа, ады, фамилиясы акъылымдан чыкъкъан. 

— Ады Исмаил, фамилиясы Абдуллаев. 

— Тез-тез манъа шу къартчыкъны чагъырып кель. 
О башкъа цехке азушаджакъ ола экен. Чалышкъан 
еринде сув ташкъанмы? Мен онъа бир иш кесейим, тап 
озю бегенснн. 

Насибе агълады, бир элинен юрегини тутып, каби- 
неттен чыкъып кетти. 

— Бар да бойле адамларнен незакетли оладжакъ 
олып бакъ, — деди Арсенов. 

— Башкъа ишке авушмагъа истеген къартчыкъ На- 
сибенинъ бабасыдыр. Урьметли устазымыз Исмаил агъа 
он куньден берли хастаханеде ята, алы пек мушкюль 
экен. Тюневин операция япкъанлар,— дедим. 

— Текаран уйгъунсыз олып чыкъты гъалиба. Айды 
зарар ёкъ, биз о уйгъунсызлыкъны незакет афталыгъын- 
да тюзетирмиз. 

— Незакет афталыгъынынъ шартларыны сиз шим- 
диден боза башладынъыз да. 

— Афталыкъ даа укюмге кирмеди. 

О ойле алышкъан. Алышкъан къутургъандан да бе- 
тердир, дейлер. 


МЕВЗУ 


Автобусгъа мингенимнен, чет сырада газета окъуп 
отургъан эслидже бир адамнынъ янындаки бош ерге 
барып отурдым. О адам, «бу ерде тек сен етишмей 
эдинъ», дер манада манъа сувукъ назарнен бакъты. 
Менден недир къызгъаигъан киби олды. Машина ёнеди, 
кетемиз. Алдымыздаки сырада, бизге аркъаларыны бе- 
рип отургъан, орта яшларындаки эки адам, озь аралары 
къызгъын лаф эте. Янымдаки эслидже адам окъугъан 
газетасыны дёрт буклеп джебине къойды. Сонъ буюк 
бир меракъисн, алдына эгиле берип, оларнынъ лгкъыр- 
дыларына динъленди. 

— Динъленменъиз, айыптыр, — дедим. — Динълеген 
озюпи эшите экен. 

Къомшум озюни сыкъмадан эп динълендн. Огюмиз- 
де отургъан адамларнынъ лафларында гизли сыр ол- 
маса керек, къычыраберип бириси экинджисинден: 

— Мевзу меселесинден недайсынъ?— деп сорады. 

— Меселеси яхшы, лякин озюни куньдюзлери чы- 
ракъ якъып къыдырсам биле, тапамайым, — деи дже- 
вапланды экинджиси. 

Оларнынъ мевзунен багълы сёзлери къомшумны зия- 
де меракъландыргъан олса керек, о аман козьлюк 
такъты, джебинден дефтерчигини чыкъарып, бир шейлер 
язмакъ истеди. Менден къалем сорады. Бердим. Козь 
къыйыгъымдан бакъам, бир элинен талдалап, дефтери- 
нинъ темиз япрагъына иридже этип: «Мевзу», деген сёз 

язды. Язгъан сёзюнинъ къаршысына буюк суаль иша- 
рети къойды. Сонъ манъа чевирилнп, къуванчнен: 

— Шукюр, таптым, — деди. 

Мен бир кереден меселени асылына етмедим, шу- 
нынъ ИЧЮН: 

— Не таптынвыз?-— деп сорадым. 

— Мевзу таптым, — деди. 

— Тапкъан къуваныр, таныгъан къайтарып алыр, — 
демек керек олды. 

— Мен оны къайтарып бермек ичюн тапмадым, — 
дедн де, бирииджин токътавда автобустан тюшип 
кеттн. 

Арадан баягъы вакъыт кечкен эди. Акъшам газета- 
ларынынъ биринде «Мевзу» серлевалы шойле бир икяе 
окъудым: 

«...Эдебият алеминде кереги киби танылмаса да, 
озюни пишкен-тюшкен сатирик сайгъан Сеттаров, экн- 
ли-бирли юмористик икяелер бастыра башлагъан къа- 
лемдеши Юнусовны гъафлеттен расткетирди. 

— Сени корьген бей ола, — деди Сеттаров. 

Аманлыкъ-эсенлик сорагъан сонъ, четке чекилип, те“ 
на бир ерге барып отурдылар. 

— Сени корьген бей ола деп, санъа айтмакъ ке- 
рек,— деди Юнусов.— Булут арасына гизленген ай 
киби сийрек-сандыракъ корюне башладынъ, не 
олды? 

— Бир кере корюнмек ичюн, эки кере корьмек ке- 
рек ола, достум, — деп кочти Сеттаров. — Озюнъ не ничюн 
корюнмейсинъ? Патта-сатта газеталарда, журналлар- 
нынъ базыларында одыр-будырларынъ чыкъа тургъан 
эдилер. Чокътан язмайсынъ, агъызынъа сув алгъан адам 
киби сусып къалдынъ, не олды? 

— Я, озюнъ не ичюн бир шейлер язмайсынъ? Къу- 
румы биткен саат киби... 

— Язмагъанымнынъ, къолума къалем аламагъаным- 
нынъ себеби бар, себеби. 

— Вакъытынъ ёкъмы? Эринесинъми? Ильхамынъ 
кельмейми? 

— Вакъыт чувалнен, ильхам исе къайнап-ташып ту- 
ра. Бойнумны ургъан бир шей олса, о да мевзу месе- 
леси, мевзу тапалмайым. 

— Олян... сени де мевзу меселеси раатсызлаймы? 

— Раатсызласа, онъа джанынъ къурбан, чекиштире, 
азаплай, геджелери юкълатмай. Аздырды-тоздурды. 

— Эгер сен де мевзу къытлыгъына шикяет этсенъ, 
манъа не япмакъ къала? 

— Санъа коре не? Сен, достум мевзу ичинде яшай- 
сынъ. Мен сенипъ еринъде олсам, бир куньде эки, тап 
олмагъанда, эки куньде бир юмористик икяе ‘язар 
эдим. 

— Санъа къомшу тавугъы — къаз, келини — къыз 
олып корюне, гъалиба? 

— Затен адам кульдюрмек ичюн мевзу керекми? 

— Юмористке мевзу: сенинъ киби дженазеде кулип 
де, тойда агълагъанларнынъ устюнден кульмек ичюн 
керек. 

— Сен ачувлана. къоймаса. 

Олар ярым саат мевзу меселеси этрафында идала- 
шып отурдылар. Юнусов озюни Саре этип косьтермек 
исгемедн, сонъ сёзюнде: 

— Мевзуны бизге кимсе терен чанакъкъа къойып, 
кетирип бермез, энъ яхшысы биз оны, яни мєвзуны 
омюрден, адамлар арасындан тапмакъ чарелерини къы- 
дырмакъ керекмиз, — деди. 

«Жигули»ге чалкъайып, мевзунен ‘Козь-козьге ко- 
рюшмек макъсадынен ёлгъа чыкътылар. Биринджи зия- 
рет эткенлери машинаяпыджылыгъы заводынынъ меха- 
ника цехи олды. Олар цехке киргенлеринен, энъ корюм- 
ли ерге ири арифлернен язылгъан: «Ишчи вакътындан 
толусынен файдаланайыкъ! Эр бир саннени, эр бир 
дакъкъаны иш файдасына хызмет эттирейик!»—- деген 
шнарны окъудылар. Олардан бири саатине бакъты, Са- 

ат секиз бучукъ, даа догърусы иш башлагъанына ярым 
саат олгъан. Бунъа бакъмадан цехте тезья шаматасы 
сезильмей, чалышкъан адам сийрек. М№Мевзупынъ къо- 
къусы ёкъ. Кольге кошеде бир ишчи резец къайрай. 
Кран токътап тура, крановшица къыз недир оре, эм 
йырлай. Элиие штангель алгъан дигер бир яш ишчи 
азбаргъа чыкъкъан, къапу этрафындаки тёкюлии ят- 
къан демир къалымтыларыны къарыштыра. Заводгъа 
мевзу къыдырып кельгенлер ондап: «Чеплюктен не 
араштырасынъ, йигит?» — деп сорадылар. 

— Смена устасы иш”бермесини бердн, лякин заго- 
товканы озюнъ къыдырып тапарсынъ, — деди.— Иште, 
ярым сааттан берли заготовка къыдырам, тапахайым. 
Уста «Бешдакъкъалыкъкъа» чыкъып кетти. 

— Къыдыргъан тек биз дегиль экенмиз, — деди Сет- 
таров. 

— Не дединъиз?— деп сорады ишчи: 

— Къыдыргъан, тапар дедик, — деди Юнусов. 

Бизим къараманлар ич бир шейге малик олмай, цех- 
тен чыкъып кетмек ичюн кирген къапуларыны къыды- 
рып юрген арада, оларнынъ огюне табельджи къыз кес- 
тирил чыкъты. Самимий селямлашкъан сонъ: 

— Сизге ким керек, не къыдырып юресиз?— дсп со- 
рады. 

Олар табельджи къызнынъ суалине бир кереден дже- 
вап бермедилер. «Мевзу» къыдырамыз демеге уланды- 
лар. Макъсадзарыны кесен-кес айткъаи алда биле та- 
бельджи къыз бундан бир шей анълармы? Анъламаз. 
Сеттаров къыркъ дереден сув кетирмеге: меджбур 
олды. 

— Бизим къыдыргъан шейимиз теренде сакълы, о 
къолнен тутулмай, козьнеи корюльмей, гузеллер гузе- 
ли, — деди. — Адамларнен корюшмек, оларнен юректеи 
сёйлешмек, дертлешмек истеймиз. Бельки, олар васта- 
сынен дердимизге дерман тапармыз. 

— Сиз шимди цехте кимсени корьмезсиз. Ишчилер, 

пиженер-техпик хадимлери эписи начальникнинъ каби- 
нетинделер. Истесенъиз, сиз де барынъыз лякин дер- 
динъизге дерман тапарсызмы, ёкъмы, о тарафыны биль- 
мейим,— деди табельджн къыз. 

Цех ёлбашчысынынъ тютюнден бонъалгъан тынчыкъ 
кабинетинде ярым сааттен берли · «Бешдакъкъалыкъ» 
девам эте экен. Кабинетке ят адамларнынъ киргенлерн- 
ни эслегенинен, цех ёлбашчысы огюндеки сув толу гра- 
финни чынъылдатып, с̧ёзюни даа зияде кескинлештир- 
мек, конкретлештирмек истеди: 

— Аркъадашлар, сиз билесиз ки, прогул деген про- 
гул бутюн вакъыт истисалнынъ душманы олып кельди. 
Тилимни тишлеп айтам, биз о душманны епъдик. Про- 
гул ноль процентке тюшюрильди. Билесизми, тюневин 
истисал мушавересинде сайгъылы директорымыз не дс- 
ди? «Алтынджы цех прогулсыз чалыша башлады, ондан 
унер алынъыз», деди. Шахсен мени макътады, иш усу- 
лыма юксек къыймет кести. Ишчи вакътынынъ къадри- 
ни бильмегендже, агъызынъызнен къуш тутсанъыз биле 
илерилер сырасына чыкъып оламамыз. Сиз билесинъиз, 
аркъадашлар, бир саатте алтмыш дакъкъа бар. 

— Яни, алтмыш дакъкъамыз, бир саат ола, десепъиз! 

— Сен дакъкъанен шакъа этме, Бекиров аркъадаш! 
Айтмакъ истегеним шу мубарек дакъкъалардан толу- 
сынен файдаланмакъ керекмиз. Мен цехимиз масшта- 
бында дакъкъанынъ неге мусавий олгъаныны билем, 
истесенъиз сизге де айтайым. Бизге берильген план 
боюнджа цехимиз саатте учь бинъ алты юз рублелик 
махсулат бермек керек. Эсап эт де бакъынъыз, дакъкъа- 
да алтмыш рубле тюше. Шунынъ ичюн эпимиз эр бир 
дакъкъаны эсап этип чалышмакъ керекмиз. Эсапсыз 
къасаппынъ балтасы къолунда къала экен, бундан да 
хаберииъиз олсун. 

— Я, план меселеси, толамы? 

— Умумен алгъанда, кечкен айнынъ планы докъсан: 
гъа келип къалды. Лякин, аркъадашлар, оны, яни план 

ны юзге бардырмакъ, юзден де арттырмакъ мумкюн эди, 
ЛЯКИН... 

— Бизде: куньделик «Бешдакъкъалыкъ»лар ярым- 
шар саат сурер экеч планымызны толдурып оламамыз. 

— План меселеси пытракълы меселе аркъадашлар. 
Умумен алгъанда, заводымыз айлыкъ, квартал планы- 
ны арткъачынен толдурды. Бунъа бизим бирдем кол- 
лектив де белли дереджеде иссе къошты, сагъ олунъыз, 
бар олунъыз. Бизни прогулсыз, экинджи цехни брак- 
сыз, учюнджи цехни, къазасыз-белясыз чалыша, деп 
макътайлар. Дёртюнджи, бешинджи цехлернинъ кол- 
лективлери кечкен ай пландан арткъач бешер бинъ 
рублелик махсулат бергенлер, о цехлернинъ ишлерини 
де макътадылар. Коллектив иши ойле ола, аркт.адаш- 
лар, эпимиз бир къазан къайнатамыз. Цехлер бири- 
бирлерине эр вакъыт ярдым этелер. Биздеп шимди бир 
шей талап олуна, о да олса, ишчи вакъытындан семере- 
ли файдаланмакътыр. 

— Сиз къаш якъаджакъ олып, козь чыкъарасыз,— 
деди бир яш ишчи. 

— Эй... гузель йигит, сенинъ чыкъышынъны насыл 
анъламалы?— деп сорады цех ёлбашчысы. 

— Сиз дакъкъанынъ, саниенинъ эмиети акъкъында 
гузель айтасыз, амма биз нафиле ерде саатлер джоямыз, 
тезьялар токътап туралар, къазанч эксиле. 

— Сиз эки дакъкъада япыладжакъ ишни бир дакъ- 
къада, эки саатте япыладжакъ ишни бир сааттс япмакъ 
усулыны къыдырып тапынъыз. Сонъ къаш якъылып, 
козь де чыкъарылмаз. 

Эгер де цех ёлбашчысыны директоргъа, истисал му- 
шавересине чагъырмагъан олсалар, «бешдакъкъалыкъ» 
даа узайджакъ эди. Кабинет бир кереден бошалды. 
Бизим къараманлар да, ишчилернен берабер, кабинет- 
тен чыкътылар. Табельджн къыз оларнынъ янына ку- 
люмсиреп кельди. 

— Дердинъизге дерман таптынъызмы? — деп сорады, 

..Уйле маалинде машиналарыны бир четке къойып 
одыр-будыр къапынмакъ нчюн эм тиджарет, эм зиярет 
макъсадыны козьде тутып, ресторангъа кирдилер. Пен- 
джере огюнде бир столны пайна озю пскитии отургъан 
шишман бир адам оларны янына чагъыргъан киби Ку? 
люмсиреди. Олар, «тузакъкъа керекли бир муштери тю- 
шюрдик, гъалиба», деп, селям берип онынъ янына ‘кс- 
лип отурдылар. 

— Багъышланъыз,— деди Сеттаров,— биз редакция- 
данмыз. Сиздеп интервыо алмакъ истеймиз, бир къач 
суальге джевап берип оламазсызмы? | 

— Баш устюнде ерниъиз бар. 

— Бу ресторангъа къатнагъанынъыз, мындан аша- 
Гъанынъыз, ичкенипъиз чокътанмы? 

— Учь йылдан берли, эр кунь. . 

== Берильген ашлариынъ дамы-лезети яхшы оламы? 

= Лезетке, тазеликке кельгенде пармакъ яламакъ 
мумкюн. 

— Сымарышны чокъ беклемек керек оламы? 

О богъаз тюбюни чертти. «Бундан да сымарласанъ- 
ыз, ач козюнъни, юм козюнъни сымарыш сенинъ огюнъ- 
де ола», деди. 

— Официанткалар къаба дегиллерми, алдав-сылдав 
олмаймы ве незакет меселеси недай? 

— Мен бу ресторандаки киби сыджакъ муамеле, ада- 
мына коре незакет ич бир ерде корьмедим. Офицнант- 
калар олса, эм аш берелер, эм къаш. Ашап тойгъан 
сонъ, «аш олсун, шекер иле бал олсун», — демеген сою- 
на расткельмедим. 

— Берген интервьюнъыз ичюн сагъ олунъыз. Сизге 
даа бир суаль. 

— Сиз не ерде ве ким олып чалышасыз? 

— Мен... бу рестораннынъ директоры олам. 

Олар, «бу ерден де мевзу тапылмайджакъ», дер, ма- 
нада бири-бирлерининъ козьлерине бакътылар... 

...Кеч маалинде нефтьчилер песёлкасына келип чыкъ- 
тылар. Тюкян огюнден айдаштырып кетеяткъанда, Юну- 
сов бир таныш адамны коре къалды. Машинаны четке 
бурмакъ, токътатмакъ керек олды. Олар самимий се- 
лямлаштылар. Чиркин шей олса да, Юнусовнен онынъ 
танышы арасында олгъан лакъырдыны динълеп ба- 
къайыкъ. 

— Тюкяндап бош къайтасынъ да. 

— Бойле бош къайтмакъ эркеске къысмет этсин. 
Тюкянгъа учь ящик «экстра», бир ящик шарап теслим 
ЭТТИМ. 

— Эркес тюкяндан сатып алгъанда, сен тюкянгъа 
теслим эте экенсинъ, буны пасыл анъламакъ мумкюи? 

— Тюневин кендже огълумнынъ тою олды. Сырадан 
къалмайым, сюрюнип йыкъылмайым деп, мен де озюме 
коре абадан той япайым, дедим. Тойгъа чагъырылгъан 
адам башына эрлерге бирер шише ракъы, къадынлар 
ичюн шарап алдым. Пек аз ичильди, теслим этмей не 
чаре. 

— Чагъырылгъанларнынъ эписи кельдими? 

— Бутюн джемаат кельди. Кельгенлеринден не фай- 
да, ичмедилер. Мусафирлернинъ чокъусы руль башында 
экенлер. Бизим сой-соплардан, эш-достлардан озь ма- 
шинасы олмагъан пек сийрек. Къыскъа масал. Ичмемек 
ичюн сылтав тапылды. Кими машина айдай экен, кими 
спортчы экен. 

— Дост хатиричюн де ичмейлерми? 

— Махсус ичкини ташламакъ ичюн машина алгъан- 
ларгъа, я да ичмекни ташлагъан сонъ, машина алгъан- 
ларгъа дост хатири къач капик? 

Олар ракъы-шарап ичильген ерден де мевзу тапма- 
дылар. 

Икяе буныпънен бите. Мен бу ерде икяе авторынынъ 
усулына тааджиплепем. Бнпревпинъ «мевзу къыдырып, 
тапамайым», демесинден мевзу япып, икяе къураштыр: 
макъ олурмы? 

ОЗЬ АРАМЫЗ КЕНДЖАМЕТ 


Участка устасы Кенджамет Керимовнынъ тили 
къыскъа. О кимсеге тикилип, къатты сёз айтып ола- 
май. 

— Татлы, йымшакъ сёз тургъанда, къатты, серт сёз- 
нинъ кимге кереги бар2— дей. 

Къатты сёзлерни ондан да къатты айткъан ёкъ эди. 
Нефисхорлыкъ оны куби ягъы киби йымшатты, боюн 
эгдирди. . 

— Эгильген башны къылыч кесмез, — дей де, башы- 
пы да, боюныпы да эге бере. Не ичюп? Тили къыскъа. 
Тили тиль оларакъ къыскъа дегиль. Нормада. Лякин 
уста тилн мапасында къыскъаджаракъ. Не ичюн? Чюн- 
ки Кенджаметнинъ пефисн узун. Кимине огород къазды- 
ра, кимден «замет акъкъы» ала. Башкъаларынынъ 
эсабына сырагъа къошулмагъа севе. Айлыкъ бериль- 
ген куньлери эки къолуны джебине къойып, кулер юзьнен 
участканы долана. Базнасы отькен ишчилернинъ къу- 
лакъларына нелердир фысылдай. Базы ишчилер бу фы- 
сылдыны такъдир этмейлер, омуз къысалар. Сонъ 
Кенджамет азачыкъ сертиеджек ола. Къыскъа тиль 
узанмакъ истэй. Ягъма ёкъ! Кенджамет бунъа ёл 
бермей. 

° — Зорламаймыз. Бунъа акъкъымыз ёкъ. Лякин 
участкамызда къошмагъан къошылмай — деген прин- 
цип яшай. Буны эстен чыкъармакъ керекмей. 

Къошмагъан къошылмай принцигинен иш корьген 

бу участкада низам-интизам меселеси мартавал олды. 
Прогул, ичкиджилик, тербиесизлик эп артты. Эгер ле 
Кенджаметнинъ тили къыскъа олмагъан олса, участка- 
даки низамсызлыкъларнынъ арды узанмаз эди, Иш 
шупъа къадар барды ки, Кенджамет башындан аягъына 
къадар, эр шейден, эркестен мустакъиль киши 
олды. 

Бир кунь завкомда онынъ эсабыны динъледилер. Ях- 
шы терледи. Кольмеги аркъасына япышты. Я терлемей 
пе япсын? Котек’ этке, сёз суекке оте — дейлер. Суекни 
йымшаткъан сёзлерден, кескин тенкъиддан сонъ, ер 
ярылса ерге киргендай олды. Шапырды-копюрди, тап 
сонъунда эки ай зарфында участканынъ ишлерини тю- 
зетмеге сёз берди, ант этти. Къыскъа тиль аз къалды 
узанып кетсязды. Чокъ шейлер адады. Адамакънеин 
малнынъ битмегениин Кенджамет яхшы биле Эди. 

Цех ёлбашчысынен апълашып участка коллективн- 
нинъ топлашувыны отькермек истедн. Оладжакъ топла 
шүвныпъ кунь тергибпии экевлешип бельгиледилер. 
<Кечкен айпынъ скюнлери, келеджек айнынъ вазифе- 
лери ве участкада тербис меселелери». Кунь тертибини 
бегендилер. Топлашувда бу меселелер хусусында док: 
ладны Кенджамст япаджакъ олды. Цех ёлбашчысы 
онъа кенъенш берди: 

— Абдирама. Яхшы азырлан. Топлагъан фактла- 
рынь участка омюринен сыкъы багълы олсунлар. Бн- 
рининъ къашы къара, бирининъ козю эля деме, бас 
тенкъид эт! Докладынъа сиясий астар бермеге тырыш, 
янъы къапу нисн багъла. 

-„Кенджамет тена эгде докладкъа азырлана. Къады- 
пы шите, балалар мектеителер. Докладны яхшы азыр- 
ламакъ ичюн бутюн шараит бар. Бир стакан салкъын 
Ташкент сувы ичип кекирген сонъ, къарма-къары- 
шыкъ фикир бир нокътагъа меркезлешти. Джеп дефте- 
ринииъ ипрапгъан япрагъында оладжакъ докладнынъ 

бирннджи сёзлери тизильдилгр: 

— Аркъадашлар, бугуньки топлашувымызнынъ тер- 
бневий эмиети бар. Я тербие не демек? Онынъ эмиети 
неден ибарет? Кенджамет, озь-озюне суаль берип, док- 
ладыны созаяткъанда, форточкадан кескин сес эши- 
ТилЬди. 

— Кенджамет алдыма чыкъ! 

Кенджамет къапудан дегиль, пенджереден секирип, 
тюшти. Къадыны Ракъие иштен келе. Аркъасында ярым 
чувал юк, терлеген, шашкъан. 

— Эвинъ янса, къасырынъ куймейлжек. Мен биримиз 
эки олсун, деп чапкъалайым, сен исе салкъын эвнинъ 
тёрюнде баджакъларынъны котерип ятасынъ,— деп со- 
мурданды. 

— Бош ятмайым, докладкъа азырланам, джанчы- 
гъым. 

— О даа насыл доклад? = 

— Докладны янъы къануннен багъламакъ керек 
оладжакъ, талап ойле. 

— Янъы къанунгъа ола мен бугунь... къазанып ола- 
мадым. Заводынъызнынъ дружинаджылары, «саат оп 
бирден эвель, устюне къойып ракъы, шарап сата», деп 
акт язып кеттилер. Бильмем сонъу не олур? 

Ракъие сомурдана-сомурдана ларёккъа, къалгъан 
пыскъанларны алып кельмеге кеттн. Азбар кошесиндсн 
анавы кескин сес кене эшитильди: 

— Кенджамет! Шишелерни холодильникке алып 
къой. Кельсслер бештен эксикке берме. 

Кенджамет шишелерин холодильникке срлештирди. 
Бир шише башлангъан, чокъ олса юз грамм ичиль- 
ген. 

— Яткъан деве агъызына тыгъыргъан къамгъакъ,— 
деди. Баладайын къуванды. Ибадеткс къуветтир, деп 
абул-къубул бир стакан ракъы яндырды. Отьмек къо- 
кълады. Туршу сувурды. Сонъ сигарыны думаплатып, 
стол башына кечти, доклад язувыны девам эттирли. 

«Бугуньки топлашувымызнынъ эмнети, аркъадаш- 

лар, пек буюк. Эмнети буюк дедим. Не ичюн буюк олма- 
сын? Учь меселе чезеджекмиз... 

Кенджамет бу ерде нокъта къойды. Учь меселе. Я 
насыл меселелер? Тюшюнди, ташынды. Кяде экн козю- 
ни шарт юмды, лякин фикир кенишлемеди. Софагъа 
чыкъып мий тазертмек истеди. Софанынъ бир кошесинде 
холодильник тура. Кулюмсиреди. 

— Эджели еткен къой чобаннынъ таягъына озю ке- 
лип сюйкене экен, — деди. Холодильникнинъ къапагъы 
ачылды, лякин сонъундан къапалдымы, ёкъмы... Кен- 
джамет аля бугунь хатырлап оламай. Башы ай- 
ланды. 

_..Ю энди озюни топлашув отькерген киби дуйды. Гуя 
къаршысында участка ишчилери отуралар. Кенджамет 
айта, олар динълейлер, сёзюни болюп суаллер бе- 
релер. 

— Олур-олмаз суаллер берип, сёзюмни боле бер- 
менъиз. Не айтаджагъымны, не ерде къалгъанымны 
унуттырдынъыз. 

— Премия меселесине келип токъталгъан эдинъ. 

— О даа насыл премия? 

— Мастер фондыпы насыл улештиргенинъни айта 
башлагъан эдииъ. 

— Бу меселе кунь тертибине кирмей, кирмесе де 
айтайым. Фондумда пара къалмады. Сонъки юз рубле- 
сини коллектив адындан Аким Мусаевгъа той хаРырлап 
берген эдим. Керчек, Акимов корюнмей де, о къайда? 

— Акимовны сиз участканынъ эркетайы ЯПТЬЫНЪЫЗ, 
истесе ишке келе, истемесе кельмей. | 

— Оны «коллектив адындан» онъа берильген премия 
парасы къутурткъан. 

Кенджамет графин беллеп, къарандашынен чайник- 
ни къакъа: . 

— Зый-чув олманъыз,— дей — бу сизге суаль-джевап 
акъшамы дегиль. Бунъа дерлер умумий топлашув. Догъ- 
ру дегильми, Бекир агъа? 

— Векир агъа бугунь ишке кельмеди. 

— Не ичюн? Ё 

— Тюневин той чалгъан. 

— Бекир агъа киби олмалы. Той чалгъан сайын дже-. 
би пара тола. Къазанмагъа биле эоиф. Сиз премия да- 
васы этесиз. : 

— Бекир агъа прогул япа, Бекир агъа брак япа, нор- 
ма толдурмай. Онъа` не киби тедбирлер корь- 
диӊъиз? 

Кенджамет индемей. Тиль къыскъалыгъы бойнуны 
ура. Эв тёрюнден къарыкъ сес эшитиле: 

— Бекир агъа онъа пай бере. 

Кенджамет Ташкент сувы беллеп, ярым стакан ракъы 
иче. Бундан сонъ тили даа зияде курмеклеше, мий до- 
лана, Янъы бир эминликнен докладыны девам эттире. 

— Сонъки меселе... низам-интизам акъкъында да 
бир къач сёз айтайым. Участкамызда тербиевий ишлер- 
нинъ дереджесини мен озюм бегенем. Сагъ олунъыз, бар 
олунъыз, эксери алда ишке ‘саба саат секизде келе, 
беште къайтасыз. Берильген ишни япасыз. Лякин насыл 
япасыз, кейфиети недай, бу меселе мени раатсызла- 
май, айлыкъ алып отургъан ОТК хадимининъ ишине 
киришмек истемейим. Бу бир. Экинджиси, аркъадаш- 
лар, мен кимсенинъ джаныны агъыртмакъ истемейим. 
Базы куньлери, хусусан базар эртеси куньлери анда- 
мында пысып юрьгенлер, мий тазерткенлер чокъ ола. 
Я, мен буларпы корьмейдир белейсизми? Корем, лякин 
корьмегеп киши олып юрем. Не ксрек мапъа озюмдай 
адамларны чагъырып тазирлемсге, не керек манъа 
агъырмагъаи башыма явлыкъ багъламагъа? Манъа 
тиймеген йылап бннъ яшасын. Меп, «эм къашкъырлар 
токъ олсунлар, эм къойларнынъ сайысы эксильмесин», 
принципинен иш корем. Демек истегеним, озь арамыз 
кенджамет олайыкъ. Мен битирдим. Ким сёз истей? 

— Зоре истей экен. | 

— Айт, къардашым, 

— Завод алдындаки сув ларёгыны къапатмакъ ке- 
рек. Не ичюн дейсизми? Шунынъ ичюн ки, не вакъыт 
барсанъ, сув олмай. Амма устамызнынъ къадыны Ра- 
къиечик салкъын сув ерине адамларгъа башкъа спирт- 
ли шингенликлер теклиф эте. 

— Ха-Ха-Ха... Мен Ракъиеге айтырым, бугуньден 
соиъ сиз ханум азретлерине шампанское теклиф этер. 
Къадынымны раат быракъынъыз. О бизим коллектив- 
нинъ азасы дегиль. Даа ким айтмакъ истей? 

— Къана, бакъайыкъ, Якъуб не айтмакъ истей? 

— Озь арамыз кенджамет, устамыз да Кенджамет 
олур экеч, участканынъ иши ёнемез. Сиз озюнъизни пек 
мераметли адам оларакъ косьтермек истединъиз. Лякин 
япма мераметтен хавфлы дерт асыл олгъаныны биль- 
мединъиз. Шахси менфаатынъызны коллектив ишинден 
юксек туттынъыз. Мен битирдим. 

Кенджамет зар-зорнен башыны котерип, нетиджелев 
сёзюне башлады: 

— Тенкъид яхшы эди, бегендим. Лякин сёзге чыкъ- 
къан бир къач аркъадашнынъ тили къуртлы экен. Мен 
биревлерге арткъач наряд яза экеним. Уста фондыны 
адалетсиз улештире экеним. Брак, прогул япкъанлар- 
нынъ устюпи орьте экеним. Я мен буны не ичюн япам? 
Яхшылыкъ ичюн. Эпимизнинъ бала-чагъамыз бар. Эпн- 
миз яшамакъ истеймиз. Догърумы? Эбини тапктаи эт 
ашай, дейлер. Эр шейнинъ эбини тапмагъа бильмек ке- 
рек. Брак япкъан шу Бекир агъагъа акт япып, оны 
джоремеге къалдырмакътан мен не къазанырым. Я да 
биринъиз прогул япкъан экенсиз. Бунынъ ничюн джеза- 
ламакъ. керекми? Мен къаш якъам деп де, козь чыкъар- 
макъ истемейим. Меп къорамны авлакътан чевирип иш 
корьген адамым... 

° Форточкадан кескин сес келе: 

— Қенджамет, къапуны ач! 

Кепджамет сескенерек, аякъ устюне тура. Ракъие- 
пипъ сеси ракъыдан да кескин экен. Бу сес оны темиз 

айындыра. Озь-озюнен сёйленгенини, гурьдели топла- 
шув отькергенини... эписини унуттырды. 

Кенджаметке акъикъий топлашув отькермек насип 
олмады. О ишинден азат олунды. Бугунь эвине толу 
кейфте кельди: 

— Ракъие, къапуны ач! 

Ракъиенинъ къапу ачмагъа меджалы ёкъ эди, О да 
эрининъ мерафетине огърагъан, 

Яз акъшамы. Ай ярыкъ. Иылдызлар парылдайлар. 
Тюрлю тюсте бу ярыкъларнен айдынлатылгъан кучюк 
багъчада той кете. Той десенъ, той... Къыбладаи-сырт- 
тан, Ордан-къырдан'мусафирлер кельгенлер. Бутюн урь- 
мет, бутюн сайгъы мусафирлерге, 

— Буюрынъыз. 

— Ашанъыз. 

— Ичинъиз. 

— Ава сымарлапъыз, чалдырынъыз... 

Ашав-ичюв арасында мусафирлер бири-биринен та- 
ныш олалар. Хатырлавлар башлай. 

— Хатырынъдамы?.. 

Бу суальден сонъ адамына, хатырлавына коре сёз 
ачыла. Дерсинъ, бу даваны узатмакъ истер киби, кема- 
ненинъ теллери инъледи.- Шай дер экеч, бутюн чалгъы 
такъымы аякъ устюне турды. Шу ан мейдан азбарда 
юрек охшайыджы пазик бир эзги, денъиз далгъасы ки- 
би, де юкъары котерильди, де ашагъы эпди. Азбарны, 
бельки бутюн мааллени саргъаи бу татлы, назик эзги- 
нинъ сонъунда: 


Хыналы пармакъ, джез тырнакъ, алтын оймакъ. 
Сенннъ татлы тилинъе олурмы тоймакъ. 


йырыны бутюн той мусафирлери хорнен йырлады, 

Хыналы пармакъ тюркюси йырланмагъан олса, тнль- 
нинъ татлылыгъы акъкъында сёз кетмеген олса, бель- 
ки, бу икяе де догъмаз эди. 

Кошеде, терек талдасында эки мусафир отура. Бу 
адамлар кимлер? Бу эки адамнынъ бири-биринден фар- 
къы шу эди ки, бириси столнынъ онъ тарафында, диге- 
ри сол тарафында отура. Олар эвельден бири-биринен 
таныш дегиль экенлер. Сол тарафта отургъан мусафир 
анавы орталыкъны янъгъыраткъан тюркюнинъ татлы 
сёзлерини къач керелер текрарлады. Онъ тарафта отур- 
гъан мусафир исе: къомшусынынъ сёзюни больди. 

— Татлы тиль, дегенде, озюнъизни джардан атма- 
гъа азыр экенсиз, — деди. 

— Тили билир, — деди бу бириси. 

— Не киби тиль билесиз, — деп сорады о бириси. ` 

Сонъ сол тарафта отургъан мусафир элинден кель- 
генине коре, бильген · тиллерини сая-тизиштире баш- 
лады: 

— Агъыр тиль билем, — деди. 

— Бу насыл тиль? А а | 

— Агъыр анълашыла. Татлы тиль де билем. 

— Бу да насыљ тиль? 

— Татлы тиль къартны яшарта, къуветсизни къувет- 
лендире биле. Татлы тиль юзюнде къаны олмагъан 
къызлариынъ чересиии, къувамына келип лишкен челе- 
би алмасы киби, къып-къырмызы эте. Эгер де бу тиль- 
ни еринде сёйлендире бильсенъ о ювасындан йылан чы- 
къарыр. Деве чёктирир. 

— Даа не кибилерини билесиз? 

— Суексиз союны, агъызгъа сыгъмагъан союны, шей- 
тан тюкюрген союны. 

— Зеэрли союны бильмейсизми? 

— Ёкъ! 

— Ойле олса, сиз тиль деген тильнинъ не олгъаныны 
керегн киби бильмей экенсинъиз. Динъленъиз: 

— Зенаатым археолог. Секиз йылдан берли археоло- 

гия экспедициясында чалышам. Кечкен сене къулан 
чельдеки балабан бнр обаны къазып, оны тешкермек сы- 
расы кельди. Бу оба сизни не ичюн меракъландырды? — 
деп сорайсызмы? Динъленъиз: «Бу оба мейдан чёльде, 
ешнль тогъайлыкъ ортасында олса да, онынъ устюнде 
от-олен осьмей экен. Тап-таз экен. Сагълам тенде къо- 
турны анъдыргъан киби бир 1оксеклик экен, Бу обагъа 
къуш биле къонмагъан. Адамлар о обаны авлакътан 
айлянып оте экенлер. Обаны йыланлар, мияв къушлар 
бийлегенлер. Эр алда биз бу обанынъ титислигинден 
къоркъмадыкъ. Къаза башладыкъ. Буюк заметлерден 
сонъ, шу обанынъ негизине еттик. Къобагъа ошагъан бир 
къаранлыкъ тешикке тюштик. Бакъсакъ, не ксрейик: 
къоба ичинде узанып, суеклери шалтырагъан бир скелет 
ята. Скелетнинъ кемиклерине эль тиер-тиймез къум киби 
уфалып, дарма-дагъын олып кетти. Бу скелетнинъ къа- 
фасыны мен сакъына-сакъына талиль этеджек олгъан 
арада, къафа къумгъа чевирильди. Шу арада тыл этип, 
сабун кесегине ошагъан агъыр бир шей ерге тюшти. 
Бакъсам не корейим, алдыма тюшкен шей анавы дже- 
сетнинъ тили экен. Скелет суеклери къумгъа, тозгъа 
чевирнльгенлер. Амма тиль... мермерлешкен, ташкъа 
чевирильген. 

Къыскъа масал биз бу ташкъа чевирильген тильни 
лабораториягъа анализге бердик. Тюрлю сой анализ- 
лер, химиявий тешкерювлер шуны косьтердилер: мегер 
бу адам озь омюринде зеэрли, фитнеджи тилинен йылда 
беш-он адамны о бир дюньягъа ёллаткъан. Ошекчи, 
фитнеджи ифтираджылыгъынен юзлериен адамнынъ 
омюрини зеэрлеген, къыскъарткъан. Археологнынъ бу 
- икяесинен меракълангъан учюнджи бир мусафир: 

— Сорамасы айып олмасын, шу сиз айткъан джесет- 
нинъ тили не ичюн ташкъа чевирильген экен? — деп со: 
рады. - 

— Чюнки адамлар омюр бою, «тилинъ къурусын», 
дењ онъа лянет окъугъанлар. 

— Шу тили къуругъан адам чокъ яшагъан экенми? 

— 30 яшында ольген. 

Зеэрли тильден джаны янгъан дигер мусафир: 

— Яхшы ки, чокъ яшамагъан, — деди. 

Даа бириси: 

. — Бойле тили зеэрли адамлар бизим арамызда даа 
бармы экенлер? — деп сорады. 

`Бу адамгъа бар, я да ёкъ, деп джевап берген киши 
тапылмады. Языкъ! я 

Кяде биз, «суексиз тиль не олса айтыр», деп озь-озю- 
мизни тынчландырамыз. 

Суексиз тиль не олса-олсун айтмаса, онынъ айтыл- 
масына ёл берильмесе, «къылыч ярасы савула, тиль 
ярасы савулмай», деген аталар сёзю де дюнья юзю корь- 
мез эди, я 


СЕКИЗ АРИФТЕН ИБАРЕТ СЁЗ 


Бу сефер идаре башынынъ кабинетине къапу һъакъ- 
мадан кирдим. О йымшакъ креслогъа комюльгени алда, 
телефон аппаратлары талдасына яшыра берип, насыл- 
дыр бир ренкли журналны акътара. Недир чезе, нелер- 
дир яза-сыза эди. Меним киргенимни абайламады, даа 
догърусы къулакъ асмады. Селям бердим, селямымны 
алмады, тек омузыны къысты. «Бугунь шорбаджынынъ 
иши чокъ экен, башыны котермеге вакъыты ёкъ экен», 
деп ойладым. Эр алда мерамымны бильдирмек ичюн 
столуна якъын бардым. Эгер де оныиъ кроссворд чезип 
чекишкенини бильген олсам, янына якъып бармаз, 
кейфини бозмаз эдим. Не япаджакъсынъ? Оладжакъ 
олды. Журнал устюне эгильген кевдесине тёпеден ба- 
къып турмакътан безер дереджеге кельдим. Сонъ се- 
симни текаран тюрлендирип: 

— Арифов аркъадаш! Мен сизге ариза берген эдим, 
бакътынъызмы? — деп сорадым. 

О кроссвордгъа ойле берильген ки, башыны котерип 
бакъмагъа меджалы къалмагъан эди. Бурун уджун- 
дан: 

— Аман да фикир бозмагъа вакъыт тапкъан: 
сынъ,— деп сомурданды, 

Ачувландым: 

— Къызматабан доминоджылар къадар бар экен- 
синъиз,— дедим. 

Бу сёзлерден сонъ о башыны котердн, козюме тики- 
лип бакъты да: 

— Мыскъылынъ ерсиз, темельсиз,— деди.— Затен 
фикир бозув меселесининъ доминоджыларнен не алып 
береджеги бар? 

— Бар, Арифов аркъадаш, бар! Сизде, аз да олса, 
инсаф деген шей бар экен. Сиз иш маалпинде кроссворд 
чезип вакъыт кечиресинъиз, амма къызматабан домино- 
джылар исе гедже-куньдюз домино ойнап эгленелер. 
Тыпкъы сиз киби оюнгъа ойле алынгъанлар ки, ич бир 
шей козьлерине корюнмей, ашайджакъларыны, иче- 
джеклерини унутып башлагъанлар, кунь саатини ша- 
шыргъанлар. Бир къартнынъ эки доминоджы огълу бар 
экен. Экиси бир олып ойнасалар, кимсеге енъдирмей 
экенлер. Куньлерден биринде къартнынъ уйкен огълу 
къавеге домино ойнамагъа кете, кучюк огълу хаста ба- 
басынынъ янында ‘къала. Оюннынъ энъ къызгъын маа- 
линде къартнынъ кучюк огълу къавеге чапыл келе, 
агъасынынъ бойнуна сарылып: 

— Агъа, бабам ольди,— дей. 

— Аман да ольмеге вакъыт тапкъан, мында дубль 
алты янаята да, — дей оюнгъа далгъан уйкен огълӯ. 
Эгер де сиз «фикир бозмагъа вакъыт тапкъансынъ», 
демеген олсанъыз, бельки сизге бу лятифени айтмаз 
Эднм. | 
— Сен кроссворд чезмекни домнно оюнынен бир эт- 
ме, — деди Арифов. Шай деди де, огюне журналнынъ: 
кроссворд олгъан саифесини ачты. Кене элине къалем 
алды, экн козюни шарт юмып, эшитилир-эщитильмез 
сеснен «иш вакъытында ишнен огърашмагъан адам... 
О адамнынъ насыл котегориягъа менсюп адам экенли- 
гини секиз арифтен ибарет сёзнен бельгилемек керек. 
Биринджи арифи «Б» экен, сонъкиси «Т», бар бакъай- 
ым тап опы?»— деп мырылданды. 

Мен суалимин текрарладым: 

— Лрифов аркъадаш! Сизге ариза берген эдим, 
бакътынъызмы? 

— Не вакъыт берген эдинъ? 

~ Тюневин берген эдим, ярын келирсинъ деген 
эдинъиз, иште кельдим. | 

— Адынъ? 

— Тюневин язып алгъан эдинъиз адымны, фами- 
ЛИЯМПЫ. 

— Иш чокъ уфакъ-тюфекни акъылда тутмакъ мум- 
кюнми? Адынъ? 

— Биз экимиз бир маалледе осип, бир мектепте 
окъугъан эдик де, унуттынъмы? Козюме бакъса- 
нъЫЗ. А 

— Мааллемизде къоян балалары киби бири-биринъ- 
изге ошагъан балалар чокъ эдинъиз; сени хатырлап 
оламайым. Адынъ? 

— Мемет, А 

— Фамилиянъ2 

— Аметов. . 

— Ана энди айт, Аметов Мемет аркъадаш,.не мера- 
мынъ бар? 

— Сизге ариза берген эдим, не алда экенини биль- 
меге кельдим. 

Арифов меним адымны, фамилиямны текрарлай бе- 
рип, чекмеджесини къарыштырды. Насылдыр кягъыт- 
лар чыкъарып, столу устюне къойды. Аризамны тапма- 
ды. Сонъ манъа тараф чевирилип, серт-серт: 

— Къайсы участкада чалышасынъ, кимнинъ брига- 
дасында? Аризанъда .не истей эдинъ? — деп сорады. 

— Даа чалышмайым, сизге ишке кирмек ичюн ари- 
за берген эдим. Ярын... 

— Олян,— деди Арифов,— мен сени озь ишчилери: 
мизден бирисидир белледим. Иш вакътында адам къа- 
бул этмекни ич де истемейим. Насыл ишке кирмек ис- 
тейсинъ? Не зенаатынъ бар? 

— Менде зенаат чокъ, эр алда ташчылар бригада: 
сында чалышмакъ истер эдим, 

— Фамилиянъ? 

— Аметов, 

— Токъта-токъта, техникум директоры Аметовнынъ 
санъа тиерлиги бармы? 

— Ёкъ. 

— «Енъильмез» футбол командасынынъ меркез 
уджюмджиси Аметов бир киминъ оламы? 

— Меркез уджюмджи Аметов дегенинъиз о ме- 
НИМ. 

Арифов бу ерде къыйын дерстен «беш» алгъан тале- 
бе киби къуванды. Самимийликнен элимни келип тутты, 
аркъамны таптады. 

— Мен сизге яхшы иш тапарым, бугуньден башлап, 
техника телюкесизлиги боюнджа инженер тайин этип, 
эмир беририм,— деди Арифов. 

— Ёкъ, мен эм бригадада чалышыр, эм де ойна- 
рым,— дедим. 

— Бизге ИТР оюнджысы керек, — деди Арнфов.— 
Коментаторнынъ, «СМУ инженери Аметов уджюмде... 
йылдырым чабиклигинен мусафирлернинъ къапусына 
якъынлашаята...» деп багъыра-чагъыра айтмасыны бинъ 
алтынгъа бермем. 

Арифов кимгедир телефон этти, телефон трубкасыны 
авучынен талдалап: ` 

— Тузакъкъа бир футболджы тюшти амма, тюш- 
мектен де хабер берди,— деди.— Меркез уджюмджи 
экен. Ёкъ, ёкъ ойле оюнджынынъ къолдан къачырмакъ 
олурмы? Қвартира, шараит меселеси къасеветинъ ол- 
масын. Кроссворднымы? Ёкъ, даа чезип оламадым. Биз 
оны шимди Аметовнен чезеджек олып бакъайыкъ. На- 
сыл Аметов, дегенинъ не? Футболджы Аметов меркез 
уджюмджи... 

Арифов кроссворд олгъан журналны меним огюме 
къойып, ярдым этмемни риджа этти: 

— Чезильмеси керек олгъан вазифе гъает къый- 
ын,— деди Арифов.— Иш вакъытында озь ишинен огъ- 
рашмайып, вакъытыны гевезеликнен кечирген адамнынъ 
насыл категориягъа менсюп олгъаныны тапмакъ керек, 


1 


Категориясы да секиз арифтен ибарет сёз экен. Че- 
зинъиз бакъайым. 

— Джанынъыз агъырмаса, чезейнм, — дедим. 

— Сиз мени бала деп эсап этмесенъиз, олур-олмаз 
шейге джаны агъыргъанлардан дегильмиз,— деди Ари- 
фов. 

— Бу тапмаджанынъ персонажы озюнъиз оласыз, —. 
дедим: І 

— Шакъа этменъиз,— деди Арифов.— Меним фами- 
лням алты арифтен ибарет, бизге кереги исе секиз 
ариф. 

— Секиз арифтен нбарет сёз «бюрократ» демек ола, 
сиз бутюн барлыгъынъызнен бюрократлар категориясы: 
на киресинъиз,— дедим. 

О тавангъа бакъты, къарыкъ сеснен: 

— Келир-кельмез бир гол урып етиштирдинъ,— 
деди, 

АБАЙСЫЗЛЫКЪ 


Ресим оджасы экинджи сыныф талебелерине эвге 
вазифе берди:— Ким де насыл бир къушны севсе, 
онынъ ресимини чызып кетирсин. Яхшы ресимлерни 
сергиге къоярмыз,— деди. 

Талебелер бир бакъышта эвге берильген вазифени 
къолай сандылар. «Къуш сурети чызмасында не къыйын- 
лыкъ бар? Озю де пек севген къушынъ олса», деп белле- 
дилер. | 

— Оджам!— деди орта сырадан къол котерген бир 
бала, — къаргъа ресимини чызмакъ мумкюнми? 

— Эгер пек севсенъ, мумкюн. Чызгъан ресиминъде 
шу къушкъа олгъан севгинъ толусынен ифаде олун- 
малы. 

— Къуш ресими чызмакъ къолай шей,— деди экин- 
джи бир бала — я сизинъ ифаденъизни онъа насыл 
япыштырмалы? 

Экинджи куню ресим дерси эписи дерслерден сонъ 
оладжагъындан балалар чызгъан ресимлерини, тенефюс 
вакъытында, бири-бирнне косьтермеге, макътанмагъа 
ашыкътылар. Сыныфта йигирми талебе олса, Ингирми 
тюрлю къушнынъ ресими чызылгъан. Кунь эвель сёйле- 
шип, анълашкъан киби, бирининъ ресимини экинджиси 
текрарламагъан. 

Эсатчыкънынъ ресимине балалар эписи сукъланды- 
лар. Ресим гузеллик джеэтинден сукъланыладжакъ де- 
реджеде эди: азбар ортасында чалма-чатракъ олып ось- 
кен бир терек тура. Кузь айларынынъ сонълары олса ке- 

рек, терекнинъ япракълары тёкюЛип биткенлер. Вакъы- 
тынен ешиль даллар энди серт къабукъкъа бурюнип, 
къатты пытакъларгъа чевирильгеплер. Узунджа бир 
чубукъ терек озегииден айрылып кетмек истер киби, 
четке узангъан, четте пайна озю ельден саллана-салла- 
па тура. Эсатчыкъ къуругъан бу чубукънынъ уджуна 
бир гоғерджин къондургъан, боясы да онъа коре бе- 
рнльген гогерджиннинъ дюльберлигини тильнен тариф 
этмек мумкюн дегиль. Шедевр! Эсатчыкъ бу ерде, дер- 
синъ, табнатны тасвир эткен. Суретте олса да, онынъ 
гогерджинини пармакънен косьтермсге сакъынасынъ, 
гъалиба тири, учып кетер, деп къоркъасынъ. 

Сыныфтаки йигирми талебенинъ йигирмиси де Эсат- 
чыкънынъ ресимине «беш» къыйметини ляйыкъ коре 
эдилер. Экинджи фикир ёкъ эди. 

Дерс башланды. Талебелер ресимлерини оджанынъ 
столы устюне ерлештирип къойдылар. Эсатчыкъ сзь ре- 
симини энъ устьке къойды. 

— Эсат, не ичюн ойле япасынъ? — деп сорады оджа. 

— Башта менимкини бакъынъыз. 

Оджа Эсатнынъ ресимини элине алды. Козюне 
якЪнлаштырып бакъты. Козюнден узакълаштырып бакъ- 
ты. Негедир тааджипленген киби башыны саллады. 
Сонъ мыйыкъ астындан кулюмсиреди. Индемеден Эсат- 
нынъ ресимини эркес корьсин манасында язы тахтасы- 
нынь ортасына япыштырды. Ресимдеки гогерджин 
юкъарыда тасвир эткенимиз киби, сараргъан чубукъ 
уджунда кокюсини тири киби къабартып тура. Балалар 
къулакълаштылар. Йылпын-йылпын Эсатнынъ козюне 
бакътылар. Эсат исе оджам меним ресимимни нумюне 
оларакъ косьтере, деп къуванды. Шу арада оджа: 

— Эсат Юнусовнынъ ресимине ким насыл къыймет 
кесе билир? — деп сорады, 

— Беш! 

— Аля! 

— Аджайипі 

— Ифадеси де яхшы берильген. 

Сыныфтаки шаматагъа бакъмадан, оджа Эсатны 
тахтагъа чыкъарды: 

— Эсат, сен гогерджин севмей, оларнынъ хусусиет: 
лерини яхшы бильмей экенсинъ, деди. 

Бу вакъыт Эсат неге огърагъаныны бильмеди. Сонъ 
мугъайсырап: 

— Севем, севгеним ичюн биз агъамнен эвде гогер- 
джин асраймыз. Бизде он секиз дане асрама гогерджин 
бар. Бу ресим олардан бирининъ, энъ яхшы, энъ экъыл- 
лы союнынъ ресимидир. Инанмасанъыз, ярын кети- 
рейим, тепъештирип бакъынъыз, — дедин де, агълап 
йиберди. 

Оджа татлы сёзнен Эсатны тынчландыргъан сонъ, 
онынъ ресимини талиль этмеге тутунды: 

— Ресим композиция джеэтинден гъает гузель 
иджра олунгъан. Гогерджин озюне пек ошагъан. Бунъа 
инкярым ёкъ. Боясынынъ берилювине де дикъкъат 
этинъиз. Аджайип ошатув. Бунъа бакъмадан Эсатнынъ 
ресиминде акъикъат ёкъ. Гогерджинге олгъан севгисини 
ресиминде кереги киби пфаде этип оламагъан. 

— Эсатнынъ хатасы неде? 

— Терекке, я да терек далына гогерджин къонгъа- 
ныны ким корьди? Ким де корьген олса, къол котер- 
син. 

Талебелер бири-бирлерининъ козьлерине бакътылар. 
Лякин араларындан къол котермеге джесарет эткен та- 
пылмады. 

— Эсат, озюнъ не дерсинъ? — деп сорады оджа. 

Талебелерден бириси: 

— Гогерджиннинъ терекке къонмагъан хусусиетле- 
рини бельки абайламагъандыр,-— деди. 

— Абайсызгъа деве корюнмей экен, — деди экинджи 
бир бала. 

— Ресим деген ресим, абайсызлыкъны, дикъкъат- 
сызлыкъны севмей, — деди оджа. 

ОЛАР ОНСЫЗ ОЛМАЗЛАР 
` Шакъа шей дегиль. Икяемизнинъ къараманы Ке- 
малчыкъ энди бу дюньяда еди йыл омюр этти. Битасы- 
нынъ дегени киби, «балабан акъай» олды. Энди бирин- 
джи сыныф талебеси адыны ташый. Талебелер сырасы- 
на къошулгъанына, мектепке барып башлагъанына та- 
мам бир афта олды. Саатнинъ ничюн керек олгъаныны 
биле башлады. Саатнен ята, саатнен тура. Оюнгъа 
чокъ алданмай. Оны насылдыр бир раатсызлыкъ сарды. 
Шунынъ, ичюн олса керек кн, раатлыкъ куню олгъаны- 
на бакъмадан бугунь эрте турды. Тюшюнде корьген киби, 
аман элифбе китабына япышты. Авесликиен китап са- 
ифелерини акътара башлады. Биринджи саифеде ири, 
къара, арифлер. «А»нынъ — А олгъаныны биле. Озь- 
озюне, «бу арифни кечкен эдик», дей. «Б»ге, «Б»ге кель- 
генде... къарандашыны агъызына ала, башыны къашый. 
Лячаре башкъа саифелерни ача. Саифелерден биринде 
о озюни айванат багъчасына тюшкен киби дуйды. 
Онынъ козю огюнде тюрлю тюсте боялы айванларнынъ, 
къушларнынъ ренкли суретлери джанландылар. Бу ай- 
ванларнынъ, къушларнынъ бир такъымларыны таный, 
бир такъымларыны омюринде корьгенн биле ёкъ. Бир 
такъымларынынъ исе адларыны бильмей. Суретлернинъ 
тюбюнде адлары языладжакъ ерине, ири язылгъан 
суаль ишарети бель букюп тура. Суаль ншаретлери- 
нинъ манасы, «сен бу айванны; я да къушны билесинъ- 
ми, онынъ ады не?» — демеге келе. А 

Кемалчыкъ суреттеки къушлардан базыларыны ко- 
зюнен корип къолунен туткъан, базыларынынъ этини, 
йымыртасыпы ашагъан, базыларынынъ юваларыны боз- 
гъан (бунъа энди пешман эте), базыларыны мышыкъ- 
тан къорчалагъан. Айванларгъа кельгенде кене шай: 
базыларынынъ сыртына минген, базыларынынъ гля бу- 
гунь сютюни инче, базыларындан тепме ашагъан. Я бу... 
узун баджакълы, уп-узун боюнлы, балабан кевдесине 
коре кичкене башлы, давул къурсакълы, ялпакъ табан, 
къамбур аркъасы устюнде яп-янаша эки обачыкъ ол- 
гъан... бу даа пасыл джанавар экен? Ат десенъ, джа- 
лыны ёкъ, къуйругъы къыскъа, сыгъыр десенъ, бойну- 
зы ёкъ. 

Бабасы озь ишинен мешгъуль, огълунынъ къайгъы- 
сынен иши ёкъ. 

— Бабам, аякълары узун, башы кичкенечик, къуйру- 
гъы къып-къыскъа, давул къурсакълы насыл айвандыр? 
Ады не?— деп сорай Кемалчыкъ. Бабасы огълунынъ 
суалиндеи къолай къуртулмакъ ичюн, бурун уджун- 
дан: 

— Одыр о,— деп джевап бере. 

— Я аркъасындаки къамбурлары? 

— Олар осыз олмазлар, — дей бабасы. 

— Ярдым этмегенинъ этмеген, Насрединдже дже- 
вап берме балагъа, — деп сомурдана анасы. 

Черик сопъунда бабасы огълунынъ куньделик деф- 
терини тешкерди. Бакъса не корьсин, дефтер экинен, 
учьке толу. 

— Қемал! Бу педир? — деп сорады бабасы. 

— Одыр о...— деди анасы, — бабасынынъ ярдымыны 
сезмеген балалар онсыз олмазлар, 

МЕРАМЕТТЕН... 


Мераметли адам ола, мераметсиз адам ола. . 

Эреджеп дей: 

— Меним начальнигим мераметли. эм сонъ дерелзке 
йымшакъ. 

Мустеджеп дей: 

. — Меним начальнигим мераметли, эм сонъ дере- 
дже серт, талапчан. 

Эреджеп дей: 

— Мен ишке кеч келем, эрте къайтам. Базы вакъыт- 
лар кейфли олам. Къара денъиз тизден олгъан вакъыт- 
лар чокъ ола. Кяде планымны толдурмайман. Бир ат- 
нынъ аркъасынен бинъ ат сув иче дейлер, инкярым ёкъ. 
Ичемен. Ичемиз. Бу ичмек меселеси план толдургъанлар 
эсабына ола. Начальнигимизни бир адамнынъ, яни ме- 
ним ишим меракъландырмай. Оны коллектив ишни, уму- 
мий ракъамлар, балабаи фактлар меракъландыра- 
лар. 

— Коллективимиз умумен алгъанда планыны тол- 
дурды. Яхшы чалышкъанлар чокълар, ярамай чалыш- 
къанлар ёкълар, — деп эсап бере. 

Азыр ашкъа дуаджы, дегенлери киби, мен де, 
«яхшы чалышкъаилар, ярамай чалышкъанлар ёкълар», 
сырасына кире эдим. Ай сайып премия ала эдим. 

Мен санъа деп айтам. Бу лаф экимизнинъ арамызда 
къалсын. Ишимде брак ола эди. Сагъ олсун начальни- 
гим, бу вакъыт эки козюни шарт юма эда: 

— Ат дёрт аякълы олып, кяде абына-сюрюне.. Эки 
аякълы инсангъа кяде янълышмакъ, брак япмакь айып 
шей дегиль, — дей эди. 

Бу сене отпускадан докъуз купь кечикип кельдим. 
Докъуз кунь прогул япмакъ не демек? Бунынъ статьясы 
бар. Лякин начальнигим бу статьянынъ укюмине ёл 
бермек дегиль, аксине, бу докъуз кунь прогул ичюн 
манъа, чалышты, деп пара язды. 

«Адамны джезаламакъ бу — сонъки тедбир, оны 
тербиелемек керек»; — деп мени бинъ-бир белядан къур- 
тарды. 

Мапъа кяде бир, «сен ярамай ёлдан юресинт, буны 
пачальнигииъ корьмейми?» дей эдилер. Мен исе, «мени 
бу ёлгъа начальингим къойды, корьсе — корьмеген ол- 
ды», дей эдим. Чюнки экимиз де бир оркеннипъ къаву- 
ны, бир текненинъ хамыры эдик. 

— Сен исе (Мустеджепке мураджаат этип) началь- 
нигинъден къоркъасынъ, — деди. — Къоркъма! 

Мустеджеп сёйлей: 

— Мен ишке учь дакъкъа кеч кельсем, начальник 
мени ишке къоймай. «Буны профсоюз топлашувыида 
музакере этермиз»,— дей. Эм эттире. Планымны толдур- 
масам, начальнигим мени эвге къайтармай. 

— Айып дегильми? Сен завод босагъасындан насыл 
виджданиен адымлайджакъсынъ? Эвге барып бала- 
чагъанъа насыл юзьнен корюнеджексинъ? — дей. 

Ишимде кичкене брак олса, мени бутюн заводгъа 
масхара эте. Базыда мени премиядан марум эте. Мен 
озь къабаатымны акъламакъ истеп: 

— Сув бардагъы сувда къырылыр, — дей эдим. 

Начальнигим пек серт киши: 

— Эгер биз сув бардагъы сувда къырылыр, алма 
пиш, агъызыма тюш къаидесинен яшасакъ, къазан 
къайнатып оламамыз,— дей.— Мени къымыш къыбыр- 
датмай. Дегенини яптыра. 

— ПНачальнигинъ ярамай кищи экен, 

..Эреджепни прогул япкъаны, брак япкъаны, ички- 
джилиги ичюн иштен къувдылар. «Мераметли» началь- 
нигине къатты тазир илян эттилер. Бу вакъытта исе 
Мустеджепнинъ серт начальниги намуслы иши ичюн, 
онъа тешеккюр илян этти, бахшыш берди. 

Ким яхшы? 

— Мераметтен дерт асыл ола, — дейлер. Асыл олды. 

— Сертликнииъ сонъу яхшылыкъ, — дейлер. Яхшы- 
лыкъ да олды, 

КЪАДЫН ЮРЕГИ МЕРАМЕТЛИ ОЛА 


Лафнынъ эпъ гурьдели вакътында чайханеге узун 
бойлу, ат джакълы, эр кеспинъ мерагъыны джельп эт- 
кен бир адам келип кирди. Чайханеде кейф чатып отур- 
гъанлар хорпен онынъ селямыны алдылар. Оны эр кес 
озь янына чагъырды, эр кес онси ян-янаша отурмакъ 
истеди. Меним япымда отургъан бир къарт къулагъыма 
фысылдады: 

— Бу кишини таныйсынъмы? — деп сорады. 

— Ёкъ, — дедим, — танымайым, суфте корем. 

— Дубараджы Халиль дегенлери ана шу кишидир. 

Бакъам, дубараджы Халиль адамлар сарымында 
къалды. Ондан бир шейлер сорайлар, о джевап бере. 
Шакъылдап кулюшелер. Дубараджы Халильни бир эпке 
кетирдилер олса керек, о адам башына бирер чайник 
чай сымарлалы. Кимдир: 

— Сакът олупъыз акъайлар, бу да дубара олма- 
сын, — дедн. 

— Халиль дубараны эвинде япа, къадынына... 

— Халиль, айт, койдешим, бу «лубараджы» лагъабы 
сенинъ гузель алынъа къайдан мараздан келип ара- 
лашты? 

— Халиль озюнъ айтасынъмы, ёкъсам мен айтайым - 
мы? 

— Агъызынъ агъырмаса сёйле. 

— Халильни сиз билесиз, яхшы киши. Опыпъ элин: 
ден кельмеген иш ёкъ. Эв къура. къапу-пенджере япа, 

телевизор, радио тамирлей. Айтынъыз, бакъайым, онынъ 
киби уста дюльгер бизим орталыкъта бармы? Ёкъ, эм 
якъын арада олмаз. Чалышкъан еринде оны эки къол- 
лап туталар, урьметлейлер, ай сайын онъа премия бере» 
лер. Отпуска маалинде курорткъа бедава путёвка 
онынъ ола. Эр бир дюльбернинъ лякини ола демелери 
киби, бизим сайгъылы Халильнинъ де лякини бар. 

— Сен чокъ гевезеленмесе, бильгенинъни айта- 
къойса. 

— Лякини шундан ибарет ки, тамакъ сылатмагъа, 
сув ичкен тавукъ киби сыкъ-сыкъ кокке бакъмагъа 
севе. 

— Дубара меселесинден узакълаша бермесе. 

— Тамакъ сылатмакъ ичюн не керек? Арткъач акъча 
керек. Кяде-бир де сырагъа къошулмакъ ичюн не ке- 
рек? Кене олса акъча керек. Халиль локъата акъча, я 
да биревлернинъ эсабына ичкенлерден дегиль. Тамакъ 
сылатмакъны севе, лякин озь эсабына. Озь эсабынъа 
ичмек ‚демек, озь паранъа ичмек демек ола. Чалышып 
къазангъан. паранънынъ капнги-капигинен апакъа- 
йынъа кетирип берсенъ, озь эсабынъа ичмеге не къа- 
ла? Бир шей къалмай. Бу ерде истер-истемез, Халиль 
«рационализаторлыкъ» фикирини кенишлстмек чаре- 
сини къыдыра. 

— Чорузламакъ, билип чорузламакъ,— деген фикир- 
ге келе. 

— Адам озюнден-озю насыл этип чорузлай экен? 

— Бунынъ ёлуны Халиль яхшы биле. О айлыкъ 
алгъан куньлери уфакъ-тюфек масраф ичюн бир къач 
кумюшлер сакълай. Насыл джебине сакъламасын, на- 
сыл тешикке къыстырмасын, къадыны Хатидже сакъ- 
лангъан параларны илле тапып чыкъара. Халиль ча- 
реєине чаре тапалмай, къадынына дубара япмакъ 
чаресини къыдыра ойле акъыллы дубара яла ки, тап 
къадыны бегене. Айлыкъ алгъан сонъ, тамакъ сылат- 
макъны козьде тутып, одыр-будыр масрафкъа — деп 

чорузлагъан эки бирерлик, бир учерликни къадыны- 
нынъ софада илинип турѓъан польтосынынъ ичтеки 
джебине къоя. Сабасына Хатидже къоджасынынъ 
джеплерини акътар-тёнтер эте амма, пара тапылмай. 
Сонъ къайнанасына макътана башлай: 

— Тилимни тишлеп айтайым, огълунъыз яхшы адам 
олаята, бир капигининъ бурнуны къанатмадан манъа 
кетирип бере, тьфу, назар тиймесин, — дей. 

Бу лакъырды арасында` Халиль ымпыс-тымпыс со- 
фагъа чыкъып, къадынынынъ польтосы джебинден ана- 
вы сакълагъан параны ала. Шек-шубе къалдырмамакъ 
макъсадынен, къадынындан чайлыкъ, тютюнлик акъча 
истей. 

— Баш усюнде еринъ бар, акъайым,— дей Хатидже, — 
сендай акъайдан къызгъаигъаным дерьягъа батсын. 

Къадын юрегп мераметли ола. Хатидже къувана- 
къувана къоджасынынъ джебине уфакъ-тюфек масраф- 
гъа деп, бир къач кумюш пара къыстыра. Иште дуба: 
ра бойле олмалы. 

— Халиль Хатиджепипъ аркъасына май якъып, 
кольмегине тийдирмей экен де. 

— Мен де ойле япып бакъайымчы. 

Юреклерииъиз мераметли олса-олсун, лякин джепле- 
риньизге сакът олунъыз, урьметли омюр ёлдашлары. 

ДЖЕСАРЕТСИЗ БОЙДАКЪ 


Болюгимизде шойле бир адет яшамакъта: кимдир 
шеэрге барып кельдими, акъшамлары онынъ эвиие топ- 
ланамыз. О бизге шеэр хаберлери айта, биз динълей- 
миз. Кяде тап озюмиз шеэрге барып кельгендай ола- 
мыз. Бу меселе шеэрден кельгси адамнынъ шеэр хабер- 
лерини балландырып, айтмагъа билювине багълы. 

Бугунь къарт бойдакъ Абдувелининъ эвиндемиз. О 
бу сефер шеэрде учь кунь олгъан. Эмиш-демиш хаберн- 
не коре, янына, бильмем, учь бинъ, бильмем, беш бинъ 
кумюш акъча алгъан. Олса алгъандыр. Энди «къарт 
бойдакъ» лагъабындан Яйрынмакъ истей. Къысмет этсе, 
бу йыл эвленеджек ола. Шсэрге номай акъчанеп кеткен 
КИШИ, бельки, нишангъа деп одыр-будыр алгъандыр. 
Къыскъасы, опда хабер чокъ олмакъ керек. 

Абдувели назнен шсэо хаберлери айта башлады: 

— Шеэрде тап бизим болюкке кетирип джайрат- 
къандай эмиетли хабер ёкъ. Шахсен озюм бир худжур 
алгъа къалдым. Истесенъиз, айтайым. 

— Чокъ назланмаса, айта бер. 

— Болюкке къайтаджакъ олып трамвайгъа миндим. 

— Баналары «шеэрде таксиден тюшмедим» дел 
макътандынъ да, энди трамвай... 

— Сёзюмни болеберсенъ, бир шей айтмам. 

— Сен онъа къулакъ асма. 

— Трамвай кочти. Адам аз. Арт сырада, тена ерде, 
бир озюм керилип-созулып отурам. Къаршымда бир 


къыз аякъ устюнде къатайып тура. Бош ерлер олса 
да, отурмай. Озюнъизге малюм, мен къыз дюльберли- 
гини яхшы тасвир этмеге бильмейим. Башкъа бойдакъ- 
лар олса: манълайы айдай, къашлары яйдай, авузы 
оймакъдай, кирпиклери сюрмели, деп макътар эдилер. 
Мен гъарипте тиль къыскъа. Шунынъ ичюн котере 
дюльберликии эки-учь сёзнен ифаде этип олам. Бир 
ютум сув. Къокълачыкъ. Вагонгъа адамлар минелер. 
Мепим бир ютум сувумнынъ оларнен иши ёкъ. Эля 
козьлерини менден айырмай. Онынъ эки козю менде, 
менимкилери псе онда. «Мени озюнииъ бир де Сир та- 
нышына ошата гъалиба», деп ойландым. Сонъ «бойле 
дюльбер къызныпъ танышына ошамакънынъ озю де 
бир бахт», деп къопайдым. 

— Санъа къопаймакъ олса етти. 

— Тузагъынъа бир къоян тюшкен амма... 

— Агъызынъ балдан олсун, Аппаз агъа. Къысмет 
этмесе, къолдан тюше экен. Кокюсиме къонгъан. гогер- 
джинни къачырдым. Бу джурьатсызлыкъ бармы, къа- 
чан да олса меним башыма етеджек. Мапъа шу ерде 
оныңъ янына бармакъ керек эди. «Озюнъни азаплама. 
Сен мени бегеигенинъ киби, мен де сени бир корьгенде 
бегендим, санъа ашыкъ олдым», демек керек эди. Ай- 
тып оламадым. Амма о менден бу сёзлерни бекледи. 
Иигит сёзю. 

5 — Йигит сёзюни ким джойгъан да сен тападжакъ- 
сынъ? 

— Трамвай токътагъан арада гузелимни козьден 
джойдым. Бир санне эвель мени озюне чагъыргъан гу- 
зелим трамвайдан тюшкен. Узанып вагон пенджересин- 
ден мени араштыра. Кулюмсирей. Мени чагъыргтан ки- 
би ола. Вагопдан тюшмелими, деп шашып-шашмалап 
отургъан арада, трамвай еринден къозгъалды. Озь-0з10- 
ме «бахтымны къолдан къачырдым», деп айтмагъа 
етиштирмедим, гузелимнинъ озь еринде куле-куле тур- 
гъаныны корьдим. Джаным ерине кельди. 

Кетемиз. Оны бильмейим, лякин меним тасавурым 
тайдай. Тасавур боткъасы татлы ола, демелерн киби, 
къальбимден олса да, шу дакъкъасы думбурдетип той 
яптыкъ. Мен шеэрге киев чагъырылгъан экеним. Гуя 
гузелим шимди мени киев сыфатында озь эвлерине алып 
кетеятыр. Бу тасавур эди, эбет. Акъикъат псе шойле 
олып чыкъты: ач козюнъни, юм козюнъни дегендже, 
автовокзалгъа келип чыкътыкъ. Гузелим вагонда 
тюшти. Къапу алдында къатайып тура. Мени беклей, 
гъалиба. Мен арт къапудан тюштим. Гузелим мени 
козьден къачырмакъ истемей, манъа тараф юрюш этти. 
Қъыз манъа беслеген сыджакъ севгисини гизлеп ола- 
мады, не олса олды, къоркъудан олды, деп мен де онъа 
къолумны узаттым. Кулюмсирей берип адымны, фамн- 
лиямны айттым. 

— Манъа билетинъизни косьтеринъиз, эмдже, — де- 
ди гузелим. 

— Шакъанен вакъыт кечирмейик, сёз кесейик,— де- 
Дим. 

— Билетинъиз олмаса штраф тёленъиз,— деди гу- 
зелим. 

Айтмакъ истегеним, шеэр къызлары козьачыкъ ола 
экенлер. Койден кельген джесаретсиз йигитлерни 
штрафнен къоркъузаджакъ ола экенлер. Азачыкъ дже- 
саретим олгъан олса, мен о гузель къызны къолдан 
къачырмаз эдим. 

— Контролёр къолуна тюшкен экенсинъ де, бай- 
гъуш. 

— Бойле контролёр къолуна тюшмек бутюн бой- 
дакъларгъа къысмет этсин! 


а н 

КОНВЕРТ 


— Конверт меселеси чыкъкъандап берли териджи 
Билял къарачыгъыны косьтермей. 

— Чагъырылмагъан тойнынъ мусафири олгъан, юр 
демезден эвель тёрге буюргъан Билял, дерсинъ ер тю- 
бюне синъди. 

— Той чечеги, тойлардан аягъыны узьдн. 

Бу сёзлерни мен автобуста эшиттим. 

Я конверт меселеси бу даа насыл меселе экен? Динъ- 
ленъиз. 

Къартлар чайханеде олалар. Бирн эрте келе. Бири 
аселет кечикип келе. Бунынъ эмиети ёкъ. Назланып кеч 
кельгенлер тазе хаберлерден къуру къалалар. Чайхане- 
де лакъырды гурьлей. Бири янъы хаберни эскирте, ди- 
гери эски хаберни тазерте.. 

— Вели акъай пенсиягъа ныкъкъанынен алты бинъ- 
ге багъчасы-магъчасынен балабан азбар сатып ал- 
гъан. 

— Котельщик Кемал азбарына янъы «Москвич» 
кетирип янаштырды. 

— Сылавджы Севие къызына джиезлик деп, бала- 
бап пианино алды. 

— Меним къомшум Сеитбекир отуз эки тишини де 
алтындан къойдырды. . 

— Мен шашам, адамлар бу къадар номай акъчаны 
къайдан ала экенлер? Мен капикни кумюш этип ола- 
майым, къазангъаным тойдан къалмай. 

— Бу челек апасы даа къайдан чыкъты? 

— Сенден бувгъаннен, ювгъаин алсын. 

Бу ерде къайкъыбаш таягъына таянып, бир къарт 
ортагъа чыкъты. Ачувлы олса керек, аягъы-къолу къал- 
тырай эди. Анавы, «къазангъаным тойдан къалмагъан», 
деген къарт айтаджагъыны айтып энди кошеге пысты. 
Къарт таягъыны шу кошеге догърултты: 

— Сен, Билял эфенди, бостан къаравулына бир таш 
атып, сонъра къорай талдасыпа сакълангъан бала киби 
олма. Кошеге пысма,— деди:—<«Къазангъаным тойдан 
къалмай», демеге утанмайсынъмы? Эйиликни кемликке 
чевирме! Тойлар олып кельди, олып кетеджеклер. Той- 
ны хайырламакъ, баба-дедемизден адет олып кельген, 
Сеп бу мукъаддес адетке къаршы чыкъма. 

Лаф гурьделешти. 

— Тойлар чокъ олсунлар. 

— Олып кечкен эр бир той озюнинъ шенълиги — 
зевкъынен силинмез из къалдырсын. 

— Тойларгъа ат туягъы, деве аягъы етмеген ерлер- 
ден чагъырувларгъа кельсинлер. 

— Бизим тойларда: 

Қъазан-къазан эт асып, согъанынъ ёкъмы? 

Озь башынъа той этип, тувгъанынъ ёкъмы? — деген 
авалар чалдырылмасын! 

..Маалледе урь патласын той кете. Сокъакъларны 
чалгъы сеси янъгъырата. 

Яврум да салгъырнынъ бою... 

Юрекке якъын бу татлы эзги бутон мааллени кейф- 
лендире. Дерсинъ, бутюн халкъны тойгъа чагъыра. Мал- 
ле тойгъа азырлана. Анавы, «къазангъаным тойдан 
къалмай», деген Билял эфенди ле тойгъа азырлана. Би- 
лял эфендининъ эвине кирип, онынъ той тедаригини бир 
бакъайыкъ: 

Мына Билял акъай балабан кузьгю къаршысына 
чыкъты. Косе сакъалыны сабунлай. Устрасыны билевлей 
де, самайына догърулта. Кузьгюде экинджи Билял ша- 

мек киби оны эркелей. Бири не япса, экинджиси де опы 
текрарлай. Тойгъа тырачлангъан Билял кузьгюдски 
колеткесийен сёйлепе: 

— Тырачлыкъ тойгъа керек, акъыл эр заман кс- 
рек, дейлер. Бунъа не дерсинъ? 

— Сен пока тырачлыкъны куть, дермен. Акъыл ме- 
селесини сонъ бакъармыз. 

— Тойгъа барсанъ — тойып бар, дейлер. Я, бунъа, 
пе дерсинъ? 

— Бу сёзни ким тюшюнип чыкъаргъан бильмейим. 
Зыр джаиль кишининъ иши олса керек. Айыбы керекмей, 
мен озюм къошуда чападжакъ ат киби, тойгъа яранып 
барам. Билем, къонакъбай башта къаве сюзеджек. Ше- 
керин къач кесек алсанъ, ал! Къаведеи сонъ, софра 
къойыла. Шорба. Чанакъ-чанакъ эт. Эттен сонъ эт сор- 
пасында боткъа. Боткъадан сонъ... салкъын шербет. Бу 
эписи дегиль. Ашкъа тойып, энди кекиреджек вакъытта, 
къонакъбай орталыкъкъа чыкъа: 

— Аш олсун, акъайлар, шербет иле бал олсун! — 
дей. 

Мына бу сёзлер экинджи токълукъ! Бундан сонъ, 
«тойгъа барсанъ, тойып бар», деген ялангъа ким ина- 
ныр? 

— Той элемсиз, опькесиз олмаз, дейлер. Я, бунъа 
даа не дерсинъ, Билял челеби? . 

— Ифтира, ботен сёз, дермен. Не ичюн дейсинъми? 
Динъле: меселя, сен тойгъа барасынъ. Босагъадан бис- 
милля деп биринджи адымны атмагъа етиштирмейсинъ, 
къонакъбайлар сенинъ алдынъда тиз чёкелер. Йымшакъ 
мипдер сепинъ астынъда ола. «Чалгъы», демеге етиш- 
тирмейсинъ, эки такъым чалгъы къулагъынънынъ зары- 
ны патлата. Къонакъбайгъа бир козь къымсапъ, я да 
тамагъынъны чертсенъ, меселе белли. Сонъ ичедже- 
гинън биль. Чубукъ якъмакъ ичюн атеш сорасанъ, 
къаршынъа «Атешли» келип чыкъа. Шербет истесенъ, 

Санъа шарап берелер. Айт, бакъайым, `бундан сонъ 
элем-опьке этмеге аджет къаламы? Къалмай. 

— Тойгъа токъмакъ топлана дейлер. Я бунъа да ие 
ВЕРОНЕ, Билял челеби? 

Бош сёз, дермеп. Не ичшон дейсипъми? Бу ерде = 
токъмакъ сёзю аскъылжы манасында олса керек. Буны 
яхшы бильмели. Озюмден мисаль алып айтайым. Мен 
тойларгъа кяде чагъыртув сыфатында барам. Кяде ча- 
гъырылмасам да барам... Одыр-будыр деп аскъы этмей- 
им. Эгильген башны къылыч кесмей, дейлер. Тойнынъ 
бутон къанделернне баш эгем. Тойгъа тоймай барам. 
Ашайым, ичем, ава чалдырам; ойнайым. Сонъ насыл 
ола да мен токъмакъ, аскъыджы, олам. Тойгъа токъ- 
макъ топлана эмиш. Бош сёз! 

Билял челеби озь-озюнен сёйленип агъызы копюрди. 
Тырашы битеяткъан арада къадынына ялтакълапа баш- 
лады. Тойлыкъ пара истей. 

— Той хайырламакъ ичюн бир кумюш бер. Сырадан 
къалмамакъ ишон эки дане бутюн эллишер капик бер. 
Бакъыр капиклерден де учь-беш дане къош. Хошкельди 
авасындан сонъ, дареджи йигит даресини орталыкъкъа 
сала. Онынъ даресине де чынъырдатып капик ташла- 
макъ керек ола. 

Къадыны онъа дегени киби сортлап капик бере. Эм 
сомурдана. 

— Той хайырламакъ ичюн бир кумюш азлыкъ этмез- 
ми? Бир ерде чалыштынъыз. Зенаат ондан огрендииъ. 
Козь корьгенде, юзь утанмазмы? 

— Екъ!— деп кестире Билял акъай.— Моментини 
бермеге бильсенъ, азлыкъ этмез. · 

Ваай! Бир кумюшке къалгъап «момент». Шаш- 
къан экенсинъ. 

— Эсапсыз къасапнынъ балтасы къолунда къала, 
дейлер. Эсапнен яшамагъа бильмек керек. Сен биле- 
синъми, акъай балалары машина алалар. Ригадан ме- 
бель кетиртелер. Бизимки тойдан... 

Къадыны бу ерде бар богъурдакътан: 

— Я, сен машина алмагъандайсынъмы? О паралар- 
ны мезарынъа алып кетеджсксинъми? Мен эшиттим, 
«къазангъаным тойдан къалмай», деп джылана экен- 
синъ. Саранлыгъынъа барып, мубарек адетимизни аякъ 
астына аласынъ. Айтчы, бакъайым, «момент», дегенинъ 
о даа насыл мерафет? — дей. 

Билял акъай азчыкъ йымшагъандай ола. 

— Шай деп сорамайсынъмы? Динъле. Бельки, 
санъа да «момент»тен файдаланмакъ сырасы келир: 
..Эвден чыкъам. Сокъакъ. бою юрем. Яваш-яваш меркез 
аралыкъкъа тюшем. Терек тюбюнде беклейим. Бирлей- 
экилей адамлар пейда олалар. Олар лакъырдынен той- 
гъа кетелер. Аман моментини тюшюрип оларнынъ къуй- 
ругъына такъылам. Той эвине. баргъандже секиз-он 
киши оламыз. Той тавында. Ур патласын чалгъы чала. 
Мусафирлерни къаршылап, баш къонакъбай той саиби 
чыкъа. Хошкельди айта. Мусафирлернинъ къолларыны 
тута. Шу арада, къолтутушув вакътында «эйлигинъ 
хайырлы олсун» деп, той саибининъ авучына акъча 
къыстыралар. Той сапби хайырланып берильген акъча- 
ларны саймай. Бильмем, утана. Бильмем, вакъты олмай. 
Бильмем: адет дегиль. 

«Дарысы сизге олсун», деп авучындаки параларны 
джебине къоя. Шу моменттен мен де къонакъбайнынъ 
авучына кягъыт акъча къыстырам. Бизим бир кумюште 
биревлер берген бешерликлер, онарлыкълар арасына 
къошулып кете. Мен исе сырагъа къошулам. Мыйыкъ 
бурам. Лякин Кенджаметнинъ къызынынъ тоюнда бир 
янълыштым. Абдырав арасында, бир кумюшке къо- 
шып, лоторея билетини де берип джибергеним. 

— Масхара. «Момент»инъден бетер ол! 

Къадыны Билял акъайны тазирлеген арада къапу 
къакъылды. 

— Киринъиз. 

Билял акъай къомшусы Ильясны отуртмагъа ср тап- 
мады. 

— Сайып-севип кельгенинъ яхшы олды. Тойгъа бе- 
рабер кстермиз,— деди. 

— Янъы хабер эшиттинъми? — къомшу. 

— Эшиттим. Сары Сервернинъ менден сатып алгъан 
эчкиси эгизлеген эмиш. Мен оны къысыр, деп саттым. 
Бакъ сен айваинынъ япкъан мерафетине. 

— Янъы хабер эшитмеген экенсинъ. Анавы къуру- 
джы Қенджаметнинъ алдындан борю отькен. Кечкен 
афта думбурдатып той япты. Бу афта, мына бугунь, 
лотерея билетинен «Москвич» машинасы юткъан. Эмиш- 
демиш хаберине коре, бу лотерея той хайырлысы ола- 
ракъ, берильген акъчалар арасындан чыкъкъан. Бу 
ошек олса керек. 

Бу хабер Билял акъайны бель устюне йыкъты. Сув 
пускюрип зар-зорнен эсини башына кетирдилер. 

— Не олды, Билял? 

— Зарары ёкъ. Кяде зияде къувансам да юрегим 
сыкъыла: Кенджамет тойдан тюшкен лотереянен «Моск- 
вич» юткъан. Бунъа юрек чыдармы? Яткъан деве агъы- 
зына тыгъыргъан къамгъакъ. Частындан бетер олсун. 

— Билял конвертинъ бармы? 

— Конверт даа неге керек олды? 

— Тойгъа бармакъ ичюн керек. 

— Биринджи кере эшитем. 

— Конверт ал. Той хайырлап береджек акъчанъиы 
конверт ичине къой. Конвертни къапат. Устюне де мор 
къарандашион «Териджи Билялдан» дел яз. 

— Шай олса, къомшу, мен тойгъа бармайым. 

— Не ичюн? 

— Конверт ёкъ. 

„Шу арада азбарда бир бала давушы чыкъты. 
.— Билял акъам, итинъизден къаранъыз! 

Анавы бала Билял акъайнынъ къолуна дёрт буклен- 

ген бир кягъыт туттырды. 

«Билял, сени къорантанънен базар куню саат 10-гъа 
бизим огълумызнын»ъ...» 

Билял акъай кягъытны окъуды, сонъуна чыкъмады. 

— Бабанъа: Билял акъам тойгъа келип оламай- 
джакъ экен, деп айт. Анъладынъмы? 

Шай этип, конверт меселеси Билял акъайнынъ кей- 
фини бозды, тойлардан четлетти. Энди халкъкъа къо- 
шулмай, утана. «Къазангъаным тойлардан къалмай», 
деп де макътанмай. 

Боранынъ башына кельген ботанынъ да башына 
келир. Ятса да, турса да онынъ къулагъыны, «эчки бер- 
ген — къой алыр», деген бир давушлар чынълата- 
лар, 


ЮЗЕРЛИК 


«Чокъ сёз — ялансыз, чокъ пара 
арамсыз олмаз». 


(Аталар сёзю). 


Мустафа агъам шеэрге чыкъмакъ тедаригини корь- 
ген арада, енгемнси экисининъ арасында текяран идда- 
лашув олып кечтин. Ашханеде сёзге келиштилер. Бираз 
къазан-аякъ шалтырады. Оларнынъ арасында олгъан 
дава, лафларны олгъаны киби тасвир этеджек олсакъ, 
шойле олып чыкъа: 

— Акъай айтчы бакъайым, къачан сен о юзерли- 

-- гинъни боздураджакъсынъ? 

— Бозмайлар, уфакъ тапмайлар. Анъладынъмы? 

— Юзерлигим бар деп, юзьсюзленип юрме. Эш- 
достларынъдан айыптыр. 

— Бупы айыпсынгъан достлар эксик олсунлар. 

— Юз кумюшинъ олгъандже, юз достунъ олсун, 
дейлер. - 

— Мубарек параны достпен ольчештирме, козюнъни 
тутар. Паранъ олсун, дост тапылыр. 

— Сен, акъай акъчапы досттан устюн сайма. Юз 
кумюш джойдынъ, бир шей джоймадынъ, бир дост 
джойдынт — чокъ шей джойдынъ, деген сёзлернинъ 
манасыны билесинъми? 

°— Бильмек истемейим. Юзерлик юзь ача, юзерлик 
ёл ача. Мен оны билем. ў 

Бу сёзлерден бир шей анъладынъызмы? Анълашыл- 
магъан олса, динъленъиз. Сабалыкъ аштан сонъ, эвден 
ЧЫКЪТЫКЪ: 

' - Энвер1— деди Мустафа агъам,— санъа шеэрни 
косьтерейим, сени достларымнен таныштырайым. Азбар- 
дан чыкъаджакъ арада макътана башлады: 

— Мустафа агъанънынъ къолу ачыкътыр. Къолу 
ачыкъиыиъ ёлу да ачыкъ ола. Къысмет этсе, буны да 
корерсинъ,— деди. 

Бу сёзлерни не манада айткъаныны мен бильмей- 
им. | 

Ел-аякъ арасы мени бербер тюкянына тарткъыч- 
лады. 

— Башта бир, тыраш олайыкъ,— деди.— Огъургъа 
яхшыдыр. | 

— Тырашым етмеген олса да, зорлап мени кузьгю 
къаршысына отуртты. Усталар усталыкъларыны исбат 
этмек ичюн олса керек, назнен тыраш этелер. Хатиринъ 
ИЧЮН: 

— Устра раатсызлаймы?— деп сорайлар. 

— Екъ! — деймиз,— раатсызламай, 

Тыраш чокъкъа сюрдн. Компресс яптылар, мис пус- 
кюрттилер, юзюмизии пасылдыр къокъулы майнен ял- 
тыраттылар. «Саатлер олсун», дейлер. 

— Экимизден къач кумюш? — деп сорады Мустафа 
агъам. 

— Эки кумюш сексен капик. 

Мен къолумны джебиме узаттым. 

— Токъта, Энвер,— деди агъам.— Сен мени муса- 
фиримсинъ. Бугуньки масрафынъ менден оладжакъ. — 
О къоюн джебинден акъча чыкъарып кассирге 
узатты. р 

— В...а...а...й!— деди, канву Бизде юзерлик боз- 
магъа уфакъ ёкъ. 

— Сизде уфакъ бармы-ёкъмы, о меним ишим дегиль. 
Бермеге кельдим, алмагъа билинъиз. 

— Башкъа вакъыт берирсиз. Юзерлиги олгъан 
адамда экн кумюш: къалмаз. у 

— Ишанчынъ ичюн бинъ тешеккюр 

Сонъ меним къулагъыма, «аладжакълары ала къар- 
гъада олсун», деп фысылдады. 

Мен, ёллукъ, деп сакълагъап акъчамдан, тыраш па- 
расыны одейджек олдым. Мустафа агъам мени тазир- 
леди: 

— Шеэрге пара сачмагъа кельген экенсинъ, — де- 
ди.— Янынъда чырышы бозулмагъан юзерлиги олгъан 
- асабанъ олып, санъа акъча сачмагъа аджет бармы? 

Шеэр меркезине къатнагъан автобусгъа минди, арт: 
таки сырада ерлешип отурдыкъ. Шу арада кондуктор 
къадын бизге якъып келип, билет тыгъырыгъы созды. 
Бу, билет алынъыз, демек эди. Бакъам бизим Мустафа 
агъа кене джебине узанды. Кене анавы чырышы бозул- 
магъан юзерлигини тартып чыкъарды. ІОзерликни юк: 
сек котерип: 

— Экн.билет,— деди. 

Не япсын. Кондуктор къадын бутюн юзерликни корь- 
генинен кулюмсиреди. 

— Он капиклик эки билетке ола бутюн юз кумюш- 
ликни насыл бозайым,— деди. 

— Башкъа парам ёкъ! — деди Мустафа агъам, —-энъ 
уфагъы — юзерлик! 

: — Сиздайларгъа машинамызнынъ къапусы ачыкъ,— 
деди кондуктор. 

Машинадан тюштик, кетемиз. Мустафа агъам сёзге 
тутунды: 

— Коресинъми? — деди. — ІОзерликни корьген сонъ 
кондуктор сары май киби иринди. «Сиз ичюн къапумыз 
ачыкъ, тёрюмиз бош», деди. 

— Кондуктор, бом-бош деғен сёзлер, айтмады да! 

— Сен эшитмегендирсинљъ, аджеми олма. 

Лафнеп эп кстемиз. Сериик ондан, сигар менден тю- 
тюн якътыкъ. Бараджакъ еримиз узакъ экен. Мустафа 
агъам таксиге минмскии теклиф этти. < 

— Такси-чокъ алмазмы? — деп сорадым. 

— Акъча къасеветини Мустафа агъанъ чексині 

Мустафа агъам шофёргъа насылдыр ‘бир сокъакъ- 
нынъ адыны айтты. Чубар «волга»нен кетемиз. Шамата- 
лы сокъакълар артта къалалар. Насылдыр копюрден 
кечтик. Машина зорнен сыгъгъан бир аралыкъкъа 
кирдин. Шу аралыкъта машинадан тюштик. 

— Сизден эки рубле йигирми капик,— деди шо- 
фёр. 

Мустафа агъам джебииден къармалап анавы бозул- 
магъан юзерлигипи чыкъарыр экен, шофёрны макътай 
башлады. Не къадар макътав сёзлери биле, эписини 
тизиштирди. Тап сонъу: 

— Шофёр олмакъ ичюн чотнен ясалгъан экенсинъ, 
огълум, — деди. 

Макътав арасында анавы юзерлигини шофёргъа 
узатты. 

— Эки кумюш йигирми капик дегиль де, учь ку- 
мюш... учь бучукъ кумюш ал! Мустафа агъанъ сен ки- 
би шофёрларны севе. Ал, аш олсун! Утанма. Озюм де 
вакътыпен сенинъ киби ырызлы таксист эдим. 

Шофёрнынъ, «юзсрликни бозмагъа уфагъым ёкъ», 
дсп айтмагъа меджалы къалмады. 

— Сизде къалмаз, бир корьгенде берирсиз,— деди. 

Мустафа агъам сыра бильмсгенлерден дегиль. Шо- 
фёрдан сорап (озю корьсе де) джеп дефтерине машина- 
сыныиъ померини язып алды. Мен козь къыйыгъындан 
бакъып, джеп дсфтернинъ бир япрагъында он-он беш 
машинанынъ язылы номерини корьдим. 

— Буларнынъ эписине борджыиъыз бармы? — деп 
соралым. Е 

— Манъа машиналарнынъ номерлерини бильмек ке- 
рек. Мустафа агъацъ бир мипген машипасына экинджи 
кере... 

Озь сырын: озю ачкъапыны тез анъласа керек, сё- 
зюни болип. — Чокъ бильсенъ, Энвер, тез къартайыр- 
сынъ,— деп сертейди. Сонъки сёзюне йымшакълыкъ 
берип: 

— Мустафа агъанънынъ къолу ачыкълыгъыны, бу 
себептен ёлу ачыкълыгъыны козюнънен корьдинъми?— 
деп сорады. 

«ІОзерлиги олып да, юзю олмагъан адам корьдим», 
дейджек олдым. Қъоркътым. Индемедим. 

Чайхане. Чайхане алдында гурь япракълы бир терек. 
Терек салкъынлыгъында килим тёшельген тапчан ус- 
тюнде дёрт киши домино ойнай. Оюнджылар Мустафа 
агъамнынъ кельгенини эслемедилер. О дёрт эгилип се- 
лям берди. Бундан сонъ оюнджыларадан бири: 

— Мустафа сени бу якъкъа насыл ель айдап кетир- 
ди? — деп сорады. 

— Ишнен кельдим — сиз керек эдинъиз. 

— Бу ягъда бир къыл олмалы. 

Мустафа агъа онынъ адына айтылгъан сонъки сёз- 
лерге къулакъ асмады. Акъайлыгъы тутып, чай сымар- 
лайджакъ олды. Оюнджылар чайны ред эттилер. Ач 
къарынгъа чай ичмей экенлер. Кимдир янаша ахшанеде 
кебаб олғъаныны айтты. Сёз бирлигинен кебаб ашама- 
гъа кетмек къарарына келинди. 

Ашхане тена эди. Эки стол бир къошулды. Отур- 
дыкъ. Мустафа агъам той ачаджакъ кишидай аякъ ус- 
тюне турды: 

— Бугуньки масрафынъыз менден оладжакъ, акъай- 
лар! Сакъынманъыз, сымарланъыз,— деди де, эркеске 
экишер кебаб сымарлады. 

— Экишер кебаб аз олмазмы? 

— Мустафа челек анасыдыр, толусыны сал, бошы- 
ны ал. 

— Мустафадан бувгъаннеи ювгъан алсын. 

Мустафа агъам бу лафларгъа чокъ къулакъ асмады, 
эшитсе де, эшитмеген киши олды. 

Кебаб ашалды, чай ичильди. Эписи бир кереден: 

— Кисенъе берекет, Мустафа, — дедилер. 

— Аш олсун! — деди Мустафа агъам.— Дюньяда дост 
сыйламакътан да яхшы не ола билир! Е 

Мустафа агъам 5сап корьмек ичюн официантканы 
чагъырды. : 

— Қебаб ве чай парасыны менден алынъыз, — деп 
офицнанткагъа анавы юзерлигини узатты. 

— Ва-а-ай!— деди офицнантка,— юзерлик бозмагъа 
уфагъым етишмейджек. 

— Ишим дегиль, — деп сертейди Мустафа агъам. 

— Уфакъ пара кимде бар? Кебаб ве чай парасыны 
одепъиз! 

— Юзерлиги олгъан адамнынъ адамлар арасында 
юзюни къызартма! Кебаб парасыны юзерликтен ал!. 

Эркес джебинден пара чыкъарып, озюне тюшкен 
пайыны берди. Мустафа агъамнынъ юзерлиги исе кене 
озь ерини тапты. Онынъ пайыны да мен одедим. 

Тапышларылен сагълыкълашкъан арада, оларны 
ярын саат онгъа деп талакъагъа чагъырды. 

— Ягъпыпъ къылы мына къайда экен. 

— О да пасыл талакъа! 

— Қиевимни яныма аладжакъ тюшюнджем бар. 
Онъа деп эв къураджакъ олам. Талакъагъа кельгеи ки- 
шилер диварларны къалап, тёпесинн чыкъарсалар, пен- 
джере-къапусыны озом чарелер эдим. 

— Киевини тузакъкъа тюшюреджек олаята... 

— Адам чокъ оладжакъмы? 

— Мени дост сайгъанлар кельмек кереклер. 

«Дост ёлда белли ола», дейлер де. 

Мустафа .агъам маалле бойлап юрди, эш-достлары- 
ны талакъагъа чагъырды. Сонъ: 

— Энди эвге къайтайыкъ, — деди. Ярынгъа он. 
беш -- йнгирми адам чагъырдым. Оларгъа аш азырла- 
макъ керск. 

— Я келеджеклерми?' 

— Келирлер! Ярын къысмет этсе, Мустафа агъанъ- 
нынъ итибарыны корерсиз. 

— Озюпъиз бара эдинъизми? 

— Къайда? 

— Талакъагъа. 

— Ёкъ Манъа агъыр иш япмакъ олмай. Къарал- 
тыда биле конделен чёп котермейим. 

Сагъ олсун — бар олсун, Мустафа агъам мени узакъ 
кунь шеэрде кездирди. Акъкъыны ашамакъ истемейим. 
Сув десем, шарап аладжакъ оллы. Ягъмаса да гудюр- 
деди. 

— Қъоркъма,— деди. — Сенден аягъаным дерьягъа 
батсын. Биревде’ олмагъап бутюн пюзерлик менде 
бар. 

Мен онынъ юзьсюзлигини юзюне юзьлемедим. Озюм 
чыдамады. Эвге къайтаджакъ олып, автобусгъа миндик 
Автобуснынъ алдындаки сырасында, шофёргъа аркъа- 
сыны берип эки къарт отура. Олар яваш-яваш бири-бир- 
леринен лаф этелер. Кимнинъдир автобуста мудавмет 
билетсиз юргенини айтып сёгелер. | 

— Арамызда беш капик ичюн юзь къызарткъанлар 
да барлар. 

— Транспорт эсабыпа байымакъ истегенлер де ёкъ 
дегиллер. . 

Мустафа агъанынъ къулагъына «капик, юзь» сёзле- 
ри чалына къалды. Аман сёзге киришти: 

— Айыплар олсун, — деди. — Меселя, джебимде юз 
кумюш парам олмаса, босагъа адымлап, ёлгъа чыкъ- 
майым. Парасыз транспорткъа минмейим. Юзюм чы- 
дамай. 

Шу арада бизим алдымызда кондуктор пейда олды. 
‚Мен билет аладжакъ олып, джебиме узангъан арада, 
Мустафа агъам къолумны силькип ташлады. «Сен къа- 
рышма», деди. Сонъ юзерлигини анавы къартларгъа 
косьтерир-косьтермез кондукторгъа узатты. Гурь да- 
вушнен: 

— Эки билет, докъсан капикке абопемент бер! — 
деди. 


— Эски танышым не десе оны япарым,-— деди кон- · 

— Мен сизни биринджи кере корем. 

— Мен исе сизни эки йылдан берли бедава кездирем. 
Эки йылдыр кондукторларны шу юзерлигинъизнен че- 
киштиресинъиз. Транспортта бедава юрмек ичюн мах- 
сус янынъызгъа уфакъ пара алмайсыз. Масхаралыкъ! 

— Санъа билет парасы алмакъ керекми? Юзерлик- 
ни боз да ал! Халкъ ортасында мени тазирлемеге 
акъкъынъ ёкъ. Шикяст этерим. Сени газетагъа яза- 
рым. 

Кондуктор ёлджуларгъа мураджаат этип: 

— Юзерликни ким боза билир? — деп сорады. Мус- 
тафа агъамнынъ бахтына юзерликни бозаджакъ адам 
тапылмады. Юзерлик джепке кирди, юзь къызар- 
мады. 

Анавы шофергъа СРЕНИЕНИ берип отургъан къарт- 
лардан бириси: | 

— Инсаннынъ байгъуш ‘сою бармы, озь парасына 
озю хор олур, — деди. 

Экинджи къарт: 

— Локъатаджынынъ къатмерли союны да корь- 
дик, — деди. 

Автобустан тюштик, эвге къайтамыз. Мустафа агъам: 
нынъ башы тёбен. Онынъ кейфине уймакъ истеп: 

— Буюк белядан къуртулдыкъ, — дедим. 

Дерсинъ, агъызына сув алгъан, индемеди. Не ичюн- 
дир ёлныпъ экинджи тарафына чыкъаджакъ олды. Ёл 
къалабалыкъ. Машинаныцъ бири келе, бири кете. 

— Бу ерден кестирип чыкъмакъ олмайдыр, — де- 
дим. | 

— Сен, Энвер, койлю экенинъни дуйдурмаса,— деди. 

Машина чокъ торген ёлгъа тюштик. Янымызда бир 
машина къатты тормоз берип токътады. Шай дер экеч, 
милиционер кескии-кескин сызгъырды да бизни янына 
чагъырды. 

— Сокъакъта юрюв къаидесини боздынъыз. Штраф 
тёленъиз, — дел талон узеджек олды. 

— Яхшы милиционер экенсинъ, къардашым. Сен ол: 
магъан олсанъ машина астында къалмакъ мумкюн эди. 
Койден кельдик. Афу эт,— деди де, милиционерге анавы 
юзерлнгини узатты. 

Милиционер Мустафа агъамнынъ юзерлигини къолу- 
на биле тутмады: 

— Джебимде юзерлик бар деп, башынъызны къа- 
тайтып юрсенъиз, ёл къаидесини боза берсенъиз... юзер- 
лигинъиз де файда бермез. Бунъа дерлер шеэр! — деди. 

— Бир белядан даа къуртулдыкъ, — дедим. 

— Индемесенъ эвдай белядан къуртулырсынъ,—- 
деди. 

Кондукторнынъ ве автобустаки къартларнынъ тазир- 
лерн онъа зняде тесир этселер керек. Чырайы сарарып, 
таш астында оськен олен киби олды. Ава етишмегенини 
шикяет этти, Сыкъ-сыкъ нефес алды. Эвге кельген сонъ 
алы даа зияде мушкюллешти. Аякъкъапларыны чыкъар- 
мадан диван устюне созулды. Енгемнинъ адыны ай- 
тып: | 

— Валидол!— деп къычырды. 

— Валидол ёкъ. Битти|— деди енгем. 

— Аптекагъа чап! 

Аптекагъа мен чападжакъ олдым. Манъа, «сен ап- 
теканынъ не ерде олгъаныны бильмейсинъ», дедилер. 
Енгем агъамнынъ джебинден пара алып, аптекагъа кет- 
ти. Амма бош кельди. Е 

— Къа валидол? 

— Валидол ёкъ! Отуз эки капиклик иляджгъа ола 
юзерлнгинъни бозмадылар. 

— Худжур шей. Юзерлигинъ, олсун да, илядж алып 
олма... — 

— Юзерлигинъни чокътан боздурмакъ керек эдинъ. 

— Откъа янсын юзерлигинъ! Манъа валидол керек. 
Джаным къыл уджунда тура! 

` Мустафа агъам къатты юкълады. Экинджи куню са- 
ба зияде сандыракълады. Тюшюнде бербер, кассирлер, 

кондукторлар, таксиджилер — эписи топланып келип, 
борджуны бермегени такъдирде оны богъаджакъ олгъан- 
лар. Агъам исе тюшюнде олса да оларны яланнен баш- 
тан аткъараджакъ олып: «Юзерлигимни джойдым. Ина: 
пыпъыз, джойдым!» деп кийик сеснен къычырмасынен 
уянмасы бир олды. 

— Тюшюнъде пара джоймакъ ярамай шей,— дей 
енгем. 

— Ямангъа джорама. 

Мустафа агъам-даргъын алда азбаргъа чыкъты. Са- 
бырнен талакъагъа чагъырылгъан адамларнынъ кель-. 
мелерини бекледи. Саат он эки олды, бирни кечти, адам- 
лар кельмедилер. О эп бекледи. Ич бир досту къарачы- 
гъыны косьтермеди. Мустафа агъам тарсыкъты. Таса- 
ланды. Теренден кокюс кечирди: 

— Беклетмек, беклемек ярамай шей экен,— деди. 

— Джойдынъ акъайым, эписини джойдынъ,— деди 
енгем. 

— Не джойгъан экеним? 

— Юзерликке ола сагълыгъынъны, эш-достларынъ- 
ны джойдынъ. Кимсе къапынъны къакъмай. Кимсе ал- 
эвалынъны сорамай. Бергенде беш бермесенъ, алгъанда 
алты алып оламазсынъ, акъайым. Эчки берген къой 
алыр, дейлер. Табиат къануны ойле, ам: 


ЭР ЙЫЛ — ЯНЪЫ ЙЫЛДА 
СЕЗЕКЛИ СЕКИРМЕСИН 


Сырасы шай кельди, гъалиба. Олар бу сефери Янъы 
йылны авескярнынъ эвинде къаршылайджакъ олдылар. 
Олар дегенимизнинъ, эпнси мааллемизнинъ урьметли 
пепсионерлерн эдилер. Пенсионерлер арасында Языджы, 
бир де Авескярнынъ озо бар эди. Бу икяенинъ авторы 
сыфатында мен де оларнынъ арасында эдим. Адети узре 
Авескярнынъ къадыны мусафирлергс къаве сюзди. Те- 
миз къаве ичип кейфленген мусафирлер отурмакъ исте- 
медилер. Хабер-тебер лафы башлады. Бири эски хабер- 
ни янъартып, дигерн янъы хаберни эскиртип айтты. 
Къыскъасы, лаф гурьделенди. Бири айта эписи динълей, 
эписи айта бир динълей, деген вакъыткъа келип еттик. 
Мен шаматадан файдаланып, четке чекильдим ве бу 
икяени язмагъа тутундым. 

„Эски йылны озгъарып, янъы йылны къаршылагъан 
къуванчлы дакъкъаларда... ичиледжек шингенликлер- 
нинъ тюрлюсинден текярын-текяран ичтилер. Экшили 
туршу, одыр-будыр къапындылар. Тютюн якътылар, 
къулакълаштылар. Энди ичильген шингенликлер беден- 
ге даркъап, къулакълар Къызараяткъан бир вакъытта 
къуруджы пенсионер аякъ устюне турды, манъа чеви- 
рилип: 

— Сен, къардашым, — деди, — авторым деп, бизлер- 
ни, пенсионерлерни, масхара этме. «Текяран-текяран», 
деп язмагъа не аджет бар? Корьсенъ-корьмеген, эшит- 
сенъ — эшитмеген адам олып сыдыргъы отурмай- 
сынъмы? 

Пенсионер тили къуртлы ола экен. Олардан бири: 

— Сен эм ичли, эм кучьлю олмаса, икяенинъ йым- 
‘щакъ язылгъаныва къуванмайсынъмы? — деди. 

— Къоркъмапъыз,— дедим, — ичссиъиз ичмединъиз, 
нчмесенъиз ичтинъиз, деп язмам. Апайларынъыздан 
къоркъкъанынъызны, бала-чагъанъыздап сакъынгъа- 
пынъызны билем. Бу акъшамны кетишатыны олгъаны 
кибн, корьгеним киби ич бир уйдурма къошмадан яза. 
джакъ олам. Бильмиш олунъыз ки, икяенинъ персонаж- 
лары сизлер оладжакъсынъыз. Къана бакъайыкъ, ро- 
люни ким насыл иджра этер экен? 

Теикъидчы тегине отурып оламады, сёз истеди: 

— Мен, — деди о,— насыл иш олса-олсун, онъа тен- 
къидий козьнен япашам. Къомшум догърусыны сёйледи. 
Икяснииъ башыны мен де бегенмедим.Не ичюн десенъ, 
ичмек меселесини икяенъде биринджи плангъа къоя- 
сынъ. Бу догъру олып чыкъмай. Бу бир. Экинджиси сен 
икяенъде «эски йылны озгъарып, Янъы йылны къаршы- 
лагъан къуванчлы дакъкъаларда...» деп язасынъ. Мен 
беллесем «къуванч» сёзюни еринде ишлетмегенсинъ. 
Янълыш! Мына бу дакъкъасы Янъы йыл эски йылдан 
эстафета къабул этип алды. Бу яхшы. Оджагъымызгъа 
Янъы йыл келип кирген дакъкъаларда биз бири-би- 
римизге бахтлы омюрлер тилеймиз, сагълықъ-селя- 
метликлер арз этемиз. Бу да »гъает яхшы. Янъы йыл 
ичюн сёз ёкъ. Я, эски йылны озгъаргъанда не ичюн 
къуванмакъ керекмиз. Эски йыл озюнен берабер сенинъ, 
меним омюримдеи 365 кунь алып кете де, Бунъа къу- 
ванмакъ олурмы? Икяе деген икяе тиль сербестлиги- 
нинъ къурбапы олмамакъ керек. 

Тенкъидчынынъ базы тенкъидий къайдларыны назар 
итибаргъа алып икяемни девам эттирдим. 

..Бу ерде догърусыны айтмакъ керек оладжакъ. 
Янъы йыл акъшамына топлангъан пенснонерлердё бай- 
рам сылтавынен тамакъ сылатмакъ истеги олса да, къа- 
рарыны къачырмакъ ниети ёкъ эди, Лякин арагъа шей- 

ган къарышты. Саат он экини чалгъанынен иш бам-баш- 
- къа олып чыкъты. : 

— Байрамларда, тойларда текяран ичмек эвель- 
эзельден адет олып кельген. Эр кес ичюн адет олып 
кельген шей бизге кельгенде, бедат оладжакъмы? Бую- 
рынъыз, мусафирлер, — деди Авескяр. 

Арадан чокъ вакъыт кечмеди, сабырсыз бир мусафир 
къашыгъынен чанагъыны чынъылдатты: 

— Бирер дане даа котермесек олмаз, — деди. 

— Сырадан къалмайыкъ, сюрюнип йыкъылмайыкъ, — 
деди Окъуйыджы. 

— Бизим башымыз таз да, акъылымыз азмы ёкъса? 
Котеринъиз, кетсин, — деди ювашча корюнген бир пен- 
снонер. 

— Учь олды, кучь олды, — деди Тенкъидчы. — Энди 
ишке башлайыкъ. | 

— О даа насыл иш? 

— Эски йыл санъа не берди, сен онъа не бердинъ? 
Бу бир. Экинджиси Явъы йылгъа шахсий планынъ не- 
ден ибарет? Лафымызнынъ эсас мевзусы шу олмакъ 
керек. " 

— Языджы тиль уджундан олса да, кечкен сене неш- 
риятнен эки тарафлы имзалагъан мукъавелисини эла 
этип олмагъаныны, алгъан авансыны ашап битиргенинн, 
бунъа зиядесинен сыкъылгъаныны, энди р дакторлар- 
нынъ козьлерин корюнмеге утангъаныны айтып кечтн. 
Амма Янъы йылгъа тертип эткен иджадий иш планы, 
Янъы йылгъа янъы адагъы, язылмасы козьде тутул- 
гъан янъы эсерлери, алынаджакъ аванснынъ мыкъдары 
хусусында айтмагъа сыра кельгенде, опъа бир агъыз 
азлыкъ этти. Ишандырмакътан хабер берди. 

— Тек бизге дегиль, эски йылгъа да борджлу къал- 
гъан экенсинъиз де, — деди Окъуйыджы. 

— Кечкен сене язып етиштнралмагъан одыр-бу- 
дырларымны бу сененинъ планына кирсетеджек олам. 
Иш чокълашаджакъ, — деди Языджы 

— Янъы йылгъа адагъынъыз абадан экен,— деди 
Авескяр. 

— Адамакънен мал битмей десенъиз, — деп тюйреди 
Тенкъидчы. 

Мен Языджынынъ янына барып, онъа былтыр олып 
кечкен бир вакънапы хатырлаттым. 

— Эгер де эсинъизде олса, — дедим, — кечкен сенс 
айны бу куньде, бу саатте, Янъы йылны къаршылагъан 
вакъытта, сиз къаде котерип, «бугунь къаршыламакъта 
олгъан йылымызгъа, яни 1978 йылына «Ат йылы» дей- 
лер. Ат йылында адамнынъ иши онъгъа юре экен, огю- 
не чыкъа къалгъан къыйынлыкъларны енъе экен, не 
мурады олса, онъа къавуша экен», деген эдинъиз. 
Эсинъиздеми? Я, шимди не олып чыкъты? 

— Ат йылы тасавурым тайдай эди исе де, аткъа ми- 
нип, оны чаптырып ВЛаМАДам. Къартлыкъ къыйнай, 
къардашым, къартлыкъ! 

Тенкъидчи: 

— Аткъа керек эгер, эгерге керек эр, бойле эрни 
къайдан тападжакъсынъ?— деди. Сонъ манъа чевири- 
лип, сёзюне йымшакълыкъ бермек чаресини къыдыр- 
ды.— Икяенъдеки языджыгъа аит диалогларынъны 
бегенмедим. Оны озь адреслерине къабул этип алгъан- 
лар, элем эткенлер де тапылырлар, деп къоркъам,— 
деди. 

— Тапылсынлар,— дедим, — сезекли секирмесин! 

Авескяр текаран октем ташлай экен. О ялтакълана 
берип, Языджынынъ тарафыны алды. Китап язмакъ- 
нынъ, земане талабынен бир нефес алгъан бедиий эсер 
догъурмакънынъ къыйынлыгъыны ойле кученип айтты 
ки, гуя бедиий эсерии Языджы дегиль де, о догъура- 
ята. 

Окъуйыджы да табиат пашасы экен. О Авескярнынъ 
мантыкъсыз сёзлерине океленди: 

— Сен Америка ачмаса, достум, — деди. — Къыйын- 
лыкътан къоркъуп язмакътан къачынгъан, йыл башын- 

да, «къысмст этсе, бу сене япъы эсерлер яратырым», деп: 


агъыз копюрткен, йылнынъ он эки айыны ышандырувнен 


аткъаргъан Языджы отурсын еринде. Озю де къыйнал-: 


масын, бизни де къыйнамасын. 
Бу ерде къалемни четке къойып, бир тютюн якъмакъ 


керек олды. Мевзу чаталланаята. Оны н тертипке: 


къоймакъ керек. 

Авескярныпъ абайсыз сёзлеринден сопъ, лакъырды 
бир кереден башкъа шекиль алды. Янъы йыл акъшамы- 
нен кереги киби мунасебети олмаса да, къыйын: иш не 
демек, меселеси этрафында дава котерильди. 

— Меним фикиримдже дюньяда энъ къыйын иш — 
языджы олмакъ, чюнки языджы иненен къую къаза, — 
деди Языджы. 

— Тенкъидчы олмакъ, -— деди Тенкъидчы,— Языджы 
олмакътан да къыйын. Не ичюн дейсизми? Шунынъ 
ичюн ки, яхшы бир тенкъидий макъале я да рецензия 
язмакъ ничюн, мытлакъа юксек бедиий эсерлерни къы- 
дырып тапмагъа бильмек керек. Мен тапамайым. Эгер 
тапсам, балталап машанен тутмагъа срини къалдырмаз 
эдим. 

=— Яхшы эсернинъ яхшылыгъыны талиль этип яз- 
макъ мумкюн дегильми? 

— Яхшылыкъны ким джойгъан да о тапа- 
джакъ. 

— Онынъ лексиконында «яхшы» дегеп сёз ёкъ. 

— Мен сизге, — деди Тенкъндчы, — тепкъидчилик- 
нинъ энъ къыйын иш олгъаныны тасдыкъ этмек истс- 
дим, сиз исе манъа акъыл огретмеге чыкътынъыз. Бу- 
гуньге къадар кимсенинъ огютинен иш корьмсдим, эм 
корьмем. 

Окъуйыджы бу мунасебетнен багълы фикирини сёй- 
лемейиндже раат отурып оламады. 

— Дюньяда къолай иш ёкъ, акъайлар, — деп о: 

— Сиз, окъуйыджы олмакъ къолаймы, деп сорайсыз, 
Онынъ да озюне коре къыйынлыгъы бар. 

— Сен окъуйыджы олмакъны да къыйын иш сай- 
санъ, чырагъынъ къош янгъан экен. 

— Окъумакъ ичюн окъунакълы қитаплар тапмасы 
къыйын, мен шуны айтмакъ истейим. 

— Қозь юмма, китап чокъ. 

— Мен китап чокълугъына козь юммакъ истемейим. 
Земансвий рухта язылгъан бедиий эсерлернинъ, къалын 
китапларнынъ азлыгъыны, оларны тапмакънынъ къый- 
ынлыгъыны айтам. Юрегинъе яткъан меракълы бир ки- 
тап алмакъ ичюн онларнен кило макулатура тес- 
лим этмек, айларнен невбетте турмакъ керек ола. 
Окъуйыджы олмакънынъ къыйынлыгъы мына неде. 

Мусафирлер дивардаки чалар саатке бакъа башла- 
дылар. Буны эслеген Авескяр иджадий иште къыйын 
ве къолай не демек меселеси этрафында котериль- 
ген давагъа нетидже чекмеге ашыкъты. Мен бир сёз 
къошмадан, агъызындан эшиткеним киби язып ал- 
дым. 

— Авсскярлыкънынъ белли муддети ёкъ, дейлер. Бу 
сёзнинъ догърулыгъыны озь бойнумда сынадым. Мен 
догъгъанымдан берли авескяр олып кельдим. Бунъа 
пешманым ёкъ. Шакъа дегиль, йыллариен эдебият авес- 
кярларынынъ джедвелини яраштырып кельгенлерден 
бир мен эдим. Иш шунъа къадар барды ки, тап сонъу 
адыма. Авескяр деген лагъап такъылды. Авескяр Абла 
олдым. Яшлыкъ чагъымны яш шаирлер сырасына кеч- 
мск тасавурынен кечирдим. Тюрлю мевзуларда, тюрлю 
шиирлер яздым... 

— Басылгъанлары чокъ олдымы? 

— Басылгъанындан басылып къалгъаны чокъ олды. 
Мен чокъ язам, бир шейлер къараламасам, даянып ола- 
майым, табпатым ойле, Язгъанларымны бегсигсилер де 
тапыла, бегенмегеплер де. Меним яратыджылыгъым эт- 
рафында тюрлю фикирлер юре. Фикирлерден башлы- 
джасы «сенде, къардашым, авеслик ёкъ дегиль, амма 
истидат, фикир кенишлиғи ёкъ, техника джеэтинден 

акъсайсынъ», дейлер, насиат меселесине кельгенде, «сен, 
къардашым, аз окъуп, чокъ язасынъ, чокъ окъуп: аз, 
темиз язмакъ ёлларыны къыдыр», дейлер. Насиат 
ёлу... Дуйдурмадан къартлыкъ келип басты. Вакъыты- 
нен авескяр къардаш эдим, сонъ авескяр агъа олдым. 
Авескяр къартбаба олгъан кунни де корип етиштирдим, 
бунъа да чокъ шукюр. 

— Къыйын, къолай меселесинден узакълашма- 
санъыз. 

— Мен энди къолайыны таптым. Чокъ окъуп, аз 
язам. Эр алда, окъумакъ язмакътан къолай экен. Окъуй 
берем, кучюм онъа ете. 


Икяемни: 
— Янъы йылда эр кеске ёргъанына коре аякъ узат- 
макъ къысмет этсин, — деп битирмек керек олды. ` 


САНИЕ 


Декабрь 31-де, саат он едиде, аякъкъап фабрика: 
сынынъ клубында отькернледжек топлашувда эски йыл- 
нынъ кечкен 364-куньде япкъан ишлери хусусында эсап 
бериледжеги акъкъындаки хабер цехлерде дув алекет 
котерди. 

Топлашув вакътыпда башлады. Президиумда фабри- 
ка директоры, онынъ биринджи ве экинджи муавини, 
фабком реиси, Эски йыл ве дигерлери отуралар. Фабрн- 
ка директоры Сание Бекирова сув толу графинны чы- 
нъылдата: 

— Залда шамата битсин. Ишке башлайыкъ. Эсап 
бермек къанупий адет олып кельген. Биз билемиз ки, 
эсапсыз иш олмай. Узун сёзнипъ къыскъасы, эсап ичюн 
сёзни Эски йылгъа беремиз. Доклад боюнджа активлик- 
нен сёзге чыкъынъыз. Эски йылнынъ ишини тенкъидкъа 
огъратыпъыз. Къоркъманъыз. Чюнки онынъ омюри аз 
къалды. 

Эски йыл минберге чыкъар арада чал сакъалындан 
акъ сач узип алды ве адамларгъа терс бакъып, онъа 
нелердир окъуды. 

Шу арада онынъ янына Санне, Дакъкъа, Саат, Кунь, 
Сутка, Афта, Ай, Кварталлан ибарет балабан брига- 
да тизильди. Эски йыл биринджи сёзни Саниеге 
берди. ? 

Сание исе сапне сурьатынен минберге чапты. Шу 
чабиклик ве шу сурьатнен де сёз айтты. 

— Эсап девирн, яни кечкен 364 куньде урьметли 
Сание аптемизнинъ ёлбашчылыгъыпда чалышкъан фаб- 
рикада меним, янн Санненниъ кереги киби къадири би- 
линмеди. 

Сание апте, Санненииъ сёзюни больди: 

— Отур еринъде, сенинъ саниелер алгъан шикяе- 
тинъни динълемеге вакъыт ёкъ, — деди. — Бакъ сен онъа, 
о да тезек олып, курекке минген эмиш. 

Бу ерде Эски йыл, океленди. Янындаки дакъкъаны 
тюртти: 

— Сен сёзге чыкъ, — дедн. Дакъкъа тип-тип этип, 
мииберге котерильди. 

— Сание апте нафиле ерде Саниенинъ сёзюни боль- 
ди. Мен Саниенинъ не олгъаныны яхшы билем. Чюнки, 
мен алтмыш саннеден сонъ дюнья ярыгъы корем, сонъ 
дакъкъа олам. Фабрикада манъа дакъкъа оларакъ ке- 
реги киби эмиет берильмей. Манъа «омюринъ аз, омюр- 
де из къалдырмайсынъ» назарнен бакъалар. 

Сание апте бу ерде Дакъкъанынъ да сёзюни больди: 

— Омюринъ къыскъа олса да, тилинъ узун экен. 
Сен билесинъми, бизим фабрикада дакъкъада не къа- 
дар аякъкъап тикиле? 14 чифт! Биз дакъкъа къадрини 
бильмеген экенмиз. Ялан. 

Дакъкъа сёзюни девам эттирди: 

— Элимде олгъан малюматларгъа коре, ялынъыз 
бу ай прогул себебинден, фабрика 112 адам-саатн гъай- 
ып этти. Ана энди урьметли Сание аптечигим 112 саат- 

ни 60 дакъкъагъа, ондан чыкъкъан ракъамны 14 чифт 
аякъкъапкъа дарп этнп бакъынъыз. Дакъкъанынъ пе 
олгъаныны анъларсыз. Сиз себепсиз гъайып эткен 112 
саатинъизнинъ эсабына 94080 чифт аякъкъап чыкъар- 
макъ мумкюн эди. 

Сание апте бу ерде текаран ачувланды: Санненинъ, 
Дакъкъанынъ зорбалыгъыны котерир-котермез ниетин- 
де, «дюнья сизге къалгъан экен де», деп сомурданды. 

Минберде Саат: 

— Саат оларакъ, мен фабрика ёлбашчыларына пек 
элем этем. Чюнки, чокъ вакъытым оларнынъ себебин- 
ден гъайып ола. Ишнинъ къайнагъан вакъытында цех: 
лерде иш саати эсабына саатлернен девам эткен «беш- 
дакъкъалар» ола. Бу «бешдакъкъалар» истисалнынъ 
эсас рычагыны идаре этеджек къувет вакъытыны бош 
кечире. Кяде иш вакъытында фабрика масштабында 
тюрлю мушаверелер, меджлислер, топлашувлар отьке- 
риле. Бу мунасебетнен шойле бир вакъначыкъны хатыр- 
ламакъ истейим. Куньлернинъ биринде бир къартбабай- 
чыкъ, зифт къаранлыкъ софада чубугъыны якъаджакъ 
олып, ерге бир серник тюцпорген. Ерге тюшкен шу 
серникни къаранлыкъ софада тапмакъ ичюн, тамам 
он еди серник черте. Базы алларда фабрикада оть- 
керильген «бешдакъкъалар» да мына шу рольни ой- 
пайлар. 

Минберде Сутка: 

— Мени фабрикада учьке больдилер, яни учь смена 
яптылар. Биринджи, экинджи сменагъа сёзюм ёкъ. Бу 
сменаларда иш бир дередже яхшы кете. Лякин учюнджи 
смена башымнынъ сачыны чалартты. Бу сменада иш 
кеч башлай, эрте бинте, Базы ишчилер агъыриыпъ ус: 
тюнден, енгильнинъ астындан юрип, вакъыт кечирелер. 
Тезьялар толу къуветнен чалышмайлар. Сонъ не ола? 
Сабасына: «Фабрика суткалыкъ планыны толдурма- 
ды», деген «Молния» пейда ола. Къабаатны манъа таш- 
ламакъ истейлер. Менде, Сутка оларакъ, къабаат ёкъ. 

Сутка зарфында къазанынъа не ташласанъ, къашы- 
гъынъдан оны беклемек керек. Башкъа тюрлю мумкюн 
дегиль. 

Минберде Кунь: 

— Бугунь числонынъ отуз бири. Саатке бакъынъыз. 
Куннинъ айны заманда эски йылнынъ битмесине беш са- 
ат, йигирми бир дакъкъа, он дёрт сание вакъыт къалды. 
Амма фабрика директоры Сание Бекирова аркъадаш 
айлыкъ планыны толдургъаны акъкъында даа рапорт 
бермеди. | | 

Санис Бекирова:— План толдурмакъ ичюн ярым 
кунь вакъыт даа керек. 

Мниберде Эски йыл: 

— Сание Бекирова аркъадаш, кечкен сене мен ишни 
къабул эткен заманда, менден планынъызны толдурмакъ 
нчюн бир кунь вакъыт тилеген эдинъиз. Мен аджемили- 
гиме барып, сизге февральден одюнч алып, бир кунь 
берген эдим. Бу йыл кене де ярым кунь истейсиз. Энди 
пасыл айны хырпалайыкъ? Февралимиз.' Февральде шай 
да 28 кунь бар. Я, куню эксик олгъан февраль айында 
не япарсыз? · 

Залдан давушлар: 

— Февральде Сание Бекирова отпускагъа чыкъа- 
джакъ. 

Эски йыл сёзюни девам эттирди; 

— Янъы йыл арфесинде шакъа этмек мумкюн. Ля- 
кин, ерсиз шакъа юрек якъа, дейлер. Мен эр алда ички 
резервлерни арекетке кетирип, коллективге ярдым яп- 
макъ ниетим бар. 

Эски йылнынъ эсас резервлери Сание, Дакъкъа, Са- 
ат, Куньден ибарет эди. Эски йыл бу резервлерни мах- 
сулдар чалыштырып, саат 12-ге къадар планнынъ 
толмай къалгъан 0,1 процентини арткъачынен тол- 
дурды. 

Саат он эки ургъанда, Сание апте саниенинъ урь- 
мети ичюн биринджи къадесини котерди. 

БЕЛЬКИ, АЛГЪАНСЫНЪДЫР 


Совхознынъ экинджи болюгинде яшагъан къартлар 
чокъ дегиллер. Бунынъ эсас себеби шунда ки, болюкте 
етмишке кирмегенлерни даа къарт, деп саймайлар. 
Къысмет этсе экн къарт бугунь гедже саат он экиден 
сонъ етмишке кирип, къартлар сырасына кечмеге акъ 
къазанаджакъ. Булардан бириси ботен ерде Саран ла- 
гъабыны ташып юрген Садыкъ агъа эди. Лагъабы 
акъкъында сонъ айтырмыз. 

Янъы йыл арфесинде. эди. Къартлар «Иылбаш бай- 
рамыны кимнинъ эвинде къаршылар экенмиз», деп 
раатсызландылар. Бу меселеге Саран Садыкъ йымшакъ- 
лыкъ берди: 

— Саранлыгъымдан къоркъмасанъыз, меним эвиме 
буюрынъыз. Сизге Янъы йыллыкъ яхшы бир бахшыш 
азырладым, — деди, | ў 

— Сарандан недай бахшыш беклемек мумкюн? 
Озю де Янъы йыллыкъ олса,— деп шакъа эттн бир 
къарт. 

— Оны о вакъыт корерсинъ,-— дедин Садыкъ къарт- 
бабай. 

Эр алда Янъы йыл геджеси, саат он экиге етмезден 
бираз эвель, къартлар Саран Садыкънынь эвине топ- 
ландылар. Эв мейдан. Ярыкъ. Сыджакъ. Темиз-пак. 
Иымшакъ миндерлер устюнде керилип-созулып отур- 
макъ не сефа шей! Къарт арджы десенъ де ери бар. 
Лаф бир кереден къозгъалмады. Торун эглендирмек, 
эгер де олса тавукъ-чипчеге ем бермек, кяде-бирде 
джан сыкъысындан бостанда тютюн ичмекнеи вакъыт- 
ларыны отькерген къартларда не киби лаф олмасы 
мумкюн! Эр алда эмиш-демиш хаберлерини созгъучлап, 
саат он экини таптылар. Эв ортасына тёгерек къона 
къойылды. Къона устюндеки аш байлыгъына козь къа- 
машаджакъ. Саат он экини урды. Къонакъбай элинден 
кельгенине коре бир-эки сыджакъ сёз айтты. Мусафир- 

лерни Янъы йылнен хайырлады. Мусафирлер исе къо- 
накъбайнынъ беш дакъкъа эвель етмиш яшына кирге- 
нини козь огюне аларакъ, оны бу мунасебетнен тебрик- 
леднлер. : 

Мусафирлер софра башына кечип, къашыкъларыны 
чанакъларына далдырып, энди эт кесеклерине узатыр 
арада, къонакъбай холодильниктен бир шише ракъы 
чыкъарып, къона ортасына къойды. 

— Къомшусынынъ мышыгъындан къаралтысынынъ 
сычаныны къызгъапгъан адамгъа бу джумертлик къай- 
дан кельди экен? — деп шакъа этти къартлардан 
бириси. ў 

Къонакъбай бу шакъагъа къулакъ асмады. Оны ер- 
сиз, эсассыз сайды. Эр алда ашав-ичюв арасынла, 
лагъабынынъ тарихынен багълы вакъианы икяе этмеге 
меджбур олды. 

Саран Садыкъ деген лагъабнынъь меним адыма 
такъылгъанына он йыл олды. Даа догърусы... себебини 
_ Али айтсын. Айт Али, утанма. 

— Кечкен шей, — деди Али, — къулакъ асма. 

— Олмаса, озюм айтайым. Алинен экимиз бир пай- 
када зябь авдара эдик. Авасы салкъынджа эди. Уйле 
маалинде ишимни токътатып, текяран къапынаджакъ 
олдым. Чёп-чёлем джыйып атеш якътым. Эсинъде ол- 
са, о вакъыт сен меним яныма кетирип тракторынъны 
янаштырып къойгъан эдинъ. Атеш башына кельмеге 
ашыкъкъан эдинъ. Билесинъми, о вакъыт мен санъа 
не деген эдим? «Моторынъны токътат да, сонъ атеш 
башына кеч» деген эдим. Акъылынъдамы? Сен исе: «Са-. 
ран олма, девлетнинъ газыны къызгъанма»— деген 
эдинъ. Бу бир. Экинджиси, сен менден арман вадесинен 
борджгъа акъча истеген эдинъ. Мен бермеген эдим. 
«Сен акъча къадрини бильмейджек экенсинъ», деген 
эдим. Чюнки ‘сен алдынъда гур-гур атеш япа турып, 
джебниъден серник чыкъарып, менден истеп алгъан 
сигаретинъни серникнен якъкъан эдинъ. «Къаднренз ол- 

ма Али»— деген эдим. Сеп исе ачувланып: «Саран огъ- 
лу, сарансынъ» деген эдинъ. Кимдир: 

— Бу лагъабныиъ авторы сен экенсинъ де Али,-- 
дели. 

— Даванъызны битиринъиз, аш сувып къалаята,— 
деди къонакъбай къадын. 

Али къонакъбайнынъ козюне йылпын-йылпын ба- 
къый: 

—- Саран олмасанъ, къашыкънен аш берип, сапунен 
козьге тюртмез эдинъ? — дедн. 

— Саранлыкънен, икътисаднынъ не демек олгъаны- 
ны бильмеген адамлар манъа саран, дейлер. Мен ·саран 
дегилим, тутмагъа, бирни эки этмеге билем. Алдынъыз- 
даки къона устюнде тургъан бир шише ракъыны ми- 
саль алайыкъ. 

— Бир шише ракъынынъ мисали не мараз оладжакъ. 

— Иылда къач кунь бар? — деп сорады къонакъ- 
бай. . 

— 365. 

— Энди динъленъиз, мен куньделик масрафымдан 
куньде бирер капик икътисад этип, оларпы бугуньки 
сыйгъа деп сакълап кельдим. Бу исе бир йылда тамам 
365 капик пара олып чыкъты. Алдынъыздаки ракъыны 
шу парагъа алдым. Къалгъан учь капигине открытка 
алыл, ашагъы маалледе отургъан, манъа лагъаб такъ- 
къан Алиге Янъы йыл мунасибетинен хайырлав мектюби 
ёлладым. Бельки алгъансынъдыр? — деп кульди Садыкъ 
акъёй. 


КЪЫШ БАБАЙНЫНЪ ТЕВСИЕСИ 


Он экиге ярым саат вакъыт къалгъанда, залгъа 
Къыш Бабай келип кирди. Сувукъ залда топлангъан- 
ларгъа сыджакъ назар ташлап; 

— Янъы йылгъа кимде насыл истек, насыл арзу 
бар? Айтынъыз. Мен истеклеринъизни, арзуларынъыз- 

ны ерине кетирильмеси ичюн элимде олгъан тевсиеми, 
насиатмы, кенъешми — эписини ишке къойып, сизге яр- 
дым этмеге тырышырым,— деди.— Лякин Янъы йыл ис- 
теги бир дане олмалы. Бир кишиге бир истек, — деди. 

Янъы йыллыкъ истеклерини арз этмеге топлангъан- 
лар чокъ эдилер. Чивильдештилер. Къулакълаштылар, 
чюнки бинъ истектен тек бирини сайлап алмакъ керек. 
Лякин арамызда екяне истекнен кельгенлер де бар 
экен. Залпынъ къаранлыкъ кошесинде янъы тиктирген 
тонуна бурюнип отургъан бир адам аякъ устюне турма- 
дан бурну астындан: 

— Мен лотерея билетинден манъа «Жигули» маши- 
насы чыкъмасыны истейим. Янъы йылдан бир истегим 
олса, о да шу, — деди. 

— Эгер лотерея аладжакъ капигинъе «Жигули» пн- 
восы ичмесенъ. «Жигули» машинасынынъ рулюни озь 
къолунъда деп эсап эт. 

Бу, Къыш Бабайнынъ биринджи тевсиеси эди. 

Кошеден экинджи бир киши аякъ устюне котериль- 
ди. Къыш Бабайгъа озюнинъ ким олгъаныны таныт- 
мамакъ ичюн олса керек ки, къара козьлюк такъ- 
къан: Е 

— Менде тек бир истек бар, — деп кочьти козьлюк- 
ли.— Ичкиджилик деген арам шей бармы, такъырча- 
гъыма таяды. Оны, яни ичкиджиликни ташламакъ ис- 
тейим. Адам акъыллы бир кенъеш берип. олмазсынъ- 
мы? 

— Адынъ, гъалиба, Керим, фамилиянъ Ильясов ол: 
малы. Ойлеми? 

— Догъру. 

— Элимде олгъан малюматларгъа коре , сени бу 
дертке ягъмаджылыкъ огъраткъан. Ягъмадан къачын. 
Янъы йылдан башлап озь джебинъден, озь капигинънен 
иче башламайънен, ичкиджиликни ташламанъ бир 
олур. ` 

Қъыш Бабай саатине бакъты да: 

— Кимде даа насыл истек бар?— деп адамларны 
ашыкътырды. 

— Манъа «куньджю» деген лагъап такъыштырды- 
лар. Адым-ёлум «куньджю» олды. Янъы йылда бу 
лагъаптан арынмакъ истейим. Янъы йыллыкъ бир исте- 
гим олса, о да шу. 

== Куньджюлик бу лагъап дегиль, къардашым. О 
пакъылджылыкъкъа осип бараяткъан, мнкробы олма- 
гъан бир хасталыкътыр. Куньджю кульмез, деп нафиле 
ерде айтмагъанлар. Куньджюликтен арынув меселесине 
кельгенде, санъа насыл бир насиат береджегимни озюм 
де яхшы бильмейнм. 

Бу арада кимдир залдан: 

— Лагъабынен. къартайсын!— деп къычырды. 

— Манъа да бу адамнынъ фикирине къошулмагъа 
рухсет этинъиз. Куньджюлигинъден де арынсанъ, сенде 
не къаладжакъ, къардашым? 

Къыш Бабай башкъа тюрлю огют берип оламады. 

— Барсын о лагъабынен къартайсын.— деп сёзге 
киришти эсли бир киши.— Я мен не япайым? Унутам. 

— Не унутасынъ? ` 

— Алгъанымны бермеге, ишандыргъанымны япмагъа 
унутам. 

— Не истегинъ бар? 

— Унутчакъларда не киби истек олмасы мумкюн? 

— Ёкъса истегинъни унуттынъмы? 

` — Ёкъ, джаным. 

— Эски йылда аладжагъынъ къалдымы? 

— Ёкъ. Эписини алдым. Къалдырмадым. 

— Ёкъса береджегинъ къалдымы? 

— Валлаи, буны унуткъаным. 

— Шай олса, мен сенинъ коксюнъе «аладжагъыны 
" бермеге, ишандыргъаныны япмагъа утангъан бу адам- 
дан сакъынынъыз»— деген сёзлер язувлы тенекеден 
япылгъан бир тюйревич такъайым. 

— Тюйревичке сёзюм ёкъ. Лякиң сёзлерини янълыш 

яздыргъансыпъ. «Утана» сёзю ерине, «унута» деп яздыр: 
макъ керек эдинъ. 
-  — Залдан кимдир: | 
— Тюйревични къадынлар такъалар дегильми?— деп 
сорады. 
Къыш Бабайнынъ бу суальге джевабы: е 
— Эр олгъаныны унутмасын,-—– демек олды. 


ОЧЕРКЛЕР 


ЯХШЫ АДАМЛАР АРАСЫНДА 


Журналист джеп дефтериие нелер... пелер къайд эт- 
мей экен. Эпди журналистиинъ шахсий архивине кир- 
геи бу кичкене дефтерчиклерге язылгъаи къайдлар 
къыскъа олалар. Бу къыскъалыкь шундан ибарет ки, 
яхшы адамларнынъ яхшы пшлери хусусында эки-учь 
сёзден ибарст яхшы фикирлер айтыла. Бу фикирни ке- 
нишлетмек журналистнинъ усталыгъына багълы. Базы 
срлерде исе догъаджакъ очеркиинъ къараманы акъкъын- 
даки малюматларыпен багълы ракъамлар, процентлер, 
суаль ишаретлери, нокъталар олалар. Дефтерчикиинъ 
ойле сатырларыны саибинден башкъа ич бир кимсе 
сёйлендирип оламай. Амма саиби ичюн дефгерчиктеки 
къыскъа къайдлар Чолпан йылдызы вазифесини коре. 
Саиби кяде-бир де джеп дефтерчигини акътарса, сатыр- 
ларгъа джан эне, нокъталар тирилелер, суаль ишаретле- 
ри джевап тапалар. 

Язы столымнынъ чекмеджесинде бу сой дефтерчик- 
лер чокълар. Олар хусусан кечкен куньлерге аитлер, 
кечкен куньлерни, эски танышлариы хатырлаталар. 
Дефтерчиктеки къыскъа къайдлар, тарихы онбеш-йигир- 
ми йылнынъ артында сакълы вакъналарнсн, вакъналар- 
ны шекиллендирген, зеигинлештиргсн адамларнынъ 
эмекте косьтерген джесюрликлерииен багълылар. 

Очерклеримнинъ къараманлары эксери алда комму- 
низм къуруджылыгъынынъ ог сафларында адымлагъан 
несильге менсюп яшлар эдилер. Арадан баягъы вакъыт 

отти. О вакъытлар янъы перчем йиберип, бурунларына 
къыз къокъусы кире башлагъаи он алты — оп еди яшын- 
даки осьміюрлер, энди балалы-чагъалы акъайлар ол- 
дылар. 

— Очерклеримнинъ яш къараманлары омюр ве эмек 
ёлларыны насыл ксчирдн экенлер? 

— Къочкъар дёгіошине, къочкъар даяндымы 
экен? 

— Омюриинъ айлапчыкълы, узун ёлуна чыкъып да, 
яры ёлда къалгъанлар олмадымы экен? 

Мени, очерклер авторы оларакъ, бу месслелер зияде 
раатсызладылар. Бу суаллерге джевап тапмакъ, очерк: 
лерпинъ къараманларынси бир даа корюшмек макъса- 
дынеи ёлгъа чыкътым, 

«Ударник» совхозынынъ директоры Ленуре Алис- 
ваныпъ кабинетинде болюк пдареджилериииъ, баш мс- 
хапиклериниит», агромномларныпъ истисал мушаверсси 
кете. Мушавереде 1979 ссиссининъ берскстини бир 
гъайыпсыз ве къыскъа муддетте тымар этювге азырлыкъ 
месслелери музакере олуна. Совхоз директоры певбет- 
теки сёзни З-иджи болюкнинъ баш механиги Анафи 
Гъафаровгъа бере. 

Анафи Гъафаров тымаргъа азырлыкъ мунасебетинен, 
болюктс япылгъан ве япылмагъа планлаштырылгъан 
ишлер эсап берпр арада, мен джеп дефтеримнинъ та 
1962 сенесине ант бир Япрагъына: «Яш мехапизатор 
Апафи Гъафаров акъкъында очерк язмакъ», деп языл- 
гъан къайдларны хатырладым. 

— Сонъ ис олды, очерк язылдымы? 

— Эбет, истесенъиз окъунъыз. ( 

..«Ударник» совхозынынъ баш агрономы В. А. Ка- 
ныгин аркъадашкъа мерамымны айтып анълаттым. О, 
шу совхознынъ адамларыны беш пармагъы киби биль- 
се де, языладжакъ очеркнинъ оладжакъ къараманыны 
сечип алув ве онъа характеристика берюв ишине гъаст 
джиддий янашты. Совхоз механизаторларыны бирлей- 

бирлей козь алдына кетирген сонъ, бир къараргъа кель. 
ген киби олды... 

— Бизде яхшы адамлар чокълар,— лели. — Затен 
совхозымыз яхшы адамлар мекяныдыр. Эр алда, мен 
яш механизатор Анафин Гъафаров акъкъында язмакъны 
тевсие этем. О, очерк къараманы оларакъ сизинъ, ёл- 
башчы оларакъ меним юзюмни къызартмаз. Чёльде 
догъып, трактор устюнде оськен Анафиге биз буюк умют 
багълаймыз. 

Олар йылда бир топланалар. Ребия апте огълапла- 
рыны, келин-киевлерини, бири-бирине ошагъан торун- 
чыкъларыны ·топлу корьмесе, козюне юкъу кирмей, та- 
магъындан аш кетмей. Бу йыл уйкен огълу Анафининъ 
эвинде топландылар. 

Софра башында не лаф этмек мумкюн? Эр алда лаф 
тапыла. Лафны ким башласа да, чёль ишлерине барып 
бите: | 

— Чобан чанъ лафы этер, дегенлери киби, сизинъ 
лафынъыз да комбайндан башлай, тракторнен бите, — 
деп шакъа эте Ребия апте. 

— Шундан отьмек ашагъан сонъ, даа не лаф эте- 
джеклер, — дей къомшусы Эшреф.— Къаранъыз, недай 
тракторджылар осьтюрдинъиз. Бутюн республикада 
нам бердилер! 

— «Яхшы тракторджылар осьтюрдинъ», деп айтма- 
сы къолай, — дей Ребия апте. Оларны осьтюрип, адам 
эткендже, анамдан эмген сютюм агъызыма кельди. Шай 
дей де, шойле бир вакънаны хатырлай. 

..1945 сенесининъ ильки баари. Агъыр баарь... 
Дженк даа битмей... Арбий эшелонлар куньбатыгъа ке- 
телер. Берлин тюбюнде къан тёкюле. «Ударник» сов- 
хозынынъ мейдан чёлюнде исе, Берлин тюбюнде тё- 
кюльген къандай, къып-къызыл къыдырлез лялеси ача. 

Анафи къардашларыны артындан чыбыртып, чёльге 
чыкъа. Къокъулы, йымшакъ когет устюнде юварланып 
ойнашалар. Къуванчнен ляле джыялар. Кобелек къува- 

лайлар. Уйле сыджагъында ойнаша-кулюше эвге къай- 
талар. , Ляле дестелерини анасынынъ алдына ЧОИ 
обалайлар. 

— Языкълар олсун! Бу къадар чечекни мен къате- 
джекмен, — дей анасы. 

— Сувгъа сал! Бабама сакълайыкъ, — дей кендже 
къызы Гульсара. 

Баба ады анъылгъаныиен, ананынъ дерди къозгъала, 
‚козьлери торланалар. Юрек яныгъы туташып кете. Бу- 
гунь о, балаларым бабалары ичюн чечек джыялар, по"- 

тальон исе бабанынъ къара хаберини кетнрир,— деп 
беклемей эди. Не япаджакъсынъ, шай олыл чыкъты. 
Балалары чечек джыймагъа кеткен арада, эрининъ оль- 
гени хусусында хабер алды. Бир оджакъ баланы асрап- 
осьтюрмек къасевети энди бир тамам Ребия аптенинъ 
. бойнуна юкленди. Текаран ярдымы токъунаджакъ буюк- 
лери Анафи эди. Нусрет, Эдем даа яшлар. Топ ойнап, 
урба йыртмагъа, аякъкъапларыны парламагъа билелер. 
Наджне, Нияра, Гульсара бутюн кунь къокъланен эг- 
ленелер. 

— Башынъа тюшсе, башмакъчы да ола экенсинъ, — 
дей Ребия апте. Къыйынлыкъларгъа къатландыкъ. Ге- 
джемни куньдюз этип чалыштым. Джемаат ярдым эттн. 
Болюгимизде мераметли кишилер тапылды, сагъ олсун- 
лар. 

Мерамстли кишилерден бири тракторджы Пётр Алек- 
сандрович Третьяков эди. О, Анафини озь янына алды. 
Тракторына мннсетти. Онъа зенаат огрбёттн. Базыда 
онъа руль ишанды. Бу Анафи ичюн буюк къуванч эди. 
Пётр Александрович озюпе яхшы ярдымджы азырлап, 
тракторыны Анафиге теслим этнп кетти. Анафи 16 
яшыпда тракторджы олды. 

Ат изинден тай басар, дейлер. Къардашлары Нусрет, 
Эдем де агъасыпынъ изинден кеттилер. Айтувлы трак- 
торджылар олдылар. Къыз къардашлары нисе совхоз- 
нынъ яхшы плугаторлары сырасына кечтилер. 

Совхознынъ мехапизаторлары акъкъында сёз кет- 
кенде, баш агроном В. А. Каныгин яхшы мисаль ола- 
ракъ, башта Анафи Гъафаровнынъ адыны айта. 

— Анафи киби берекетнинъ талийи пчюн къайгъыр- 
гъан механизатор сийрек ола, — дей. 

— Бу, догъру сёз. Анафинипъ эккен берекети баш- 
къаларына коре, эр вакъыт устюи ола. Не ичюп? Чюнки 
Анафи, къазангъаным озюме олса берекети девлетиме, 
деп чалыша. Топракъиы тегиз ве терен авдара, джам 
къалдырмай. Томарларны эздире, тырнай, урлукъиы 
заясыз сача. Эрте баарьде сюроюльгеп ерлерини бир даа 
тырнай. Нетиджеде, ер йымшай, авалана, ашлыкъиынъ 
тамыры пскише. 

— Эрте баарьде тырналгъап срлернинъ гекта- 
ры 1,5—2 цситнер къошма берекет бере, — дей Ана- 


фи. 

Анафин куньлерден бирипде селекционер П. Лукья- 
ненконынъ янъы сорт богъдай етиштиргени акъкъында 
язгъан ильмий макъалесини окъуды. П. Лукьяненко та- 
рафындан стиштирильген «безостая» сортлы богълай 
бизим шараитта юксек берекет бермеге борджлы, деген 
къараргъа ксльди. 

Анафининъ бутюн тюшюиджесини, къаплап алгъан 
берекетин артгырув пиети болюк партия тешкилятынынъ 
секретары оларакъ сайлапгъан сонъ, даа зияде артты. 
Берекети: арттырувгъа хызмет этеджек резервлерии 
къыдыра башлады. Болюкте машина чокъ механизатор- 
лар да етерлик. Лякин, олгъан техникагъа коре, сачув 
мейданы азлыкъ эте. Болюкнинъ сырт кошесниде асыр- 
ларнеп сабан корьмегеи мейдан къыртышлыкъ бар. 
Анафи бу меселени партия топлашувына къойды. Топла- 
шув 370 гектар къыргыш ернинъ менимсемек ве о ерге 
богъдай сачмакъ къарарыны къабул этти. Экинджи ку- 
то парторг Анафи Гъафаровнынъ, комсорг Эюп Халиля- 
свпинъ экипажлары къыртышны авдарувгъа башлады- 
лар. Биринджи сспеси къыртыш ерге сачылгъаи «Къы- 

зыл шаркъ» сортлы богъдайнынъ гектары 8,5 центнер 
берекет берди. 

Юксек берскет устасы, истидатлы механизатор, ком- 
мунист Анафи Гъафаров эмекте эльде эткен буюк къа- 
занчлары ичюн Ленин орденинен мукяфатланды. Анафи 
баарьде, кузьде тракторда олса, язда исе комбайнге 
мине. 

— Ордеп къашларыпъ къара, козьлеринъ эля ол- 
гъаны лчюи берильмей, — дей Каныѓин.— Анафи бир 
мевсимде 600 гсктарлыкъ зябь авдара, 800 гектар ерге 
ашлыкъ сача, юзлернсп гектар ерпинъ ашлыгъыны ча- 
лып, бастыра. О былтыр СК-4 маркалы эки комбайнни 
бпри-бириие тиркеп, 500 тонна захире бастырды. 

Апафи Гъафаров кепес де чёльде. Онынъ «челик ат- 
лы» экипажы юксек берскстке темель къоя. 


..Директорнынъ кабинетинде гурьдели отькен исти 
сал мушаверссинден сонъ, биз Анафинси терек салкъын- 
лыгъыидаки чайхапеге кирдик. Кок чай ичип кейф ча- 
таркен, кечкен куньлерии хатырладыкъ, сёз сёзии ач- 
ты. Эксери алда лаф захиреджинийъ къыйый, лякин 
урьметли эмсги акъкъында кетти. Апафинииъ айткъан- 
ларындан мен, чёльде, хусусан Джизакъ чёлюнден бер- 
гени къадар дегиль, истегсин къадар берекет алмакъ 
ичюн алынып барылгъан курешке тек чыдамлы адам- 
лар даяна билс экенлер, деген фикирини анъладым. 
Озюнипъ бу фикирини кенишлендирерск о: 

— Талийимни зираатчылыкънен багълагъаныма нч 
де пешманп дегилим,— деди. 

Опынъ бутюн къуваичы, юрегининъ арарсти, топракъ- 
къа олгъап сынъырсыз севгиси бу фикир этрафына мер- 
кезлешкеи эдилер. Даа догърусы бу фикир оныпъ аш- 
лыкъ занларында кечирген омюрииинъ девамы эди. 

ЧЫРЧЫКЪ ЙИГИТЛЕРИ 


Шеэр партия комитетинде мерамымны анълагъанла- 
ры киби: | 

— Яхшы ишхане, яхшы адамлар акъкъында язмакъ 
истесенъиз, сизге «Узбекхиммаш» заводына бармакъны 
тевсие этемиз, — дедилер. | 

Шу ерде девам эткен субет эсасында, меп джеп деф- 
териме «Узбекхиммаш» заводынынъ вакътынен артта 
къалып, шимди огдекилер сырасына чыкъкъаныны, ис- 
тисал колемининъ эп илерилегенини, эмек махсулдарлы- 
гъынынъ йыл сайын арткъаныны къайд эттим. 

„Завод ёлбашчылыгъы котельный цехнинъ ишини 
агъыз толдурып макътады ве язмакъ ичюн бу цехнинъ 
коллективини тевсие этти. 

Биз, котельный цехинииъ’ башы Михаил Ефимович 
Херсонскийнинъ одасындамыз. Цех ёлбашчысы кимнен- 
дир телефоннен лаф эте. Биз онъа мани олмайык+ъ... 

...1946 сенеси котельный цехине ишке кельгенде, 
онынъ фамилпясы Херсонский олса да, Михаил Ефимо- 
вич дегиль эди. Алчакъ бойлу; къаракъаш Миша эди. 
Миша озюни пек истидатлы котельщик оларакъ кось- 
терди. Разряд алды. Эмек ёлуна мниди. Сонъ, котель- 
щиклер бригадири олды. Оныпъ бригадасы 1950 сенесн- 
ндеп 1955 сенесине къадар заводда биринджи ерни алып 
кельди. Миша 1956 сенеси азырлав цехине ёлбашчы 
тайин олунгъанынен Михаил Ефимович оларакъ теш- 
килятчылыкъ, ёлбашчылыкъ истидатыны косьтерди. 

Азырлав цехининъ ишлерини ёлуна къойды. Бундан 
сонъ, заводда чыкъарылгъан химия аппаратларыны чет 
эль ишханелеринде монтаж япувда, аппаратларны иш- 
летювде консультант олды. Арадан чокъ йыллар отькен 
сопъ, Михаил Ефимович Херсонский котельный цехине 
ёлбашчы тайин олунды. 

Мыпа биз онынъ одасыидамыз. Телефоннен лаф ке- 
сильген. арада, Михаил Ефимовичке риджада булу- 
нып: | 

— Цехинъиз завод боюнджа энъ илерн экен. Бу ху- 
суста икяе этсенъиз,— дедик. 

Михаил Ефимович фикиримизни анълап: 

— Цехимиз огде кете. Бу — бизим къуванчымыз, 
гъурурымыз. Цехимизнинъ плерилер сырасында олмасы 
адамларнынъ къолунда олып кельди. Буны анъламакъ 
ичюн Рустем Улаповнынъ участкасынынъ ишинен та- 
ныш олупъыз. Чюнки онынъ участкасында челик нраде- 
ли котелыциклер песили чалышалар, — дели. 

Михаил Ефи ‘ович несиль сёзюни дане-дане этип 
айтты. 

— Котельщиклер несили деген сёзнинъ манасыны 
пасыл апъламалы? А 

Бу ерле Михаил Ефимович азачыкъ кулюмсиреди. 
Озюнинъ де котельщиклер несилине менсюп олгъаныны 
айтты. Сонъ джош“ъунлыкънен: 

— Қотелыдиклер несили суалине догъру джевалны 
да Рустем Улановнынъ участкасында тапа билесиз, — 
деди. Шай деди де Рустем Улановнынъ участкасында 
чалышкъан котельщиклерни ады-ёлунен сая баш- 
лады. | 
..1946 сепесининъ кузь айлары. 13-нджи унер мекте- 
бининъ директоры Ольга Семёновна Полякова, окъувны, 
битирип, тюрлю разрядлар алгъан котельщиклер груп- 
пасыны котельный цехининъ ёлбашчысы Павел Бори- 
сович Федосенконынъ кабинетине алып кирди. 

— Павел Борисович! Теркибинде он: алты осьмюр 

олгъан котелыциклер группасыны къабул этинъиз. Биз 
бу группаны махсус сизнинъ цехинъиз ишон азырла- 
дыкъ. Яхшы окъуттыкъ, огреттик. Яхшы чалыштырмакъ 
сизниъ элипъизде, — деди Полякова. 

Федосенко, къатты нефес алмагъа биле къоркъуп 
тургъан группа сырасыны онълы-соллы тешкерип чыкъ- 
ты. Котельщик разрядыны алып, чалышмакъ ион цех- 
ке кельген осьмюрлер бири-биринден гузеллер. Ич бири- 
нинъ самайына устра тиймеген. Тыгъыз этли домбукъ 
бетлери йылым-йылым йылтырайлар. Бойдан алчакълар. 
Араларында, бир бакъкъанда, беш килолыкъ чёкючни 
беш кере сильтемеге къувети етмейджек сойлары да 
корюле. 

Федосепко группанынъ энъ къуйругъында, озюнден 
буюклернинъ талдасына пыскъан энъ кичкене осьмюр- 
нинъ къолундан тутты: 

— Адынъ не? 

— Эсат. М 

— Фамилиянъ? 

— Сентджелилов. 

— Къач яшынъдасынъ? 

— Он едиде. 

— Разрядынъ? 

— Дёртюнджи. 

Бу ерде цех башы унер мектеби директорынынъ ко- 
зюне бакъты. Бу бакъышта: «Разряд бергенде квали- 
фикация комиссиясы янълышмадымы экен?» — деген 
мана бар эди. Директор бу мананы догъру анълап. — 
Бизде кучюклер буюк разряд алалар — Риза Абхайыров, 
Решат Сеитджелилов, Эрфан Керимов, Валентин Крю- 
ков, Решат Ибадуллаев, Наримап Мустафаев, Иззет 
Алиев бойдан кучюк олсалар да, эмек ёлуна котельщик 
олмакъ макъсадынен мннелер,— деди. 

— Эсатчыкънен Ризачыкътан гъайры бутюн группа- 
ны къабул этем, — деди цех ёлбашчысы: 

Эсатнен, Риза текяран хоразландылар: 

— Не ичюн, себеп неде? 

—- Боюнъыз кичкене. 

— Я, бизим осьмемиз олмазмы? Кимсе анасындан 
пельван олып догъмай. 

Федосенко бу сёзлерни эшитмемезликке урды. Бель- 
ки, эшитмегендир. Чюнки онынъ къулагъы агъыр эшите 
эди. Къулагъы не къадар агъыр эшитсе де джаны бир 
шейлер сезди, гъалиба. 

Сезюв меселеси арадан эки йыл кечкен сонъ белли 
олды. Унер мектебини битирген осьмюрлер котельщик- 
лер сыфатында Социалист Эмек Къараманы Данил 
Афанасьевич Бородоченконыйъ ве истидатлы котель- 
щик Василий Кагольконынъ бригадаларында эрлик- 
нинъ амелий мектебини кечтилер. 

..1948 сенеси завод комсомол комитетининъ бюро- 
сында, котсльщиклернинъ комсомол-яшлар бригадасы- 
ны тешкиль этюв хусусынла меселе музакере олунды. 
О вакъытта завод комсомол комитстниннъ секретары 
С. Султанов: 

— Киминнъ насыл бригадада чалышкъанынынъ 
эмиети ёкъ. Мен эки йыл эвель унер мектебининъ би- 
тирип кельген яш котельщиклерден бир комсомол яш- 
лар бригадасы тешкиль олунмасыны теклиф этер 
эдим, — деди. 

Бу теклиф къабул олуиды. 

Вакъытиси бир группада окъугъан, лякин сонъ ай- 
ры бригадаларда чалышкъан «ремесленпиклер» кене 
бир ерге топландылар. Бригада тешкиль олунды. Я, 
бригадир ким олсун? 

Бу ерде демократия къаиделерине рнает этильмеди. 
Чюнки бригадир сайланмай. Энъ ишанчлы, энъ арекет- 
чен, энъ намуслы адам бригадирликке тайин олуна. 
Бригадир коллективнинъ ишиин саат киби кочюрмеге 
бильмек керек. Пизам, нитизам, тербие, тешкилятчы- 
лыкъ токсек севнеде олмасы керек. 

Цех ёлбашчылыгъы, партия, профсоюз, комсомол 

тешкилятлары янъы тешкиль олунгъан комсомол-яшлар 
бригадасына етекчи оларакъ, Эсат Сеитджелиловнынъ 
кандндатурасыны тевсне эттилер. Эсат яш, бойдан ал- 
чакъ олса да, озюни истидатлы котельщик, талантлы 
тешкилятчы оларакъ танытты. Онынъ бригадасы эмек 
махсулдарлыгъыны юксельтювде, планны арткъачынен 
толдурувда, эр шейден икътисад этювде, ишни кейфиет- 
ли япувда ич бир бригаданы устюне чыкъармады. Айны 
шу сёзлерни истидатлы котельщик, еди-секиз йыл бри- 
гадир олып чалышкъан Риза Абхаиров акъкъында да 
айтмакъ мумкюн. 

Биз бу очеркимизнинъ ортасында окъуйджыларнынъ 
дикъкъатыны Рустем Улановнынъ участкасынынъ миса- 
лине меркезлештирген эдик. Я мында Сентджелнлов, 
Абханров, Шейхислямовнынъ бригадаларынынъ не алып 
береджеги бар, деген суальнинъ чыкъмасы мумкюн. 

Михайл Ефимович бойле суальнинъ чыкъмасына сы- 
ра къалдырмай. 

— Рустем Улановнынъ участкасынынъ (котельщик- 
лер манасында) темелини, вакътынен Сеитджелилов, 
Абхаировнынъ бригадаларында чалышкъан адамлар 
тешкиль этелер, — деди. 

Участка ёлбашчысы Рустем Уланов бунъа козь юм- 
май. Эр алда мен 1946 сенеси эмек ёлуна ильк адым 
аткъан осьмюрлернинъ: «Я, бизим осьмемиз олмазмы? 
Анасындан кимсе пельван олып догъмай», деген сёзле- 
рини хатырладым. 

Иигитлер эм бедендже, эм рухий, эм эрлик джеэтин- 
ден осьтюлер. Чырчыкънынъ энъ илери, энъ итибарлы 
адамлары сырасына кирдилер. 

Шимди Эсат да, Риза да котельный цехинде дис- 
пстчер олып чалышалар. 

Не ичюн? Бригадирликтен къоркътылармы? 

— Екъ!— дей, Уланов, — осьтюлер. Ялдав ёлу геми- 
сине коре ачыла экен... 

Рустем Уланов он йылдан зияде, Соцналист Эмек 


180 


Къараманы Бородоченконынъ бригадасында чалыш- 
ты. Акъшамлары техникумда окъуды. 1968 сенеси Рус- 
тем Уланов эки мектепни битирди. Биринджи мектеп — 
акъшамлыкъ техникум эдн. Экинджи оларакъ, Боро- 
доченконынъ шегирди олды, онынъ мектебини битирди, 
теджрибеге малик олды. 

Рустем Улановпынъ участкасы эмек махсулдарлы- 
‚гьыны юксельтюв, хаммалны икътисад этюв, кейфиетнен 
яхшылаштырув саасында тек цехте дегиль завод коле- 
минде биринджи ерни алып кельди. Алгъан меджбу- 
риетлерини намуснен эда этмек ичюн Бутюнсоюз со- 
цпалист ярышына къошулдылар. Участка экинджи 
пролётта чалышкъан С. Безлернинъ участкасынен, брн- 
гадалар исе бири-бирлеринен ярышлаштылар. Ярыш 
шартларынынъ эдасы ай сайын тешкерильди. 

Участкада сваркаджылар бригадасы бар. Бу бри- 
гадагъа коммунист Сейдали Караев ёлбашчылыкъ япа. 
Бу бригада чокътан коммучистче чалышыджы коллек- 
тив адыны ташый. Айлыкъ планларыны 120—130 про- 
центтен эксик толдурмай. Караевнинъ завком ‘азасы 
оларакъ участкада социалист ярышыны кенишлетюв, 
кейфиетни яхшылаштырув, эр шейден икътисад япув 
саасында япкъан тешкилятий ишлерини макътамакънен 
битмейджек. Караев шахсен: «Бешйыллыкъ планны 
дёрт йылда толдурайыкъ», деген тешеббюс котерип 
чыкъты. Заводныиъ партия ве профсоюз тешкилятлары 
бу тешеббіосни ‘такъдирледилер, онынъ кениш джайра- 
масы ичюи тедбирлер бельгиледилер. Бу тешеббюс завод 
бойлап къанат керди. 

Участкада партия пропагандасынынъ тесири эр ва- 
къыт юксек дереджеде олыя кельди ве нстнсалнынъ се- 
мерели олмасы, илерилемеси ичюн хызмет этеджек шей 
коммунистлернинъ намуслы, видждан ишинен багълы 
ЭДИ. 

Рустем Улановнынъ участкасы экн йылдан берли би- 
ринджиликни къолдан къачырмай. Чюнки участканынъ 


181 


озегини омюрнен адымлагъан котельщиклер песили 
тешкиль эте. 

Бундан он йыл эвель язгъан бу очеркимнинъ къара- 
манларынен корюшмек макъсадынен, Чырчыкъ шеэрин- 
деки «Узбекхиммаш» заводынынъ котельный цехине кир- 
дим. Очеркимнинъ баш къараманы Рустем Улановны 
араштырмакъ керек олды. Участка устасы Сентмемет 
Сейдаметовдан Рустемни сорадым. 

— Уланов отпускадамы ёкъса, корюнмей,— дедим. 

— Рустем Уланов буюди, чокътая цех ёлбашчысы 
олып чалыша, озюндедир,— деди. Бираздаи сонъ:— 
Адамлар оселер, ишлегенлер тишлейлер,— деп къош- 
ты. 

Сёзни цех партия комитетининъ секретары Илья 
Степанович Иванов аркъадашкъа берейик: 

— Мен отуз йылдан берли бу цехте чалышам. Де- 
мек истегеним, Рустем Улановпы отуз йылдан берли 
билсем. Рустем эмек ёлуны бу цехте башлады, бу цехте 
де девам эттире. Бу цехте о усталыкъ, пишкиилик мск- 
тебини кечтин, партиягъа къабул олунды. Он беш йыл 
цехнинъ энъ илери участкаларындан бирине ёлбашчы- 
лыкъ япты. Дёрт йылдан берли цех ёлбашчысы олып 
чалыша. Рустем озюни истидатлы ёлбашчы оларакъ 
танытты. Цех коллективи социалист ярышында эр ва- 
къыт енъип кельди. 1979 сенесин эльде эткен истисал енъ- 
ишлери ичюн коллективнинъ КПСС Меркезий Комитс- 
тн, СССР Министрлер Советининъ, ВЦСПС ве ВЛКСМ 
Меркезий Комитетипинъ фахрий нишанынси мукяфат- 
ланмасы бунъа мисаль ола билир. 

Участка устасы С. Сейдаметовнынъ: «Рустем Уланов 
буторди, чокътан цех ёлбашчысы олып чалыша, ишлеген- 
лер тишлейлер», демесине мына не бар экен. 


МУЖДЕ 


Октябрьнынъ башлары эди. Манъа З-нджи «Баяут» 
совхозынынъ 4-нджи болюгине бармакъ сырасы тюштн. 
Болюкнииъ ишинен танышув болюк идареджиси Амет 
Османовнынъ кабинетинде башланды. Биз кабинетте ол- 
гъанда лакъырды эсасен памукъ, план, илери адамлар 
акъкъында кетти. Субет арасы Амет саатине бакъты: 

—- Он дакъкъадан планёрка башланаджакъ. Брига- 
дирлер эписи топланырлар,— деди. 

Биз энди бригадирлернинъ келювини беклеп отур- 
гъан арада кабинетке 75—80 яшларында бир къарт ке- 
лип кирди. Къарт деген сонъ, онынъ чал сакъалыны, 
таякъкъа таянып юргенини, текаран бели букюльгеннни, 
бунъа бакъмадан тирнекли олгъаныны тасавур этмемиз 
керек. Қъарт кабинетке киргенинен, Амет еринден аты- 
лып турды ве къартны йымшакъ диван устюне отуртты. 

— Козюнъизге юкъу кирмейми, Ибраим агъа, — де- 
ди Амет. Бу сёзлерге къартнынъ джаны агъырмады. Биз 
буны онынъ козьлеринден сездик. 

— Юкъу тенбельге ярашыр, — деди къарт. — Шимди 
терлеп-терлеп чалышмакъ вакъыты кельди. Иште тер- 
лемек не демек — бу мунасебетнен мен сизге бир масал 
айтайым. Бизим Алачта манъа ошагъан беш огъланлы 
бир киши олгъан. Балалары оськен сонъ, беш сабан 
чыкъаргъан. Бир кунь эрте баарьде огъланлар сабан 
сюрип акъшамлыкъ эвге къайта экенлер. Къарт бала: 
ларынынъ алдына чыкъкъан, Токътаткъан, бакъса не 

корьсин, алдына кельген сабангъа екильген атлар, тор- 
баларыны бошатсалар да, терлемегенлер, ёрулмагъан- 
лар. Қъарт, атларны терлетмеген «мераметли» огълуны 
бир даа чёльге къувалагъан. «Ай ярыгъында чалыш, 
терле», деген. Бу сёзлерде не мана бар? Терлеп чалыш- 
макъ керек, терлемесенъ, къыйналмасапъ план тол- 
май, — деген мана бар. 

Биз бу къартны — Ибраим агъаны, планёркагъа 
кельген бригадирлерден биридир белледик. Ибранм- 
агъа Аметтен памукъ тымарына аит олгъан сводканы 
истеди. 

— Манъа совхоз боюнджа сводка керек, — деп ксс- 
тирди. Ибраим агъа октябрь 3-ке ант олгъан сводканы 
бакъты, кулюмсиреди: = 

— Бизим Рустем джюльдеге еткен де, — деди ве 
къуванчнен кабинеттен чыкъып кетти. 

— Бу къарт ким? Не ичюн совхоз боюнджа сводка- 
нен меракълана? 

Аметке кульмектен башкъа чаре къалмады. 

— Ибраим агъа, — деди Амет, — Рустемнипъ баба- 
сы. Рустем Ибраимов 5-нджи совхознынъ идареджиси. 
Бизимки дёртюнджи болюк. Биз бир-биримизнен ярыш- 
лашамыз. О, мени озмакъ истей, мен оны. Лякин 
Рустемни озмакъ — бу къыйын меселе. Ибраим агъа- 
нынъ огъланлары оздурмакъ ичюн дегиль де, башкъа: 
ларыны озмакъ нчюн чалышалар. 

Бундан сонъ Ибраим агъанен якъындан таныш ол- 
дыкъ. О биринджи сёзюнде: 

— Шукюрлер олсун, къартайгъанда огъулларым 
юзюмни къызартмадылар. Эмек ёлуна йигитче минди- 
лер. Баба зенаатыны куттилер,— деди. 

— Сиз механизатор эдинъизми? 

— Эбет вакътынен колхозпынъ айтувлы трактор- 
джысы, совхознынъ илери комбайнджысы эднм. 

Баба зенаатыны кутькен огъланларнынъ эмек ёлла- 
рына бир козь ташлайыкъ. = 

Ибраим агъанынъ уйкен огълу — Рустем памукъ 
тарласында, трактор устюнде осьти. 16 яшында экенде 
теджрибели бир тракторджы олды. Памукътымар ма- 
шинасында чалышты. Амелий иште челиклешти. Яхшы 
чалышкъаныны, истидадыны корип, Рустем Ибраимов- 
ны совхознынъ дёртюнджи болюгине баш механик ола- 
ракъ тайин эттилер. Бу янъы ве месуль иште Рустем 
озь истидады олгъаныны ачыкъ косьтерди. Онынъ шах- 
сий нштираги ве ёлбашчылыгъынен памукъ ишлевни 
комплексли механизмлештирюв иши мувафакъиетнен 
чезильди. Памукътымар иши эппейдже ве памукъ азыр: 
лав пунктларына ташув процесси бус-бутюн механизм- 
лештирильди. Хозяйствонынъ механизмлештирюв ишине 
къойгъан замети бош кетмедн. Озьбекстан ССР Юкъары 
Совети Президиумынынъ ферманынен Рустем Ибран- 
мовгъа «Озьбекстан ССРде нам къазангъан механиза- 
тор» деген унван берильди, Орден ве медаллернен мукя- 
фатланды. 

Бешинджи болюкнинъ бир гектар топрагъындан 13— 
15 центнерден зияде берекет алынмады, чюнки бу зо- 
нанынъ топрагъы тузлу эди. Болюк эр вакъыт артта 
къалып кельди. Догърусыны айтмакъ керек: болюкте 
ёлбашчылар чокъ денъиштилер, лякин бундан файда 
олмады. Топракънынъ тузу эксильмеди, берекет артмады. 
Совхоз ёлбашчыларыны, «тузмы, ёкъса ёлбащчы къа- 
баатлымы?» деген меселе раатсызлады. Партия ве проф- 
союз тешкилятлары 5-нджи болюкнинъ иш фаалиетини 
терен талиль эткен сонъ, болюк башлыгъы вазифесине 
яш коммунист, истидатлы механизатор Рустем Ибраи- 
мовны тевсие эттилер. Бу вакъыт совхоз директоры 
Ш. Тетуев: 

— Мен Рустемге озюме ишангъаным киби ишанам.. 
О ишке коммунистче янашыр ве болюкнинъ ишлерини 
тюзетир, — дегеп эди. 

— Рустем бугунь рапорт бере экен. 

Бугунь дегенимиз — октябрьнинъ оны эди, Бу хош 

хабер Пушкин адына совхознынъ болюклерини, брига- 
даларыны долангъан къуванчлы дакъкъаларда эрте ба- 
арьнинъ бир-эки кунюни хатырламакъ керек олды. 

..Апрельнинъ биринджи ярысы эди. Сувукъ ель эсе. 
Такъатсыз баарь кунеши исе эскен сувукъ ельге кокюс 
керип, топракъ багъырыны къыздырмакъ истей. Бар 
шавлесини авдарылгъан топракъкъа яйдыра. Топракъ 
текяран да олса къызып башлай. Бундан сонъ сув коте- 
риле, туман асыл ола. Табиат адисесн. Бунъа къаршы 
чыкъмакъ мумкюн дегиль. Эм керекмей. Бу вакъыт сен: 
«Топракъ пефес ала», деген эдинъ. 

Акъылынъдамы, Рустем, болюк тарлаларыны до- 
лангъанда, бу сенинъ биринджи айткъан сёзюнъ эди. 
Топракъ къокъусына тоя-тоя сен озюнъ де бол нефес 
алгъан эдинъ. Сен эгилип бир авуч топракъ алдынъ. 
Сувуны чыкъармакъ истер киби, топракъны сыкътынъ. 
Топракъ бирикти. Авучынъдаки топракъ кесегинде беш 
пармагъынънынъ изн къалды. «Дым етерлик», — деген 
эдинъ. 

Эсинъдеми, Рустем, апрельнинъ йигирмиси эди, гъа- 
либа, борткен, йымшакъ топракъны янъы тешип чыкъ- 
къан дюнья ярыгъына узанаяткъан индже сабакълы, 
назик осюмликни узип къолунъа алдыпъ. Оны опер де- 
реджеге кельдинъ. Сонъ фидени юксек котерип, озь- 
озюнъе: «Энди къоркъу ёкъ! Памукъ джанланаята»,— 
деген эдинъ. 

Ана щу памукъ джанланаяткъан, фиделер къошкъу- 
лакълангъан куньлерден бирини хатырлайсынъмы? Ма- 
йыс беште эди. Болюк тарласына телжрибе алышып- 
беришмек, даа догърусы сенинъ иш усулынъны огрен- 
мек ичюн областнынъ памукъчы бригадирлери кельген 
эдилер. Сен оларны памукъ сачувда, ишлевде къуллан- 
гъан прогрессив иш усулынен кениш таныштыргъан 
эдинъ. Бу вакъыт бригадирлерден бири: 

— Усулынънынъ устюнлиги неде?— деп сорагъан 
эди, Бу суальге сенинъ еринье область партия комите» 

тининъ биринджи секретары В. А. Хайдуров шай деп 
джевап берген эди: 

— Рустем Ибраимовнынъ болюгинде уджуз ве бол 
берекет ичюн куреш зябь сюрюв, урлукъ ерге тюшкен 
купьлерден башлай. Тегиз чыкъкъан, энди бойгъа кет- 
кен осюмликлернинъ тер-тегиз сырасына дикъкъат 
этинъиз. Сиз памукъчыларсыз, урлукъ сачувда агротех- 
ника къанделерине рнает этмекнинъ не демек олгъаны- 
ны яхшы билесиз. 775 гектарлыкъ бутюн мейданда 
осюмликлернинъ сыра аралары онар-он бешер санти- 
метрден эксик дегиллер. Урлукъны бойле тертипте са: 
чувнынъ устюнлиги шунда кн, чокъ эмек талап эткен 
сийреклештирюв ишинен огърашмагъа аджет къалмай. 
культивация вакъытында къолайлыкъ догъура. Бу исе 
берекетнинъ хозяйствогъа мал олув къыйметини уджуз- 
латувда эсас вастадыр. 

...Эсинъдеми, июнь айынынъ тынчыкъ бир куню, танъ 
маалинде болюкнинъ айтувлы сувджусы Қульчибай 
Сарыбаев пенджеренъни къакъкъан эди: «Муждеси ме- 
нимки, памукъларымыз чечек ача башладылар», деген 
эди. Бунъа тек сен дегиль, бутюн болюк адамлары къу- 
вангъан эдилер. Эвель-эзельден адет олып кельген бе- 
рекет хаберджиси — памукъ чечегини ильқиде корьген 
адамгъа мужде бергенлер.Сен де хош хабер кетирген 
сувджунынъ къолуны бош этмеген эдинъ. 

Арадан беш бучукъ ай вакъыт кечти. «Вақъыт кеч- 
ти», — демек догъру олмаз. Бу арада баарьнииъ уйгъун- 
сыз вакъыты уйгъунлы вакъытындан чокъ олды. Бупъа 
бакъмадан Пушкин адыпа совхознынъ Рустем Ибраимов 
ёлбашчылыкъ япкъан бешинджи болюги девлетке па- 
мукъ теслим этюв планыны областта биринджи оларакъ 
толдурды. Биз Рустем Ибраимовдан: Бунынъ сыры не- 
де? — деп сорадыкъ Бу суальге Рустем Ибранмовнынъ 
джевабы шойле олды: | 

— Ишимизде гизленеджек киби сыр ёкъ. Эр бири: 
миз — эпимиз ве эпимиз биримиз ичюн чалышамыз. 

Памукъ ишлевнн ве йыгъувны комплексли тертипте 
алып барув низамы бутюн памукъчыларымызнынъ ис- 
тегини, ниетини, мерагъыны бир нокътагъа меркезлеш- 
тирди. Улу Октябрь байрамы шерефине кенишлетильген 
социалист ярышыпынъ тесирли ролюни айрыджа къайд 
этмек керек. Ярыш рухунен иш корьген коллективимиз 
девлетке памукъ сатув планыны областта биринджи 
оларакъ октябрь онда толдурды. 700 гектар памукъ 
мейданынынъ эр бир гектарындан 40 центнер памукъ 
алынды. Гектардан 40 центнер памукъ алына деген шей- 
ни Баяут зонасына ерлешкен хозяйстволарнынъ къарт 
памукъчылары билс хатырлап оламайлар. Девлетке тес- 
лим олунгъан памукъиынъ 90 ‘процентиии машиналар 
вастасынен джыйдыкъ. Бу мунасебетнен сёзни болюк- 
нинъ баш пнженери Иззет Аблямитовгъа берейнк. 

— Мен болюкте олгъан кой хозяйствосы машинала- 
рыны, техниканы мевсимине коре озь маалинде тамир 
олунып, азырланмасына тырышам. Сачув ве культива- 
ция вакъытында бу макъсадкъа нанль олдым. Мевсим- 
ге коре керекли машиналар саат киби кочьтилер. Па- 
мукъ машиналарыны мевсимге азырлав ишине хусусий 
дикъкъат бердик. Нетиджеде 21 машина бир куньде 
тарлагъа чыкъты. Ипатовлыларнынъ тешеббюсине къо- 
шулып, оны озь шарантымызгъа уйгъунлаштыраракъ, 
учь тымар-транспорт отряды мейдангъа кетирдик. Меха- 
ник айдавлжылардан Алиходжа Къадырходжаев, агъа 
къардаш Маматхамра, Абдумалик Халбаевлар, Дильбар 
Эшанкъулова ве дигерлери тымарнынъ ҡъызгъын ва- 
къытлары куньде 10—12 тоннагъадже памукъ джыйды- 
лар. Болюкте памукъны машинанен джыюв планы арт- 
къачынен эда олунды. 

„Биз бешинджи болюкнинъ идареджиси Рустем Иб- 
ранмовнынъ кабинетиндемиз. План, меджбуриет, адам- 
ларнынъ яхшы ишлери хусусында башланылгъан ла- 
къырды, Баяут топрагъында бол берекет етиштирмек 
мумкюнми, мумкюн дегильми, мевзусына чевирильди, 

Рустем бу ишке керчектен де коммунист виджданы- 
нен янашты. Илери агротехника теджрибесине, техника 
прогрессине аркъа таяп, иш корьди. Тузлу участкалар- 
да люцерна сачув, айны заманда да люцернаны памукъ-. 
нен алмаштырув устюнлигини Рустем амелий иште ис- 
бат этти. Биринджи теджрибе яхшы нетидже берди ве 
яш ёлбашчынынъ умютини къавийлештирди. Онынъ 
гъайрети саесииде юзлернен гектар тузлу топракъ бере- 
кет чокърагъына чевприльди. Бойлеликнен, атеш юрек 
коммунист — Рустем Ибраимов совхознынъ бешинджи 
болюгини нлерилер сырасына чыкъарды, районнынъ да 
айдын мешъали олды. 


БИР САЛКЪЫМ ЮЗЮМ 


Феми огълуна: 

— Велиулла, тавандан бир салкъым юзюм алып 
кель! — деди. 

Кетирди. Къызы Эсма салкъымны ювып, тарелкагъа 
къойды. Салкъым десенъ де ери бар. Санки асмадан 
шу дакъкъасы узюльген. Кербар данелерини анъдыр- 
гъан салкъым, тарелкагъа сыгъмады. Я юзюм данеле- 
рининъ тазелигини, сагъламлыгъыны, ирилигини айт- 
майсызмы? Бурюшмегенлер, солмагъаилар. 

Фемининъ баджанагъы Бойкъазакъ Ислям: 

— Салкъымныпъ къайнанапъа деп сакъланылгъан 
энъ ири союны кетирттииъ, гъалиба,— деп шакъа 
ЭТТИ. 

— Ёкъ! — дедн Феми, — эписи ойледир. Сонъ текяран 
кулюмсиреди. Къопайып дегиль, гъурурнен: 

— Меним асрап осьтюрген юзюмим, меним юзюм- 
дир,— деди. А 

Звено ёлбашчысы Феми Зейтуллаевнинъ айткъан бу 
сёзлерининъ манасыны бир кереден анъламакъ къыйын 
олды. 

— О юзюмнен, юзьнен багълы сёзлерни айтмагъа лек 
севе тургъан,— деди къадыны Ракъибе. 

— Онынъ он эки гектарлыкъ багъындаки базы юзюм 
тюплери бу йыл бнрер"бирер бучукъ килолыкъ, элли-эл- 
ли бешер салкъым бердилер. Бельки «меним юзюмим, 
меним юзюмдир», — демесининъ манасы шудыр, — дедн 

совхознынъ баш агрономы Энвер Алиев. Бу анълатув- 
дан сонъ, Феми текяран джесаретленген киби олды. 

— Салкъымларнынъ экишер килолыкъ сойлары да 
олдылар. Юзюмликте догъып осьтим. Бутюн къоранта- 
нен талийимизни юзюмджиликнен багъладыкъ. Асрап 
осьтюрген юзюмлеримиз къорантамызнынъ юзюни къы: 
зартмасалар, бизге башкъа ич бир шей керекмей. 

Феми Зейтуллаевнинъ звеносы ве звенонынъ иши 
акъкъында язгъанда, 29 йыл арткъа къайтмакъ керек 
олды. 

1947 сенеси эди. Пскент районындаки Вахрущев ады- 
на: совхозны юзюмджилик боюнджа истисаслаштырув- 
нынъ перспектив планы тертип олунгъанда, совхоз ёл- 
башчыларынынъ огюне юзюмджи мутехассысларына 
олгъан ихтняджны чезмек меселеси келип чыкъты. 
Дженктен сонъки йылларда юзюмджилик боюнджа му- 
техассыс тапмакъ къыйын эди. Қъыдыргъан тапа, де- 
генлери киби, бу`ниетнен Чырчыкъ шеэрине кельген 
совхоз векиллеринден бири, о вакъытлары къуруджы- 
лыкъта дюльгер олып чалышкъан къаралезли, белли 
юзюм мутехассысы Зейтулла Мустафаевнен сёйлешмек- 
ни тевсие эттилер. Зейтулла агъа озь невбетинде бу иш- 
ке Саваткалы Асан Мустафаевны да джельп олунмасы- 
ны файдалы таныды ве озь дегенинде къатты турды. 
Шай этип Мустафаевлар къоранталарынен совхозгъа 
кочип кельдилер. Кельдилер, эм иш япмагъа да бильди- 
лер. Оларнынъ адлары совхознынъ тарихы, байлыгъы, 
боллугъынен багъланды. Оларнынъ аля бугунь совхоз- 
да яш юзюмджилернииъ устазлары деп билелер. 

Мен совхозгъа ильки оларакъ бу сене поябрьнинъ 
сопъларында бардым. Эр ерде Зейтулла ве Асан агъа- 
ларнынъ совхоз ичюн япып кеткен яхшылыкълары огю- 
ме чыкъты. 

Халкъымызнынъ агъызында: «Яхшылыкъ яп да 
денъизге ташла, балыкъчы алмаса, къайыкъчы алыр», 
деген сёз юре. Шунъа ошап, къарт мутехассыслар да 

шимдики берекетке, юзюм салкъымларынынъ чекисине, 
лезетине къошулгъан яхшылыкъ ташлап кеттилер. Сов- 
хознынъ баш агрономы Энвер Алиев шимдики нлерн 
юзюмджилерден совхознынъ айдын маяклары З. Абсе- 
лямов, Ф, Зейтуллаев, Т. Абдуллаев, М. Усеннов, Н. Ве- 
дутов, С. Караев ве дигерлери озь вакътында Зейтулла 
ве Асан агъаларынынъ мектебини кечкенлерини айта- 
лар. 
Эльбет, къануний шей. Вакъты кельди Зейтулла 
агъанен, Асан агъа къуда олдулар. Зейтулла агъанынъ 
огълу Феми, Асан агъанынъ къызы Ракъибсгс эвлендн. 
Сагълам къорантада учь къыз, орду чагъында бир огъ- 
лан осип етишти. 12 гектар багъны бир къоранта чеви- 
ре. Бу мунасебетнен Феми шойле бир янъылыкъ 
айтты: 

— Юзюмни буюк заметнен асрап осьтюремиз. Онынъ 
иши пек чокъ, Битмей, айтаджагъым башкъа шей. Юзюм 
пишип энди кемалына кельген вакъытта,. планны тез 
толдурмакъ макъсадынен олса керек, озюм джыймагъа 
шеэрден ярдымджылар я да мектеп балаларыны ёллай- 
лар. Бу нш звенонынъ зарарына олып чыкъа. Не ичюн 
дейсизми? Юзюм джыйгъан адамларгъа пара звено 
эсабындан тёлене. Транспорт масрафы кепе олса звено- 
нынъ бойнуна юклене. Я бу вазиетте мубарек озюмнинъ 
чий-мий джыйылгъаныны, зиян олгъаныны айтмайсыз- 
мы? Мен бу йыл совхоз директоры Абдулхалиловнынъ 
огюнде меселени кесен-кес къойдым. «Манъа ярдымджы 
керекмей, багъдаки юзюмлерни озь кучюмизнен джый- 
ып алырмыз», дедим. Ойле де яптыкъ. 

— Бу. усул звеногъа не берди? 

— Къазанч берди. Бу — бир. Экинджиде, теслим эт- 
кен юзюмлеримиз кейфиет джеэтинден аля танылдылар. 
Учюнджиде, бир центнер юзюмнинъ звеногъа мал олув 
къыймети эки рубле уджузлады. Звено девлетке 18600 
центнер юзюм теслим этти. Эр бир центнер юзюмнинъ 
мал олув къыйметини экишер рублеге уджузлаткъанда, 

бу — звено совхозгъа 37 бипъ 200 рубле темиз кяр ке- 
тирди, демек ола. 

Звено башы Феми баба зенаатыны кутип, анълайыш- 
лы мутехассыс олды. Онынъ звеносы бу йыл девлетке 
юзюм теслим этюв планыны 186 процент толдурды. Яз- 
лыкъ ишлер биткенииен багъдаки юзюмлерни кейфиетли 
пытады. Тамир ишлерини вакътында битирди. Сувукъ- 
лар башланмаздан эвель юзюм кутюклерини комип би- 
тирди. Багъда япылмасы керек олгъан бутюн ишлерде 
къадыны Ракъибе, огълу Велиулла, къызы Эсма, анасы 
Айше звено азалары сыфатында Фемиге ярдымджы 
олып кельдилер. 

Мунасебети чыкъкъанда, Фемининъ ангсы Айше би- 
тай акъкъында бир къач сёз айтмакъ истейим. Совхоз 
идареси огюндеки Урьмет тахтасында, илери адамлар- 
нен бир сырада бир битайнынъ фотосы асылы тура. 
Фото тюбюндеки языларны окъуймыз: Совхознынъ эмек 
ветераны, нилери ишчиси Айше Зейтуллаева, 

Айше битай 76 яшында. Аля бугунь совхозда одыр — 
будыр енгиль хызмет эте. 

— Анам юзюм джыйгъанда торунларындан артта 
къалмай; — дей Феми. Битайнынъ къызлары Нурие, 
Наджие, Лутфие балалы-чагъалы олгъанларына бакъ- 
мадан, эписи багъда чалышалар. Юзюмджиликнен оть- 
мек ашагъан бу теваба азалары, бир салкъым юзюм 
озь кутюгини насыл яраштырса, олар да омюрни шай 
яраштыралар. 

1975 сенеси дюнья юзю корьген бу къыскъа очерким- 
ни бугунь бир даа окъуп чыкътым. Бундан сонъ, очерк- 
нипъ къараманы Феми Зейтуллаевнен корюшмек истеги 
догъды. Аселет шу совхозгъа бармакъ керек олды. Сов- 
хоз идаресинде, совхозныпъ баш агрономы Энвер Алнев- 
ни расткетирдим. Энвер мерамымны анълагъанынен: 

— Очерк къараманынынъ изинден юргенинъиз шим- 
дики ишинен меракълангъанынъыз пек яхшы, — деди. 
Лякин шимди Феми совхозда ёкъ. О Москвагъа, Халкъ 

Хозяйствосы Мувафакъиетлери Сергисине кетти. Къач 
йылдан берли Серги иштиракчиси. О энди сизинъ биль- 
гепинъиз киби звено башы дегиль, юзюмджидернииъ 
бригадири олды, буюди. Онынъ бригадасына эвельде бе- 
рекетни аз берген багъ участкалары пекитильди. Феми 
бундан къоркъмады. Агротехника къаиделерине рнает 
этип, озюнинъ теджрибесине, усталыгъына базанып, ча- 
лышаракъ, берекетлиликнинъ йыл сайын артмасыны эль- 
де этти. Кечкен сене онынъ бригадасы гектардан орта 
эсапнен 200 центнерден арткъач бирииджи джыныс бе- 
рекет алды, юзюм теслим этюв планыны совхоз боюн- 
джа биринджи толдурлы. Феми акъкъында даа не айт- 
макъ мумкюн. О догъру ёлда адымлай. Юксек берекст 
устасы оларакъ осе. Феми Зейтуллаев: «Багъны бакъ- 
санъ багъ ола, бакъмаз исенъ дагъ ола», ‘деген алтын 
сёзлерге бойсунып чалыша. 

ЧАРВАКЪ ЯРЫКЪЛАРЫ 


Бир-бирине якъын дёрт чинар. ТКъарт чинарлар... 
Эркес меракълана: «Чинарлар къач яшында экен- 
лер?» 

Чинарпынъ озек сабакълары къалын. Учь адам 
зар-зорнен къуджакълап оладжакъ. .Чалма-чатракъ пы- 
такъларнынъ салкъынлыгъында адамлар кейф чаталар. 
Бойле салкъыплыкъта, бойле сефа ерде... не олмакъ 
мумкюн? Чайхане бар. Чайхане ичюн ляйыкъ ер. 

Бем-беяз урба кийген бир къартчыкъ чинар терегине 
таянып отура. Сыджакъ ель онынъ юзюни къап-къара 
эткен. Бети тыржайгъап, агъызында тиш къалмагъан, 
шуныпъ ичюн де джакълары ичине оюлып кеткенлер. 
Тек эки ченъгеси домбугъып туралар. Къарт кок чайны 
ойле бир лезетнен иче ки, базыда козьлери йылтырай, 
базыда чырайы куле. Биз къартнынъ кейфинн бозмакъ 
истемедик. Кейфлене берсин! 

— Чинарлар къач яшында экенлер? 

Орталыкъкъа ташлангъан бу суальнен бутюн чайха- 
не меракълаиды. Эркес бир-бирине бакъышты. Яшлар 
къартларгъа, къартлар псе озьлеринден бу суальнинъ 
джевабыны бекледилер. Анавы бем-беяз урба кийген 
къартнынъ къулагъы сакът экен. Орьпекли пналасы- 
вы при суекли пармагъынеп чертти де, оны къомшусы- 
на узатты. Сонъ тили астына нас ташлады. Къалтыра- 
вукъ сеснеи сёзге киришти: 

— Чинарлар къач яшында дейсинъизми? Бильмейим. 
Бала олгъанда бу чайханеге келе эдим. Бу чинарлар о 
вакъыт да бар эдилер. О вакъытта да бойле эдилер. 
Бир кере, бели букюльген бир къарттан бу чинарлар 
хусусында сорамакъ истедим. Къарт да бир шей биль- 
мей экен. 

— Мынавы къаянен яшлылар, гъалиба, — деген эди. 

Чинарларгъа он — онбеш адым ерде тим-тик ерлеш- 
кен къая бар. Къаянынъ тегизлигини тильнен табир эт- 
мск мумкюн дегиль. Дерсинъ бычкъынен бычылгъан. 
Таш-алет заманында яшагъан адамлар бу тегиз къая- 
гъа тюрлю ресимлер ойгъанлар. Иште, олардан бири: 
насылдыр бир кийик первасыз озенден сув ичеятыр. 
Дагъ къарталы кийикни якъаламакъ истеп онынъ ус- 
тюнде фырлана... | 

Бир адам бу йыртыджы къарталгъа окъ козьлеп ту- 
ра. Бу ресимнинъ манасы: сув — инсан олсун, ай- 
ван олсун, эписининъ мукъаддес нефакъасыдыр, сувны 
къызгъанмакъ, сувгъа къан къарыштырмакъ демек 
ола. 

Сув ичкепде, йылан биле токъунмай. Бу къанде эвель 
заманларда да бар экен. 

Лякин козь яшы киби темиз, мубарек сувгъа къан 
къарыштыргъанлар да олгъанлар. Буны Улу Чырчыкъ 
озени ялысында яшап, сувгъа къанмагъан Хаджикент 
къышлагъынынъ джемааты яхшы биле, 

„Джемаат пе биле? Джемаат Чырчыкъ озенниинъ, 
абидеси — ресимли къаянынъ арасындаки бир-бирине 
якъын дёрт чинарнынъ тарихыны биле. 

Чырчыкъ озени асырларнен донорлыкъ вазифесини 
япып кельди. Лякин ана топракънынъ, топракъ шорба- 
джыларыпынъ къысметипе зеэр къаткъан, юртуна са- 
бан салгъан адамлар да чокъ тапылды. Бир ютум сув- 
гъа асрет олгъан адамлар чокълукъны тешкиль этти. 
Бу зорбалыкъ сувгъа асретлик Октябрь революциясыпа 
къадар девам этти. Туркстан Арбий округыпыпъ кур- 

ёантлары — Л. Куликов-Артёмов ве П. Мартеньянц 
сувгъа тоймагъан Хаджикеит къышлагъына яхшы нист- 
пен, фукъаре халкъкъа сув бермек ниетинен кельдилер. 

— Бугуньден сонъ Чырчыкънынъ шорбаджысы эмек- 
дар койлюлердир. Сув — халкъ байлыгъыдыр, — деди- 
лер. Лякин ерли байлар, руханийлер, помещиклер сув 
байлыгъыны къолдан къачырмакъ истемедилер. Чыр- 
чыкъ сувуны халкъкъа адалетлидже улештирмеге кель- 
ген комсомол яшларны Л. Қуликов-Артёмовны ве 
П. Мартеньянцны 1919 сенесин февраль 26-да анавы 
къарт чинар терегининъ далына астылар. Чинар янында 
о йигитлернинъ къабирлери туралар. Хаджикент дже- 
мааты бу къараманларнынъ адларыны ич унутмай- 
джакълар. Хаджикент топрагъында Чырчыкъ сувундан 
гъыда алып оськен чечеклер, бар. Джемаат бу чечеклер- 
нен сув ичюн къурбан кеткен батырларны эйбетлей- 
лер. Къабирлер яз-къыш чечеклернен ортюльген ола- 
лар. 

Шай этип сувгъа къан къарышты. Бир тамчы сув, 
бир тамчы инсан къанына мусавий олды. 

Сув... Сув меселесиндеки адалетсизлик чокъкъа сюр- 
ди. Байлар улу Чырчыкънынъ сувуна истегенлери киби 
хорундылар, оны койлюге бермедилер. Къадынлар эв 
кереклиги ичюн озенден бардакълариен сув ташыдылар. 
Бу байнынъ кейфине уймады. Бардакъларыны къырды, 
бардакънен сув ташыгъан адамларнынъ озюне чалыш- 
тырдылар... Койлюлер бу зорбалыкъкъа даяналмадылар. 
Район партия комитетининъ секретары Мавлян Сул- 
тановгъа мектюп яздылар. Коммунист Султанов Хад- 
жикент къышлагъына яхшы ннетнен, эмекдар халкъкъа 
сув бермек истегинен кельди. Ерли байлар Султановны 
сувукълыкънен Къаршыладылар. 

— Қъайдан кельген олсанъ, анда кет! 

Мавлян Султанов боюн эгмеди. Эмекдар халкъкъа 
сув бермек ичюн кокюс керди. Лякин ерли душманлар 
гедже Мавлян Султановны якъалады, анавы чинар те- 

регине астылар. Бу фаджиалы вакъиа 1930 сепесинипъ 
яз айларында олды. 

..Вир-бирине якъын дёрт чинарнынъ огюнден шувул- 
дап салкъын Чырчыкъ озени акъа. Озениииъ куньбаты- 
сырт ялысында Чарвакъ ГЭС къурула. Бу ялыла исе, 
халкъкъа сув бермек ичюн, яш джавларыны феда эткен 
Л. Кузиков — Артёмов, П. Мартепьянц ве М. Султанов- 
нынъ къабирлери туралар. Къабирлернииъ этрафында 
яз-къыш чечеклер оселер. Бу чечеклер халкънынъ къа- 
раманларгъа олгъан хатпресидир. Чечеклер Чырчыкъ 
озенинден сув ичелер. 

Чарвакъ ГЭСинин не ерде къурмалы? Геологлар 
бу ерни тайин эткендже чокъ акъыл ёрдулар. 

Геологлар группасынынъ ёлбашчысы С.’ Селяметов 
бу хусуста шойле дей: > 

— Ильмий тешкерюв ве сынавлардан сонъ, икълим 
ве рельеф шараитыны назар итибаргъа алып, Чарвакъ 
ГЭСинин Хаджикент къышлагъыныпъ сырт бетине, 
эки къаянынъ арасында къурмакъ къарарына келин- 
ди. 
Геолог С. Селяметовнынъ фикирини кенишлеиди- 
рейик. Бир къая сырттан къыблагъа, онынъ къаршысын- 
даки экинджи къая исе аксине, къыбладан сырткъа 
узангъаи. Эвель заман эфсанелерииде айтылгъаны ки- 
би, аз къалып эки асрет бир-бирине къавуша язгъан. 
Лякин къавушып оламагъанлар. Араларында аз да ол- 
са, бир месафе къалгъан. Юз эллишер метр юксекли- 
гиндеки бу эки къаяныйъ бир-бирииси бирлешмегени 
Чырчыкъ озепинииъ файдасына олып чыкъкъан. Юксек 
Чаткъал дагъларындап чыкъкъан Чырчыкъ бу эки къая 
арасындан озюне ёл тапып, эпкинликнен, ашагъы догъ- 
ру акъа башлагъан. Асырларнеи акъкъан. Кечкен асыр- 
лар Чырчыкъиы бойсундыра биледжск дереджеде къа- 
билнетке малик олгъанлар. Чырчыкъ биревге табиий 
олмагъан, бир шей анъламагъан. Озь бильгени киби озь 
ёлунен акъа берген. 

..Къая къаягъа бакъар, 
Арадан селлер акъар... 

Эски бу йырнынъ тарихы, анълашыла ки, бойле 
къаяларнен багълыдыр. 

Эпкин акъкъап бу Чырчыкъ къаршысына билегини 
чермен, белини бувып совет адамлары чыкътылар. Улу 
озеннинъ огюне, «бугуньге къадар инсаплар санъа таби 
` ола эдилер, бугуньдеп сонъ сен инсанларгъа таби ол, 
халкъкъа хызмет эт!» деген шарт къойдылар. Бойлелик- 
пен, Чарвакъ ГЭСининъ къуруджылыгъы башланды. 

„1963 вепесининъ январы. Япалакъ-япалакъ къар 
ягъа. Чырчыкъ яз демей, къыш демей, онъа фаркъы 
ёкъ, копюрип-шапырып акъа бере. 

Сабадан озен ялысында, къая этегинде бир экскава- 
тор, эки бульдозер пейда олды. Экскаваторджы Нико- 
лай Колбасин — Мырзачёль къараманы. Къолу енгиль. 
бу мешур механизатор Чарвакъ ГЭСининъ къуруджы- 
лыгъыпда да биринджи иштирак этип, биринджи кубо- 
метр топракъны авдарды. Бульдозерджнлер къурула- 
джакъ плотинанынъ темелини тегизлейлер. Къая орта- 
сындап тешиледжек тоннельге ёл азырлайлар. Агъа- 
къардаш эки бульдозерджи — Муби ве Шаип Менсеи- 
тоғлар бири-биринден яхшы чалышалар. Чюнки олар 
Чарвакъ къуруджылыгъына юрек эмиринен, гонъюлли 
оларакъ кельдилер. 

Муби Меисентов къардашы Шаипнинъ омузындан 
таптай: \ 

— Биз,— дей о,— «къая» къаянен корюшмей», деген 
сёзге разы дегильмиз. Бу ерге кельмемизден макъсад, 
илле къаяны къаянен корюштиреджекмиз. 

Догъмуш бульдозерджилер ГЭС къуруджылыгъында 
аджайип къараманлыкъ косьтерелер. Энъ месуль ве 
агъыр иш оларгъа аѕале олуна. Бу хусуста механиза- 
ция идаресининъ баш механиги Макъсуд Фасхудинов 
шай дей: 

— Менсеитовларны насыл макътасанъ макъта, эсас 

бар. Оларны къуруджылыкънынъ илери маяклары сай- 
макъ мумкюн. | 

..Экинджи йылы къуруджылыкъкъа дагъ инженери 
Рустем Ибраимов кельди. Мутехассыс етишмей эди. Шу 
себептен оны конструкторлар болюгинде къалдырмакъ 
истедилер. Лякин яш инженер истисалгъа кетмек ис- 
теди. О туннель объектинде патлатыджылар ве проход: 
чиклер группасына ёлбашчылыкъ япты. Онынъ ёлбаш- 
чылыгъы алтында Григорий Петуховнынъ проходчик- 
лери Яков Монойковпынъ монтажджылар, Иван Наза- 
ровнынъ арматурджылар бригадалары туннель къазув 
ве онынъ диварларыны бетонлав ишинде аджайип не- 
тиджелер корьсеттилер. 

Умумхалкъ къуруджылыгъы — Чарвакъкъа мемлеке- 
тимизнинъ бутюн кошелерниден гонъюллилер кельдилер. 
Яш Чырчыкъ шеэри, къарт Чырчыкъ озенииииъ къаршы- 
сына озь батырларыны къойды. Бир мисаль: Сади Ази- 
зовнынъ тиши Чырчыкъ шеэри къуруджылыгъында 
чыкъты. Онынъ омюр ёлу къара хызметтен башланды. 
Эмекнинъ лезетини химияджылар шеэри — Чырчыкъта 
тапты. 

Уста ташчы, сылавджы, монтажджы олды. Эв къу- 
руджы устасы дереджесине къадар осьти. Къазанчына 
кельгенде... бутюни мемнюн эдилер. Бир кунь акъшам 
софрасында Сади къорантанынъ кейфини бозды. 

— Мен Чарвакъкъа кетем, — деди Сади. 

— Неден зорынъ бар? — деп сорады анасы. 

— Чалышкъан еринъден сув чыкътымы? — деди ба- 
басы. · 

Сади анасыны, бабасыны динълемеген йнгит дегиль, 
Намуслы йнгит. Лякин... Чарвакъ къуруджылыгъында 
чалышмакъны озюне ляйыкъ корьди ве анда кетти. Ана- 
бабасына: 

— Бизлер бир-биримизге текаран узакъ олсакъ да, 
гонълюмиз якъын олсун, — деди. 

..Чарвакъ идареси озюнинъ фаалиетини эв къуру 

джылыгъынен башлады. Чюнки ишке кельген адамнынъ 
биринджи талабы — эв. Гидроузел къурулмаздан эвель 
шу узелны къураджакъ адамлар ичюн эвлер къурмакъ 
керек олды. Чырчыкътан кельген уста къуруджы Сади 
Азизовны геодезистлер бригадири оларакъ тайин этти- 
лер. Чюнки о вакъытта геодезист ишине мухтаджлыкъ 
буюк эди. Янъы ишчи посёлкасынынъ планы насыл? Эв, 
я да медений турмуш объектлери не ерде къурула- 
джакъ? Эписини Сади Азизовнынъ геодезистлер брига- 
дасы бельгиледи.`Эвлернинъ, яшав кварталларынынъ 
планы бельгиленген сонъ, къуруджылар ишке киришти- 
лер. Чарвакъ посёлкасы шеэр сыфатында осе баш- 
лады. 

Чарвакъ ГЭСнинъ 4-нджи сонъки агрегатыны чалыш- 
тырмакъ ичон куреш докъуз йыл девам этти. «Чар- 
вакъгэсстройнынъ» баш инженери Юриї Сергеевич 
Любициннен бу хусуста субетлешемиз. 

— Башта шуны айтмакъ керек,— дей баш инженер, — 
коллективимиз дёртюнджи агрегатны тайин олунгъан 
муддетинден эвель ишке тюшюрди. Дёртюнджи-агрегат 
чалыша башлады демек не? Бу бизим ГЭС проект къуд- 
ретине етишти демек ола. Дёртюнджи агрегатнынъ ча- 
лышып башламасынен Чарвакъ ГЭСининъ къудрети 
600 бинъ киловатт саатлик электрик энергиясына му- 
савий олды. Бойлеликнен, бу энергетика иншааты йыл- 
да халкъ хозяйствосынынъ кереги ичюн 2 миллиард 
киловатт-саат электрик энергиясы бере биледжек. Мен 
бу ерде шуны айтмакъ истейим, электрик энергиясы пав 
кереден берильмей, энергия берген агрегатлар озь ба 
ларына ишлемейлер. ГЭСни къургъан да, агрегаїлёрны 
ишлеткен де адамлар олдылар. 

— Я бу адамлар кимлер? . 

Юрий Сергеевич ГЭС къуруджылыгъынен талийлери- 
ни багълагъан адамларны яхшы биле: 

— Ш. Худайбердиев, А. Пеганов, В. Волков, В. Да« 
ниленко, Р, Ибранмов, А. Большаков, Х, Нурматов, 

Т. Кенджаев, агъа-къардаш Менсентовлар, А. Шоферов, 
Дж. Мурадасылов, А. Черепанов, М. Мурашев, В. Яхин, 
А. Ершов, С. Азизов, Б. Василенко, Р. Эмиров ве дигер 
къуруджы ве мутехассысларнынъ адлары эмекте эльде 
этильген джесюрлик, къараманлыкъ тарихынен багълы- 
дырлар. 

Чарвакъ къуруджылыгъында юрек эмиринен кельген 
бипълерден-бири Джафер Мурадасыловнынъ омюринен 
багълы икяемизни динъленъиз, 

..Сув берген адамгъа: Е: 

— Сувдай тендирист ол!— дейлер, 

Нур берген адамгъа: 

— Бар омюринъ ярыкъ олсун!— дейлер. 

Не къадар яхшы сёзлер! 

— Алтын алма, алгъыш ал!— деген сёзлер де бар. 
Бу сёзлерде мана терен. | 

Алгъыш ерден тапылмай, базарда сатылмай. О пек 
теренде сакълы ола. Алгъыш къазапмакъ ичюн базы 
адамлар татлы джанларыны феда этелер. Алгъыш къан- 
нен, манълай теринен, насырлы эллернен тапыла. Адам- 
ларгъа ярыкъ-нур берип миллионларнынъ алгъышыны 
къазангъанлардан бириси — инженер Джафер Муста- 
фаевич Мурадасыловдыр. Джафер шимди инженер. Я 
башта, инженерликке къадар олгъан эмек ёлуны о на- 
сыл кечти? 

Сырасынен икяе этейик. 

..Партком секретары топлашув иштиракчилерине му- 
раджаат этип: 

— Джафер Мустафаевич Мурадасыловны партия 
азалыгъына кандидат къабул этейик деген коммунист- 
лер эллерини котерсинлер,— деди. 

Бу дакъкъасы Джафернинъ янакълары къызарды- 
лар. Къырмызы череси даа зияде къоюлашты, Яш юрек 
вира чапаланды, бараджакъ ерини тапмады. Къач ке- 
релер олюмнен козь-козьге расткелишкен Джафер бу 
саниеде текаран къояныны джойгъан киби олды, Я, ба- 

рып да бир де бир коммунист элини котермесе, къаршы 
чыкъса, сонъ бунъа не япмалы? Партнягъа киргенде, 
«рей бергенлернинъ чокълугъынен», деген илявеге ар- 
къа таяпыямай. Бу иште эки фикир олмасы мумкюн 
дегиль. Бир коммунистнинъ фикириндже биле партия 
азалыгъына ляйыкъ танылмасанъ, кечирген омюринъе, 
ашагъан отьмегинъе, тоздыргъан урбапъа языкъ де- 
гильмни2 

Джафер тюшюнджели алда, омюр теразесинде озь 
дарасыныйъ не къадар чеккенини бильмек арзусынен 
этрафкъа козь ташлагъан арада, тёр сырада отургъан 
къарт коммунист Алдулькерим Аширов аякъ устюпе 
турып: «Джафер Мурадасылов партиягъа къабул олун- 
магъа ляйыкъ йигит. Мен онынъ партизанлыгъыны би- 
лем Джесюр, дал юрек партизан эди», — деди. 

Бу ерде эркес Джаферге бакъты. Чюнки ГЭС къу- 
руджылыгъынынъ айдын маягы Джафер Мурадасылов- 
пынъ джссюр партизан олгъаныны чокъ адам бильмей 
эди. 

„..Дженк башлагъанда Джафер даа яш олып, аскер- 
лик чагъына етмеген эди. Шунынъ ичюн де, дженкке 
алынмай къалды. Эр не къадар яш олса да немсе бас- 
къынджыларына къаршы башлангъан къанлы урушта 
четте турмакъ истемеди. Ана юртумызнынъ оджагъы- 
ны сбсидюрмек ичюн кельген немсе ‘айдутларыны азиз 
топрагъымыздан къувып чыкъармакъ, къангъа къан 
алмакъ, нитикъам алмакъ ниетинен дагъгъа, партизан- 
лыкъкъа кеттн. у 

...1943 сепсси. Ягъмурлы кузь куню. Буюк Озенбаш 
коюнде, алчакъ татар эвинде 8-иджи партизап отряды- 
нынъ штабы чалыша. Штабда оператив меселелер чези- 
ле. Отряд командири Алиев (азербайджанлы) отряд- 
нынъ огюнде тургъан арбий вазифени конкретлештирди: 

— Бизге Севастополь демирёлуны патлатмакъ, Сих- 
ферополь — Севастополь арасындаки юксск вольтлы 
электрик ёлагъыны сырадан чыкъармакъ вазифеси 

авале олуна. Бунъа вакъыт аз. Даа догърусы, бугунь 
эрте, ярын кеч. Бу месуль операцияны бу гедже яп- 
макъ керек. | 

Отряд комиссары Абдулькерим Аширов еринден 
турып: 

— Бу операцияны Джафер Мурадасыловнынъ груп- 
пасына авале этейик, чюнки о бу ерлерни яхшы биле. 
Бу ерлерде догъып осьти. Ерли халкъ арасында ити- 
бары, тесири буюк, — деди. 

Шу гедже Джафер Мурадасыловнынъ группасы 
Альма станциясы орталыгъында Севастопольге кеткеп 
демпрёлны патлатты. Симферополь — Севастополь ара- 
сындаки юксек вольтлы электрик агъыны сырадан чы- 
къарды. Группа сабагъа якъын сагъ-селямет базагъа 
къайтып кельди. 

Мувафакъиетли кечкен операция акъкъында 1943 се- 
неси октябрь 31-де чыкъкъан «Красная звезда» газета- 
сы шай деп язгъан эди: 

«Партизан группасынынъ командирин узакъ ве хавф- 
лы рейдлерге кете эди. Бу сефер, немсе бекчилерннинъ 
янындан пыса-пыса отип, демирёлгъа якъынлашты. Де- 
мирёл рельслерининъ астына ве электрик агъачлары- 
нынъ тюблерине миналар ерлештирильди. Арадан бир 
къач дакъкъа кечкен сонъ, орталыкъны къуветли патлав 
силькти. Партизанларнынъ къойгъан миналары озь 
ишини яптылар. Нетиджеде, паровоз сырадан чыкъа- 
рылды, арбий силя ве машиналарнен юклю 34 вагон 
гъайып этильди. Юзлернен немсе солдаты ольдюрильди. 
Гитлерджилер диверсия олгъан ерни сарып алдылар. 
Этрафны акътар-тёнтер эттилер. Партизан группасы- 
нынъ командири ве онынъ дженкявер аркъадашлары 
энди узакъта эдилер.» 

Биз, Джафер Мурадасыловнынъ партизанлыгъына 
аит бир эпизодны тасвир эттик. Джафернинъ партизан- 
лыкъ омюринде джесюрлнкнен башлап, джесюрликнен 
биткен вакъиалар чокътыр. 

ТЕГЕ № 


— Догъру,— дей Джафер,— мен миллионджа совет 
адамлары киби, Ватан алдында озь боюн-борджумны 
эда эттим. 

Дженк битти. Джафер арбий урбасыны денъиштир- 
меди. Чюнки о вакъытларда урба денъиштирмекнинъ 
чаресн ёкъ эди. Автоматыны . къазма-курекке денъ- 


иштирди. ру «умкун эди. Эм буны омюр талап эте 
эди 


Совет халкъы 1945 сенеси 9 майыста буюк къуванч- 
нен гъалебе кунюни къайд эттн. Джафер исе экинджи 
куню-майыс онда эмек фронтунда да бойле къуванчлы 
байрам олмасыны истеп, къолуна къазма алып, б-нджы 
Шахрихан ГЭСининъ къуруджылыгъында чалыша баш- 
лады. Шу куньден озь талийини гидроэнергетика къу- 
руджылыгъынен багълады. Яхшы чалышмакъ ичюн ол- 
гъан ниет, яш вуджуттаки къувет, къазма-курекни ойле 
чалыштырды ки, козюнъ корьсин. ГЭСни ишко тюшю- 
реджекте, ал лентаны коллективнинъ энъ нлери удар- 
ниги Джафер Мураласылов кести. Шойле этип Шахри- 
хан орталыгъына берильген ярыкъкъа Джафернинъ де 
юрек ярыгъы, сыджакълыгъы къошулып кетти. 

Шахриханда къурулгъан 7-нджи ГЭСнинъ къуру- 
джылыгъында Джафер участка устасы олып чалышты. 
Мында озони энергетика къуруджылыгъынынъ устасы 
оларакъ танытты. Онынъ участкасы турбиналарны мон- 
таж япув ишини буюк усталыкъ ве юксек сурьатнен 
алып барды. Онынъ эмек дефтеринде биринджи тешек- 
кюрлер пейда олдылар. Къадыны Мерьем Джафернинъ 
урьмет ярлыкъларыны сандыкъкъа дестеледи. 

Джаферни Къувасай ГЭСнинъ къуруджылыгъында 
прораб, Учкъургъан, Воткино (Уралда) ГЭСлернинъ 
къуруджылыгъында участка ёлбашчысы вазифесинде 
корьмек мумкюн эди. Гидроэнергетика къуруджылы- 
гъында япкъан буюк ишлери ичюн Джафер Мурадасы- 
лов 1966 сенеси «Эмекте косьтерген джесюрлиги ичюн» 
медалинен мукяфатлаиды. 

Шимди Джафер Мурадасылов районларара «Узбек- 
гидроэнергострой» трестининъ Ташкент базасында баш 
инженер олып чалыша. Эмек ёлу буюк къыйынлыкълар 
ичинде кечсе де, Джафер окъумагъа, озь техникий биль- 
гисини арттырмагъа вакъыт тапты. Акъшамлары къат- 
нап гидроэнергетика техиикумыны битирди. 

Лжафер бизни Чарпаит ГЭСипипь Объектлеринен 
таныштыра. 

— Чарвакъ ГЭСининъ сонъки турбинасы бу сене 
ишке тюшюриледжек. Бизим коллектив бу вазифени 
эда этмек ичюн буюк иссе къоша. Чюнки коллективимиз 
истисал къудретлерини муддетинден эвель ве толусы- 
нен чалыштырмакъ меджбуриетини алып чалыша, — 
дей. 

Озьбекстан энергетика ве электрофикация министри» 
нинъ муавини Фалалеев Джафернинъ сёзюни тасдыкъ- 
лай: . 

— Мурадасылов сёз бердими, оны энди япылгъан 
иш саймакъ мумкюн. Джафер сёз аз айта, иш чокъ 
япа,— дей. 

Джафернинъ огълу Эскендер бабасыпеи Чарвакъ 
ГЭСининъ къуруджылыгъында чалыша. Къызлары Эль- 
зара, Эльмира Ташкент политехника институтынынъ 
къуруджылыкъ факультетинде окъудылар. Шимди исе 
шу саада чалышалар. 

— Буюк гемиге бахтлы ялдав къысмет этсип,— дей- 
лер. Шай олсун! | 


$08 


АНАЙЛАР СЕВИНГЕЁНДЕ..^- 


Омюрде эр вакъыт яхшы адамлар арасында олмакъ 
не яхшы! Бу фикирнен «Узбекхиммаш» заводынынъ 
цехлерини доланыр экеним, талийлерини шу заводнен 
багълагъан, заводда осий тербиеленген, зенаат огрен- 
ген ишчи къоранталарыны хатырладым. Завод коллек- 
тивинен бирликкен ишчи къоранталарындан бири Аджи- 
мамбетовларнынъ къорантас̧ыдыр. Қъайсы цехке бар- 
майым, яхшы ишлери, эмекке анълы мунасебетлери 
ичюн макъталгъан илери ишчилер арасында-Аджимам- 
бетовларнынъ фамилнясыны эшиттим. 

— Аджимамбетовлар бизим ифтихарымыз. 

— Юзюмизни акъкъа чыкъаргъан Аджимамбетов- 
лардыр. 

— Оларгъа сют берип осьтюрген, тербиелеген ана, 
бинъ яшасын! 

Сонъки фикирни котельный цехинде партия комите- 
тининъ секретары Аджигельди Менаев айтты. 

Мен Аджимамбетовларнынъ анасы Азиме къартийни 
биле эдим. Бир вакъытлар къомшу олып отургъан эдик. 
Шу себептен Аджимамбетовларнынъ уйкени Ремзи- 
ден: _ 

— Анапънынъ сагълыгъы недай? Сеннен отурамы?— 
деп сорадым. 

— Екъ,— деди Ремзи, — анамнынъ айры эви бар, тек 
къазанымыз башкъа, гонъюль бир. 

Биз Ремзининъ.анасы Азиме къартийнинъ эвиидемиз, 
Онъа юрт хайырладыкъ. Янъы юрт къавеси ичтик. 

— Бу эвнинъ манъа шеэр совети берди, — деди къар- 
тий. Сонъ: 

— Эвим яхшы. Къышта сыджакъ, язда исе салкъын. 
Газы бар, сыджакъ суву бар. Тамам къарт арджы,— деп 
къошты. 

Эв ичтен япыла, дейлер. Бу сёзлернинъ логърульг 
гъыны Азиме къартийнинъ джыйыныкълы эвининъ ми- 
салинде корьмек мумкюн. Къартий эвини ойле бир ус- 
талыкънен, ойле бир чеберликнен донаткъан ки, дер- 
синъ, къокъулы чечекли баарьнинъ бир парчасыны ойып 
алгъанлар да, Азиме къартийнинъ эвине кетирип сал- 
гъанлар. 

— Бу эвни сизге баланъыз чокъ олгъаны ичюн бер- 
дилерми? 

Къартий бар омюри бу суальге джевап азырлап 
кельген олса да, бираз индемей турды. Сонъ текяран 
кулюмсиреп: 

— Яхшы чалышкъанлары ичюн бердилер, — деди. 

Азиме къартий бу сёзлерни ойле бир кестирип айтты 
ки, дерсинъ бунен о яхшы чалышмакъ хасиети балала- 
рына ана сютюнен кечтн, демек истеди. Бу ерде уйкен 
келини Фадьмешерфе, къайнанасынынъ фикирини 
конкретлештирди: 

— Балабан бир завод Аджимамбетовларгъа база- 
нып иш коре, — деди. 

Азиме къартий дёрт огъул, дёрт къыз тербиелеп ось- 
тюрди. Дёрт киевнинъ, учь келиннинъ къайнанасы, он 
беш торуннынъ къартанасы олды. 

— Шукюрлер олсун, торунларымнынъ да къоллары 
агъызларына етти. Чалышалар, окъуйлар. Ана-баба. 
ёлуны, кутелер,— дедн Азиме къартий. 

Торунлары хусусында лакъырды котерильсе, Азиме 
къартийнинъ ичеджек къавеси сувып къала. 

— Торунларымнынъ БАМда чалышкъан союны, ас- 
керликте союны зияде сагъындым,— дей. Сонъ торун- 
ларынынъ балалыкъларыны хатырлай. Хатырлав, торун 

сёйлендирюв арасында пенджере алдында бир машина 
сигнал берди. 

— Исалар кельдилер,— деди къартий,— машинасы- 
нынъ сигналындан таныйым. 

— Бельки, Зекерья киевинъдир, бельки, Досмамбет 
огълунъдыр. 

— Ёкъ! Оларнынъ... 

Экинджи кескин сигнал къартийнинъ сёзюни больди. 

— Ана, Зекерья кельди. Бу онынъ машинасынынъ 
сигналына ошай, — деди къартий. 

Арадан ярым саат вакъыт кечмеден, Азиме къартий- 
пинъ огъуллары, къызлары, келинлери, киевлери онынъ 
эвипе топландылар. Араларында тек Азиз оджа ёкъ. 
Азиз оджа дегенимиз Азиме къартийнинъ кендже къызы 
Гульшеннинъ эри. О мектеп балаларынен памукъта 
экен. 

Базы раатлыкъ куньлери, хусусан байрамларда 
къартийнинъ эвине топланмакъ, онынъ хатрини сора- 
макъ, гонълюни алмакъ адет олып къалгъан. 

Азиме къартийнинъ ири кевдели, мазаллы огъулла- 
ры, къызлары, бунъа коре де киевлери, келинлери бар 
экен. Шу ан мен уйкен келини Фадьме шерфенинъ, 
«балабан завод Аджимамбетовларгъа базанып иш ко: 
ре», деп айткъан сёзлерининъ манасына етмек истедим. 
Мегер, бу сёзлерде эсас бар экен. 

Сёзни уйкенлери Ремзи Аджимамбетовдан баш- 
лайыкъ. 

Ремзи 25 йылдан берли «Узбекхиммаш» заводында 
чалыша. Заводнынъ энъ намлы рубщнклеринден бири 
олды. Бундан беш-алты йыл эвельси озь нстегинен мо: 
дель цехине авушып, модельджи зенаатыны менимседи. 
Ишке юрегиһен берилип чалышкъан адамгъа илерилер 
сырасына чықъмасы не? Ремзи бойле адамлар катего- 
риясына кирди ве анда пекинип къалды. Местком реи- 
си Решат Исгев Ремзининъ ишини агъыз толдурып 
макътай. 

— Ремзи Аджимамбетов цехимизнинъ илери модель- 
джилеринден биридир. Чокътан коммунист эмеги удар- 
ниги адыпы ташый. Социалист ярышынынъ аляджысы. 
Махсулдар иши нчюн бир чокъ керелер урьмет ярлы- 
гъынен такъдирленди. 1976 сепесининъ биринджи квар: 
тал планыны партия съеэдн ачыладжакъ нумны 1ОЛ- 
дурмакъ ичюн меджбуриет къабул этип чалыша, — 
ден. 

Ремзининъ уйкен огълу — Ресуль аскерлнгини битн- 
рип къайткъан сонъ бабасы чалышкъан заводкъа ишке 
кирди, Заводнынъ энъ намлы ишчилеринден бири олды. 
КПСС азасы. Истисалдаи айрылмадан акъшамлыкъ ин- 
ститутта окъуй. Ортанджы огълу — Рефикъиы завод 
коллективи якъынларда аскерликке ӧзгъарды. Хъызы — 
Гулизар заводнынъ конструкторлар бюросыпда чалыша, 
эм де акъшамлыкъ институтта окъуй. | 

«Узбекхиммаш» заводыныиъ алет цехииде, Азиме 
къартийнинъ экинджи огълу — Февзи, къызы — Гуль- 
- нар, киеви — Иса ‘чалышалар. 

— Февзи Аджимамбетов, онынъ къардашы — Гуль- 
нар Аджимамбетова, Гульнарнынъ эри — Иса Абдуре- 
шитов эр джеэттен цехимизнинъ айдын маяклары сайы- 
лалар, Февзи киби уста сваркаджы, Иса киби алтын 
къоллу чиленгир, Гульнар киби ялдызлайыджы тапмакъ 
къыйын. Учеви де бешйыллыкънынъ илернлери сыра- 
сында адымлайлар. Коллективимиз оларнынъ махсул- 
дар ишлеринен ифтихар эте. 

Бу, цех устасы К. Глущенконынъ фикири. 

Азиме къартийпинъ учюнджи огълу — Досмамбет 
Аджимамбетов, къадыны — Ресмие «Узбекхиммаш» за: 
водынынъ котельпый цехинде чалышалар. Досмамбетии 
заводда уста котельшик, тирнекли бригадир оларакъ 
билелер. Он йыл котельджилер бригадасына ёлбашчы- 
лыкъ япты. Бригадир олмакъ ичюн онда истидат бар 
эди. Усталыкъны исе устазы В. Когулькодан огренди. 
Вакътынен опыпъ бригадасы бутюн республикагъа нам 

берген коллективлерден бири эди. Экспорткъа ёлланы- 
ладжакъ химия аппаратларынынъ чокъусыны япмакъ 
иши Досмамбетнинъ бригадасына авале олуна эдн. Дос- 
мамбет шимди химия аппаратлары боюнджа ОТК-да ча- 
лыша. Бу вазифеле ле озюнинъ яхшы тарафтан кось- 
терди. 

Азиме къартийнинъ экинджи киевн — Асан Абджеми- 
лев шу заводнынъ энъ илери, энъ уста токарьларын- 
дан бири сайыла. Дёртлер тешеббюсине къошулып ча- 
лышкъан коммунист эмегининъ ударниги Асан чокътан 
шахсий бешйыллыкъ планыны толдурып, КПСС ХХМІ 
съезди адресине ёлланаджакъ эмек рапортыны имзала- 
магъа акъ къзанмакъ ичюн арттырылгъан меджбурн- 
ст къабул этип. чалыша. 

Завод Аджимамбетовларгъа базанып иш коре де- 
сенъ де, ери бар экен. 

Бу фикирни Азиме къартийнинъ маалледеши Шер- 
фе алтеге айткъанда, билесизми , Шерфе апте не 
деди? 

— Яхшы анадан, яхшы бала догъар,— деди. 

Чокъ бала тербиелеп осьтюрмекнинъ, эвляд къуван- 


чынынъ не демек олгъаныны Шерфе апте яхшы биле.. 


Дженк себебинден бабасыз къалгъан секиз баланы бес- 
лемек къасевети хастаджан Шерфе аптенинъ бойнуна 
юкленгенде, уйкен огълу — Бекир он алты, кенджеле- 
ри — Аджибекир учь яшында эдилер. 

-- Шимди Аджибекиримиз «Узбекхиммаш» заводы- 
нынъ энъ илери ишчиси олды. Айлыкъ къазанчы юз эл- 
лиден эксик кельмей, — дей Шерфе апте. 

Бу ерде Шерфе аптенинъ къызы — энди дёрт йигит- 
нипъ, бир къызнынъ анасы Фера сёзге киришти: 

— Сентасановларнен шакъа олмаз, Чырчыкънынъ 
экин заводы оларгъа базанып иш коре, — деди. | 

Сейтапти Сеитасанов ФЗОны битирген сонъ «Узбек- 
химмаш» заводынынъ чоюн нритюв цехине къалыпчы 
олып кирген эдн. 25 йылдан берли шу цехте чалыша. 

Коммунист эмегининъ ударниги. Яхшы иши ичюн чокъ 
керелер медаллер, урьмет ярлыкъларынен мукяфатлан- 
ды. 1956 сенесинден партия азасы. Шимди уйкен уста 
сыфатында буюк бир участкагъа ёлбашчылыкъ япа. 
Япына къардашы Алжибекирнинъ алды. Онъа да ус- 
талыкъ япып, къардашыны да уста къалыпчы оОл- 
масыпа ирншти. Сейтаптининъ огълу — Сервер, къы- 
зы — Гулизар да баба ёлуны куттилер. Экиси де баба- 
сы чалышкъан цехте чалышалар, бабалары киби ишке 
берилип, иштен рухий лезет алып чалышалар. Ди- 
гер бир къардашы — Лемар шу заводда алет цехи- 
нинъ чиленгири. Соцналист ярышынынъ аляджысы- 
дыр. 

Шерфе аптенинъ учь огълу, бир къызы, беш торуны, 
бир киеви «Чырчыкъсельмаш» заводында чалышалар. 
Бекир, Иззет, Сеитасановларнынъ кокюслеринн .ком- 
мунист эмеги ударниги, социалист ярышынынъ аляджы- 
сы нишанлары яраштыралар. 

Фера Сеитасанова (Бекташева) «Чырчыкъсельмаш» 
заводынынъ 5-нджи цехинде чалыша. Зенааты — йыгъы- 
джы чиленгир. 

— Фера апте бизим цехте курак джыйгъан машина- 
да къулланылгъан узелны йыгъгъан бригадада чалыша. 
Баягъы яшларында олгъанына бакъмадан, эрлерден 
артта къалмай. Плапны 150—200 процент толдура. Яп- 
къан иши темиз, кейфиетли ола. Чокъ керелер пара 
бахшышлары, урьмет ярлыкъларынен такъдирленди. 
Қъазанчы яхшы. Айлыкъ къазапчы орта эсапнен 200 
рублеге келе. 

Коммунист эмеги ударниги Фера Сеитасанова- 
нынъ адресине айтылгъан бу хош сёзлерни сме- 
на устасы Февзн Аджибиляловнынъ агъызындан 
эшиттим. 

— Кневим де шу заводда чалыша эди. Шимди пен- 
сияда, — дей Шерфе апте. 

Киеви дегенимиз «Чырчыкъсельмаш» заводыңынъ 

эмек ветераны, яшларнынъ устазы — Усеин Бекташев. 
Биз онынъ эмек дефтеринен меракъландыкъ. Онынъ 
эмек дефтеринде «1946 сенеси ишке кирди, 1975 сенеси 
пепсиягъа чыкъты» деген эки къайд бар. 

Эвлядларыны догъру эмек ёлуна къойгъан, бала- 
лыкътан оларгъа эмекке севги ашлагъан Азиме тарти 
лер, Шерфе аптелер бинъ яшасынлар! | 


ЯХШЫ 


Яхшы! 

Яхшылыкъ 

Дюньяда бу эки сёзден даа яхшы, лаа хош сбз 
бармы экен? Ёкътыр. Эм олмаз! 

Эр саат, эр дакъкъа айтылып, текрарлапыл тургъан 
юрекке якъын бу сёзлерни мен омюримде чокъ эшиттим. 
Омюр ёлу бу сёзлернен узангъан. 

Яхшы! 

Гонъюль мераметинден, торек сыджакълыгъындан 
къайнап чыкъкъан бу мубарек сёз купьде къач кере 
айтыла экен? Сайып, сонъуна чыкъмакъ мумкюн де- 
гиль. Эм саймакъ керекмей. 

Ташкенттекн` 153-нджи къуруджылыкъ трестинииЪъ 
идарелерннде яхшы сёз чокъ айтыла. Не ичюн? Чонки 
бу тешкилят яхшы адамлар мекяны. Бу тешкилятнынъ 
темели яхшы адамларнынъ яхшы ишинен къавийлешкен. 
Халкъ ичюн гузель эвлер къургъан, совет адамыны се- 
виндирген къуруджы Усеин Эгизов акъкъында не айт- 
макъ мумкюн? 

Трест башлыгъы: — Усеин яхшы бригадир. 

Партком секретары: — Усеин юксек анълы яхшы 
Йигит. 

Прораб: — Усеин яхшы аркъадаш. 

Къуруджы: — Усени бизим яхшы оджамыз, тербие- 
джимиз. | 

Яхшы! 

'  Яхшы сёз Усеиннинъ адына озь-озюнден келип багъ- 
лаимады... 

Усенн дженк себебиндеп оксюз къалды. Бабасы, 
анасы вакъытсыз ольдюлер. Усеин Ташкент ФЗОсында 
тербиеленди. ФЗОны битирген сонъ, къуруджылыкъкъа 
кеттп. Талийини къуруджылыкънен багълады. 20 йыл- 
дан зияде къуруджылыкъта чалыша. Яхшы къуруджы 
олды. Эв, фабрика, завод, мектеп, бала багъчасы, ясли 
къурды. Эм де мукеммель, ярашыкъ къурды. 

..Янъы эвде — янъы юрт байрамы отькерелер. Айы- 
бы керекмей, хайырлавлардан сонъ экинджи къаде 
шу эвни къургъан адамлар эшкъына котериле. 

Бизде кърым татарларында: 

— Алтын къазанма, алгъыш къазан, — деген терен 
маналы , акъыллы сёз бар. Эмин ол ки, Усеин, бу ал- 
гъыш сёзлери сенинъ адресинъе де айтыла. 

..Бели букюльген бир къартий торунчыгъыны етек- 
леп, оны багъчагъа алып бара. Торунчыкъларда бинъ 
бир тюрлю суаллер ола. 

— Битам къайда кетемиз? 

— Балалар багъчасына. 

— Мени багъчагъа алырлармы? 

— Не ичюн алмасынлар, торунчыгъым. Багъчалар- 
ны сизлер ичюн къуралар. | 

— Кимлер къуралар? 

— Къуруджылар къуралар. Оларгъа не айтмакъ 
керек? 

— Сагъ олсунлар? 

Тили янъы чыкъаяткъан бу балачыкънынъ алгъыш 
сёзю, Усеин, сенинъ адресинъе де айтыла. 

Дюньда бала къувандырмакътан да азиз, даа 
алидженап ‘не ола билир! Бу иш сенинъ элинъден 
келе. 

Багъчадан сонъ, бала мектепке бара. Онынъ бутюц 
омюри, Усеин, сенинъ къургъан мектебинънен багъ- 
лана, 

Къуруджынынъ иши эм яхшы, эм мешакъатлы. Бир 
мутехассыс бу мунасебетнен, манъа: 

= Къуруджынынъ башындан къасевет эксик ол- 
май, — деди. 

— Не ичюн? 

— Я барып да адамлар эвни бегенмеселер? Дивар- 
лары къыйыш-буруш олса? Сылавы къопса? Азчыкъ 
силькинювге даянмаса? Эшильсе? Къуруджыны къасе- 
ветке къойгъан мына нелер ола. 

.„Ташкепт зельзелесининъ сабасына, саат еди къа- 
рарларында, мен Усеинни автобуста корьдим. Юзю 
шенъ эди. Бу фаджиалы куньде Усеиннинъ юзюне бу 
шенълик къайдан кельди экен? 

Албу псе, Усеин зельзеледен сонъ шеэрге чапкъан. 
Къургъан эвлерини барып бакъкъан. Озь виджданы- 
нынъ, бригада намусынынъ къавийлигипи тешкерген. 
Бригадасынынъ къургъан эвлери ве санайы объектлери 
зельзеледен зарар корьмегенлер. 

Шимди Усеин Эгизовнынъ хозрасчёт, коммунистче 
чалышыджы бригадасы Ташкентнинъ Домбрабад мас- 
сивинде чокъ профилли хастахане къура. Эки сене эвель 
бу ерлерде ерге япышып яткъан кибиткалар бар эдилер. 
Амма шимди хастаханенинъ дёрт-беш къатлы корпус- 
лары эп юкъары котерилелер. Хастаханенинъ чешит 
болюклери чокътан чалышалар. 300 ерлик терапия кор: 
пусы, медицина окъув юрту ичюн ятакъхане муддетин- 
ден эвель къурулып битирильди. 

— Бригада юбилейге насыл бахшыш азырлай? — де- 
ген суалимизге Усейн Эгизов шойле бир джевап берди: 

`— Архитектура чешитлиги джеэтинден колеми бу- 
юк, Союзда экинджи, республикада биринджи ерде 
тургъан, хастаханени муддетинден эвель къурып би- 
тирмек къарарына кельдик. Бу къуруджылыкъны, юбн- 
лей объекти, деп илян эттик. 

— Юбилей адлы социалистик ярышынынъ ог с̧ыра‹ 
ларында кимлер кетелер? 

— Бу суальге джевап бермек бираз къыйын. Брига: 
дамызда ярамай чалышкъан адам ёкъ. Олмасы да Мум- 
кюн дегиль, чюнки бригадамыз коммунистче чалышы- 
джы коллектив адыны ташый. 

Усенннинъ бригадасында 48 адам чалыша. Бри- 
гадирнинъ айткъаны киби, коллективде ярамай ча- 
лышкъан адам ёкъ. Лякин, 15-20 йылдан берли шу 
бригадада темелли чалышкъан, бригадирнен берабер 
къуванчны, къаарь-къасевстини болюшкен Али Байра- 
мов, Шевкет Канаков, Джемиль Эгизов, Эскендер Къа- 
диров, Юлдаш Мавлянов, Владимир Донцов кибилер- 
нинъ намуслы, махсулдар ишини мытлакъ къайд этмек 
керек. х 
— Эгизовнынъ бригадасындаки адамларнен дерья- 
ларны кечмек, тав-таш дёндюрмек мумкюн. 

Бу прораб А. Прудченконынъ фикири. 

Яхшы адамлар акъкъында, яхшы сёзлер эшитмек 
не къадар яхшы! 


1966 


' 


ЧЁЛЬГЕ СУВ КЕЛЕ 


Автобус Къаршы чёлюнинъ меркезий зопасындан ке- 
те. От-олен осьмегек такъыр ерлер... 

Къаршы чёллери улу Амударья, суву эп эксильмекте 
олгъан Къашкъадарья озеплери ве туркмепстан къум- 
лыкъларынен сынъырдашлар. Бу ерде, не ичюн эки озен 
арасындаки чёль сувсузлыкътан замет чекип кельди, 
деген суальнннъ чыкъмасы мумкюн. Сёз сырасы шуны 
айтмакъ керек. Къашкъадарья озенининь суву сютюнн 
кескен сыгъыр киби, йыл-йылдан эксильген. Амударья 
озени исе озенлер озени. Сувы номай. Лякин бу номай 
сув эпкин акъа-акъа озь ёлуны эп теренлештирген. Улу 
озен истеген ерниден озюне ёл ачкъан. Асырлариен бу 
ёлнен акъкъан. Оныпъ огюне кимсе чыкъып оламагъан. 
Лякин Амударьянынъ сувунен чёльни сувармакъ, топ- 
ракъны джанландырмакъ адамларнынъ арзусы олып 
кельди. Бу мубарек арзу асырларнеп девам эткен. Ля- 
кин дюньянынъ энъ залым озени -— Амударья бу азиз 
арзуны озюнинъ. эпкин далгъалары къучагъына алып, 
Арал денъизине кетирип тёккен. 1880 сепеси рус ниже- 
нери Лессар Къаршы чёлюнинъ дженюп-къысымыны 
суварув макъсадынен Къаршы каналыны къазмакънынъ 
проекти чызгъан. Бу яхшы ниет инженернинъ хаялы 
оларакъ, кягъыт устюнде къалгъан. Къаршы чёллериин 
суварув, менимсев ынтылышлары чокъ олгъанлар. Ля- 
кин чар укюметининъ мерамы Къаршы чёлюни сувар- 
макъ дегиль эди, 

„Автобус къыйыш-буруш чёль ёлундан кете. уджу- 
булжагъы олмагъаи къумлыкъ. Табиат бу чёльден ич 
бир шей аджымагъан. Кунеш бар араретини, бар сы- 
джакълыгъыны бу чёльге меркезлештирген. Кунеш озь 
ёлдашы — Ерге сыджакълыкъны такъсим эткепде, Къар- 
шы чёлю зопасына кельгенде, бельки, текаран янълыш- 
къандыр. Бельки буны аселет япкъандыр. Чюнки къар- 
шы чёллерипде йылныпъ 210-220 куню сыджакъ, елли 
ола, топракъ бораны козь ачырмай. 

— Кунеш бу чёллерден сыджакълыгъыны къызгъан- 
май, топракъ багъры чатал юрек олса, не ичюн асырлар 
девамында бу чёль адамларгъа нефакъа бермеген? 

Чёль ортасындан, къум обалары арасындан аван 
сльге къаршы кеткен автобуста орталыкъча ташлангъан 
суальге джевап чокъ тапылды: 

— Сиз бу чёльнен шакъа этменъиз. Ойле заманлар 
олгъан ки, бу чёльден адамлар кечмеге копюр, ичмеге 
„сув тапалмагъаплар. 

— Эвель заманларда чёльнинъ джавы — сель ол- 
гъан. Сель олмаса, сув олмаса бу ерлерге къум къай- 
дан кельген, я? Сув къайда кеткен? 

Шимди бизим чёллериинъ джавы — сель дегиль, 
сль! Сувсузлыкъ!.. 

Къаршы чёллерини къысым-къысым менимссв ишле- 
ри. 1952 сенеси башланса да, Къаршы магистраль ка- 
палыны, суварув системаларыны ве ирригация иншаат- 
ларыпы къурув ишлерини илернлетюв кечкен бешйыл- 
лыкъта буюк колем аллы. 

Партия ве укюметимиз Къаршы чёллерини менимсев 
ишлерине ве оны берекет чокърагъына чевирюв нистн- 
не буток эмиет берип кельдилер. 

1970 ссисси июнь айында КПСС Меркезий Комите- 
ти, СССР Министрлер Совети «Узбекстан ССР-деки 
Къаршы къыртыш чёллерини суварув ве мснимсев иш- 

. лерини чабиклешгирюв акъкъында» махсус къарар къа- 
бул’ эттилер. Бу къараргъа бинаэн Къаршы чёллери- 

нинъ биринджи невбетини суварув ве менимсев ишлерн- 
ни алып бармакъ нчюи 630 миллион рубле пара 
айырылды. 

Къаршы чёллерининъ перспективасы буюк. Якъын 
йылларда мында 900 бинъ гектар къыртыш топрагъы- 
ны менимсемек ве оны сувармакъ меселеси козьде туту- 
ла. Он биринджи бешйыллыкънынъ сонъупа Къаршы 
чёллери йылда Ватанымызгъа | миллион 300 бинъ тон- 
на памукъ береджек. Бунъа къавий темель кечкен беш- 
йыллыкъларда къойылды. Он биринджи бешйыллыкъ- 
нынъ сонъуна Къаршы чёллерининъ меркезииде 27 па- 
мукъчылыкъ, З багъчаджылыкъ, 2 айванасравджылыкъ, 
2 себзеджилик совхозлары мейдангъа кетиреледжек. 

Къаршы Магистраль каналы 200 кнлометрге узанды. 
6 насос станциясындан ибарет олгъаи къудретли ирри- 
гацня иншааты энди Амударья сувуны 132 метр юксек- 
ликке котерип, чёльге саниеде 350 кубметр сув 
акъыза. 

Къаршы чёлюни менимсев ве суварув ишлери комп- 
лекс усулынен алынып барылды. Магистраль каналы: 
нынъ къуруджылыгъынен бир сырада демирёл, шоссе 
ёллары, электрик ве алякъа ёлакълары, копорлер, зе- 
мане талапларына джевап берген янъы типлерде ишчи 
посёлкалары къурулды. Чёльнинъ къыяфетини яраш- 
тыргъан «Талимарджан», «Достлукъ», «Нишан», «Авро- 
ра», «Азатлыкъ» посёлкалары дюльберлик, медениет, 
абаданлыкъ джеэтинден шеэрлерден айырды олун: 
майлар. 

«Къаршыстрой» трестннинъ имаесинде олгъан къу- 
руджылыкъ ве монтаж идарелерининъ коллектнвлерн аз 
вакъыт ичинде 60,9 миллнон рублелик къуруджылыкъ — 
монтаж ишлери яптылар, 200 бинъ квадрат метрлик 
мескен эвлер къурдылар. 

Чёльге сув келе, дедик. Шай деп айтмасы къолай, 
лякин чёльге сув пек къыйынлыкънен келе. Бу къыйын- 
лыкъны тек совет адамлары енъе бильдилер. 

Автобус къум туманы ичине киргенде кене сув, къум, 
ель меселеси акъкъында лакъырды къозгъалды. Шофёр 
огюндеки радноприёмникнинъ къулагъыны бурды. Шу 
арада радио: «шимди Къаршы чёллеринде эскен ель: 
нинъ тезлиги саниеде 40—50 метрни кече», деп. биль- 
дирди. | 

— Бу чокъмы, азмы? 

— Бизим насос станцияларымызнынъ къудретинен 
тенъештиргенде, ельнинъ саниелик тезлиги чул тутмай. 
Бизим насос станцияларымыз Къаршы чёллерине бир 
саниеде 350 кубметр сув акъызмакъ къудретине малик- 
лер. Бизде ель къуветине къаршы адам къувети кокюс 
керди. 

Бу сёзлернн эсмери кельген яш бир йигит айтты. 
Таныш олдыкъ. Ады Къудус, фамилиясы Абдурефиев 
экен. Ташкент ирригация институтыны битирген. Дип- 
лом ишинипъ мевзусы: «Къыртыш чёллерини суварув ве 
менимсев ёллары» олгъан. Бир къач йылдан берли 
Къаршы магистраль каналыны къургъан ндарелерден 
бирине ёлбашчылықъ япа. Бойле аркъадаш тапкъаныма 
къувапдым. Къаршы чёллерини менимсев, суварув месе- 
лелерине аит малюматы зенгин экен. О икяе эте, мен 
псе джеп дефтеримс базы бир къайдлар япам. 

Автобус «Аврора» посёлкасына якъынлаша. Четтен 
бакъкъанда бу посёлка шойле бир манзараны анъдыра: 
дерсинъ, табиатнынъ бир джумертлиги туткъан да, 
ешиль тазе баарьнинъ бир кесегини кетирип, Къаршы 
чёлюнииъ меркезине ерлештирген. 

Сёз сырасы, шуны да айтып кечмек керек ки, бу 
посёлканынъ четине ерлешкен совхознынъ ады да «Ав- 
рора», мында 1300 гектар ерде багъча, 300 гектар ер- 
де себзе етиштириле. 

Посёлканынъ четинде ерлешкен хозяйствонен таныш 
олып юрген арада, совхоз идаресининъ огюне бир «Вол- 
га» машинасы келип токътады. Машинадан учь адам 
тюшти. Оларны чечеклернен къаршыладылар. Къучакъ- 

лештылар. Бу адамларгъа олгъан бу буюк урьметиннъ 
себебини бильмек истедим. Совхоз дирскторы: 

— Олар Ленинградкъа барып, «Аврора» крейсерини 
зиярет этип кельген делегациянынъ азаларыдыр. «Ав- 
рора» крейсери бизим «Аврора» совхозынынъ шефн- 
дир, — деди. 

Мусафирликтен къайткъан адамларнен субетлеше- 
миз. Учевипе де бир суаль беремиз: «Аврора» крейсери 
сизде насыл теэссурат къалдырды?» 

Бу суальге совхоз ншчиси Турсун Юлдашев нкъти- 
саднятчы — Насрула Къамбаров, ишчилер комитетииниъ 
ренси — Тургъун Ишанкуловнынъ джеваплары конкрет 
олды. Олар 1917 сенеси Октябрь 25-те социализм, ком- 
мунизм эрасынынъ башлангъаныны хабер этиджи, би- 
ринджи залпны берген «Аврора» крейсерининъ сабыкъ 
мичманы Қузьменков, биринджи комиссары — Белы- 
шев, революционер — матрос Синозерский, крейсерлеки 
революцион музейнинъ ильмий хадими Скляровиен ол- 
гъан корюшювлерини омюрлерининъ энъ бахтлы кунь- 
леринден саялар. Шу ерде совхоз директоры Къаршы 
чёллеринипъ меркезинде мейдангъа кетирильген янъы 
«Аврора» совхознен, «Аврора» крейсерн арасында ол: 
гъан багънынъ манасыны анълатты. 

— 1917 сенеси революция уджюми «Аврора»иынъ 
залпынеи башлангъан олса, 1963 сенеси исе Къаршы 
чёллерини менимсев ичюн башлагъан курешиинъ «зал- 
пы» илькиде бу посёлкадап берильди. Шунынъ ичюн по- 
сёлканы ады «Аврора» къойылды. Бу посёлкада Къаршы 
чёллеринн мепимсенилювнпе техникий материал база 
азырланды. Юзлернен экскаватор, бульдозер, трактор, 
дигер механизм вс машиналар, бинълернен къурджы ве 
монтажджылар_ Къаршы чёллерине уджюмни 1963 се- 
неси мына бу ёрден —«Аврора»дан башлагъан эди- 
лер. 
Биринджи насос станциясындамыз. 24-иджи меха- 
низмлештирильген кочюджи колоннаиынъ башы Юрий 

Колесниковнен буюк къуруджылыкъ участкасына кете- 
миз. Къудретли МАЗлар, КРАЗлар ве дигер къуруджы- 
лыкъ механизмлернинъ арасы узюльмей къатнашалар. 
Анда-мында электросварка ярыкълары корюне. Участ- 
када иш къайнай. 

— Бугунь,— дей Колесников, — 12,5 бинъ киловатт 
къудретиндеки биринджи электрик агрегатнынъ монта- 
жыны битирдик. Бу буюк енъиш. Бу енъишке Керим 
Исаевнинъ бетонджы бригадасы гъает буюк иссе 
къошты. | 

Биз Керим Исаевнен танышамыз. Къыскъа субети- 
мизле Исаев озю ве бригадасынынъ чалышувы акъ- 
къында шуларны бильдирди: | 

— Мен бу ерге алты йыл эвель комсомол ёлланма- 
сынен кельдим. Макъсадым мында чалышмакъ эдн. 
Бунъа бакъмадан къуруджылыкъкъа аит зенаатым ёкъ 
эди. Манъа, «бетопджы оладжакъсынъ», дедилер. Ол- 
дым. Эки йылдан берли бетонджылар бригадасына ёл- ` 
башчылыкъ ялам. Бригадамызда тюрлю миллет векил- 
леринден 25 адам чалыша. Бир ананынъ, бир бабанынъ 
балалары киби, дост, муаббет чалышамыз. Биз шимди 
12-нджи ярускъа бетон тёшеймиз. Бригадамыз беш- 
йыллыкъ планыны дёрт йылда толдурмакъ меджбурие- 
типи къабул этип, дигер бригадаларны социалист яры- 
шына чагъырды. Ишнинъ кстишаты шуны косьтере ки, 
устюмизге алгъан меджбурнетнмизнинъ эда олунаджа- 
гъына шубе къалмай. 

Къоджамаи къуруджылыкънынъ насыл участкасына 
барма, огюнъе озь талийлерини Къаршы чёллерини ме- 
нимсевинен багълагъан яхшы адамлар келип чыкъа- 
лар. 

Монтажджылар экинджи насос станциясы къуру- 
джылыгъында бригадир Абдураим Абкъадировны макъ- 
тайлар. Участка башы Б. Пак: 

— Абкъадиров къуруджылыкъта айдын маяк олып 
кельди, — дей. 

Къаршы магистраль каиалынынъ къуруджылыгъын- 
да 400-ден зняде коммунист эмегининъ ударииги социа- 
лист ярышы байрагъыны юксек котерип кельмектелер. 
Базар Къудратов, Нияз Таштемиров, Карим Буриев, 
Адольф Волощенко, Михаил Карманов, Зинур Кямилов, 
Нина Шамалакова, Раиса Шутухина, Худайкул Шаи- 
мов, Алексей Дробний ве дигерлери коммунистче чалы- 
шув арекетининъ тешеббюсчнлери ве тешкилятчылары 
олдылар. 

Чёльге сув келе, дедик. Чёльге сув бойле адамлар- 


нынъ гъайретн, къараманане эмеги саесинде кети- 
риле, р 


МОНДАЛАКЪ АЛМАСЫ 


Бир джебинден къокъулы алма, экинджи джебинден 
кемик саплы чакъы чыкъарды. Чакъысынен алманы 
экиге больди. Ярысыны манъа узатты: 

— Ярым алма, гонъюль алма... — деди. 

Озо къарт 65 яшында. Тишлерн сап-сагълам, эгев 
кибн кескиплер. О алма кескен чакъысыны янба- 
шыпа сюртти де опы экиге буклеп мешин къапына 
къойды. 

— Дедемнинъ айткъанлары ич бир вакъыт эсимден 
чыкъмай, — дей. — Дедем емиш чокъ ашагъан адамнынъ 
тиши сагълам олур. Тиши сагълам адам емишии чокъ 
ашар дер эди. 

Аталар сёзюнинъ асылында алтын ар,— дейлер 
Бельки, ойледир. 

Къарт динълемектен зияде, динълетмеге севе. Мон- 
далакъ алмасы акъкъында лаф къозгъалса, оны токъ- 
татмакъ девени минареге чыкъармакътан да къыйын 
ола. - 

— Мондалакъ алмасы киби алма дюньяда ёкътыр, 
эм олмаз,-—дей.— Мондалакъ алмасы — шифалы алма. 
О къартларны яшарта. Акъчиль юзьге ренк бере. Хас- 
танынъ дерлнне дерман ола... 

— Я о мондалакъ дегенинъиз насыл джыныс алма? 

Къарг кулюмсирей: 

— Мондалакъ. Джыныс дегиль. Къышлагъымызнынъ 
ады — Мондалакъ. Даа догърусы Мондалакъ дегенлери 

бир осюмликтир. Мондалакъ къуру, тузлу топракъта 
осе, Тамыры тере ола. Қъыш пасыл кечсе, кечсин, къур- 
гъакъмы, къарлымы, бузлумы — онынъ ичюн эмиети 
ёкъ. Ильки баарьде чечек ача. Ерли халкълар, — монда- 
лакъны топракъ юрсгининъ бир тамыры, деп билелер. 
Шунынъ пчюп эвель заманлардан берли мондалакъны 
мубарек бир осюмлик сайып, онъа табынып кельгенлер. 
«Не ерде мондалакъ осе, о ерде яшайыш бар», деген 
эфсане несиль-несильге джайрагъан. Бекабад тюземли- 
гининъ бу еринде мопдалакъ къарардан зняде оськен. 
Ипсап аягъы басылмагъан бу къургъакъ топракъ мон- 
далакъ мекяны олгъан. 

Мондалакъ мекянына яхшы яшайыш къыдырып эр 
тарафтан адамлар келип башлагъанлар. Шу къышлакъ- 
нынъ ады Мондалакъ олгъан, 

Къарт бизни эвге теклиф эте. Тёгерек къона устюн- 
де мондалакъ мейвасынынъ эр тюрлюси бар: алма, ар- 
мут, озюм, айва, инджир, шефтали къурусы, вишне тат- 
лысы, кпраз шербети... 

— Бу . эписи мондалакъ топрагъынынъ берекети 
дир, — дей къарт:— Буюрынъыз. 

Къартнынъ къадыны Ава апте эп ташына. Къона че- 
тинне къыйма машинасыны пеките. = 

— Чолакъ!.. Сенинъ мейванъдан оладжакъ шей 
ёкъ, — дей.— Мусафир кельсе — эт пише, эт пишмесе — 
бет пишер, дегенлерини эшитмединъми? Эт чекейик. 

Ава аптеге азчыкъ элем этеджек олдым. «Ерни теп: 
се сувупы чыкъараджакъдай сап-сагълам адамгъа, не 
ишон чолакъ, деди экен», деп тюшюндим. Ава апте та- 
салангъапымны шу саат дуйды. Мени тынчландырмакъ 
макъсадынен: — Фамилиясы ойледир, — деди. 

— Фамилиям дегиль, лагъабым. 

— Бу лагъап сизге къайдан кельди? 

Ава аптенинъ агъызына шейтан тюкюрген. О шакъа 
этмекни, адампынъ къытыгъына басмакъны севе. Хусу- 
сан, эрининъ, Чолакъныпъ зытыны арай. 

— Къолу, аягъы ич бир шейге келишмеген адамгъа, 
бизде чолакъ, дейлер. Чолакъ огълу чолакъ. 

Исмаил агъа озь несилине не вакъыт ве не ичюн чо- 
лакъ лагъабы такъылгъаныны бильмей. 

Беш пармагъынъ бири-биринс бенъземей, дей. — 
Бельки союмызда къолу-аягъы ич бир шейге келишме- 
ген чолакъ олгъандыр. Чолакъ деген лагъап шундан 
къалгъандыр. 

Чолакъ къышлакънынъ энъ итибарлы, энъ урьмет- 
ли крартыдыр. О бу итибариы насыл къазанды? 

Кийнклешкен учь черик багъча. Кьыйыш-къонъгъур 
мейва тереклери энге дегиль, бойгъа оськенлер. Далла- 
ры индже, пазиклер. Япракълары исе сараргъаи, сол- 
гъанлар. От-олен инсан бойлай. Ёрге тёкюльген алма, 
далдаки алмадан чокъ. Багъча гсвъюли къырыкъ хаста 
адамны анъдыра. Тюс-чырай ёкъ. Алмалар эп тёкюлс, 
тып-тып ерге тюше берелер. 

Бульбуль сесине асрет олгъан бу багъчада 1946 се- 
несининъ язында эки адам расткелишелер. Бири Исмаил 
Чолакъ. Онынъ акъкъында не айтмакъ мумкюн? 
Багъчада догъды, багъчада осьтю. Багъча онынъ 
ичюн меракълы бир китап эди. Табиатнынъ джанлы 
кптабыпдан о чокъ шей огренди. Талийини багъчанен 
багълады. Теджрибели багъчеван олды. Багъчада бри- 
галир олып чалышты. Колхоз топрагъына Мичурин нли- 
мини ашлады. Сонъ оны колхозгъа реис сайладылар. 
Исмаил агъа реис сайлангъан сопъ колхознынъ ишлери 
аякъкъа тикленди. `Хозяйствоны къавийлештирювнен 
багълы планы буюк эди. Бу планны омюрге кечирмек 
мумкюн олмады. Дженк башлапды. Исманл агъа элине 
силя алып, дагъгъа партизанлыкъкъа кетти. Немсе фа- 
шистлеринен амансыз курешти. Дженктен сонъ, автома- 
тыны багъча макъасына денъиштирди. 

Экииджи адам. — совхоз директоры, республиканынъ 
нам къазангъаи агрономы Абдулла ака Мирдадаев эди. 

Олар экиси де мында бир макъсад, бир ниетнен кель- 
генлер. 

Насыл япмалы да багъчаны тирильтмели? Оларны 
мына бу суаль раатсызлады. Багъчанынъ шимдики ва- 
знети хусусан совхоз директоры агроном Мирдадаев- 
нинъ юрегини зияде тырнады, чюнки о мында багъчаны 
тирильтмек ичюн, совхозны аякъкъа турсатмакъ ичюн 
кельди. 

Абдулла Мирдадасв 1943 сенеси Ташкент кой хозяй- 
ствосы институтыны битирди. Дженкке къадар Мырза- 
чёль совхозларыида агроном олып чалышты. Ерли ша- 
раиткъа чыдагъан, чокъ берекет берген памукъ сорты- 
нынъ яратылмасына иссе къошты. Дженк йыллары Ха- 
васт районы партия комитетининъ биринджи секретары 
олды. Районнынъ бутюи икътисадий байлыгъыны фронт 
керегине бойсундырды. Дженктен сонъ совхозтрестте 
месуль ёлбашчы ишлеринде чалышты, партиямыз муте- 
хассысларны кой хозяйствосына чагъыргъаи сонъ, Мир- 
дадаев орек эмиринен «Дальварзин-1» совхозына ди- 
ректор олып авушты. Мына о шимди совхознынъ болюк- 
лерини кезе, хозяйствосы ве адамларынен таныш ола: 
7-нджи болюкте биринджи корьгени — кийиклешкен 
багъча, оны тирильтмек истеген къарт багъчеван Исма- 
ил Чолакъ олды. 

Чолакъ джебинден багъча макъасыны чыкъарып, 
къуругъан, пич пытакъларны кесе. Кесе эм сомур- 
дана. 

— Багъча кереги киби бакъылмагъан, пытав корь- 
меген, — дей. 

— Яз чиллесинде терек пыталырмы? Сиз не япа- 
сыз? — дей директор. » 

— Къуругъан пытакъ ичюн яз чиллесининъ, къыш 
аязынынъ фаркъы ёкъ,— дей Чолакъ. — Кесебермек ке- 
рек. > 

Балыкъчы балыкъчыны узакътан таный, дейлер. 
Мирдадаев бир корьгенде, Чолакъны амелий теджрибе- 

сине юксек къыймет кестн. Чолакънынъ юзюнде озюне 
яхшы ярдымджы сечип алды. Багъчаны тирильтмекни 
Чолакъкъа авале этти. Бу ишанч Чолакънынъ умютини 
лекитти, кучюне-кучь къошты. Чолакъ, Къарабай Мир- 
дадаев, Къаюм Джаппаровнынъ ярдымынен багъчаны 
олюмден къуртарды. Экинджи сенеси багъча тазерди, 
гурьленди. 

Кийиклешкеп багъча тирильген сонъ, дерсинъ монда- 
лакъ топрагъына янъыдан джан энди. Мондалакъ багъ- 
ча къокъусынен нефес алды. Бульбуллер йырладылар. 
Эки адам — бири къарт багъчеван Чолакъ, экинджиси 
совхоз директоры Мирдадаев багъча мейданлыгъыны 
кенишлендирмек ичюи чокъ чарелер корьдилер. Самар- 
къанд, Ташкент, Фергъана, Памангъан питомниклернн- 
ден одюнчке мейва ашламалары алдылар. 

Чолакъ анълайышлы багъчеван, неден кяр чыкъа- 
джагъыпы биле. Еди кере ольчеп, бир кере кесе. О шу 
сенеси 57 гектар ерге эрте язда пишкен «Самаркъанд 
первенеци» джыныслы бирер йыллыкъ алма фиданы 
отуртты. Дёртюнджи йылы 57 гектар ерден алынгъан 
алмадан кельген келир бутюн масрафны ортти. .Багъча- 
ны кенишлендирмеге имкян догъурды. Багъча озь ягъы- 
на озю къавурыла башлады, совхознынъ кяр кетирген 
хазинесине чевирильди. Шимди единджи болюкте 
200 гектар багъча, 30 гектар багъ бар. 

— Памукъ «акъ алтын» олса, багъча «ешиль алтын» 
хазинесидир, — дей Чолакъ. Июннинъ башларында ки- 
раз пише. Сонъ язлыкъ алма, шефтали пише башлай. 
Даа сонъ вишне къызара. Сонъ... пишкен мейванынъ 
арасы узюльмей. Джыймакътан хабер бер. 

Исмаил Чолакъ шимди пенсияда. Лякин эвде раат 
отурып оламай. Аякълары багъчагъа тарта- тарта тура- 
вар: Саба эрте о ёлда ола. 

Чолакъ, къайда кетесинъ? 

— Багъчагъа. 

Экинди маалинде; 

— Чолакъ къайдан келесинъ? 
— Багъчадан. 


Исмаил Чолакънынъ ниети омюрде из къалдырмакъ; 


адамларнынъ къуванчы ичюн хызмет этмек эди. О, бу 
алидженап макъсадыпа наиль олды. 


` 


ДОСТЛУКЪ ЁЛДА БЕЛЛИ ОЛА 


Джепкнинъ экинджи куню... Сынъырда агъыр уруш- 
лар кете. Бельцы шеэрининъ устюнде душман самолёт- 
лары пейда олдылар. Бомбалайыджы самолётлар вокзал- 
пы козьлеп учалар. Зениткаларнынъ сиарядлары пат- 
лагъан зонадан къачынмакъ чаресинн къыдыралар. Бу 
вакъыт шеэр четиндеки аэродромда тревога берильди. 
Шу ань кучюк лейтенант Якъуб Меметов ве Виктор 
Карловичнниъ истребнтеллери авагъа кот :рильдилер. Бу 
оларнынъ энди бешинджи дженкявер учувлары эди. 
Олар авлакътан айланып, душман самолётларынынъ 
янашасыпа чыкътылар. Якъуб огде учкъан самолётны 
нишангъа алды. Виктор исе арттаки бомбалайыджы са- 
молётнынъ къуйругъына такъылды. Немсе учуджыла- 
ры оларгъа къаршы амансыз атеш ачтылар. Олар бу- 
тюн атешлерини Якъубнынъ самолётына меркезлештир- 
дилер. «Бирини урып тюшюрейнк экинджиси озю къа- 
чар»— деп белледилер. Бизим яш учуджылар немселер- 
нинъ бу айнеджилигини дженкнииъ биринджи куню 
бильдилер. 

Якъуб манёвра япып атеш зонасындан чыкъты ве 
огде учкъан самолётнынъ пешииден такъылды. Оны 
мергин къуршунгъа тутты. Якъуб терледи. Юреги чапа- 
ланды. О бутюн арбий талимлерде биринджиликни ал- 
гъан, самолёт учурув, къонлурув техиикасыны яхшы 
бильген, шараитына коре самолётыны мапёвра яптырув- 
да муджизелер косьтерген аляджы учуджы эди. Шимдн 
о душманнен козь-козьге корюшти. 

Якъуб ири ҝалибрлп пулемётыпыйъ къадагъыны 
басти. «Сени узакъ къечырмам,» деди озь-озюне. Шу ер- 
де пемсе самолёты денъизде ялдагъан елькенсиз геми 
киби саллаиды. О; атешйн даа зияде сыкълаштырды. 
«Юнкерс» Реут озени кепарына тюшип, къара тютюн 
чыкъарып янды, Бундан сопъ Якъуб аркъасыидан на- 
сылдыр бир агъыр юк тюшкен киби сезди. Манълай 
терини силип, мекнинъ тенеке къысымына ненеидир 
ойып, | ракъамы чызды. Бу — кучюк лейтенант Якъуб 
Меметовнынъ уры тю:шорген биринджи самолёты эди. 
Бу вакъыт оны тильнен табир этмеси мумкюн олмагъан 
насылдыр йигитлик гъуруры сарды. Озь къувстинс, ко- 
зюнинъ мергинлигине, самолётынынъ къавийлигиие ол- 
гъан инамы даа зияде кучьлешти. 

Гонълю джошты. Насылдыр шанрнинъ: «Тувгъан 
ана топрагъыма душманпынъ къушыны къондурмам», 
деген сатырларыны текрарлады. Сонъ алевленип ерге 
юварлангъан «Юнкерс»нниъ артындан бакъып, озь-0зю- 
не, «чагъырувсыз кельген «мусафирни» кърым татар 
йигитлери шай этип къаршылайлар», — деди. Якъуб са- 
молётнынъ штурвалына къатты япышып: 

— Энди эсап ачылды, — деп къуванды. Яигъаи са- 
молётнынъ устюнден бир айлянып огге ёл алгъанда, 
аркъадашы Виктор Карповичнипъ самолётына эки 
«Мессер» уджюм эткенини коре къалды. Аман аркъада- 
шына ярдымгъа ашыкъты. Кунеш тарафтан учып келип, 
«Мессер»лернинъ бирине уджюм этмекнен, душманнынъ 
бир истребителини озюне джельп этти. Аркъадашынынъ 
вакътында ярдымгъа етишип келюви Викторны юрек- 
лендирди. 

Виктор досту Якъубнынъ, «аркъадашлыкъ ёлда бел- 
ли олур», деп айтаберген. сёзлерини хатырлады. Ава 
урушында аркъадаш ярдымы бу экинджи юрек экен. 
Бир истребительнеи курешмек — экисининъ уджюмин- 
деп къуртулмакътан къолай. Немсе учуджысы эп Вик- 
торнынъ къуйрукъ тарафына чыкъмакъ истеди. Буиъа 

ёл бермек мумкюн дегиль. Якъуб арасыны узьмей досту 
Викторгъа радионен, «Витя, сакът ол, немсени къуй- 
ругъынъа чыкъарма!» деп команда берди. Ава урушы 
шиддетли олды. Душман къуршунлары Викторнынъ са- 
молётынынъ къанатларыны кирамет устюнде ягъгъан 
бурчакъ киби тасырдаттылар. 

Виктор радио вастасынен, «яраландым, лякин нем- 
сенеп атышувны девам эттирем», деп хабер берди. Шу 
ан Внкторнынъ от ачкъан «мессери» яный ерге ювар- 
ланды. 

— Аферин, сов2т лётчиги! 

Бу сёзни туташкъан топракъ текрарлады. Бу сёзни 
ерден ава урушыны сейир эткенлер текрарладылар. 

Яна-яна ерге юварлангъан самолётны корьген нем- 
се лётчиклери бомбаларыны расткельген ерге бошатып, 
къачмагъа ашыкътылар. 

— Къачырмам!— деди Якъуб. Кестирип оларнынъ 
устьлерине чыкъты. Сонъки къуршунларынен сонъки 
дакъкъаларда сынъыр устюнде экинджи «юнкерс»ни 
урып тюшюрди. 

Аэродром бугуньки ава урушынынъ къараманла- 
ры — кучюк лейтенант Якъуб Меметовны ве Виктор 
Карповични сыджакълыкънен къаршылап алды. Аркъа- 
дашлары оларгъа къуджакъ кердилер, биринджи енъиш- 
неп хайырладылар. Учуджылар къысымынынъ команди- 
ри, шимди Советлер Бирлигининъ эки дефа Къараманы 
майор И. Г. Речкалов оларгъа тешеккюр илян этти. 

Джеикнинъ ушонджн куню... Бельцы шеэрининъ вок- 
залы къалабалыкъ. Душман самолётлары бугунь экин- 
джи кере вокзалны бомбаладылар. Вагонлар яналар. 

Аджеле ярдым машиналары яралыларны ташыйлар. 
Бомбалавгъа огърагъан ёлджулар эп четке, телюкесиз 
ерлерге чекилелер. Бойле къалабалыкъ бир вакъытта 
вокзалгъа шеэр дживарында ерлешкен учуджылар 
къысымында хызметте булунгъан командирлериинъ къо- 
ранталары топлаша башладылар. Эмир командир къо- 

ранталарыны алель-аджеле эвакуация япмакъны темин: 
лемектен ибарет эди. «Эшелон берильгендже, бир талда 
ердс отурынъыз», деген команда берильди. Арбий шеэр- 
чикте ким-кимиен къомшу олгъан олса, олар мыида да 
бири-бирлерининъ янларында олмакъ истедилер. Бир 
къадыи къомшусыны къыдыра. Кельгеиден — кеткеи- 
ден: 

— Меметова Асенени корьмединъизми? — деп сорай. 

— Асене пек агъырлашкъаи эди. Бельки хастахаце- 
ге кеткендир. 

— Ана келеяталар. 

Кучюк лейтенант Якъуб Меметов къадыны Асенени 
къолтугъына алгъан алда яваш-яваш келелер. О къадар 
яваш юрелер ки, эки адымлай, бир токътайлар. Яваш 
юрювнинъ себебини • фалламагъа керскмей, бу ачыкъ 
айдын корюнип тура. Кимднр: 

— Сонъки кунюни зоре бичаре,— деди. 

Олар эллериндеки одыр-будырларыны ерге къойып, 
бирн-бирлериие бакъып, аякъ устюнде туралар. Бу ва- 
къыт эвакуация олунаджакъ къадынлардан бири олар- 
нынъ фотоларыны чыкъаргъан. 

1941 сенеси 24 июньде чыкъарылгъан шу фотоны биз 
бундан бир къач купь эвель корьдик. Асене енъгиль, 
язлыкъ антер кийген. Якъуб арбий формада. Олар элле- 
рини бири-бирлерининъ омузларына къойгъанлар. Би- 
ри-бирлерининъ козьлерине ойле бакъып къалгъанлар 
кн, дерсинъ йылларнен асретлик чекип энди корюшея- 
талар. 

— Шу вакъыт Якъуб манъа, огълан олсун, къыз ол- 
сун, эвлядымызны козь бебеги киби сакъла, деп огют 
берген эди,— дей Асене.— Огълумыз дженк ёлунда догъ- 
ды. Ады Ресуль. Бу йыл отуз докъуз яшыны толдур- 
ды, чокътаи аскерлигини битирип кельди. Эвленди. 
Балачагъа саиби олды. Акъшамлыкъ техникумны 
битирди. Шнмди 226-нджи УНРДде прораб олып ча 
лыша, 

..Шу куно Ассне тылгъа эвакуация олунды. Якъуб 
нсе дженкявер вазифелерини эда этмек ичюн озь къы- 
рыджы самолётына минди. Якъуб эр кунь беш-алты 
дженкявер учуш япты. Душманпынъ коммуиикацияла- 
рыш, техиикасыны, аскерлерини бомбаламакъ ичюн 
учкъаи бомбалайыджы самолётларымызны къорчалап, 
озгъарды. Июнь айыныпъ орталарында ава урушларын- 
дап биринде къызгъыплыкънен бензин биткенини дуй- 
май къалды. Энди урушны девам этмеге чаре къалмады. 
Аэродром узакъ. О самолётыны богъдайлыкъкъа-къон- 
дураджакъта, арттан келип онынъ истребитилипи урып 
якъалар. Ер якъын олгъанындан себеп, Якъуб пара- 
шютнен сычрап оламай. Ерли колхозджылар опы янгъан 
самолёт ичинден зар-зорнен къуртарып алалар. Госпи- 
тальде тедавий олунгъан сонъ, Якъуб кене озь арбий 
къысымына къайтып келе. . Кепе истребитильге 
мине, | 

Одессаныиъ мудафаасы 73 купь девам` этти. Яш 
учуджылар Виктор Карпович ве Якъуб Меметов Одесса 
мудафаасында да джесюрлик ве къараманлыкъ кось- 
тердилер. Якъуб шахсен Одесса мудафаасы девирниде 
дёрт дане румын самолёты, бир «Юнкерс» ве бир де 
«Мессершмидт» урып тюшюрдн. Бу джесюрлиги ичюн 
1941 сенеси октябрьде кучюк лейтенант Якъуб Меметов 
«Къызыл Йылдыз» ве «Джесюрлик ичюн» медалинен 
мукяфатланды. 

Учуджылар полку шараиткъа корс позициясыны 
денъиштире берди. Полкнынъ джесюр лётчиклери Къа- 
ра денъизнинъ базасы — Севастопольнинъ мудафа- 
асында да иштирак эттилер. 1942 сенеси Севастополь 
устюнде олгъан урушлардан бирииде Якъуб агъыр яра- 
ланды. Сонъ госпиталь. 

...1943 сенесининъ бааринде Қубапьдан немсе окку- 
пантларыны къувып чыкъармакъ ичюн шиддегли уруш- 
лар кетти. Базы куньлери ава урушларынла эр эки та- 
рафтан юзлернен самолёт иштирак эн. Сталинград 

ишон олгъан урушлар девиринде бизим авиацияда буюк 
денъишмелер олды. Самолёт паркы муккемеллешти. 
Энъ мунми совет учуджылары пишкинлештилер. Ава 
урушларында бизим тарафымыздан олгъан гъайыплар 
белли дереджеде эксиле башладылар. 

Кубаньда авада укюмдарлыкъ бизим учуджылар- 
нынъ къолларына кечти: Бу хусуста «Улу Ватан джеу- 
кининъ тарихы» китабында шойле дениле: «Крымская 
станциясы районында бизим аскерлернинъ уджюмге ке- 
чювлери девиринде, апрель 29-дан майыс 10-гъа къадар 
бизим лётчиклер 10 бинъ дженкявер учуш япып, ава 
урушларында душманнынъ 368 самолётыны урып тю- 
цпордилер. Шималий Кавказ фронтунынъ гъайыбы 70 
самолёт олды. Душманнынъ урулып тюшюрнльген са- 
молётларынынъ учь данеси кучюк лейтенант Якъуб 
Меметовнынъ эсабында эди. Бизим тарафымыздан гъай- 
ып этильген 70 самолётнынъ бириси Якъуб Меметов- 
нынъ истребители эди. Бу: хусуста арбий къысымнынъ 
сабыкъ командири, Советлер Бирлигининъ эки дефа 
Къараманы И. Г. Речкалов шойле дей: 

— Якъуб Меметов (биз онъа Яша дей эдик) джесюр, 
къоркъу бильмез лётчик эди. Биз оны 12 апрельде пар- 
тнягъа къабул эттик. «Ольсем де, коммунист олып 
олейим», дегени эсимден чыкъмайджакъ. 13 апрельде 
дженкявер вазифе эда этмек ичюн авагъа котерильди. 
Тамань шеэри устюндеки ава урушында онынъ само- 
лёты урула, самолётны идаре этмекнинъ чареси къал- 
май. Сонъ о, энди янмакъта олгъан самолётыны Тамань 
скелесинде бошатылаяткъан арбий гемилерге догърул- 
та, озюнен берабер душманнынъ бир-къач гемисини ба- 
тыра, Якъуб Меметов, бизим дженкявер аркъадашымыз 
Гастеллонынъ джесюрлигинн текрарлады. О коммунист- 
че эляк олды». 

..Асене бизге Якъубнынъ якъын досту — Виктор 
Карповичтен кельген мектюпни косьтере. Виктор Кар- 
повичке 1944 сенеси Советлер Бирлигининъ Къараманы 

унланы берильген. О достунынъ къадынына язгъан мек: 
тюбини шойле битире: 

«Якъуб 1943 сенеси апрель 13-те Кубаньда къара- 
манджа эляк олды. Тек меним ичюн дегиль, бу бизим 
эпимиз ичюн акърансыз гъайып эди. Якъубнынъ аркъа- 
дашлыкъ мерамети унутыладжакъ киби дегиль. О мени 
ве дигер аркъадашларыны къач кере олюмден къуртар- 
ды. Чокъ языкъ ки, озюни сакълап оламады. Затен 
Якъуб урушта белягъа къалгъан аркъадашларына яр- 
дымгъа кельмекни биринджи плангъа къойып, дженк 
эте эди. Якъуб эляк олгъанынынъ экинджи куню биз 
учуджылар эпимиз: «Якъуб достумыз ичюн интикъам 
алайыкъ», деп авагъа котерильдик. Эм алдыкъ. Инти- 
къам алмакъ ёлуна минген сонъ, Суворовнынъ огрет- 
меси киби, ана топрагъымызда учмакъны девам эттир- 
ген душман самолётларыны саймадыкъ. Къаршымызгъа 
чыкъкъаныны якътыкъ-йыкътыкъ. Якъуб достумызнынъ 
хатиреси бизим юреклеримизде эбедий яшар!» 

Биз совет халкъынынъ хатрасында эбедий яшай- 
джакъ бинълерден бири олгъан кърым-татар йигити 
Якъуб Меметов акъкъында икяе эттик, Б 


УСТА ОЛЫП ДОГЪМАЙЛАР 


— Демир атеште, адам эмекте сынала — дейлер. Бу 
сёзлернинъ догърулыгъына итираз ёкъ. Атеш арарсти- 
нен, эмек арарети бир ерге къошулып, бу сёзлерни асыл 
эткенлер. Мен бу документаль нкяемде бутюн омюрини 
эмек араретинен багълагъан, шу араретнен пефес алып, 


чалышып яшагъан бинълерден бириси — Муса Абкери- 
мов акъкъында икяе этмек истейим. Динъленъиз. 
..«Чирчиксельмаш» заводынынъ ишчи новатори, 


шеэр Советининъ депутаты — Муса Абкеримов бугунь 
депутатлар одасында невбетчилик япа. Сайлавджылар 
къабул эте. Халкъ эльчиси сыфатында огюне чыкъа 
къалгъан насыл меселе олмасын, онынъ адалетли, къа- 
нуний чезильмесининъ ёлларыны къыдыра. Къыдыргъан 
тапа дейлер. Эм тапа. 

Мусанен, онынъ депутатлыгъына ант меселе хусу- 
сыпда субетлешкен арада къапы къакъылды. Одагъа 
бели букюльген, чалсакъал бир къартчыкъ кирди. Муса 
бу къартны эвельден яхшы бильсе керек, къартнынъ 
адыны айтып, онъа диван устюне отурмасыны теклиф 
этти. Къарт йымшакъ диван устюнде ерлешип отурмаз- 
дан эвель мерамыны бильдирди: 

— Бугунь сенинъ мында олгъанынъны билип, сенден. 
ярдым истеп кельдим, Муса къардашым. Вакъытынеи 
Боз джемаатына, хусусан сенинъ бабанъ Абкеримге ме- 
ним де ярдымым токъунгъан эди. Акъылынъдамы, Му- 
са? — деди къарт. Муса текаран къызарды, сонъ му- 
ляйим кулюмсиреп: 

— Акъылымда, лякин сиз шахсий ярдым хусусын- 
да лаф этеджек олсанъыз, янълыш кельгенсиз,— 
деди. 

Мегер, бу инвалид къартнынъ квартирасы бешин- 
джи къатта экен. Онъа къартлыгъында, инвалид алын- 
да бешинджи къаткъа минип-тюшмек къыйын ола экен. 
О депутатнынъ алдына квартирасыны биринджи, я да 
экинджи къаткъа денъиштирмек ниетини бильдирмек 
нчюн кельген. Муса бу меселени тез куньлерде къарт- 
нынъ файдасына чезеджегини бильдирди. 

Къабул одасына башкъа бир адам кирди, о депутат- 
неп лакъырдыгъа тутунгъан арада, къарт меним яныма 
келип отурды. | 

— Мусаны яхшы билесизми? — деп сорады. 

Къартнынъ бу суалинден ойле бир мана анълашыл- 
ды ки, гуя Мусаны бильмек, таиымакъ эркес ичюн шарт 
бир шей экен. Берген суалининъ джевабыны беклеме- 
ден: , 

— Муса Боз баласыдыр. Койнинъ адына дикъкъат 
этинъиз — Боз. 

— Боз пек мешур койми ёкъса? 

— Мен айтайым, сиз динъленъиз — деп кочти къарт: 

Боз чёлю асырларнен бош яткъан тогъайлыкъ экен. 
Куньлерден биринде бу мейдан чёльде Къапарий адлы 
пек нефисхор бир помещик пейда ола. Ешиль тогъай- 
лыкъ ининде чёль къушларынынъ мекяны олып къал- 
гъан бири-биринден узакъ эки балабан акъ таш коре 
къала. Къолундаки таягьынен шу ташларны косьте- 
ри: 

— Бу таштан та о ташкъа къадар эписи меним 
топрагъым оладжакътыр,— дей. Къапарий шу ерге са- 
рай салдыра. Огъланларыны, къызларыны, сой-акъраба- 
ларыны озь янына алдыра. Шай этип шу Боз топракъ- 
та янъы эки кой мейдангъа келе. Бир койнинъ ады — 
Боташ ола, экинджисининъ ады — Оташ. 

Боташ помещиги Къапарий боз чёлюнинъ тюземлих 

ғинде терен къуюлар къаздыра. О вакъытларда шу ара: 
ларда сув тансыкълыгъы бар экен. Помещикнинъ эсап- 
сыз чокъ мал-мулькюни, къойларыны, джылкъысыпы, 
деве сюрюсини сувнен теминлемек ичюн, боз меркезинде 
къазылгъан къуюлар этрафына адамлар топлана баш- 
лагъанлар. Помещикнинъ чобанлары, ыргъатлары шу 
къуюлар этрафына алларына коре, балчыкътап эвлер 
къураштыралар. Сой-соп бу ерге топлана бергенлер. 
Кель заман-кет заман чобанлар несилинииъ юрту койге 
чевирильген. Негизи боз топрагъында темеллешкени 
ичюн койнинъ адыны — Боз къойгъанлар. Боз халкъы 
вакъытынен чобан несилинден орип кеткен. Муса исе 
Абкерим чобаннынъ огълу олгъан. Бозлылар эр ие 
къадар чобан несилинден орип кетселер де, шимди эпн- 
си, къарты-яшы, къадыны-къызы зенаат саиплери олды- 
лар. Муса исе бурче наллар дереджеде уста олды. Де- 
путат. Амма Муса вакъытынен койлерине шеэрден уста 
кетирген эди. 

Муса къабулгъа кельген адамларнен сёйлеше. Лаф- 
лары гурьдели. Бизим лафымызгъа къулакъ асмай. 
Бупдан файдаланып, мен Мусанынъ шеэрден алып кель: 
ген устасы акъкъында башлангъан лакъырдынынъ ке- 
нишлендирильмесини истедим. 

— Бу ишнинъ тарихы йек меракълы. Энди эфсанеге 
чевирилеята,— деди де вакъианынъ тарихыны шойле 
тасвир этти: 

— Бу иш йигирми бешинджи, йигирми алтынджы 
йылларда олгъан. НЭП заманларында «Товарищество», 
«Комбед» джемнетлери боз чобанларынынъ къол эме- 
гини енгиллештирмек ичюн, оларгъа арман вадесинен 
кой хозяйствосы кедиклери ве оларнен аралаш, эльде- 
куньде корюнмеген насылдыр бир машина теклиф эте- 
лер. Кичкене ящикке мыхлангъан бу машинаны насыл 
ола бильмем, Мусанынъ бабасы Абкерим озь эвиие 
алып келе. Машина хабери койге дув алекет котерип 
джайрай, койнинъ къарты-яшы, бала-чагъасы Абкерим 

алып кельген машинаны корьмек ичюн, онынъ эвине 
топлапалар. 

— Бу насыл машина? 

— О пеге керек? 

— Насыл коче? 

— Машинанынъ ады не? 

Абкерим.бу суаллерге къулакъ асмай, внра мыйыкъ 
бура экен. Эльдс куньде корюнмеген машинаны тапыш- 
тырып кетиргенине къопая экен. 

— Адыны-мадыны бильмейим, лякин бу машиначыкъ 
сютиннъ къаймагъыны айыра, — дей экен. 

Машинанынъ ады исе ящик устюне латин арифлери- 
нен язылгъан экен. Я, буны ким окъуп анълатсын? Яна- 
ша койден оджа чагъырткъанлар. Бозлылар оджанынъ 
агъызындан чыкъкъан «Се-па-ра-тор» деген эджнебий 
сез эшиткенлер. 

Абкерим анавы ящик ичинден чырышлы кягъыткъа 
сарылгъаи къырмызы боянен боялангъан бир машина 
чыкъаргъан. Кене шу яшик ичинден тюби тешик, чиль- 
терли чаначыкълар, бири узун, дигери къыскъа сумекли 
савутчыкълар чыкъкъан. Сонъ бу машинаны къурмакъ, 
кочирип бакъмакъ сырасы кельген. Бу ерде Абкерим озь 
бильмирлигини исбат этмек истеген. Бир чарелер этип, 
машинаны тахта скемлеси устюне отурткъан. Абкерим 
машинанынъ агъач къулагъындан тутып айландыра 
башлагъан. Машина насылыр бир шаматанси коч- 
кен. Бираздан сонъ машина анабаш къойнынъ чанъы 
киби чанъ къакъкъан. Абкерим вира мыйыкъ бура экен. 

— Чобан чанъ къошмай лаф этмез — дегенлери ки- 
би, бизим машина да сёзюни чанъдан башлады, сонъы 
хайыр олгъайды, — деген. 

Машинанынъ къазан киби чонъгъур савутыны сют- 
пен толдургъанлар. Онынъ мерафетине къаранъыз. Ях- 
шы чалышкъан машинанынъ эки сумегиндеи де, сют 
чыкъкъан. Я, мубарек къаймакъ къайда? 

— Не ишон сснинъ машинанъ сютнинъ къаймагъы- 

ны айырмай?— деген суаль Абкеримнинъ мийини буз- 
латкъан. Абкерим чареге-чаре тапмагъан. Койнинъ бир- 
деи-бир демирджисини чагъыргъан. Демирджи машина 
этрафында о аякъ, бу аякъ айлангъан, о да бильмегени- 
ни бильдирмек истемеген. 

55 Абкерим акъам, догърусыны айт, машинагъа па- 
сыл шикяетинъиз бар?— деп сорагъан. 

— Къаймакъ бермей, эки сумегинден де сют чыкъа- 
ра, деген Абкерим. 

— Машинада ич бир мин ёкъ, лякин сют пек шинген 
экен деген демирджи уста. Насыл машина олмасын, о 
шинген сюттеп къаймакъ чыкъарып оламаз. 

Ат наллагъан, тюрен таптагъан, шин тарттыргъанп, 
сини — мини лемлеген, маша, къолкурек`япкъан демир: 
джиден башкъа джевап беклемек мумкюн дегиль эди. 

Қъыскъасы балабан джемаат, кичкене бир машииа- 
ны чалыштырмакънынъ чаресини тапалмагъанлар. 

Энди не япаджакъларыны бильмей, шашып-шаш- 
малаш тургъан бир вакъытта, эслидже бир тул къадып, 
эркеклерге мураджаат этип, «Мен сизни башынъызгъа 
къалпакъ кийиб, къорсайып юргенинъизге коре, тап о 
къадар бичаресиздирлер, деп беллемей эдим. Шу маши- 
наны кочирип олмагъан фасонынъызгъа языкъ», деп 
шакъа эткен. Бу шакъа эркеклернинъ эрлигине тийген. 
Бундан сонъ Абкерим уйкен огълу Мусаны ёлгъа мин- 
дирген. Шу куню Муса аселет сепараторпы къурмакъ 
ве кочюрип бакъмакъ ичюн шеэрден уста алып кельген. 
Уста Боз джемаатине оны къурмакъны, кочюрмекин ог- 
ретип кеткен. Эки ёл арасында «уста» ташып юрген 
Муса олса, шеэрден кетирильген уста исе меп эдим. 

Къарт икяесини девам ЗРер арада, Муса тарафкъа 
чевирилип. 

— Догърусыны айттыммы Муса? — деп сорады. 

Муса Боз джемаатининъ. адресине, шахсен онынъ 
адресине айтылгъан тикенли лафларнынъ манасыны 
догъру сездн. 

— Догъру айттынъыз,— деди Муса.— Эписи акъы- 
лымда, яхшылыгъынъыз ичюн Боз чобанлары сизге бир 
къысыр къой теклиф эткен эдилер. О да акълымда. 
«Къой сюрюсюнден къысыр союны сайлап алынъыз», 
дегенлер. Къолунъызгъа ыргъакъ гтаягъыны туттыр- 
гъанлар. Нефисинъиз къавий экен. Ыргъакъ таягъыны 
энъ при къойнынъ аягъына илиштиргенсиз, Бу ерде 
чобаплар шакъылдашып кулюшкенлер. «Шукюрлер ол- 
сун, уста бизин белядан къуртарды», дегенлер. Чонки 
сиз при олса да, агъызында тиши, аркъасында къырты- 
шы къалмагъан, юрип оламагъан къурчанъгъы, къарт 
къойны туткъансыз. Энъ яхшысы кечкенлернинъ къоз- 
гъычлай бермейик. 

Муса депутатлар одасында невбетчилигини девам 
эттирсии. Биз псе бу арада Муса Абкеримовнынъ эмск 
ёлу бою юрип бакъайыкъ. 

„Иште Муса «Чирчиксельмаш» заводы кадрлар бо- 
люгининъ инспекторы къаршысында тура... Бу ерде Му- 
са дерсинъ дерсини азырлап кельмеген мектеп талебе- 
сини апъдыра. Къызара, бозара. Тизлери такъатсызлан- 
гъан киби ола. 

— Адынъ нс? 

— Муса. 

— Фамилиянъ? 

— Абкеримов. 

Бу суальден сонъ насылдыр бир енгиллик сезе. 
Инспекториынъ козюне догъру бакъып, гурь давуш- > 
нен: 

— Бозлы Муса Абкеримов,— деп текрарлай. 

— Қъач яшынъдасынъ? 

— Он еди. , . 

— Зенаатынъ бармы? А 

Бу суаль Мусаны баягъы абдыратты. Зенаатым бар, 
деп оламады. Ерни тепсе сувупы чыкъаргъацдай мазал- 
лы йигитке, зепаатым ёкъ, деп айгмакъ ой не къадар 
къыйын кельди. Ер ярылса, ерге хиргендай олды.., 

Онъа, «нафиле ерде он еди йыл топракъ таптагъан- 
сынъ», деп кимсе айтмады. Амма Муса бу сёзлерни 
эшиткен киби олды. Сезекли секире, дейлер. Мусаны 
секирткен зенаат ёкълугъы эдин. Иигитке етмиш зенаат 
аз, дейлер. Лякин, энди йигит олдым, деп, перчем джн- 
берген Мусада етмиш зенаатнынъ бири де ёкъ эди. 

Къуюдан сакъанен сув ташымакъны, баарьде кузь- 
де сабан тырпакъ айдамакъны, къышта тузакъ салмакъ- 
ны, армап маалинде арман таш айдамакъпы зенаат 
сайсакъ, Мусада зенаат баягъы олып чыкъа. Амма 
заводкъа келишкен зенааты ёкъ. Эр алда Муса зенаа- 
тым ёкъ деп, кестирип айтмакъны намусына сыгъдыр- 
мады. Муляйимликнен: 

— Зенаат огренмеге авеслигим буюк, — деди. 

Калрлар болюгининъ ёлланмасынен, заводнынъ ма- 
ден иритюв цехине кельди. Шаматалы цехте не япаджа- 
гъыны бильмей, кимпен кепъешеджегининъ асылына ет- 
мей, шашмалап юрген арада, яры омюри маден иритюв 
цехинде кечкен къарт маденджи уста Михаил Василь- 
евич Шевченко оны юрек сыджакълыгъынен къаршылап 
алды. Къарт уста Мусаны Цехнен таныштырды. Цехни 
бир кере доланып чыкъмакъ онъа чокъ шей бермеди. 
Устанынъ косьтергенлерини, айткъанларыны бир кере- 
ден къаврап алмакъ къыйын олды. Эшитмеген, я да сий-, 
рек-сандыракъ эшиткен маден иритюв истисалына ант 
терминлерни эсте тутып оламады. Лякин о, шу куню сиф- 
те алев пускюрген собаларны, маденнинъ насыл иригени* 
ни, ириген маденнин” къалыпларгъа тёкюльгенини корь- 
дн. Ишчилернен таныш олды, сифте насырлы ишчи 
эллери тутты. Маден къокъусынен нефес алды. Бирин- 
джн кунь ичюн бу етерлик эди. Цехни ве цехте япылгъан 
ишлерни, онынъ адамларыны юректен бегенди. Лякин 
зенаат сайлав меселесине кельгенде, текяран къыйын 
лыкъ дуйды. 

Бу арада онъа Михаил Васильевич ярдымгъа 
кельди, 


— Эгер юрек истегинен талийинъни бизим ишнен 
багъламагъа ннет эткен олсанъ, — деди Къарт уста, — 
модельджи ол. Алай иш модельден башлай. Модель- 
джилер зенаат категориясына кирген зенаатларнынъ 
энъ яхшысындан биридир. 

Къарт устанынъ бабаджа насиятындан сонъ, Муса 
озь талийини модельджилик зенаатынен омюрлик багъ- 
ламагъа ниет этти. Амма яхшы модельджи олмакъ ичюн 
маден иритюв истисалына ант олгъан зенаатларынынъ 


бутюниин огренмек кереклигини Муса сонъундан 


бильди. 

„Агъыр дженк йыллары эди. Гедже-куньдюз чалыш- 
макъ керек олды. Чюнки къаршы дивардакн ирн ариф- 
лернен язылгъан шнар, Мусадан, «шахсен сен бугунь 
фронт ичюн не яптынъ? Енъиш файдасына насыл иссе 
къоштыпъ», — деп сорай эди. Ватанымызнынъ бу суали- 
не: «Мен шегиртим, меиден талап аз», дсп джевап бер- 
мекии Муса намусына сыгъдырмады. О узакъ Чырчыкъ- 
та муддетинден. эвель толдурылгъан истисал нормасы- 
ны джебэ ёлагъында душмангъа къаршы атылгъан 
къуршун олгъаныны биле эди. Я, шай экен не ичюн 
къуршунларны чокълаштырмакъ мумкюн олмасын? Бу- 
нынъ ёлларыны къыдырды. Бу ёлны о намуслы эмекте 
корьди. 

Намуслы эмек не демек? 

Муса кулюмсирей. «Бу суальге мен сёзнен дегиль де, 
ншиен джевап бере билирим», дей. Бу ннетинен эмек 
ёлуна атлангъан Муса, керек олгъанда, биринджи смена 
озь ишинде чалышса, экинджи сменада башкъа ишке 
авушты. Джеик вакътында бойле де япмакъ керек эди. 
Оны формовкада, обрубкада, алев пускюрген соба ба- 
шында корьмек мумкюн эди. Иш сайламады, насыл иш 
берселер, оны япты. Ишке юрегининъ бутон араретини 
берип чалышты. Ойле вакъытлары олды ки, сменанынъ 
не вакъыт башлап, не вакъыт биткенини бильмеди. Кя- 
де кунь саатини биле шашырды. Эв хаберлернии ишке 

аш кетирген къардашы Месуттен сорап бильди. Азды- 
тозды. 

1945 сенесининъ баарииде, фашизминпъ ювасы — 
берлипге ягъдырылгъан снарядлар, миналар арасында 
ян ишчи Муса Абкеримовпып» къолундан чыкъктаи 
сойлары да бар эди. 

Дженктен сонъ завод кой хозяйствосы машиналары 
ве оларгъа керекли запас къысымлар чыкъарув ишиие 
киришти. Мына Муса бу срде озь гъайретини дженк 
зарфында йыкъылгъан халкъ хозяйствосыны аякъкъа 
турсатмакъ ичюн башлагъан умумхалкъ курешинен 
багълады. “ 

Онда севген ишини япмакл, япкъан ишини севмек 
дуйгъусы артты. Ишинден рухий лезст алып чалыша 
башлады. Машиналарнынъ эсас къысымларына демир 
моделлерни ойле усталыкъ ве акъылисн япа башлады 
ки, ОТК хадимлерине оларны тешкермсге аджет къал- 
мады. 

Техниканы менимсев ве оны илерилетюв ёлунда яш 
ишчи Мусаныпъ аткъан ильки адымлары, техникий фи- 
кирининъ зийреклиги инженерлерни биле айрстте къал- 
дырды. Чобан баласына бойле аджайип икътидар къай- 
дан кельди экен? 

Бойле деп тюшюнген адамларгъа Муса эр вакъыт: 

— Устазым Миханл Васильевич сагъ олсун! Истидат 
озюмде олса, оны шекиллендиргеп, арекетке кетирген 
анахтары онынъ ` къолунда экен, — деп джевап бере 
Эди. 

Къарт модельджи, яшларнынъ урьметли устазы Ми- 
хаил Васильевичнен олгъан субетте: 

— Муса къапатыны даа кереги киби кермеди. Ва- 
къыты келир о озюни танытыр, шахсен мен онынъ исти- 
дадына буюк урьмет беслейим, онынъ ларлакъ келе- 
джеги бар,— деген эди. 

Къарт устанынъ айткъаны догъру чыкъты. Вакъты 
кельди Муса озюни алтын къоллу модельджи оларакъ 

танытты. Шимди завод директоры агъыз толдурып Му- 
санынъ яхшы ишини макътай. Парткомда, завкомда 
нилери истисалджылар, яхшы адамлар акъкъында ма- 
люмат аладжакъ олсапъ, санъа энъ эвеля Муса Абке- 
римовпы тевспе этелер. Ишчилер нсе: буюклери оны 
къардашы, кучюклери агъасы ерине саялар. 

Биз учь адамгъа — маден иритюв цехининъ устасы 
С. Эрсджеповгъа, партком секретарынынъ . муавини 
Л. Гольдбергке, ОТК хадими М. Аблялимовгъа бир 
суаль бердик: 

— Муса Абкеримов аддий ишчи оларакъ коллектив- 
пинъ бу урьмстини насыл къазанды? 

С. Эреджспов: — Муса урьметни, итибарны, намуслы 
эмегинен къазапды. О кепиш фикирли, акъыллы, зийрек 
адам. Муса модель япувнынъ бутюн ниджеликлерини 
темелли огренювни огюне къойылгъан макъсаднен, къа- 
вий багълады. Бу макъсад исе иш технологиясынынъ 
процесслерини менимсев ве опы илерилетювнен багълы 
оларакъ чезильди. Азыр чертёж эсасына модель яп- 
макъны Муса агъыр деп саймады. Модельнинъ чертё- 
ЖЫНЫ денъиштирмек мумкюн дегиль. Амма модельни 
азырлав технологиясыны саделештирювге кельгенде, 
къошуладжакъ техникий фикирге ёл кениш. Технология 
къапдесине коре эр бир модель 400—500 кере маден 
тёкювге чыдая биле. Я, модельнинъ чалышув икътида- 
рыны узатмакъ мумкюн дегильми? Мусаны мына бу 
меселе раатсызлады. Бу хусуста о мутехассысларнен 
кенъешти. Техникий китапларны, журналларны акътар- 
макъ керек олды. Бу азырлыкътан сонъ, демир моделле- 
рини кремний ве бакъыр къаршыкъ АЛ-3 маркалы ма- 
денден ясалмасыны теклиф этти. Бу сой маденден япыл- 
гъан моделлернинъ къавийлиги экн-учь къат артты. 

Заводда къабул олунгъан технология эсасында бир 
къалыпта дёрт дане культиватор лапасы япып чыкъар- 
макъ мумкюн эди. Муса бу технологиягъа да янъы 
иджадий фикир къошты. Плита устюне лапа моделлери- 

ни ойле усталыкънен ерлештирди ки, нетиджеде кене 
шу плита устюне бешинджисини сыгъдырмагъа да ер 
тапылды. Мусанынъ омюрге кечирильген рационализа- 
ция теклифлерининъ эр бирини этрафлыджа тасвир эт- 
мекнинъ лязимлиги ёкъ. Чюнки онынъ эсабында 1юзь- 
лернен омюрге кечирильген теклиф бар. 

Мусанынъ рационализация теклифлери омюрге ке- 
чирильген сонъ, цехте 220 тонна маден икътисад этмск 
мумкюн олды. Бу чокъмы — азмы? 

— Муса Абкеримов тарафындан икътисад этильген 
маденден 120 культиватор, 80 дане куракъ джыйгъан : 
машина япмакъ мумкюн, — дей Эреджелов. ^ } 

Л. Гольдберг: — Сизинъ бу суалинъизге бир-эки сёз- 
нен джевап бермек къыйын. Чюнки Муса тиллерде дес- 
тан дереджесине новатор сыфатында осьмекте. Маден ` 
нритюв цехини буюк бир механизм сайсакъ. Муса исе бу 
цехимизнинъ эсас винтидир. Актив джемаатчы. Халкъ 
эльчиси — депутат оларакъ да япкъан ишни гъает чокъ. 
Онынъ махсулдар эмегине буюк къыймет кесильди, ор- 
ден ве медаллернен мукяфатланды. 

Орден медель мунасебети чыкъкъанда автор сыфа- 
тында шойле бир вакъианы хатырламакъны зарур 
таныдым. 

Боз йигити Аджиасан Вефаев дженктен кокюси то- 
лу орден, медаллернен къайтып кельди. Шу куно бу- 
тон бозлылар Рейхстаг диварына «Мен Бозлыман»— 
деп адыны язгъан гвардия капитаны Аджиасангъа хош 
кельдиге топлангъанлар. Козьайдын къазеси ичкенлер 
арасында Муса да бар экен. Муса эки козюни Аджиасан 
агъасынынъ орден толу кокюсине тнкил къалгъан. Сонъ 
Аджиасан агъасынынъ янына келип отургъан, онъа ор- 
ден хайырлагъан: 

— Дарысы сагъа олсун, Муса, — деген, Аджнасан 
агъасы. 

— Насыл этип дарысы одаджакъ, энди дженк бит- 
ти де, — деген Муса. 

— Орден тск дженкте къазанылмай, орденни завод- 
да да, колхозда да къазанмакъ мумкюн, лякин намус- 
нсн, яхшы чалышсанъ, — деген, даа арбий урбасыны 
ташламагъан капитан. 

..Аралан он беш сенс кечти. Куньлерден биринде 
«Абкеримнинъ Мусасы орденнен мукяфатлангъан экен», 
деген хабер бозлылар арасында йылдырым чабиклиги- 
нен джайрады. Шу куню акъшам Мусаларнынъ эвине, 
очъа орден хайырламакъ ичюн къомшулары топлан- 
дылар. Оларнынъ арасында сабыкъ гвардия капитаны, 
энли «Узбекхиммаш» заводында смена устасы олып ча- 
лышкъан Аджиасан Вефасв да бар эди. Мусанынъ ко- 
косинде йылтырагъан «Урьмет Бельгиси» орденике ко- 
ЗОНИ ТИКИП: | 

— Орден хайырлы олсун, Муса къардашым, — деди. 

— Дарысы сизге олсун, Аджиасан акъам. 

— Насыл этип дарысы оладжакъ, энди къартаямыз... 

— Къартаймагъа бильмек керек, Аджиасан акъам. 
Къартаймагъа бильгсн къартларнынъ къойнунда къалач 
ола — дейлер. Къармаласа, бельки бир комеч даа та- 
пылыр. Сизинъ дегенинъиз киби орденни заводда да 
къазанмакъ мумкюн экен. Лякин намуснен, яхшы 
цалышсапъ... * 

Муса Абкеримов алтмышынджы йыллары Комму- 
нист эмсгн ударниги нишаны ве «Урьмет Бельгиси» ор- 
денинен, 1970 сенеси эмекте косьтерген джесюрлиги 
ичюн Юбилей медалинен мукяфатланды. Эмекте къаза- 
нылгъан урьмст онынъ ичюн энъ абадан мукяфат олды. 
Щеэр джемаатчылыгъы адий кърым-татар йигити Му- 
са Абксримовныпъ эмекте косьтерген джесюрлигине 
юксек къыймет кесип, оны арды-сыра учь кере шеэр 
Советине депутат сайладылар. 

М. Аблялимов: Муса агъада тек онъа ант алжайип 
бир табиат бар. О бильгенинден зияде бнльмек ве биль- 
дирмек истей. Солдат олып догъмайлар, дегенлери ки- 
би, Муса агъа да уста олып догъмады. Догъма уста 

олды. Коллектив арасында урьмети буюк. Онынъ ар- 
къадашларывен олгъан муснасебетиидс, иш эснасында 
берген тевсиесинден насылдыр бир гонъюль котериджи, 
рухлаидырыджы сыджакълыкъ ола. Заводнынъ урьмет- 
лн устазы олмакънен, яшларгъа зепаат огретти. Яшлар: 
да эмскке севги ашламакъны, оларны темелли эмск ёлу- 
на къоймакъны эр куньки ишнен, къайгъысынен багъ- 
лады. 

Муса Абкеримов шеэр Советининъ депутаты, завком 
азасы сыфатыида заводда эмек низамыны къавийлеш- 
тирюв, социалист ярышыны тешкилятландырув, ишчи- 
лернинъ хусусаи яшларнынъ техникий окъувларыны 
джанландырув саасында файдалы ишлер япты. Бу иш- 
лернен огърашмакъны онъа завод партия ве профсоюз 
комитетлери авале эткен эдилер. Муса бу вазифени 
эдасыпа пек джиддий янашты. Мусанынъ элинде теляш- 
‘лы малюмат бар: заводда себепсиз прогул нетиджесин- 
де ай сайын 80—90 ишчи саати гъайып ола. Бунынъ 
огюни алмакъ ичюн Муса ишке профсоюз активиин 
джельп этти. Профсоюз активининъ озегиин исе талий- 
лерини истисалнен багълагъан, истисал мерагъынен ча- 
лышып яшагъан илери ишчилер, коммунист эмегининъ 
ударниклери, инженер — техник хадимлери тешкиль эте 
эдилер. Бу къуветнинъ ярдымынен цехлерде анълатув 
ве сиясий-тербиевий ишлер сырасына къойылды. «Про- 
гул истисалнынъ душманыдыр», «Эмек низамы ве ишчи 
виджданы», «Завод санъа не берди, сен заводкъа не 
бересинъ», мевзуларында лекциялар окъулды, субетлер 
отькерильди. . 

Иштен чыкъувларнынъ.темельсизликлерининъ себеп- 
лёри неде ве оларнынъ огюне чекиледжек сед неден иба- 
рет олмалы? Эр алда бу не къадар пытракълы иш олса 
ла, Муса бу меселенен огърашмакъны видждан борджу 
деп сайды. Иштен чыкъмакъ истегенлернинъ аризалары 
бакъыладжакъта депутат сыфатында иштирак этти, 
Ачыкътан-ачыкъ, козь-козьге олгъан с̧убетте адамлар 

иштен не ичюн чыкъмакъ истегенлерини сакъламай айт- 
тылар. Себеплер исе тюрлю экенлер. Иштен чыкъмакъ 
устеп кадрлар бологние тюшкен` аризаларкынъ ярыдан 
зиядссини къолайлыкъиен цехлерде чезмек мумкюн 
экен. Бу мунасебетнен бир мисаль кетирейик: иштен 
чыкъмакъ ичюн ариза берген бир сваркаджынен субет 
отькерильгенде, шойле бир адалетсизликке ёл берильге- 
ни анълашылды. Цех башы бу сваркаджыны бир йыл- 
дан берли мудавмет экинджи, учюнджи сменада чалыш- 
тыра экен. Ишчи исе смена аралаштырып чалышмакъ 
истегенини айткъан эм буны талап эткен. Бир куннинъ 
бир саатнинъ мерагъынен иш корип алышкъан цех ба- 
шы бунъа ачувланып, «чалышмагъа истемесенъ, ариза 
яз», дегеп. Ишчи язгъан. Эгер де Муса арагъа кирмеген 
олса, завод алтын къоллу бир сваркаджыны гъайып 
этеджек эди. Бойле «уфакъ-тюфек себеплерден иштен 
чыкъмакъ истеген ишчилер депутатнен олгъан татлы 
субеттен сонъ базы адалетсизликлерге сед чекильген 
сонъ, аризаларыны кери къайтарып алдылар. 

— Яхшы сёз ювасындан йылан чыкъара, деве чёк- 
тире, дейлер. Заводнынъ урьметли устазларындан би- 
рн — Муса Абкеримов яхшы сёзнен самимийликнён 
адамларнынъ торегнне ёл тапа. 

Завод профсоюз комитетининъ реиси, субет арасын- 
да, «Муса бешйыллыкълар къараманы», деген фикир 
айтты. Бу фикирни кенишлендирмек ичюн узакъкъа чап- 
майыкъ, кечкен докъузынджы бешйыллыкъны мисаль 
алайыкъ. Муса докъузынджы бешйыллыкъта бельгилен- 
ген шахсий планыны учь йылда толдурды. 140 культи- 
ватор япмакъ мумкюн олгъан мыкъдарда маден икъти- 
сад этти, секиз яшкъа зенаат огретти, оларнынъ эмек 
ёлуна къойды. 

— Онунджы бешйыллыкъ ичюн шахсий планынъ не- 
ден ибарет? 

Бу суальге Муса Абкеримов шай дсп джевап 
берди: . 

— Биз буюк сиясий вакъиа арфесиндемиз. Бу йыл 
бутон совет халкъы Улу Октябрь Социалист револю- 
циясынынъ 60 йыллыгъыны къайд этеджек. Мен бу 
шанлы юбилей шерефине бир бешйыллыкъта эки беш- 
йыллыкъ планы толдурмакъ меджбурнетини къабул 
эттим. 

Бир бешйыллыкъта эки бешйыллыкъ планыны тол- 
дурмакъ, ички резервлерни арекетке кетирмек, ншчи 
вакъытындан толу файдаланып эки саатлик ишни бир 
саатте, эки куньлик ишни бир куньде япмакъ керек, 
даа догърусы терлемек керек оладжакъ. Раметли ба- 
бам бизни, «йигит деген йигит ашагъанда дегиль, ча- 
лышкъанда терлемек керек», деп тенбиелер эди. Балакъ 
сыланмай, балыкъ тутулмай. 

Муса Абкеримовнынъ енгиль иш къыдырмагъаныны, 
агъыр иштен къоркъмагъаныны назар итибаргъа ал- 
сакъ, онуиджы бешйыллыкъта алгъан юксек меджбурие- 
тии бир сёзсиз толдураджагъына умют арта ве къа- 
вийлеше. 

„Муса Абкеримовнынъ эвиндемиз. Чай ичкен арада 
о бизни къоранта азаларынен таныштыра: шимди биз- 
ге чай берген къадыным ола. Ады Атидже. Аякъкъап 
фабрикасынынъ ударниги, сорап бильдим, шимди 1982 
сенеси эсабына чалыша экен. 

Эрининъ бу сёзлери Атиджени бильмем къувандыр- 
ды, бильмем утандырды. Эр алда о: 

— Макътанмакънынъ неге кереги бар? — деп кулюм- 
сиреди. 

— Бу макътанув сайылмай. Яхшы ннсан адынен 
анъыла, дейлер де. 

— Уйкенимиз Мансур онунджы сыныфиы битирген 
сонъ, къуруджылыкъкъа ищке кирди. ІОксек квалифи- 
кациялы ташчы олды. Къалгъаныны озю айтсын. — Би- 
зим Мансурдан сёз алмакъ къыйындыр, онъа чалыш- 
макъ, иши акъкъында сёз айтмакътан да къолай келе, — 
дей анасы, 

Анасынынъ дегени киби бар экен. Мансур кечкен 
бешйыллыкъта япкъан ишини, бу бешйыллыкъта да 
япаджакъ ишини бир къач сёзнен айтып битирди. 

— Докъузынджы бешйыллыкъ планымны дёрт йыл- 
да толдургъан эдим. Онунджы бешйыллыкъкъа бельги- 
леген шахсий планымны исе учь бучукъ йылда толдур- 
магъа тырышам. Шимди сменада бир бучукъ, кяде эки 
норма берем. 

— Ортанджымыз Айдер, — дей Муса, — инженер. 
Шимди ильмий командировкада, Анавы телевизор бур- 
гъучлап отургъан кенджемиз — Саит. О саньат адамы. 
Музыкант. 3-нджи музыка мектебинде музыка дерси 
бере. 

Уста олып догъмайлар, дедик. Лякин, анасындан 
элял сот эмгенлер, баба огютининъ къадрини бильген- 
лер бу ёлгъа мине биле экенлер. 


ЭВЛЯД 


Уйле маалинде эвге эки пенджередеи ле кунеш кире, 
Бедени сувукъкъа чыдамагъан Рамазан къартобабай йым- 
шакъ миндер тёшельген соба алдында отура. Арттан 
джыллы соба, алддан исс баарь кунешинииъ сыджагъы 
талтырагъап къартнынъ кемиклерини не яхшы къызды- 
ра. Корюнмей-корюнмей, бугупь исе йылтырагтаи кунеш 
къарт Рамазаниен эгленгендай келе. арлакъ зиялары- 
нен онынъ тырджайгъан, ренксиз бетине санча, такъат- 
сыз, бупарлы козюни къамаштырып, торландира. Зыты- 
ны арай. 

Форточка арасындан эвге баарь къокъусы кире. Ра- 
мазан къартбабанынъ къулагъы агъыр эшитсе де, ко- 
зю зайыф корьсе де, буруны къокъунынт фаркъы- 
на чалт бара... Кокюс толдурып, терен пефес алгъан 
сонъ: 

— Баарь къокъусынынъ, тазелигине тоюм ёкъ, — 
дей. 

Къартбабайнынъ табиаты шай: о айтаджакъ, сен 
динълейджексипъ. Пенсия лафыны битиргси сонъ раф 
устюндеки шекерликии истеди. Софра лаа якъында 
джыйылды. Чай ичильди. Шекер даа неге керск экеп? 
Шу арада къартныпъ келини — Васфие олагъа буву 
чыкъа-чыкъа тургъан джезве кирсстти. Къарт бельсе- 
нип, багъдаш къурунып отурды. 

— Бнрер къаве ичейик, — деди. Уртупы толдурып 
кескин къавени юткъан сонъ, сёзюни дсвам эттирди, 

— Буруныма чокътан къаве къокъусы кире. Козюм 
зайыф корьсе дс, джаным яхшы сезе. 

Биз азбаргъа чыкътыкъ. Алиме къартанай эрининъ 
къайдыпы чекти. 

— Ыйыкъ, ель тиймеген ерде отурынъыз,— деди. Ал- 
ты яшындг торуны Алисчик къартбабасына памукълы 
пальто кетирип берди. Къартбабай торуныны къуча- 
гъына басып, онынъ къувурчыкъ сачлы башындан сый- 
пады. 

— Яхшы, мераметли торунларым бар. Алма теректен 
узакъ тюшмей экен. Бабасына бенъзегенлер. 

Азбаргъа бир йигит келип кирди. Алиечик къартба- 
басыныйъ къолундан сыптырылып, «бабам!..» деп, онынъ 
огюне чапып чыкъты. Бабасы къызыны, къызы бабасыны 
охшадылар! Къартбабай огълунен таныштырды. Сары- 
шынлы, ири, кок козьлю йигит къолуны узатып, адыны 
айтты: - 

— Иван Дмитриевич Чунгуров,— деди. Сонъ кулюм- 
сиреп, ялы бою шивесинде: — Асылында ана-бабамнынъ 
Энвер адлы огълу олам, — деди. 

..Къартларнынъ дюльбер донатылгъан темиз-пак 
одасында отурамыз. Рамазан къартбабай йымшакъ яс- 
тыкъкъа чалкъайгъан алда аякъларыны узата. 

— Аякъларымы джибере бермесем ассынмайым,— 
дей. 

Алиме къартанай аягъында кучюк торуныны юкъла- 
та. Юкъусы къачкъан Алимечик шынъшый. (Торуны- 
ныпъ да ады Алиме). Къартанай датсызлагъан торуны- 
ны сыджакъ багърына баса: 

— Эгер мепим эки омюрим олса, экисини де бала- 
гъа, оларны охшавгъа берир эдим, — дей. Бала акъкъын- 
да лаф башладымы, Алиме къартанай онынъ сонъуны 
чыкъармакъ истемей. ІОреги толу къуванчнен айта 
бере: | 

— Биз экимиз де баланы пек севемиз. Лякин чокъ 
вакъыткъадже бала къуванчы корьмек, бала охшамакъ 

бизге мунасип олмады. Бала дегенде, козюмизни ойып 
бермеге азыр эдик. Эвимизде эписи етерлик эди. Му- 
аббетлик, сайгъы ве сагълам севигимизге эркес сукъла- 
на эди. Рамазан агъанънеи эллн йыл омюр этемиз, мен 
онъа бир терс лаф айтмадым, о да меним манълайым- 
ны чертмеди. Бизим къорантада тек бала къокъусы, 
бала къуванчы етишмей эди. Чечек ачып да емиш бер: 
меген терекке бенъземек бизни пек азаплады. Агъыр, 
юрегимиз тарсыкъкъан пакъытта, «манълай язымыз- 
дыр», деп бири биримизнинъ гонълюмизин алдыкъ. 

Эвленгенимизнинъ он бешинджи йылы Рамазан бе- 
шик яптырды. Мен исе къундакъ-мундакъ азырладым. 
«Ерав ёлгъа миндирнр», деп бешикни эвимизнинъ т&- 
рюне къойдыкъ. Кимерде геджелери эримден хырсыз- 
лыкънен бош бешикни тербеткен вакъытларым олдм. 
«Мурадымызгъа энейик, эвимизге бала кирснн»— деп, 
къапумызгъа нал мыхладыкъ... Чаре олмады. 

1928-нджи йылы балалар эвинден эвлядлыкъкъа 
шимдики Иван Дмитриевичимизни алдыкъ. Биз алгъан- 
да о, алты айлыкъ эди. Шу куньден башлап, мен озюмни 
ана, Рамазан агъанъ озюни баба сайдыкъ. Биз онъа 
юрегимизнинъ бутюн сыджакълыгъыны берип осьтюр- 
дик. Заметимиз бош кетмеди. Ырызлы-намуслы огълан 
тербиеледик. Энди Рамазан агъанынъ мыйыгъыны бал- 
та кесмей... 

Бу сёзлерни эшитип къалгъан Рамазан къартбабай 
севинчнен: 

— Алтында леке бардыр, лякин огълумызда мин та- 
пылмаз. Бизни къозу киби бакъа, — деди. 

Ваня Чунгуров 10-нджи сыныфны битирген сонъ, 
Бекабаддаки Ленин адына маден заводына чалышмагъа 
кирди. Зенаат огренди: Мартен цехининъ механиги Эн- 
вер Мустафаев илери чиленгирлер акъкъында айткъан- 
да мисаль оларакъ башта коммунист Иван Дмитриевич 
Чунгуровны корьсете. 

Иван Дмитриевич къадыны Васфиенен пек муаббст 

яшайлар. Оларнынъ энди учь балалары бар. Алиме 
къартанай мурадына ирди. Омюрини бала бакъувгъа 
берс. 

яя 

1946 сеиеси Рамазан къартбабай балалар эвинииъ 
биринде къаравул олды. Балалар эвинде дженк себе- 
бинден етим къалгъан чокътан-чокъ эр ве къыз бала 
бар эди. Дёрт-беш яшар бир къызчыкъ къартбабай- 
нынъ пешинден такъылды. | 

— Мен СИЗИНЪ КЪЫыЫЗЫНЪыЫЗ оладжагъым, — деди. 
Рамазан къартбабай эртеси куню къызчыкъны эвине 
алып кельди. Къартларнынъ юртунда экинджи чечек 
ачты. 

Алиме къартанай къызчыкънынъ баш, аркъасыны 
ювып темиз урба кийсете ве онен лаф эте. 

— Адынъ пе къызым? 

— Сайбе. 

— Я фамилияиъ, бабанънынъ ады? 

— Барий. 

— Ананъ? 

— Ольдю. 

— Агъанъ, аптенъ бармы? 

— Абильтар агъам балалар эвинде къалды. 

Къартлар ве Иван Дмитриевич Сайбени мукъайт- 
лыкънен окъутты ве ынджытмай тербиеледилер. Орта 
мектепни битирген сонъ, Сайбе де заводкъа кирип ча- 
лыша башлады. Къартларгъа ярдым эттн. Былтыр 
къартлар онынъ тоюны этип, эрге бердилер. 

Сайбе ‘аналыгъыны унутмай. Афта сайын келип, 
къартларпынъ хатрини сорай, оларны къувандыра. Ча- 
машырларыны юва, урбаларыны ямай. Эм кельген 
сайын да къартларгъа я кольмек, я да антерлик бир 
де бир бахшыш кетире. Къаве, шекернинъ ‘арасыны 
узьмей. Оксюз севиндирген юртнынъ чырагъы къош 
яна. | 

1969 

ЯРА ТАМГЪАСЫ 


Дерсинъ, дженкнинъ бир парчасы бу кишининъ бе- 
денинде олгъан. Девдай кевде яра тамгъасынен толу. 
Кепъ джавурун, онъа коре де олгъан кенъ кокюси 
тельче-тельче. Бир балдырынынъ ярысы ёкъ. Къабыр- 
гъасы сыпыкъ. Бир къолу къуршун ярасындан сонъ, 
къыйышып къалгъан. Бу киши 1418 кунь сылакъ су- 
вукъ окопта олюмнен ян-янаша олгъан. Беш кере яра- 
лангъан. Онынъ тенинде бир къуршуннынъ беш ярасы 
дегиль де, беш къуршуннынъ он тамгъасы бар. 

— Сюфте кереси Москва тюбюнде яралангъан 
эдим, — дей. 

— Абляз Аджибрамов 1941 сенесин ноябрь айында 
госпнтальге тюшти. Онынъ хасталыкъ тарихында: «ко- 
кюсинде къуршун ярасы»... — деген уїь сёз пейда олды. 
Москвагъа догърултылып атылгъан къуршунлардан 
бирини Аблязнынъ кевдеси озюне къабул этти. 

1941 сенеси октябрь айында немсе аскерлерининъ 
Москвагъа Ильинск тарафындан олгъан, шиддетли 
урушларыны токътатмакъ ичюн, Подольск джаяв ас- 
керлер, топчылар мектебининъ курсантлары урушкъа 
кириштилер. Авропа бойлары енгиль енъишлер ёлуны 
кечкен немсе аскерлери Москвагъа да къолайлы ёлнен 
кечмек истедилер. Ильинск къаршысындан Москвагъа 
кестирип чыкъаджакъ олдылар. Ягъма ёкъ. Бу ерде 
«Енъильмез», немсе аскерлерининъ къаршысына Къы- 
зыл Ордунынъ яш бир мучеси чыкъты. Подольск арбий 


258 


мектебининъ яш курсантлары бу районда немсе уджю- 
мини кери урып къайтардылар. Москванынъ талийн 
къыл уджунда тургъан агъыр бир вакъытта Подольск 
арбий мектебининъ курсантлары Ильинск участкасында 
немсе аскерлерининъ уджюмини он кунь токътаттылар. 
11 октябрьде 15 танкнынъ иштирагинен бир рота немсе 
аскери Випрейск озенини кечип, Ильинскнни забт этмеге 
ынтылды. Бу ерде курсант Юрий Добрыниннинъ топ- 
чулар расчёты, курсант Абляз Аджибрамовнынъ пуле- 
мётчылар расчёты къараманлыкъ косьтердилер. Немсе- 
лер уруш мейданында 11 танк, юзлернен джесет къалды- 
рып, арткъа чекильдилер. Танкларны Добрыниннииъ 
топчулары якътылар. Абляз Аджибрамовнынъ пулемёт- 
чылар расчёты бу урушта 50 немсе солдатыны гъайып 
эттн, 12 фашист эсир алды. Дал юрек курсант Абляз 
Аджибрамов биринджи урушта озюни Ватанынынъ са- 
дыкъ огълу сыфатынла косьтгрди. Батыр йигит ме- 
дальнен мукяфатланды. 

Агъыр урушлардан биринде яраланды. Бунъа чаре 
ёкъ эди. Чюнки сув бардагъы сувда къырыла. 

Абляз Аджибрамов госпитальден тедавийленип чыкъ- 
къан сонъ, арбий мектепте окъувыны девам эттирди. 
Мамаев кургангъа лейтенант унваныйен кельди. Развед- 
каджылар взводынынъ командири олды. 

Мамаев курган балабан оба дегиль. Арбий карталар- 
да 102,0 ракъамнен къайд олунгъан бу юксекликте шан- 
лы 13-нджи дивизиянынъ джесюр аскерлери 135 сутка 
фронт туттылар. Бу обанынъ топрагъынен бириккен 
совет аскерлерининъ устюне гедже-куньдюз токътамай 
юзлернен снаряд, бомба, мина ягъдырыла эди. Шеэр му- 
дафаа музейинде бу обада олгъан урушларнынъ дешет- 
лигине даир ибаретли мисаллер кетирелер. Обанынъ 
эр бир квадрат метр еринден 500-ден 1250 данеге къа- 
дар снаряд, бомба, мина парчасы тапылып алынгъан. 
Мамаев курганда бир къач йыл от-олен осьмеген. 

1943 сенесннинъ февраль геджеси... 

Мамаев курганнынъ блиндажларындан биринде пар- 
тия топлашувы кете, Тосат-тосат якъынгъа снарядлар 
тюшелер... шрапнеллер сызгъыралар, миналар патлай. 
Блиндаж сарсыла. Диварлардан шувулдап топракъ 
тёкюле. 

Бу шараитта партия топлашувында лейтенаит Абляз 
Аджибрамовнынъ партиягъа кирмек ичюн берген арн- 
засы музакере олуна. Онъа шу девнрнинъ шараитына 
уйгъан суаллер берильди. 

— Фронтта чокътансынъмы? 

— Мукяфатынъ бармы? 

— Озюнъ шахсен къач фашист ольдюрдинъ? 

Абляз Аджибрамов къачанда олса, огюне келип чы- 
къаджакъ бу суаллерге джевапны 1941 сенеси Москва 
тюбюнде олгъан агъыр урушларда азырлагъан эдн. 

Шу геджеси Ленин партиясы сафына даа бир батыр 
дженкчи къабул олунды. 

Яш коммунист, батыр командир Абляз Аджибрамов- 
нынъ огюне полк команданлыгъы, оль-йыкъыл, лякин 
«тиль» алып кель деген дженкявер вазифе къойды. 

Абляз Аджибрамов разведкаджыларнеп беяз халат-. 
лар кийип, гедже къаранлыгъында ёлгъа чыкътылар. 
Тизден къар. Сувукъ ель эсе, юрмек къыйынлаша. Ра- 
кеталарнынъ шувултысы эксильмей. Олар эп орталыкъ- 
ны ярыкълаталар. Шу арада автоматлар, пулемётлар 
арекетке келелер. Разведкаджылар ята, тура. огге джы- 
лышалар. Миналангъан зонаны эсен-аман кечтилер. Чё- 
кюр тель зонасыны кечмек къыйын олды. Пулемёт ате- 
ши астында алты сыра тельни кесип, о тарафкъа чыкъ- 
къандже разведкаджыларнынъ аналарындан эмген сют- 
лери агъызларына кельди. Он адым ерни кечмек ичюн 
тамам эки саат вакъыт керек олды. Разведкаджылар 
немсе окопларына якъынлаштылар. 

Бундан сонъ олгъан вакъианы Абляз бойле икяе эте: 

— Окопларнынъ биринджи сырасына кечтик. Талда 
бир ерде азачыкъ тыныш алдыкъ. Шу арада янымыздан 

акъ халаткъа бурюнген эки немсе солдаты отип кетти. 
Д жесюр разведкаджы Михаил Поликарповнен шу нем- 
селериинъ пешине такъылдыкъ. Немселер озь зонала- 
рында олгъанларына базанып, хавфсыз юрелер. Олар 
окопкъа тюштилер, биз де тюштик. Олар лаф эте- 
эте огге кетелер. Биз де кетемиз. Бир блиндаж янында 
оларны бири токътатты. Бесе-белли пропуск сорады. 
Сонъ оларгъа ёл бердилер, олар блиндажгъа кирип 
кеттилер. Бекчи бизни де озь адамлары белледи, гъали- 
ба, индемеди. Мен блиндажгъа ғраната шыбалагъан 
арада, аркъадашым Михаил бекчининъ акъкъындан 
кельди. Арасыны сувутмай экевлешип, блиндаж ичине 
узун автомат невбетлери ёлладыкъ. Шу арада бизим 
разведкаджылар етишип кельдилер. Блиндажда тири 
къалгъан экн фашистни силясызландырып, къоллары- 
ны багъладыкъ. ДӘ 

Биз «тиллерни» алып къайткъанда, фашистлер шид- 
детли атеш ачтылар. Кельген ёлумызнен чекильдик. 
Лякин фашистлернинъ атеши бизге баш котертмеди. 
Эр алда танъ атаяткъанда озь мудафаа зонамызгъа 
келип чыкътыкъ. Менде къуванч буюк. Эки фашист 
«тильни» огюме къойып штабкъа кетем. Шу арада 
янымда бир снаряд патлагъаныны билем. Башкъа ич 
бир шейден хаберим ёкъ. Госпитальде экинджи куню 
эсим башыма кельди. 

Сонъундан анъладым, анавы бизим алып кельген 
«тиллеримиз»ден бириси штаб къурты экен. Бульбуль 
киби сёйленген. Бизим команданлыкъны меракъландыр- 
гъан меселелер боюнджа пек керекли малюматлар 
берген. Мамаев курганда экинджи кере яраландым. 
Бу ярам агъыр эди. Лякин мен шимди озь тенимде 
Мамаев курганда къалма агъыр яранынъ энди берч- 
ленген тамгъасыны гъурурнен ташыйым. 

..Разведкаджыларнынъ командири лейтенант Абляз 
Аджибрамов бу операциянынъ мувафакъиетнен, акъыл- 
нен, джесюрликнен эда олунгъаны ве бу: операцияда 

шахсий джесюрлик, батырлыкъ косьтергени ичюн Къы- 
зыл Йылдыз орденинен мукяфатланды. 

Экинджи кере батырлыкъ ичюн медалинен Абляз 
Аджибрамов Курск кемеринде мукяфатланды. О госпи- 
тальдєн тедавий олып кельгенде, 222-нджи полк Курск 
алкъасынынъ участкаларындан биринде уджюмде эди. 
Фашистлер кери чекилелер. Ёлларында расткельген кой- 
лерни, шеэрлерни, копюрлерни якъып-йыкъалар. Раз- 
ведканынъ берген малюматына коре, немселер 22-нджи 
полк уджюм эткен участкадаки Жиздра озени устюндеки 
копюрни ве Жиздра демирёл станциясыны патлатмагъа 
азырлана экенлер. Уджюмнинъ .туташкъан бир вакъы- 
тында бунъа къатиен ёл бермемек керек эди. Полк ко- 
мандири лейтенант Абляз Аджибрамовнынъ огюне 
джепкявер вазифе къойып: 

— Жиздра копюрининъ, демирёл станциясынынъ 
телюкесизлиги сенинъ ротанъа авале олуна. Бу объект- 
нинъ бурны къанамасын, патлатылмасын, — деди. 

— Биз гедже къаранлыгъында, къою туманда къый- 
ынлыкъларнен озеннинъ` экинджи тарафына чыкъ- 
тыкъ, — деп хатырлай Абляз.— Яр этегинде юрип, кой- 
ге кирдик. Биринджи эвнинъ къапусыны къакътыкъ, бир 
къарт чыкъты. 

— Эвинъизде немселер бармы? — деп сорадыкъ. 

Къарт бизни кимлер олгъанымызны бильген сопъ, 
«Вася! Тез-тез чыкъ, бизимкилер кельдилер», деп къы- 
чырды. Бнз эвге кирдик. Къартнынъ, Вася, деп чагъыр- 
гъаны онынъ огълу экен. Фамилиясы эсимде къалмады. 
Депо ишчиси Вася бизге немселернинъ къуветине аит 
берген къыйметли малюматлар эсасында япыладжакъ 
операциямызнынъ планыны тиздик. Танъда дёрт груп- 
пагъа болюнип, уджюмге кеттик. Къыскъа ве шиддетли 
уруштан сонъ, биринджи ве экинджи группа штабны 
эльге кечирди, атеш нокъталарыны сустырдылар. Стан- 
цияны ве депоны эльге кечирмек къолай олмады. Бу 
урушта бизге ерли халкъ, хусусан подпольеден чыкъ- 

къан ерли ватанперверлер буюк ярдым косьтердилер. 
Оларнынъ ве етишип кельген бизим аскерлернинъ яр- 
дымынен биз экинджи куню уйледе станцияны ве депопы 
забт эттик, копюрии къорчалагъан немсе аскерлери тес- 
лим олунмагъа меджбур олдылар. Бу урушларда рота 
14 адам гъайып этти. Шай этип Жиздра копюри ве 
станциясыны патлатувгъа ёл берильмедн... 

1418 куньлик фронт ёлунда Абляз чокъ урулды, ля- 
кин йыкъылмады. Яраланды, лякин ирадесн сёнмеди. Ак- 
сине, масалларда айтылгъан киби къуршун алмагъан 
батыр йигит оларакъ осьти. Дженкни бир орден, алты 
медальнен, гвардия капитаны унванында Кенигсбергде 
битирди. Бир йыл Кенигсберг шеэрининъ коменданты 
олды. 

Батыр разведкаджы дженктен сонъ комсомол ишине 
авушты. 1946 сенесинден 1949 сенесине къадар Бухара 
область Каган район комсомол комитетининъ секрета: 
ры олды. Абляз комсомол ишинде де озюни яхшы таз 
рафтан косьтерди. Яш несильни Ленин рухунда тербие 
этюв саасындаки ярарлыкълары ичюн Урьмет ярлыгъы 
орденннен мукяфатланды. Ташкент алий партия мек- 
тебини окъуп битирген сонъ, Каган район партия коми- 
тетинде агитация ве пропаганда болюгининъ мудири 
олып чалышты. Бухара шеэр Советининъ депутаты, Бу- 
хара памукъ заводы партня комитетининъ секретары 
Абляз Аджибрамовнынъ кокюсине якъынларда бир ме- 
даль даа такъылды. Абляз «Эмекте джесюрлиги ичюн» 
медалинен мукяфатланды. 

1969 


о о ИИ 


«ПАЛВАНТАШ» ПЕЛЬВАНЫ 


Ленинск — Палванташ автобусы таз байырлар эте- 
гинден кете. Ёл бою узангъан байырларны нефть качал- 
калары саргъанлар. Качалкалар эп салланып туралар. 
Дерсинъ кельгенни къаршылай, кеткенни озғъара- 
лар. 

— Палванташкъа якъынлаймыз. 

Бу сёзлерни ачыкъ пенджере янында отургъан, чал 
сакъал бир къарт айтты. 

Автобус къыйыш-буруш ёлдан тоз чапъгъытып эпкин- 
ликнсн кете. Биз Палванташ зонасына киремиз. Анавы 
бекленген Палванташымызны корьмеге ашыкъамыз, 
амма о корюнмей. Дерсинъ, ер тюбюне синъген. Бу ерде 
истер-истемез ойгъа далмакъ керек олды. Аджеба, не 
ичюн бу ерлернинъ ады Палван байыр дегиль де, Пал- 
ванташ олгъан? Палванташнынъ озю къайда? Опынъ 
пельванлыгъы неден ибарет олгъан? Бар бакъайым, бу 
суальге догъру джевап тап. Анавы чал сакъал къарт 
мерамымны анълагъан олса керек, яваштан озь бильге- 
пипи айтып башлады: 

— Бу орталыкънынъ ады не ичюн Палванташ ол- 
гъан, деп сорайсызмы? Бизим нефтьчилер посёлкасы- 
нынъ ады да Палванташ. Бунда шашыладжакъ кнби 
ич бир шей ёкъ, мында эр шей пельванлыкънен багълы. 
Пельванлар мекянында, пельванлар арасында яшай- 
мыз. 

— Бу къадын, — деди,— пельваннынъ анасы — Зей- 

нептир. Уйкен огълу Сейдаметнинъ «Палванташ пель- 
ваны», деген лагъабы бар. 

Мунасебетни сувутмадан Зейнеп аптеден сорадым: 

— Огълунъызнынъ пельванлыгъы. неден ибарет? 

Зейнеп апте бу суальге бир кереден джевап бер- 
меди. 

Пельван лагъабыны къазанмакъ къолай шей дегиль. 
Адынъа бу лагъапнынъ такъылмасы ичюн там манада 
эрлернинъ эри олмакъ керексинъ. Бу арада Зейнеп ап- 
те мына нелер тюшюне эди. 

Автобуста лаф гурьделешти. 

-- Пельван деген пельван, омюринде йыкъылмагъан, 
аркъасы ерге тиймеген. 

Пельваплар ташны сыкъсалар, сувуны чыкъар- 
гъанлар. 

Бу ерде Зейнеп апте азчыкъ кулюмсиреди. Сонъ бу- 
тюн автобус эшитсин, дер киби гурь давушнен. 

— Меним Сейдаметим ташны сыкъкъанда сувуны 
дегиль, ягъыны, яни нефтини чыкъара. Шупынъ ничюн 
онъа пельван лагъабы берильди. 

„Сейдамет Мамутов озь талийини нефтьнен он алты 
яшында экепдс багълады. [Куньлернинъ биринде Пал- 
ванташ байырлары этегинде геологларнынъ чадырлары 
пейда олдылар. Байырлар тюбюнде зенгин нефть ятакъ- 
ларынынъ барлыгъы тайинленген сонъ, олар ишке ки- 
риштилер. Чевре-четте нефть къуюлары къазылып баш- 
лады. Не ерге бакъсанъ, кокке узангъан нефть къулле- 

Бу иш, бу манзара Сейдаметни зияде меракълан- 
дырды. Посёлканынъ этегиндски къазылгъаи къуюлар- 
нынъ биринден бир кунь саба нефть фышкъырды. Бу- . 
ны Сейдамет озь козюнен корьди. Байыр багъырыпдан 
къою, джыллы, енгиль къокъулы нефть чыкъа. Бурав- 
джылар ер багъырындан чыкъкъан суфтеки нефтьнен 
юзьлерини ювдылар. Бу — нефтьчилернинъ анъаневий 
адетлери экен. Шу ерде насылдыр бир шакъий бурав- 
джы аякъ арасында къарышып юргец Сейдаметни коре 

къалды. Аман Сейдаметни къуджагъына алып, опынъ 
назик бетине къою нефть сюртти. 

— Дарысы санъа олсун, сен де нефтьчи ол,— деди. 

Шу вакъыт ильки оларакъ Сейдаметнинъ бурнуна 
нефть къокъусы кирген эди. 

1Юзю нефтьке былашкъан огълу азбаргъа киргенини 
корьген Зейнеп апте шашмалады. 

— Нефтьке былашкъанынъны бир даа корьмейнм, 
вышкалардан аягъынъны узь,— деп дарылды. 

Амма Сейдаметни нефть къокъусы эп озюне чскти. 
Ишке кирмек истеди. ІОксек боюна базанып нефтераз- 
ведка идаресине барды. Оны ишке алмадылар. Яшсынъ, 
дедилер. О вакъыт Сейдамет идаре ёлбашчысына ильки 
оларакъ, тик сез айтты. 

— Яшларны яш, деп ишке алмасанъыз, къартларны 
пенсиягъа ляйыкъласанъыз, сонъ ким чалыша- 
джакъ? 

— Санъа, огълум окъумакъ керек, — деди идаре ёл- 
башчысы. 

Бу кенъсштеп сонъ, Сейдамет эм чалышып, эм окъу- 
макъ къарарына кельди. 

..Сейдаметнинъ эвиндемиз. Озю эвде ёкъ, иште экен. 
Къадыны Ревиде эв ишлеринен огъраша. Устю-башы 
кнречленген. | 

— Сейдамет тез келирми? 

— Оны бильмек олмай. Кяде суткаларнен буровой- 
да ола. Бала-чагъа сагъынып къаламыз. 

Лаф-лафны ача, дейлер. Лаф арасында Сейдаметнинъ 
къоранта вазиетинен таныш олдыкъ. Бу оджакъта еди 
бала осе. Уйкенлери Сентмурат чокътан къуруджы олып 
чалыша экен. 

— Мен бу йыл мектепке бара башладым. Бабам 
манъа татарджа «Ана тили» дерслиги алды. 

Бу сёзлерни эвнинъ кенджеси Шефикъачыкъ айтты. 

Сейдамет сменадан акъшам къаранлыгъында кель- 
ди. Энди сёзни онъа берейик. Динъленъиз: 

— Он беш йылдан берли нефть оджакъларында ча- 
лышам. Манъа сютни анам берген олса, зенаатны Вата- 
ным, достларым бердилер. Енгиль къоллу уста — Заир 
Къуртмоллаевнинъ манъа япкъан яхшылыгъыны ‘ич де 
унутып оламайджагъым. Чюнки мен нефтьчиликни баш- 
та онынъ къолундан огрендим. Он учь йыл буравджы 
ярдымджысы, буравджы олып чалыштым. Чокътан-чокъ 
къую къаздым. Байырларнынъ сыр сандыгъына, ер бай- 
лыгъынынъ зенгинлигине анахтар уйдурмакъ чарелери- 
ни корьдим. 

Энди учь йылдан берли бригадир олып чалышам 
Бригадамызда 20 адам бар. Бригадамыз чокътан бер- 
ли коммунистче чалышыджы коллективи адыны ташый. 
1400—1500 метр теренлигинде къуюларны къазмагъа 
бизге 24-26 кунь бериле, биз исе бу къуюларны 16-18 
купьде къазамыз. 

Бригадамыз В. И. Ленин догъгъан куннинъ 100 йыл- 
лыгъы шерефине кенишлетильген социалист ярышына 
къошулып, йыллыкъ планыны муддетинден 5 ай эвель 
толдурмакъ меджбуриетини къабул эткен эди. Биз 1оби- 
лей йылы бутюн кучь-гъайретимизни алгъан меджбу- 
риетлеримизнинъ эдасы ичюн курешке беререк, беш- 
йыллыкъ планны муддетинден эвель эда эттик. План- 
дан арткъач юзлернен метр къую къаздыкъ. 

1969, 


КЪАРАМАН АНА 


Ана акъкъыпдаки очеркимизни биз бабадан башла- 
макъ истеймиз. Бунъа ананынъ джаны агъырмаз. 

— Эркек тананынъ башы уйкен, — дей Якъуб агъа. — 
Эрлигине базана. Мыйыгъыны бургъучлай. 

„Якъуб агъа балалар багъчасында чалыша. Завхоз. 
Завхозлыгъындан зияде багъчанынъ балаларыны, че- 
чеклерини севе. Завхозлыкъкъа оны, бельки, балалар- 
гъа, чечеклерге олгъан сыджакъ севги исиндиргендир. 
О балалар багъчасынынъ азбарыны гуль багъчагъа 
чевирди. Ташкент шараитында оськен недай чечек бар, 
эписини сача, айбетлеп осьтюре. Буны о, акъча хатири 
нчюн, шурет къазанмакъ ичюн япмай. Чечекни, баланы 
зияде севгенн ичюн, бедава, джемаатчылыкъ эсасыпа 
япа. Суфте оларакъ, багъчанынъ босагъасындаи атла- 
гъан баланы гуль дестенен къаршылай. Акъшам эвине 
къайткъанда, онынъ къолтугъына къокъулы чечек дес- 
теси къыстыра. Эгер де, бир баланынъ догъгъан куню 
къайд этильсе, Якъуб агъанынъ бахшышы — гуль дес- 
теси ола. Якъуб агъа баланы да, чечекни де юрек сы- 
джакълыгъынен севе. Саба ишке кельгенде, балалар 
чечек арасында ойнайлар. Къайсы бири бала? Къайсы 
бири чечек? Фаркъ этмек къыйын ола. Саба салкъынын- 
да узун сумекли. фискисини алып, чечеклер ёлагъыны 
бир доланса... Якъуб агъанынъ башы кокке тие. Къува- 
на. Бу. вакъыт табиат гузеллиги — чечеклер Якъуб 
агъагъа тиз чёкелер. Оны селямлайлар. 

— Чечекни, баланы севмемек мумкюн дегиль, — дей 
Якъуб агъа.— Олар экиси де бир текненинъ хамыры- 
дыр. Чечек топракъны яраштырса, бала омюрни яраш- 
тыра. 

Якъуб агъаны къадынлар байрамы арфесинде корь- 
дим. О кийинген, къушангъан. Темиз тыраш олгъан, 
Мис якъкъан. Кок къалпагъыны чекесине баскъан. 
Яшаргъан. Қъолунда бир топ чечек. Дерсинъ, бир 
назлынен корюшмеге ашыкъа. 

— Бу гульдестеси кимге къысмет этер экен? 

Якъуб агъа мыйыкъ астындан кулюмсирей. Яны- 
мызда бизим тилимизден. анълагъан адам корюнмесе 
де, меним къулагъыма фысылдай: 

— Къараманымызгъа, — дей. — Байрамлыкъ. 

— Къараманынъыз ким? 

— Ярын кель таныш олурсынъ. 

Якъуб агъа адресини берди: Высоковольтный мас- 
сив, 31-нджи эв, квартира 27, Якъуб Сеферов. 

..Гузель донатылгъан темиз пак эв. Диварларыны 
чечекли макъатлар яраштыра. Якъуб агъа йымшакъ 
диванда ясланып яткъан. Газета окъуй. Тёгерек стол 
устюнде орьнекли джам савутта чечек дестеси. Орта 
яшларында, эсмери бир къадын балконгъа чыкъкъан, 
пенджереге перде тута. Якъуб агъа шу къадын бетке 
пшмар этип: 

— Къараманымыз бу кишидир, — дей.— Таныш 
олунъыз. 

Къадын адыны айта: 

— Ваде, — дей. А 

. Ишини девам эттире. Эм ишлей, эм сёйлене: 

— Тюневин эвимиз алекет эди. Къызларым, келин- 
лерим, огъланларым, киевлерим, торунларым секиз 
март хайырлап кельген эдилер. Ойнадылар, кулюштн- 
лер. Мени шенълендирдилер. Гонъюлюмни котерди- 
лер. Энди текаран джыйыштыраятам. 

— Бала-чагъа чокъмы? 

Бу суальден сонъ, Якъуб агъа тиз устюне тура. 

— Къараманымыз, дегенимнинъ манасы бар эди. 
Ваде аптенъ оп дане бала асрап осьтюрди, — дей. 

— Сен макътанмасанъ олмаз, — дей Ваде апте. 

— Бу макътанмакъ сайылмай. 

Бу ерде эрлик гъуруры, ана ифтихарынен къарыша. 
Къайсы устюн? Бильмек къыйын. 

Якъуб агъа тёр одадан насылдыр бир къуту кети- 
ре. Къутуны стол устюне авдара. 

— Мына буларнынъ котереси Ваде аптенънинъ ме- 

тлеридир,— дей. «Аналыкъ Шаны» — бир медаль, 

лыкъ Шурети»— учь медаль, «Къараман Ана»— 
рден... | 
це апте бу ерде эрининъ сёзюни боле: 
Кене макътана башладынъ — дей.— Сен акъай 
| озь медаллеринъни сайса. Озь медаллеринънен 
ыкъ сатса! 
уб агъа не япсын? Кулип къуртула. 
Јанъа коре менде медаль аз, — дей. 
уб агъа адресине айтыладжакъ сёзнинъ мейдан: 
‹ъаджагъыны дуя. Аман , къорасыны узакътан 
башлай. 

— Эркек тананынъ башы уйкен, — деп эвельден айт- 
къанлар. Шимди бу сёзлер кечмейлер,— дей. | 

...1941 сенесининъ сыджакъ июль куньлерининъ би- 
ринде. Тюп Акъчора джемааты колхоз бригадири Якъуб 
Сеферовны фронткъа озгъарды. 

Учь бала анасынынъ этегине япышкъан. Анасы окю- 
рип-окюрип агълай. Оны корип, балалар да агълайлар. 
Якъуб агъа огълу Сеитхалильнинъ башындан сый- 
пай: 

— Йигит ол! Джылама,— дей. 

Ана озюни тутамай, юреги сыкъыла. Якъуб агъа 
къадыныны къуджагъына алып, оны тынҷландырмакъ 
истей: 

— Санъа джыламагъа, тасаланмагъа олмай, — дей. 
Озюнъни къолгъа ал! Бугунь-ярын деп юресинъ... 

Уйле маалинде Якъуб агъа фронт ёлуна минди. Акъ- 
шамына оджагъында козьайдын олды. Козьайдынгъа 
кельген къадынлар, янъы догъгъан къызчыкънынъ ба- 
шындан айландырылгъан бакъыр капиклерни Ваде ап- 
тенинъ ястыгъы тюбюне къыстырдылар. 

— Балабан къыз олсун. Бахты иле оссин,— дедилер. 

Бойлеликнен, къызчыкънынъ ады Бахтиле адалды. 

..Ваде апте стол устюне ешиль къаплы, къадифе аль- 
бом кетирип къоя. Орта бир ерден ренкли фото ала. 
Фотоны башта опе, сонъ корьсете. 

— Бу дженк сенеси догъгъан къызымыз — Бахтиле- 
пинъ фотосы, — дей. — Янындаки · киевимиз — Фарукъ. 
Инженер. Къуджагъындаки — торунымыз Джемиля- 
чыкъ. Бахтиле Душанбеде эмшире олып чалыша. 

Шу арада къапу къакъылды. Почтальон телеграмма 
кетирип кельди. Ваде апте телеграмманы гурь давуш- 
нен окъуй: | 

«Анам! Март байрамынъ хайырлы олсун. Санъа 
узун омюрлер, сагълыкъ тилейим. 

Сенинъ Сейдалинъ». Телеграмма бир кунь кечикип 
кельди. Бунъа элем этмек мумкюнми? 

— Ич бир тюрлю элемим, опкем ёкъ. Сейдалимиз 
аскерликте. Узакъта хызмет эте. Бир кунь кечикип кель- 
генде не оладжакъ? Анасыны унутмай, акъылындан 
чыкъармай. Меним ичюн бу буюк къуванч. 

Якъуб агъа ве Ваде апте балаларыны ырыз, намус 
рухында тербиелейлер. Окъуталар. Эбет, он баланы 
асрап-осьтюрмек, окъутмакъ къолай олмады. Базы да 
тамакътан къытмакъ керек олды. Дёрт баланы дженк 
панджасындан аман-эсен алып чыкъкъандже, Ваде ап- 
тенинъ анасындан эмген сютю агъызына кельди. 

Къаве столу башында эвляд севгиси, бала тербнеси 
акъкъында лаф къозгъалды. 

Ваде апте: — Менден кяде-бир де, къайсы бир ба- 

ланъны арткъач севесинъ, деп сорайлар. Анадан шай 
деп сорамакъ олурмы. Эвляд севгисине кельгенде, 
онынъ арткъачы, эксиги олмай. Кичкенеси кичкенедже- 
сине, буюги буюкчесине севиле. Лякин севги эки якълы 
олмакъ керек. Бир чечекнен яз олмай. Динъленъиз. Сиз- 
ге бир сыр ачайым. Якъуб агъанъ Украинадаки къы- 
зымызгъа кеткен эди. Шу куню эрте яттыкъ. Янъы 
юкъугъа кеткенде, къапу къакъылды. Ачтым. Алдымда 
шалгъа бурюнген бир къадын тура. Къаранлыкъ. Къарт- 
мы, яшмы, тайин этмек къыйын. «Мусафир алынъыз», — 
деди. Разы олдым. Ашадыкъ, чай ичтик. Энди ятамыз. 
Ода къаранлыкъ. 

— Адаштынъызмы ёкъса, къартий — дсп сорадым. 
Къартий баягъы бир вакъыт индемей ятты. Бельки 
джылагъандыр, чаршафкъа козь яшыны сильгендир. 
Сонъ о, сёйлене башлады. Мына нелер айтты. 

— Козь къарасы дегендай бир огълум бар. Дюнья 
дюльбери. Мазаллы. Юрегимнинь алай джылувыны 
онъа бердим. Элял олсун. Эскен ельден, учкъан къуш- 
тан оны сакъладым. О, кейфини бозса, мен хасталан- 
дым, азачыкъ шынъшыса, козь яш тёкип джыладым. 
Огълума олгъан севгинен яшадым. Шу севгинен нефес 
алдым. Дюньяда менден даа бахтлы ана бармы экен, 
деп ойлана эдим. 

Эвлендирдим. Яхшы келинге тюштим. Анасындан 
элял сют эмген экен. Тюневин келинни локъсаханеден 
алып кельди. Тосунчыкъдай торуным бар. Тос-томалакъ. 
Санки дерсинъ, бабасынынъ бурунындан тыгъырып 
тошкен. Бабасына ошагъаны ичюн севдим. Къыскъа 
масал, бугунь торунымнынъ ады адаладжакъ эди. Элим- 
ден кельгенине коре тырыштым. Огълумнынъ бети къы- 
зармасын, дедим. Не байлагъым бар, эписини ор- 
талыкъкъа салдым. Кельген мусафир олсун, аша- 
гъан аш олсун. Аш омюри къыскъа, дейлер. Мен соф- 
рагъа ана юрегининъ сыджакълыгъынен лишкен аш 
къойдым. 

Буюрынъыз, сайгъылы мусафирлер,— дедим. 

Шу вакъыт Къаршыма огълум чыкъты. Къувандым. 
Джемиет алдында огълум мени опеджек, охшайджакъ 
экен,— ден къувандым. Янълышкъаным. Къаршымда, 
дерсинъ, огълум дегиль де, ябанджы адам тура. Козь- 
лериин къан баскъан. Бедени къалтырай. 

— Сагъа нс олду огълум? — дедим. Акъкъыны аша- 
майым. Сегмеди. Четке чыкъарды: 

— Анам, — деди,— энди бу одагъа кирме. 

— Не ичюн? 

— Аркъадашларымдан утанам. 

— Пе ичюн утанасынъ? 

— Сен яшлыкъ джемиетине ярашмайсынъ. Окы анъ- 
ламайсынъ. 

— Я, торунымны ады? Насыл адайджакъсынъыз? 

— Сеп бугунь къомшугъа барып ят. Ад адав меселе- 
сини сенсиз бир чаре этермиз... 

Къартий даа коп сёйленеджек эди. Мен онынъ сёзю- 
ви суальнен больдим. 

— Огълунъызны севесизми? — деп сорадым. 

— Ана севгиси бир ола, — деди.— Севем. 

Якъуб агъа:— Бу тарихны айтмакътан макъсадынъ 
пе? 

Ваде апте: — Буны айтмакътан макъсадым шу: Ана 
севгиси — азиз севги. Бу севги ич бир вакъыт сёнмей. 
Эвляд ёлуны айдынлата. Ана севгисининъ не демск ол- 
гъаныны бильмек ичюн, ана олмакъ керек. Биз аналар 
балаларымызны къарардан зняде севемиз. Лякин бала 
пчюн къуру бир севги етерликми? Ана ичюн бала сев- 
мск аз, оны тербие этмеге бильмек де керек. 

Куньлериннъ биринде Антон Семёнович Макаренко- 
гъа (манъа буны 9-джы сыныфта окъугъан къызым 
Гулизар айтты) бир къадын кельген. 

— Антон Семёнович, — деген о къадын. — Сиз бала 
тербнеспиинъ бутюи инпджелигини биле экенсинъиз. 
Айтынъыз, баланы къач яшындан тербие этип башла- 

макъ мумкюн? Меним еди айлыкъ огълум бар, онынъ 
тербиесине не вакъыт башлайым? 

— Сиз тамам еди ай кечиккенсиз, — дегеп языджы. 

Баланы къарында экеиде ссвмек — бу аз. Оны къун- 
лакъта олгъанда тербис этип башламакъ керск. 

„Бу къорантада бала севгиси къарындан, тербиеси 
къундакътан башлай. Ана-баба балаларыны анълы тер- 
бне этип, оларны эмекнииъ кениш ёлуна къоялар. 
Аддий татар къорантасыпда тербие алгъан Сеитхалиль, 
Зекерья, Сейдали, Сеитяя Сеферовлар, Саиде, Бахтиле, 
Эдие Сеферовалар совет мектеплеринде бильги алып, 
зенаат огренип, халкъ хозяйствосынынъ тюрлю пытакъ- 


ларында чалышалар. Коммунизм джемистинииъ къуру- . 


джылыгъында актив иштирак этелер. 

Кяде шай олып чыкъа. Бир ерге бир макъсаднен, 
бир ннетнен, бир ишнен барасынъ. Япаджакъ ишинъе, 
огюнъе къойгъан макъсадынъа коре план тизесинъ. Ля- 
кин базы вакъытлар сенинъ дегенинъ киби олып чыкъ- 
май. Алдынъа бекленильмеген, планлаштырылмагъан 
меселе келип чыкъа. Оюна кельмеген адамларнен гъаф- 
лет корюшиювлер ола. Бу сеферн де шай олды. 

Кеченлерде ншнен «Узколхозстрой» бирлешмесининъ 
идаресине бармакъ сырасы кельди. Макъсад, бирлеш- 
менинъ реиси С. А. Омеровнен КПСС Меркезий Коми- 
тети ве СССР Министрлер Советининъ «Кой къуру- 
джылыгъыны тертипке къоюв тедбирлерн акъкъындаки» 
къарары мупасебетинен субетлешмектси ибарет эди. 
Омеров кабинетинде ёкъ эди, ишнеп Москвагъа кеткен. 
Къабулханеде бир адам, манъа Меметовиен корюшмек- 
ни тевсие этти. 

— Меметов ким? Вазифеси не? 

— «Узколхозстрой» бирлешмесининъ баш темниат- 
чысы, 23-нджи кабинетте. 

«Бу насыл Меметов экен?» тюшюнджесинен 23-нджи 
кабинетке кирдим. Кабинет тёрюнде эски танышым — 
Мамут Фейзуллаевич Меметов отура. Самайлары чалар- 
гъанлар. Манълайында къатмерлер чокълашкъанлар. 
Козьлери кене шу козьлер, эп парылдайлар. 

Кечкен куньлерни хатырладыкъ. Комсомол чагъы, 
аскерлик йыллары, дженкнинъ агъыр вакъытлары — 
кечкен куньлерге кирелер. 

Телефон чанъы лафымызны сыкъ-сыкъ боле. Меме- 
товны Къашкъадарья областындап телефопгъа чагъыр- 
дылар. Лакъырды девамлы оладжакъкъа ошай. Мани 
олмайыкъ. | | 

..Мамутнеи сифте 1934 сепеси таныш олгъан эдим. 
О вакъытМамут Меметов комвузда окъуй ве комсомол 
комитетининъ секретары олып чалыша эди. Комсомол 
тешкилятынынъ ишлери хусусында «Комсомолец» газе- 
тасы ичюн малюмат берген сонъ, шахсен озю акъкъын- 
да айткъанларындан, эсимде шулар къалгъанлар. 

..Сырлы чешме-мааллесининъ аякъкъапчысы — Ча- 
вуш Меметнинъ огълу — Мамут 1929 сепеси комсомол- 
гъа кирди. Шу сенеси Мамут комсомоллыгъыны бутюн 
Багъчасарайгъа танытты. Шеэрде джаилликин ёкъ этюв 
пчюн башлагъан курешчинъ темелли алынып барылмасы 
ичюн актив нштирак этти. Мааллелердс ликбез мектеп- 
лери олса да, мектеплерге къатнав меселеси олдыкъча 
зайыф эди. Мамут бу ишке маалле комсомолларыны 
джельп этти. Яш комсомоллар маалле — мааллсден 
юрип, джаиллер арасында анълатув ишлери алып бар- 
ды, оларны ликбезге чагъырдылар. Ликбезге къатнап 
оламагъан адамларны эвлерине барып окъуттылар. Бу 
ишлернинъ тешкилятчысы яш комсомол Мамут Мемс- 
тов эди. 

Коллективлештирюв девиринде район комсомол ко- 
митети Меметовгъа Къачы бою койлеринде медений —- 
ярыкъландырув ишлерини джанландырмакъны авале 
этти. Мамут бу ишни де комсомол ирадеси, комсомол 
гъайретинен эда этти. Кой активлерини ишке къойды. 
Эфендикой, Къалымтай, Гулюмбей, Акътачы койлерин- 
дс къызыл кошелер, окъув юртлары тешкиль этти. 
Клубларнынъ, китапханелернинъ ишлерини тертнике 
къойды. Клуб саналарында авескяр тёгереклерин чалыша 
башладылар, концертлер чокълаштылар. Кст-кете клуб- 
лар кой яшлыгъынынъ раатлыкъ меркезине чевириль- 
дилер. Заманына коре бу буюк ве файдалы иш эди. 

Меметов комсомолныпъ бу вазифесини эда этювде де 
озюнн яхшы тарафтан косьтерди. 

Севастополь ФЗО-сыны битирген сонъ, Мамут за- 
водда чалышты. Заводда олувы девиринде де о озюни 
тек яхшы тарафтан косьтерди. Сонъ завод комсомолы- 
пынъ ёлланмасынен Комвузнынъ комсомол болюгине 
окъумагъа кирди. Окъувыны битпрген сонъ, Мамут Ме- 
метовны Комвузнынъ штатында къалдырдылар. О чокъ 
вакъытлар комсомол комитетининъ секретары олып ча- 
лышты. Бундан сонъ Меметов озь талийини комсомол- 
нен, медений ишлернен даа зияде багълады. Алевли аги- 
татор олып осьти. | 

Экинджи кере биз Меметовнен 1937 сенеси Узакъ 
Шаркъта — Хабаровск шеэринде корюштик. Бир арбий 
къысымда хызмет эттик. Мамутнынъ неге истидады, не- 
ге икътидары олгъаныны о вакъыт корьдим. 

Арбий ве сиясий азырлыкънынъ аляджысы Мамут 
Меметовны команданлыкъ арбий шеэрчиктеки аскерлер 
клубына бедиий ёлбашчы оларакъ тайин эттн. Меметов 
клубкъа авушкъан сонъ, клуб — аскерлернинъ эглен- 
дже меркезине чевирильди. Концертлер, эглендже акъ- 
шамлары тешкилятлы, меракълы ве зевкълы отькериле 
башладылар. Кунюни окъув ве арбий талимнен кечнр- 
ген аскерлерге медений раатлыкъ азырлап бермек му- 
къаддес бир иштир. Оюн, кульки, медений эглендже ас- 
кернинъ рухыны котере. Меметов бутюн истидадыны ор- 
тагъа къойып, бу макъсадкъа хызмет эттн. Клуб янын- 
да оюнджылар, чалгъыджылар, йырджылар тёгереклери 
тешкилятландырды. Хор тёгереги этрафына командир- 
лерни, оларнынъ къадынларыны джельп этти. Меме-. 
товнынъ ёлбашчылыгъынен чалышкъан авескярлар ан- 
самбли Хабаровск гарнизонына нам берди. Гарнизон: 
данресинде отькерильген конкурсларда эр вакъыт би-- 
ринджиликни алды. Меметов шу арбий къысмда хызмет 
эткен татар аскерлерини ншке джельп этип, миллий 
чалгъы ве оюн группасы тешкиль этти. Группанынь 

истидадлы, талантлы оюнджы ве йырджылары — Насип 
Аблякимов, Абибулла Бекиров, Асан Зиядинов, Борис 
Бештиев эдилер. 

Аскерликтен къайтхъанда, энди сиясий хадим адына 
малик олгъан Мамут Меметовнынъ эсабыпда юзге 
якъын тешеккюр бар эди. * 

Йыллар оттилер... 

Мамут Меметовнен учюнджи кере 1942 сенеси Керчь 
десантында, 51-нджи ордунынъ штабында расткелии- 
тик. Меметов о вакъыт капитан унванында эди. Керчьке 
илькиде десант тюшкен полкнынъ партия боросыцынь 
секретары экен. Керчьте сокъакъ урушларында косьтер- 
ген джесюрлнги нчюн дженкявер медальнен мукяфат- 
лангъан, яралангъан. 

1960 сенеси редакция ишинен Бекабад шеэринс бар- 
дым. Шеэрде «Ленин байрагъы» газетасынынъ хабер- 
джилер постыны тешкиль этмек керек эди. Шеэр пар- 
тия комитетининъ экинджи сскретары хаберджилер 
постынынъ ёлбашчылыгъына Меместовны теклиф 
этти. 

— Меметов итибарлы коммунист, бу ишни о япар, — 
деди. Сонъ цемент комбинатына телефон этип, Меметов- 
ны шеэр комитетине чагъырды. «Бу даа насыл Меметов 
экен?»— деп ойландым. Бираздан сонъ секретарнынъ 
кабинетине эски танышым Мамут Фейзулласвич Мемс- 
тов келип кирди. Меметов 1942 сенесининъ сонъунда 
агъыр яралангъан. Чокъ вакъытлар госпитальдс ОлЛ- 
гъан. Госпитальден тедавий олып чыкъкъандан берли 
Гекабад цемент комбинатында теминат болюгининъ ёл- 
башчысы олып чалыша экеп. О вакъыт Меметов хабер- 
лжилер постуна ёлбашчылкыъ япмакъны буюк бир ис- 
т. хнен къабул этип алгъан эди. Бу саада о чокъ файда- 
224 ишлер япты. 
` Биз шимди Мамут Фейзуллаевич Меметовнынъ ка- 
бинетиндемиз. О идаренинъ ве озюнинъ иши хусусында 
икяс эте. 

неа з. наснага иии ПИТ 


—- «Узколхозстрой» 1964 сспеси тешкиль олунды. 
Бундан макъсад — кой къуруджылыгъыны тертипке 
къоймакъ, къуруджылыкъ ишлерини бир нокътагъа 
меркезлештирмек ве онъа ёлбашчылыкъны конкретлеш- 
тирмек, къавилештирмек эди. 

«Узколхозстрой» бирлешмеси тешкиль олунгъан 
сопъ, кой къуруджылыгъында буюк денъишмелер олды. 
Башта бир кой къуруджылыгъынынъ къавн базасы мей- 
дангъа кетирильди. Шимди бирлешменинъ имаесинде 
11 трест, 88 колхозларара къуруджылыкъ идареси, 
48 тола’ заводы, демирбетон материаллары азырлагъан 
22 полигон, 2 комбинат, 18 агъач заводы бар. Кой къу- 
руджылары къудретли ве земаневий а 
техникасына маликлер. 

Бирлешме тешкиль олунгъан сенелери тешкилятий 
ишлерде бир сыра зорлыкъларгъа, къыйынлыкъларгъа 
расткелинди. Кой къуруджылыгъыны япъы тертипке 
къоймакъ ичюи куреш мейданына чыкъкъан коллектив- 
лер бу къыпынлыкъларны енъе бнльдилер. Бирлешме 
коллективлери озьара социалист ярышыны кенишле- 
тип, девамлы суретте йыллыкъ планларыны арткъачы- 
иен ве мудлетиден эвель толдурып кельмектелер. 

Субетимизнииъ сонъунда кабинетке бирлешме пар- 
тия лешкилятынынъ секретары Н. И. Плеханов кирди. 
Меп онъа Меметов акъкъында очерк язмакъ ниетим ол- 
гъаныны айттым. 

— Мамут Фейзуллаевич Меметов акъкъында яз- 
гъанда мытлакъ онынъ чини юрекли коммунист олгъа- 
ныны, тешкилятчы, тешеббюсчи ёлбашчы олгъаныны ай- 
рыджа къайд этинъиз, — деди. Мамут бирлешменинъ 
баш теминатчысы сыфатыпда ишинн яхшы алып бара. 
Партия тешкиляты оныйъ ишинен мемнюн. Ишининъ 
чокъ олгъанына бакъмадан марксизм-ленинизм универ- 
ситетинин битирди. Джемаат ишлерине актив иштирак 
эгс. Кеченлерде оны бюрода партия окъувынынъ ёлбаш- 
чысы оларакъ тасдыкъладыкъ. 

1968 ссиеси язылгъан бу очеркке бу йыл бир къач 
сатыр даа къошмакъ керск олды. Ксченлерде Озьбек- 
стан ССР къуруджылыкъ министри С. А. Омсровгъа те- 
лефон эгип, къуруджылар куню мунасебстииеи макъале 
язмасыны риджа эттим. Мипистр, «макъале эки куньден 
азыр олур, Меметовдан келип алырсыныз» — деди. 

Министрликке кетсм, эм, «аджеба бу даа насыл Ме- 
метов экен?» — деп ойланам. Мени эски танышым Мамут 
`Фейзулласвич Мемстов къаршылап аллы. 

— Сен мында не япасынъ? — деп сорадым. 

Сонъупдан анъладым, Меметов къуруджылыкъ мн- 


нистрлигининъ иш идареджиси вазифесинде чалыша 
экен. 


ВЕЛИУЛЛА АНАХТАР БЕРЕ 


Август 31 куню акъшам устю къуруджылар бригада- 
сы янъы мектепни девлет комиссиясына теслим этти. 
Эртеси куню — сентябрь 1-де янъы мектепнинъ ачылы- 
шына багъышлангъан митинг олды. Митингде шу 
мектепте окъуйджакъ балалар, оларны окъутаджакъ 
оджалар, ана-бабалар, совет, партия органларынынъ, 
ишханелернинъ векиллери, къуруджылар иштирак этти- 
лер. 

Митингни ачкъанда шеэр Советининъ векили талебе- 
лерге мураджаат этип. 

— Шеэр джемаатчылыгъы адындан сизге янъы 
окъув йылыны; янъы мектепни хайырлайым, — деди. 

Митингде сёзге чыкъкъанлар чокъ олдылар. Къуру- 
джыларнынъ, хусусан бригадир Велиулла Акъмолласв- 
нинъ, онынъ комплексли бригадасынынъ адына пек чокъ 
хош сёзлер айтылды. Сонъунда минберге Велиулла 
Акъмоллаев чыкъты. О сёз айтмады... Чанъ къакъты. 
Бу бинъ сёзден яхшы олып чыкъты. Бунынъ манасы: 
«Мектепнинъ къапылары ачыкъ. Киринъиз, окъунъыз. 
Сыныф къапыларынынъ бугунь, бу маальде ачылмала- 
ры ичюн бригадамыз геджесини куньдюз этип чалыш- 
ты», демек эди. 

Биринджи чанъдан сонъ янъы мектепнинъ мейдан, 
ярыкъ сыныфларында дерс башлады. 

Мектеп корпуслары тыштан ешиль боянен зийнетлен- 
генлер. Бу манзараны сейир эткен оджалардан бири: 

— Акъмоллаевнинъ бригадасы дерсинъ баарьнинъ 
бир парчасыны кесип алгтан да, оны Чырчыкънынъ ель 
ойнагъан бошлугъына кетирип салгъан, — деди. 

Очеркимизнинъ ана шу баарь парчасы салынгъан 
бошлукътан башлайыкъ ве девам эттирейик. 

Чырчыкъ шеэри эпкин акъкъан Чырчыкъ озени бою 
узана. Бозсув посёлкасындан башлап Азадбаш посёл- 
касына етип бара. Санайы ишханелери де бу зонада 
къурулдылар. 

о Шеэр осьти. Республиканынъ санайы меркезлерин- 
ден бири олды. Джаны артты. Адамлар ишнен теминлер. 

Махсулдар чалыша, медений раатланалар. Бунъа бу- 
тюн шараитлар бар. Амма адамларнынъ яшайыш эвлери- 
ме олгъан итияджлары кереги киби къанаатлендириль- 
меди. Бу меселени чезмек биринджи номер проблема 
оларакъ ортагъа къойылды. Бу проблеманы чезмек ичюн 

эв къуруджылыкъ зонасынынъ сынъырыны Ҷырчыкъ- 
пыпъ сыртындаки бошлукъкъа узатмакъ керек олды. 

Шеэр меркезннинъ сыртында, ель козюнде, шеэрден 
7—8 километр узакълыкъта олгъан бу бошлукъта беш- 
аяты йыл зарфында дёрт-беш къат эвлерден, медений- 
турмуш объектлеринден ибарет 3-нджи, 4-нджи микро- 
райбилар мейдангъа кетирильди. Бу эки микрорайонда 
яшагъан адамларнынъ ич бир шейге итияджлары ёкъ 
демек мумкюн. Сув, газ, эрзакъ тюкянлары, транспорт 
аякълары тюбюнде. Лякин бу районда яшагъан адам- 
ларнынъ балалары шеэрге къатнап окъуй эдилер. Буны 
назар итибаргъа алып, шеэр Совети бу эки микрорайон 
балалары ичюн мектеп къурмакъ къарарыны къабул 
ЭТТИ. 

Мектепнинъ къуруджылыгъы Велиулла Акъмоллаев- 
нинъ бригадасына авале олунды. Норматив боюнджа бу 
мектепнинъ къуруджылыгъы 13 айда битирильмек ке- 
рек эди. Мектеп къуруджылыгъыны юксек сурьатнен 
алып бармакънен бригаданынъ огюне даа бир муим 
вазифе келип чыкъты. Бу вазифенинъ муимлиги бала 

къувандырмакътан ибарет эди. Бригада азалары бала 
къувандырмакъны биринджи плангъа къойып чалышты 
ве 13 айда къурулып битириледжек мектепни 4 айда 
къурып битирдилер. 

Янъы мектепни къуруп битирген, бала къувандыр- 
гъан бригаданынъ ёлбашчысы Велиулла Акъмоллаев 
1 сентябрьде янъы мектепте, янъы окъув йылы башлан- 
гъаныны бильдирип, чанъ къакъты. 

«Акъмоллаевнинъ мектеби»... Бу сёзлерни биз Чыр- 
чыкъ къуруджыларындан эшиттик. Юзлернен къуру- 
джылар арасында, онларнен объектлерде «Акъмоллаев- 
нинъ мектеби» деген сёзлер текрарлана. 

— Акъмоллаевнынъ мектеби неден ибарет? 

Бизим бу суалимиэге «Чирчикжилстрой» идареси 
партия тешкилятынынъ секретары `К. Будрин къыскъа. 
джевап берди: 

— Акъмоллаевнинъ мектебинде учь «Факультет» 
бар. Биринджисн чабиклик, экинджиси нкътисаднят, 
учюнджнси кейфиет, — деди. 

Чабнклик неден ибарет? 

Бу суальге толу джевап тапмакъ ниетинен, Акъмол- 
лаевнинъ бригадасы чалышкъан объектке бардыкъ. Бу 
объект, даа догърусы 56 квартиралы дёрт къатлы эв, 
дёртюнджи микрорайонда къурула. Бу эвни къурмакъ 
ичюн, бригадагъа 62 кунь вакъыт берильди. Амма бри- 
гада бу эвни 48 куньде къуруп битирмек меджбуриети- 
ни къабул этти. 

— Бу сизге къыйынлыкъ этмезми? 

Бу суальге бригадир Велиулла Акъмоллаев джевап 
бере: 

— Ёкъ, къыйыплыкъ этмез. Чюнки биз чабиклик 
тарафдарымыз,— дей.— Иштеки чабиклик демир низам- 
дан, эмекке олгъан анълы мунасибеттен башлай. Брнга- 
дамызда исе низам къавий, анъ юксек. Биримиз эпимиз, 
эпимиз биримиз ичюн чалышамыз. 

Акъмоллаевнинъ бу фикирини кенишлетейик. Брига- 

да чокъ вакъытлардан берли «1 —464 АСП» сернялы эв- 
лер къура. Архитекторлар бу сериялы эвлернинъ куть- 
левий къуруджылыгъыны теклиф эткенде о эвлернинъ 
яшамакъ ичюн уйгъун, дюльбер, эр тарафтан келишик: 
ли олмасыны назар итибаргъа алдылар. Акъмоллаев- 
нинъ бригадасы тарафындан къурулгъан эвлер архн- 
текторлар яраткъан макетнинъ девамы ола. 

«Чирчикжилстрой» идаресининъ меджлислер залына 
къуруджылар топландылар. Мында къуруджылар куню 
шерефине багъышлангъап тантаналы акъшам отьке- 
рильди. Докладдан сонъ, минберге биринджиде Велиул- 
ла Акъмоллаев котерильди. Велиулла чокъ айтмады. 
Лякин онынъ —«Бригадамыз къуруджылар куню шере- 
фине социалист ярышыны кенишлетип, август 10-да 
йыллыкъ планыны арткъачынен эда эттин. Бригадамыз 
тарафындан къурулгъан эвлернинъ эписи яхшы ве аля 
ишаретинен къабул олундылар», деген сёзлери. бу ме- 
джлис залындан Чырчыкънынъ бутюн къуруджылыкъ 
мейданларына джайрадылар. 

Бригада чабиклик эсабына къургъан 56 квартнра- 
лыкъ эвнинъ эр биринден 14 ишчи куню икътисад 
эте. 
Бу бригада эки эвни план, график эсасына къура, 
учюнджи. эвни исе шу эвни чабикликнен къурмакътан 
икътисад олунгъан вакъыт эсабына къура демек ола. 
Бундан икътисад олунгъан пара эв сайын он бинъ руб- 
лени кече. Маддий рагъбетлендирюв фонды зенгинлеше. 
Къуруджылар чабиклик ве кейфиетте эльде эткен му- 
вафакъиетлери ичюн айлыкъ къазанчларына къошма 
оларакъ 25—30 проценттен зияде къошма акъ алалар. 
Бу фактор бригадада иш сурьатынынъ артмасына, 
кейфиетнинъ юксельмесине эсас васта олып 
кельди. 

Бригадада эр ерде, эр шейден икътисад этюв меселе- 
си насыл чезиле? 

Бу суальге бригадир кестирип джевап бермеди. 

— Чокъ икътисад этмек ичюн, мытлакъ аз масраф 
этмек керек, — деди. 

Арифке тариф керекмей, дегенлери киби, бу фикир- 
геде терен тасвир керекмей. Бригада азалары икътисад 
меселесине кельгенде еди ольчеп, бир бичелер. Икътисад 
эсабына капикни кумюш япмагъа тырышалар. Бригадир 
адамларны «эсапсыз къасапнынъ балтасы къолунда 
къалыр. Эсапнен чалышынъыз»-— деп тенбиелеп 
тура. 

Бойле тешвикъатнынъ тесири буюк, нетиджеси семе- 
рели ола. Бригада азалары эв сайын юзлернен рублелик 
къуруджылыкъ материаллары икътисад этелер. 

Я, вакъыт? Вакъыт меселесинде эр бир дакъкъа- 
ңынъ, эр бир саатнинъ мувафакъиет эсабына чезильме- 
си козьде тутула. Буны Велиулла бригада мыкъясында 
шойле анълата: 

— Бригадамызда 60 адам чалыша. Эгер оларнынъ 
эр бири кунь зарфында эки дакъкъа вакъыт гъайып 
этсе, бу эки саат иш вакъыт гъайып олды, демек ола. 
Бунъа ёл бермеймиз. Чюнки бригадамыз эки саатте 
бир ода къура биле. 

Мына эр ерде, эр шейден, эр дакъкъадан икътисад 
этмек ичюн алынып барылгъан курешнинъ семереси 
бойле ола. Тама-тама голь ола деген сёзнинъ манасы 
да бундадыр. 

Бригаданынъ фаалиетинде даа бир яхшылыкъ бар 
ки, онынъ чекисини процеитнен косьтермек мумкюн де- 
гиль. Бу яхшылыкъ, бу янъылыкъ бригаданы арекетке 
кетирген, онынъ илери коллектив олмасы ичюн хызмет 
эткен буюк гъаевий къувет олып кельди. Бу къуветни 
бригада азаларынынъ окъувгъа, бильгиге олгъан ын- 
тылышларында корьмек мумкюн. Бетонджылар, сварка- 
джылар, монтажджылар, дюльгерлер махсус програм- 
малар эсасына тертип олунгъан къыскъа муддетли тё- 
гереклерде, курсларда окъуйлар, зенаат талабына, 
прогресс талабына коре озь квалификацияларыны юк- 

сельтелер. Зенаат юксельтюв арзусы бутюн бригада 
азаларыны сарып алды. Бригаданынъ он алты азасы 
шимди Ташкент политехника институтынынъ Чырчыкљъ- 
таки акъшамлыкъ филиалында, я да техникумында 
окъуйлар. Бу бригадада эмек ёлуна минген монтажджы 
Энвер Сулейманов акъшамлыкъ институтны, электрик 


Ллексей Юн техникумны битирдилер. Бригада азаларын- 


дан Асан Джелилов, Сейдамет Мустафа институтнынъ 
З-нджи курсында окъуйлар. 

Бригаданынъ озегини озь талийлерини къуруджы-. 
лыкънен багълагъан, озь бахтларыны къуруджылыкьта 
тапкъан адамлар тешкиль этелер. Бригаданынъ 28 аза- 
сы энди 16-18 йылдан берли бу коллективдс чалыша. 
Базы адамлар бу бригадада чалышмакъиы, къуруджы 
олмакъны аилевий адетке чевирдилер. Бу сёзюмизнн 
фактларнен тасдыкъ этмек керек олга, бунъа Мурадаси- 
ловларнынъ тавабасы ачыкъ мисаль ола билир. 

— Мурадасиловлар яхшы чалышалар. Олардан бир 
звено тизмек ниетим бар,-– дей бригадир. 

Нури Мурадасилов бу бригадагъа къыркъ бешинджи 
сенеси кирди. Намуснен чалышты. Къуруджылыкъкъа 
ант не киби зенаат олса, эписини бильмеге тырышты. 
Эм бильди. Нури къолай иш, чокъ къазанч пешинден 
чапмады. Бугунь мында, ярын анда дсген ниетни акъы- 
лына кетирмеди. Бир иште, бир бригадада темель тиктн. 
Вакъты кельгенде къардашлары Зекий ве .Расимни озь 
янына алды. Зекий уста дюльгер, Расим бетонджы ол- 
ды. Огълу Рустем ордугъа бу бригададан кетти. Аскер- 
лигини битирген сонъ, бригадагъа къайтып кельди. 
Шимди эм чалыша, эм окъуй. 

Февзи Ибраимовнынъ шахсен озони ве онынъ зве- 
носыны бригадир агъыз толдурып макътай. Февзи агъа- 
нынъ монтажджылар звеносында онынъ эки огълу — 
Сервер, Энвер чалышалар. Бу звено эр вакъыт брига- 
данынъ айдын маягъы олып кельдн. 

Коммунист эмегининъ ударинклери, уста монтажджы- 

лардан Джевдет Халилов, Эбазер Якъубовнынъ омюр- 
лери де бу бригаданынъ тарихынен багълы. Бойлелик- 
нен Акъмоллаевнинъ мектебинден кечкен адамлар кол- 
лективнинъ темелини тешкиль этелер. 


Очеркимизнинъ серлевасыны «Велиулла анахтар бе- ' 
ре», деп адландырдыкъ. Бу серлева акъкъында чокъ . 


тюшонип-ташынмакъ керек олмады. Озьлюгинден догъ- 
ды. Бир кунь сокъакъта якъын танышым Сеитмемет 
Сейдамстовны корьдим. Онынъ орденли олгъаны, «Уз- 
бекхиммаш» завадынынъ айдын маягъы олгъаны ху- 
сусында вакътынен очерк язгъан эдим. Очерк къара- 
маныны янъы къурулгъан эвлер янында расткетирге- 
ниме къувандым. Лаф этмек истедим. Лякин Сеитме- 
метнинъ лаф этмеге вакъыты ёкъ эди. 

— Ашыкъам,— деди. К 

— Сонъ, джебини къарыштырып, дёнъгелекке кечи- 
рильген бир-эки анахтар косьтерип, —«янъы квартира 
алдым. Бу анахтарларны манъа Велиулла Акъмоллаев 
берди», — деди. 

Велнулланынъ ёлбашчылыгъында къурулгъан эвлер- 
де нидже-нидже адамлар янъы квартираларнынъ къа- 
пыларыны ачтылар, янъы юрт байрамы япып, Акъмол- 
лаевнинъ сагълыгъына къаде котердилер. Велиулла 
Акъмоллаевнинъ комплексли бригадасы бешйыллыкъ 
планыны учь йылда толдурмакъ меджбурнетини къабул 
этти. Бу, юзлернен адам Акъмоллаевнинъ бригадасы та- 
рафындан къурулгъан эвлерге анахтар аладжакълар, 
демек ола, 

ЭРЛИК ЕЛУНЕН 


Тревога олды. Джез труба сеферге чагъырды. Бу тре- 
вога 1944 сенесининъ октябрь башларында тылда, Харь- 
ков шеэриндеки трактор заводынынъ ишчн посёлкасын- 
да олды. О вакъыт бизим аскерлеримиз фашизм Герма- 
ниясынынъ сынъырына якъынлаша эдилер. Аскерлери- 
миз интикъам ёлуна минген эдилер. 

Эр алда узакъ тылда тревога олды. Биз треворагъа 
алышкъан эдик. Дёрт йыл гедже-куньдюз тревога ичин- 
де яшадыкъ. Лякин бу сонъки тревога фашизмнинъ юва- 
сында башланаджакъ тревоганынъ садасы экен. Биз 
оны сонъундан бильдик. Барсын, бинълернен бала-ча- 
гъаны, къартларны, къадынларны къыйыр-чыйыр эткел 
тревоганынъ не демек олгъаныны: энди немсе фашист- 
лери озь боюнларында сынасынлар. Немсе квартирасып- 
да да чыракъ сёнсин. Музыка сеси тынсын. Биз бу 
макъсаднен немсе аскерлерининъ изине тюштик. 

„Тревога олды. Батальон он дакъкъада эшелонгъа 
юкленди. Паровоз келип янашса керек, вагонлар бири- 
бирине токъушытлар. Эшелон энди ёнейджек арада, би- 
зим автоматчылар олгъан вагонгъа адий урба кийген, 
гурь сачлы, къара, ялпакъ къашлы бир адам минди. 
Мен вагонда невбетчи эдим. 

— Арбий эшелонгъа тек аскерлерни аламыз. Эмир 
ойле, — дедим. - 

— Дженк урба сайламай. Силя котермеге алы ол- 
гъан эр бир совет адамы аскердир,— деди о киши. 

Пек инат адам экен. Вагонгъа минди. Омузына асыл- 
гъан поход плащыны котерди. Янбашында автомат, бе- 
линде гранаталар саркъып тура. Озюнинъ дженкявер 
олгъаныны исбат этти: 

— Манъа командиринъиз керек, — деди. 

Командиримиз капитан Шевченко онынъ кягъытыны 
козьден кечирип чыкъкъан сонъ, буюк тавурнен: 

— Осман Зейтуллаев кърым партизаны, бизге от- 
деление командирлигине тевсие олуна, — деди. 

Эшелон ёнеди. Украинанынъ окълавнен яйдырыл: 
гъан киби тегиз чёлюнден кете. Эшелон концерт мер- 
кезине чевирильди. Старшина Корниенко баян соза. 
Бутюн эшелон онъа зиль тута. «Қатюшанынъ» юрекке 
якъын эзгиси Украина чёлюни янъгъырата. Бунъа исе 
бутюн Украина къошула. 1Орекке якъын бу эзги бизим 
эшелоннынъ ёлуны айдынлата. Семафор биле йырнен 
енъишке кеткен эшелонгъа маний олмакъ истемей. 
Онъа ёл бере: Эшелон енъиш йырынен батыгъа йылыша. 
Аскер йырламаса къуванч олмай. 

Аскерден даа чокъ йырлагъан, аскерден даа чокъ 
йырламакъ истеген адам дюньяда бармы экен? Аскер 
севгилисинден мектюп алса къуванып йырлай, алмаса 
текаран мугъая, кене йырлай. Енъсе де, урушта яра- 
ланса да, йырлай. Енъмек ичюн олгъан аят курешин- 
де, солдат йыры даа зияде туташа. Аскер йырламаса 
къуванч олмай. 

Эшелондаки адамлар билелер, олар къайианасына 
къавурма софрасына теклиф олунмагъанлар. Олар- 
нынъ ниети: «Я, снъиш, я да олюм», — ольмек меселе- 
синен кимсенинъ базарлыгъы ёкъ. Ольдюргенлери, 
ольгенимиз етер! Энди ольдюрмек, душманны енъмек 
керекмиз. 

Вагонымыздаки аскерлер олюмнен бир къач кере- 
лер козь-козьге расткельгенлер. Ротамызда аскерлер аз 
олса да... олар совет ордусынынъ темелини тешкиль 
этелер. Бири Москва тюбюнде яраланды, дигери Севас- 


19— 1370 289 


тополь штурманынъ къараманы: Сталннград мудафаа- 
сы, Курск алкъасында, Ростов-Донда, Кавказда не ки- 
би дешетли урушлар олды, бизим ротадаки аскерлер 
бутюн бу урушларнынъ иштиракчнлери олып кельдилер. 
Буны аскерлернинъ кокюсини яраштыргъан орденлер, 
медаллер исбат этелер. 

Ротамызнынъ аскерлери даа бири-бирлерини таны- 
май, бильмейлер. Лякин эписи бир макъсад, бир ниет 
нчюн дженк эттилер. Фронтнынъ къайсы участкасында 
олса олсун, Кремльге къаршы атылгъан душман къур- 
шунына кокюс кердилер. Шимди бир ананынъ, бир ба- 
банынъ балалары киби достлар. Бу достлукъ Ватаны- 
мызнынъ талийи къыл уджунда тургъан агъыр бир ва- 
къытта къаннен мермерлешти. 

Эшелон Куньбатыгъа кете... Арбий эшелоннынъ 
маршрутыны эркеске бильмек зарур дегиль. Зарур де- 
гиль амма, эркес сонъки токътав нокътасынынъ ие ерде 
олгъаныны бильмек истей. Табиий истек. Отделение 
командири Абкерим Ресулев аз лаф эткен, лякин кести- 
рип айткъан киши эди: 

— Немселернинъ артындан къувып етмеге, олариы 
тиз чёктюрмеге кетемиз, — деди. 

Бу ерде сюфте этип, чокътан индемей отургъан пар- 
тизанымыз Осман Зейтуллаев сёзге киришти: 

— Эшелоннынъ куньбатыгъа кетмеси, онъа куньба- 
тыгъа ёлнынъ ачыкъ олмасы бу озю балабан иш, буюк 
снъиш,— деди. Эшелоннынъ сонъки токътав станция- 
сы — Берлин оладжакъ. Чюнки гъалебе ёлу Берлинден 
кечип кетеджек. Къысмет этсе бу эшелоннен де эвлерн- 
мизге къайтырмыз. 

Гедже. Эшелон гедже къаранлыгъыны ярып кете. 
Вагон къаранлыкъ. Эки четтеки эки фенер балабан ва- 
гонны зайыф айдынлата. Вагон ортасындаки тенеке со- 
банынъ къызыл шавлеси вагонны фенерлерден де, зияде 
айдынлата. Юкъарыдаки нарадан партизан Осман Зей- 
туллаев тюшти: 5 

— Чылгъавларым сылангъан. Къурутмакъ истей- 
им, — деди. 

Тенеке соба этрафындаки томалакъ агъачлар устюне 
чылгъавларыны яйдырды. Атешке къызынгъан сыджакъ 
чылгъавлардан вагонгъа джайрагъан къою бувда, пар- 
тизан терине бонъалгьан тав къокъусы бар эди. 

Вагон юкълай. Эшелон буюк сурьатнен эп огге кете, 
бешик киби тепретиле. Биз партизаннен оджакъ башын- 
да отурамыз. Сёз — сёзни ача. Лаф гурьделеше. Осман 
Зейтуллаев партизанлыгъына аит вакъиаларны тасвир 
эте башлай. к 

..Немсс аскерлери тав этегиндеки койлерде гедже- 
лемеге. къоркъа эдилер. Чюнки гедже-куньдюз оларны 
партизан интикъамы раатсызлай эди. Олар тав этегин- 
деки койлерни якъа башладылар. Адамларыны асты- 
кестилер. Атешке якътылар. Бир кунь разведка хабер 
берди: немсе аскерлери Буюкянкой, Тавель койлеринде 
яшагъан ве ишке ярагъан аламларны ве мал-мулькюни 
Германиягъа ёнетмеге азырлана экенлер, б-нджи отряд- 
ныпъ командирн мени штабкъа чагъырды. Вазиетни ай- 
тып анълатты. 

— Германиягъа бир адам ёнетильмесин. Колхоз ма- 
лынынъ буруны къанамасын. Бу боевой вазифени санъа 
авале этем, — дедн. 

Отрядда: 14 партизан бар эди. Буюкянкойге танъда 
уджюм эттик. Койдеки гарнизонны урып йыкътыкъ. 
Гарнизоннынъ аскерлерини, арбий техникасыны эльге 
кечирдик. Адамларны, колхознынъ мал-мулькюни тав- 
гъа алып чыкътыкъ. Бу операцияны яхшы кечиргеним 
ничюн манъа «Джесюр партизан» деген унван бе- 
рильди. 

Бизлер, партизанлар арекет эткен ерлерде немсе сол- 
датлары ичюн сычан тешиги бинъ алтын эди. Немсе ас- 
керлерини енъген экинджи къувет — партизан интикъа- 
мыдыр. ! 

Осман агъа партизанлыкъ омюрине аит даа чокъ ми- 

саллер кетнрир эди. Лякин эшелонымыз бараджакъ ери- 
не келип етти. 

...1944 сенеси. Ягъмурлы, туманлы октябрь айы. Ба- 
тальонымыз эпкинли акъкъан улу Нарва озенинден ял- 
дап кече, о тарафта Нарва плацдармына авуша! Нарва 
плацдармыны алтмыш дёртюнджи ордунынъ аскерлери 
къолдан къачырмамакъ ичюн сонъ нефесине къадар 
урушкъанлар. Нарва плацдармы Берлинге уджюм ичюн 
анахтар экен. Шунынъ ичюн Гитлер бу ерге буюк кучь 
ве чокъ силя къойгъан. Нарва плацдармындаки аскер- 
лер агъыр вазиетте олгъанда, Ватан фронтнынъ бу 
агъыр участкасына къошма къувет ёллады. Бизим ба- 
тальонымыз Нарва плацдармына кельген къошма арбий 
къысымлар джумлесинден эди. 

Батальон огюне плацдармны кенишлендирмек вази- 
феси къойылды. Плацдармны кенишлендирмек ичюн нем- 
селернинъ аркъа таяв пункты Пакшивница коюни ве 
ондан сонъ, 118-нджи къырны забт этмек керек эди. Бу 
дженкявер арбий вазифе автоматчылар ротасына авале 
олунды. Пакшивница коюнде рота командири къараман- 
джа эляк олды. Бундан сонъ, команданлыкъны озь бой- 
нуна сабыкъ партизан Осман Зейтуллаев алды. Плац- 
дармны кенишлендирювде немсе атакаларыны урып 
къайтарувда Осман Зейтуллаев къараманлыкъ джесюр- 
лик, эрлик нумюнелери косьтерди. Яралангъан алда би- 
ле ротаны уджюмге рухландырды. 

— Сув бардагъы сувда къырыла — дейлер. Осман 
агъа бу плацдармда агъыр яраланды. Тен яралан- 
ды, лякин эрлик ёлуны кечип кельген юрек яралан- 
мады. 

Осман Зейтуллаев эрлик ёлуны кечти. Дженктен 
сонъ, зенаатыны девам эттирди. Оджалыкъ япты. Энди 
пенсиягъа чыкъты. Персональ пенсионер. 

Эр не къадар пенсионер олса да, эвде отурып ола- 
май. Къартлығъыны джемаат ишлеринен багълады. Са- 
дыкъ коммунист, алевли агитатор, актив джемаатчы 

Осман Зсйтулласв Озьбекстан ССР Юкъары Сове- 
ти Презнднумынынъ Фахрий. ярлыгъынен. мукяфат- 
ланды. . 

Осмаи Зейтуллаевнинъ омюри эрлик ёлунен кечти — 
дедик. Бу догъру. Бу ёлнынъ эрлик ёлу олгъаныны, 
онынъ кокюсини яраштыргъан медаллер тасдыкълай- 
лар. Я 


1969 


ВЕТЕРАНЛАРДАН БИРИ 


Чырчыкъ шеэриндеки аджеле ярдым станциясы ха- 
димлерининъ топлашувы кете. Топлашув президнумын- 
да эски танышым — Асан Аблямитовнынъ отургъаныны 
абайладым. О кийинген-къушангъан, кокюсине орден- 
лерини, медаллерини такъкъан. Алдында чечек десте- 
лери... 

Янымда отургъан беяз халатлы бир кишни: 

— Аджеле ярдым машинасынынъ шофёры Асаш 
дженк къараманы экен де, бильмез эдим, — дей. 

Огюмде отургъан бир эким онынъ кокюсиндеки ор- 
денлерипи, медаллерини сая. Сонъ, кулер юзьнен 
манъа бакъып: 

— Эки орден, секиз медаль. Аферин, бизим шофёр- 
гъа! — дей. 

Шеэр аджеле ярдым станциясынынъ шофёры Асан 
Аблямитовны пенсиягъа озгъарув мерасимине багъыш: 
ланыл отькерильген тантаналы топлашувгъа расткель- 
генимни сонъундан анъладым. Эмек ве дженк ветераны 
Асан Аблямитовнынъ адресине гонъюль котериджи хош, 
сыджакъ сёзлер айтылгъан арада, мен онынънен бирии- 
джи танышлыгъымызнынъ тарихыны хатырладым. 

. ...194Т сенеси июнь айынынъ экинджи ярысында 
«Комсомолец» газетасынынъ махсус мухбири сыфатында 
захире зонасынынъ илери хозяйстволарындан бири 
сайылгъан «Азат» колхозында олдым. Редакция тара- 
фындан манъа авале олунгъан вазифе: колхоз комсо- 

мол яшларынынъ берекет тымарына азырлыкъларыны 
кениш айдынлатып, саифе тешкилятландырмакътан 
ибарет эдн. Шу вакъыт мен колхоз шофёры, яш меха- 
пизатор Асан Аблямитовнен таныш олгъан эдим. Кол- 
хоз комсомол тешкилятынынъ махсус тымар девирине 
тертип эткен иш планынен меракъландым. Элеватор- 
гъа арасыны узьмеден захире ташув ишини тешкилят- 
ландырмакъ вазифеси Асан Аблямитовгъа авале олуна 
эди. Мен о вакъыт джеп дефтериме Асаннынъ комсомол 
азасы, механизатор оларакъ япкъан ве япаджакъ иш- 
лери хусусында къайдлар язып алгъан эдим. Языкълар 
олсун ки, джеп дефтеримдеки къайдларны сёйлендирип 
оламагъан эдим. Редакциягъа къайтып кельгенде дженк 
башлагъаны хусусында къара хабер эшиттим. Сонъун- 
дан анъладым, колхоз шофёры Асан Аблямитов дженк- 
пинъ экинджи куню гонъюлли язылып, Ватанны къор- 
чаламагъа кеткен экен. 

..Арадан 36 йыл вакъыт кечти. Асан бу узун вакъыт- 
нынъ 1418 кунюни дженк окопларында кечирсе, 32 
йылыны исе тынч эмекке берди. 

— Мен дженкнинъ биринджи кунюнден сонъки ку- 
нюне къадар 9-нджы айры танк корпусынынъ артилле- 
рия дивизионында хызмет эттим. Арбий шофёр оларакъ 
вазифем дивизиондаки олгъан батареяларны, агъыр ве 
буюк калибрли топларны, ` оларгъа керекли силяны та- 
шып етиштирмектен ибарет эди, — дей Асан. 

— Хызметинъ пек о къадар хавфлы дегиль экен де,-— 
деп шакъа этеджек олдым. Меним бу шакъам онынъ 
менлигине токъунса керек, бир кереден не айтаджагъы- 
ны бильмеди. Къолайсыз алгъа къалгъан киби олды. 
Манъа да, шу арада агъыр дженк йыллары эр бир ат- 
къан адымында олюмнен козь-козьге расткелишкен 
адамгъа «хызметинъ хавфлы дегиль экен де» — демеге 
керек эдими? «Айтылгъан сёз — атылгъан окъ», — дей- 
лер. Ерсиз айтылгъан шакъа бираз уйгъунсыз олып 
чыкъты. ` | 

` — Орденлер, медаллер къашларынъ къара, козьле- 
ринъ эля олгъаны ичюп берильмей, достум. Мен буюк 
енъишке кучюк иссе къоштым;— деди о. Шай дсди де, 
илькиде алгъан «Къызыл Йылдыз» ордениинил» тари- 
хынен багълы дженкявер вакъианы нкяе эте баш- 
лады: 

—1941 сенеси ноябрь 27-де немсе аскерлери буюк 
къуветнен Москвагъа Серпухов — Тула шоссе ёлу боюн- 
дан кестирип чыкъмакъ ичюн афатлы уджюмге баш- 
ладылар. Бизим дивизионнынъ батареялары шу шоссе 
бою мудафаа тута эдилер. Шу куню · сабадан диви- 
зионнынъ мудафаа туткъан зонасында фашист танк- 
лары пейда олдылар. Танкларны самолётлар озгъара 
эдилер. Уруш башлады. Дивизионнынъ батыр топчула- 
ры бар атешлерини къар чанъгъытып уджюмге кечкен 
немсе танклары устюне меркезлештирдилер. Арды-сыра 
янгъан немсе танклары беяз къарны чубарлагъан киби 
олдылар. Бунъа бакъмадан немсе команданлыгъы уд- 
жюмге эп янъы къувет къойды. Бутюн Авропа бою ен- 
гиль енъишлер ёлуны кечкен фашист аскерлери Москва- 
гъа да къолайлы ёлнен кечип кирмек истедилер. Ягъма 
ёкъ! Бу ерде «енъильмез» немсе аскерлери Москвагъа 
догърултылып атылгъан душман къуршуныны озь ко- 
кюслерине къабул эткен гвардияджы топчыларнен раст- 
келиштилер. Къанлы уруш бир бучукъ сутка девам 
этти. Бу урушта бизим дивизионнынъ топчылары акъ- 
рансыз къараманлыкъ косьтердилер. Уруш мейданында 
душманнынъ 46 танкы гъайып этильди, юзлернен аскер 
ольдюрильди ве эсир алынды. Бизим зонада душман 
уджюмн токътатылды ве немсе аскерлери артк%ва че- 
кильмеге меджбур олдылар. Мен немсе аскерлерини 
сифте шу вакъыт аркъадан корьген эдим. 

— Дивизион топчыларынынъ енъишине шахсен сен 
насыл иссе къоштынъ? Шуны айтса,— дедим Асан- 
гъа. 

— Дженкте олгъан олсанъ, билесинъдир. Уджюм 

вакътында бир ерде токътап турмакъ олмай. Урушнынъ 
энъ кергин вакътында бизге де топ расчётларынынъ по- 
зицияларыны денъиштире бермек керек олды. Орталыкъ 
тизден къар, сувукъ. Душман атешн козь ачырмай. Бой- 
ле кергин вакъытта машинагъа тиркеп батарея топла- 
рыны бир позициядан дигерине авуштырмакъ къолай 
олмай. Бир топ расчётыны аман-эсен позициягъа энди 
ерлештирдим дегенде, экинджисииден, учюнджисинден 
«снарядлар битеята, тез снаряд етиштиринъиз!» — деген 
эмир аласынъ.— Уруш вакътында снаряд, я да къуршун 
битмесинден даа фена шей ёкътыр. Амма мен бунъа ёл 
бермедим. Расчётларнынъ арасыны узьмеден аскерлери- 
мизни силянен теминлевде джесюрлнк косьтердим. Топ 
расчётларынынъ машинанен бармагъа имкяны олмагъан 
сойларына снаряд толу ящиклерни чананен, аркъамда 
ташыдым. Уруш мейданындан агъыр яралыларны алып 
чыкътым. Оларгъа тез медицина ярдымы берильмесини 
теминледим. Буны, мен джесюрликнен сынъырлашкъан 
ильки адымым деп саям. Биринджи мукяфатымнынъ — 
«Къызыл Йылдыз» орденининъ къыскъа тарихы бойле- 
дир. | 

Асан Аблямитовнынъ джебэде кечирген узун ве къый- 
ын ёлу къараманлыкъ джесюрликнен багълы. Орёл — 
Курск кемеринде олгъан агъыр ве къанлы урушларда 
иштирак эткени, бу урушларда буюк батырлыкъ ве дже- 
сюрлик косьтергени ичюн экинджи дефа «Къызыл Йыл- 
дыз» орденинен, Бобруйск, Минск шеэрлерини азат 
этювде, Днепрни, Одерни кечювде косьтерген батырлы- 
гъы ичюн «Джесюрлик» медалинен мукяфатланды. 
Онынъ кокюсини Варшаванынъ, Праганынъ азат олун- 
гъаны ичюн, Берлиннинъ алынгъаны ичюн медаллери 
яраштыралар. . 

— Мен, — дей Асан, — рейхстаг диварына адымны яз- 
мадым, рейхстагнынъ тёпесине байракъ тиклемедим. Ля- 
кин меним хызмет эткен артиллерия дивизионынынъ 
гвардияджы топчылары рейхстагъа Қъызыл байракъ 

тиклеген Егоров, Кантария ве рейхстагкъа, бирииджиде 
кирген Агаров, Ахмедов, Баймаков. Богданов, Браковец- 
кий, Бык, Джумаев, Зазулия, Ишанов, Неверов, Орешко, 
Пачковский киби юзлернен къараманларгъа ёл ачты- · 
лар. Бу енъишке къошкъан кучюк иссемиси ифтихар 
этем. . 

Дженк ве эмек ветераны Асан Аблямитов Чырчыкъ 
шеэриндеки аджеле ярдым станциясынынъ макътавлы 
шофёры сайыла. . 

— Меним ишим, — дей Асан, — дюньяда эпъ къый- 
метли сайылгъан адамнен, онынъ сагълытъыны къорча- 
лав, оны олюмден къуртарув, онъа аджеле медицина яр- 
дымы косьтерювни теминлевнен багълы. 

Иши норманен, процентнен ольченильмесе дс, Асай 
аджеле ярдым станциясынынъ шофёры оларакъ ишке 
намуснен, виджданнен янашувы нетиджесинде бинълер- 
нен адамнынъ олюм панджасындан къуртарылмасынынъ 
себепчиси олды. Башкъа тюрлю олмасы да мумкюн де- 
гиль, чюпки онынъ кокюсини яраштыргъан ордеплер, 

догъру», АДЖЫ-АБЛА ЭМИРОВНЫНЪ «Танъны къар- 
шылап», САМЕДИН ШУКЮРДЖИЕВНИНЪ «Учансув 
тамчылары», ЗАКИР КЪУРТНЕЗИРНИНЪ «Сен куль- 
генде» ЭСКЕНДЕР ФАЗЫЛОВНЫНЪ «Седжде», 
АМЕТ МЕФАЕВНИНЪ «Танълар» адлы китаплары не- 
шир этиледжек. 

Айни заманда яш къалемдешлеримизнинъ КЪА- 
РЫЛГЪАЧЛАР» адлы шиирлер джыйынтыгъы ве бала- 
лар ичюн А. С. ПУШКИННИНЪ «БАЛЫКЪЧЫ ВЕ БА- 
ЛЫЧЫКЪ АКЪКЪЫНДА МАСАЛ»ь китабы басыла- 
джакъ. 

Бу китапларны сатып алмакъ ичюн яшагъан ерле- 
рннъиздеки китап тюкянларына кунь эвельден кирип 
сымарышлар япмакъны унутманъыз. 

